E. NORTONE

Sargasi kosmosā

E. NORTONE

Sargasi kosmosā

1. «SAULES KARALIENE»

Kalsns, ļoti jauns cilvēks slikti pieguļošā Tirdzniecības flotes formas tērpā pūlējās izstiept savas garās notirpušās kājas. «Diez vai tie, kas projektēja šos apakšzemes starpkontinentālos vagonus, maz padomāja, ka tajos brauks ari gara auguma pasažieri, nevis tikai punduri,» mazliet aizkaitināts nodomāja Deins Torsons. Jau kuro reizi viņš vēlējās, kaut būtu izmantojis gaisa transportu. Bet pietika tikai aptaustīt plakano kabatiņu jostā, kur glabājās nauda, lai atcerētos, kas viņš ir — tikai iesācējs Dienestā, bez kuģa un protekcijas.

Kabatiņā bija pārcelšanās nauda, ko Deins bija saņēmis no Biroja, un plāna paciņa saburzītu kredītbiļešu — viss, ko bija izdevies dabūt par mantām, kuras nevarēja ņemt līdzi kosmosā. Viņam bija tikai neliela mugursoma ar visu atlikušo iedzīvi — ja neskaita niecīgu metāla plāksnīti ar iegriezumiem un robiņiem, kas veidoja šifru, par kuru viņam nebija ne mazākās jēgas. Tā bija caurlaide uz gaišāku nākotni, kttrai viņš nešaubīgi ticēja.

«Tomēr līdz šim tev arī nav gājis slikti,» Deins pats sev iegalvoja. Galu galā ne jau katrs puišelis no federālās patversmes tika sūtīts uz Biroju un pēc desmit gadiem kļuva par kravas uzrauga palīgu, kas gatavs jebkura brīdī saņemt norīkojumu 'uz kosmosa kuģi. Jau atceroties vien nedaudzu pēdējo nedēļu grūtos eksāmenus, viņš nodrebēja. Mehānikas pamati, ievads astrogācijā un pēc tam vēl grūtāki pārbaudījumi viņa specialitātē — kravas sagatavošana pārvadāšanai, iekraušanas tehnika, tirdzniecības operācijās, Galaktikas tirgi, ārpuszemes psiholoģija un visi pārējie priekšmeti, kas Deinam bija jāsadzen galvā, līdz viņš jau sāka domāt, ka zina tikai drumslas un fragmentus, kurus nemūžam nespēs apvienot sakarīgā sistēmā. Turklāt ne tikai mācību kurss bija smags — nomāca arī jaunās vēsmas absolventu atlasē. Daudzi viņa biedri nāca no Dienesta darbinieku ģimenēm un bija uzauguši tirdzniecības vidē.

Deins drūmi vērās priekšējā sēdekļa atzveltnē. Vai gan tirdzniecība arvien vairāk nepārvērtās par slēgtu klanu? Dienestā dēli nomainīja tēvus, brāļi brāļus, un cilvēkam bez sakariem kļuva arvien grūtāk saņemt norīkojumu uz Biroju. Viņam bija palaimējies …

Kaut vai Sendss — viņam ir divi vecākie brāļi, tēvocis un brālēns, un visi kalpo «Intersolarā». Un Sendss pastāvīgi to visiem atgādina. Ja vien iesācējs tiek nosūtīts uz kādu no lielajām kompānijām, viņš ir nodrošināts uz visu mūžu. Kompānijas organizē regulārus reisus starp planētu sistēmām. To darbinieki vienmēr ir droši par savām vietām un var iegādāties kompāniju akcijas. Kad pienācis laiks atstāt kosmosu, viņiem — ja vien viņi kaut kā sevi parādījuši — piešķir pensijas un administratīvus posteņus. Viņi nokrejo labākās vietas tirdzniecības flotē — «Intersolarā», «Kombainā», kompānijās «Dcnebgalak- tik», «Folvortignesti» …

Deins uzmeta skatienu televīzijas ekrānam pludlīnijas formas vagona galā — tur pašreiz komerciāla reklāma dziedāja slavas dziesmas «Folvortignesti» importa precēm —, taču tas nenokļuva līdz viņa apziņai. Viss ir atkarīgs no Psihologa. Deins vēlreiz pataustīja jostu, lai pārliecinātos, vai metāla plāksnīte joprojām noslēpta slepenākajā kabatiņā.

Reklāma izdzisa, tās vietā parādījās sarkana bulta, vēstot, ka vagons sasniedzis pieturu. Deins nogaidīja vieglu grūdienu, kas nozīmēja, ka divu stundu ilgais ceļojums beidzies. Viņš bija priecīgs, ka ticis ārā no šāviņveida vagona un beidzot var izvilkt savu mugursomu no mantu gūzmas bagāžas vagonā.

Lielākā daļa viņa ceļabiedru bija tirdzniecības darbinieki, tomēr tikai nedaudzi no tiem lepojās ar kompāniju nozīmēm. Lielākoties tie bija klaidoņi vai brīvie tirgoņi, cilvēki, kas vai nu sava rakstura, vai citu iemeslu dēļ nevarēja atrast piemērotu nodarbošanos lielajās organizācijās, bet klejoja no viena neatkarīga kuģa uz otru, — tirdzniecības pasaulē viņi stāvēja uz paša zemākā pakāpiena.

Deins uzsvieda somu plecā un iespraucās liftā, kas viņu uznesa virszemē, spožā vasaras saules gaismā. Brīdi viņš uzkavējās uz betonētās joslas šaipus pacelšanās laukumam un pārlaida skatienu tā grumbuļainajai, saules izdedzinātajai virsmai. Uz lidlauka atradās starta ierīces ar kosmosa kuģiem, kas gatavojās lidojumam. Deinu maz interesēja strupie starpplanētu tirgoņi, kuri veica reisus uz Marsu un asteroīdu joslu, kā arī drūmie, tumšie kuģi, kas lidoja uz Saturna un Jupitera pavadoņiem. Viņam bija vajadzīgi zvaigžņu kuģi, kas atradās tālāk; to gludos sānus klāja jauns berzes aizsargslānis, un pie atbalsta stabilizatoriem droši vien vēl bija pielipuši svešu pasauļu putekļi.

— Lai mani zibens nosper, ja tas nav Vikings! Laikam medī sev kuģīti, Dein?

Tikai zinātājs varēja noprast, ko nozīmē Deina apakšlūpas noraustīšanās. Kad viņš pagriezās pret

runātāju, viņa sejas izteiksme atkal bija kļuvusi neko neizteicoša.

Artura Sendsa plātibas pietiktu desmit pieredzējušiem vīriem, un, kā Deins apmierināts secināja, tā dīvaini kontrastēja ar viņa pārāk spodrajiem apaviem » un neievalkāto formas tērpu. Tomēr Sendsa iznesība, kā vienmēr, radīja Deinā slepenu sašutumu. Turklāt Arturu pavadīja viņa parastie iztapoņas Rikijs Vorens un Henlefs Bots.

— Tikko kā ieradies, Viking? Šķiet, tu vēl neesi izmēģinājis laimi? Mēs arī. Tad iesim kopā un sagatavosimies uz visļaunāko.

Deins vilcinājās. Vismazāk viņš vēlējās sastapt Psihologu Artura Sendsa klātbūtnē. Artura nomācošā pašpārliecinātība viņu satrauca. Sendss cerēja gūt lauvas tiesu, un, spriežot pēc vairākiem starpgadījumiem Birojā, viņš vienmēr dabūja visu, ko gribēja.

Turpretī Deinam vienmēr bija iemesls bažīties par savu nākotni. Un, ja viņam tagad liktenis izrādīsies nelabvēlīgs, tad labāk to uzzināt bez lieciniekiem. Taču Deins saprata, ka no Artura atkratīties nevarēs, tāpēc uzsvērti mierīgi atdeva savu somu garderobē, kamēr pārējie nepacietīgi gaidīja.

Viņi bija ieradušies ar lidmašīnu — Arturs sev un saviem drauģeļiem neko nemēdza atteikt. Bet kāpēc viņi vēl līdz šim laikam nav bijuši pie kravas nodaļas Psihologa? Kāpēc gaidījuši lieku stundu? Bet varbūt viņi pēdējo patiesi brīvo laiku veltījuši vienkārši pastaigai? Vai tiešām… Deinam, to iedomājoties, pamira sirds — nevarētu taču būt, ka arī viņi šaubās par mašīnas atbildi.

Bet šī cerība izgaisa, kad Deins pievienojās viņiem un Arturs jau spriedelēja par savu iemīļoto tēmu.

Mašīna esot objektīva. Birojā mums vienkārši pūš miglu acīs. Kurš tad nezin to pasaciņu — cilvēkam pēc rakstura un spējām jābūt piemērotam savam

darbarti, katra kuģa apkalpei jābūt atbilstoši nokom- plektētļai… Pasakas! Ja «Intersolar» kādu gribēs, viņi to arī dabūs, un nekāds Psihologs nevarēs viņu iekārtot uz kompānijas kuģa, ja kompānijā to nevēlēsies! Visas šīs runas domātas tiem, kuri no šīm lietam neko nesajēdz vai kuriem nepietiek smadzeņu, lai sameklētu labu vietiņu. Mani, lūk, nemūžam neiebāzīs kaut kādā noplukušā nomales tirdziniekā…

Rikijs un Henlefs burtiski aprija katru Artura vārdu. Bet Deins nevēlējās klausīties. Ticība Psihologa neuzpērkamlbai bija kā salmiņš, pie kura viņš bija turējies pēdējās nedēļas, kamēr Arturs un viņam līdzīgi bija pašpārliecināti grozījušies pa Biroju, būdami droši par spožu karjeru tirdzniecībā.

Deins labprātāk ticēja oficiālajam apgalvojumam, ka mašīnas impulsus un relejus nekas nevar ietekmēt un tā objektīvi novērtē katru, kas griežas pie tās pēc norīkojuma uz kosmosa kuģiem. Viņš gribēja ticēt, ka mašīnu neietekmēs tas, ka viņš ir bārenis, bez sakariem Dienestā un ar tukšu kabatu, ka lēmums būs atkarīgs tikai no viņa zināšanām, Biroja dotā raksturojuma un viņa paša īpašībām un spējām.

Bet šaubas bija radušās, nedrošība auga, un, kad viņi tuvojās norīkojumu zālei, Deins neviļus pagausi- nāja soli. Tomēr viņš netaisījās ļaut nojaust savas bažas ne Arturam, ne arī kādam no viņa pavadoņiem.

Stūrgalvīga lepnuma dzīts, Deins pirmais no viņiem četriem iemeta žetonu mašīnas spraugā. Bet roka neviļus pastiepās uz priekšu, lai atkal to satvertu vēl pirms nozušanas mašīnā, tomēr viņš piespieda sevi savaldīties un pagāja sāņus, dodot vietu Arturam.

Psihologs nebija nekas vairāk kā kaste, masīvs metāla kubs — vismaz tāds tas likās absolventiem. «Būtu daudz vieglāk gaidīt,» Deins prātoja, «ja varētu redzēt sarežģītos procesus šajā kastē, vērot, kā mašīna novērtē, salīdzina un kombinē līnijas un robiņus žetonos, līdz atrod kādu kuģi ostā, kam vajadzīgs apkalpes loceklis.»

Ilgajos cejojumos, kuros zvaigžņu kuģos ieslodzītajām nelielajām apkalpēm nebija gandrīz nekādu iespēju atpūsties vai izklaidēties, agrāk bija risinājušās daudzas šausmīgas traģēdijas, kurām par iemeslu bija nesaskaņas apkalpes locekļu starpā. Vairāki traģiski gadījumi bija minēti arī tirdzniecības vēstures lekcijās Birojā. Tad parādījās Psihologs un ar bezpersonisku objektivitāti sāka norīkot vajadzīgos ļaudis uz vajadzīgajiem kuģiem atbilstoši darba profilam un apkalpes sastāvam, lai viņiem būtu optimāli darba apstākļi un iespējami mazāk savstarpēju nesaskaņu. Birojā neviens viņiem nebija stāstījis, kā darbojas Psihologs, kā tas var atšifrēt zīmes uz žetona. Bet, ja reiz mašīna bija izlēmusi, tad šis lēmums bija galīgs un nepārsūdzams.

To viņiem bija mācījuši, un Deins tam vienmēr bija nešaubīgi ticējis — kā gan tas viss varētu būt nepareizi?

Sīs pārdomas pārtrauca gongs mašīnas iekšienē — bija atgriezies viens no žetoniem, un uz tā virsmas bija parādījusies jauna līnija. Arturs to sagrāba. Brīdi vēlāk viņš triumfējoši iesaucās:

— «Intersolara» «Zvaigžņu skrējējs»! Es zināju, mazulīt, ka tu nepiekrāpsi veco zēnu Arturu! — Viņš tēvišķīgi paplikšķināja pa Psihologa plakano virspusi. — Vai es jums neteicu, ka manā labā viņš pacentīsies?

Rikijs dedzīgi pamāja, bet Hcnlefs uzdrošinājās pat uzsist Arturam pa muguru. Sendss bija brīnumdaris, kuram bija veiksmīgi izdevies kārtējais triks.

Divi nākamie gonga signāli atskanēja gandrīz vienlaikus, un žetoni klikšķēdami viens uz otra iekrita turētājā. Tos izmakšķerēja Rikijs 1111 Henlefs. Rikija sejā bija lasāma vilšanās.

—   Marsa—Zemes apvienotā sabiedriba — «Piedzīvojumu meklētājs», — viņš skaļi izlasīja. Deins redzēja, kā dreb viņa pirksti, noglabājot žetonu jostā. Rikijam nebija lemtas tālās zvaigznes un interesanti piedzīvojumi — viņu gaidīja necila vieta pārpildītajā starpplanētu dienestā, kur bija tik maz cerību uz slavu un panākumiem.

—   «Kombaina» «Denēba karotājs»! — Henlefa līksmei nebija robežu, un viņš nelikās ne zinis par Rikija vārdiem.

—   Sit saujā, ienaidnieki — Arturs smīnēdams pastiepa roku. Ari viņš nepievērsa uzmanību Rikijam,

- it kā līdzšinējais draugs ar Psihologa lēmumu pēkšņi

būtu fiziski izgaisis no viņu vidus. ^ — Se pieci, konkurenti — negaidītā veiksme kā ar roku bija atņēmusi Henlefa parasto iztapīgumu.

«Kombains» bija liela kompānija, pietiekami liela, i lai nu jau divus gadus konkurētu ar «Intersolaru». *> Tā bija nocēlusi saviem konkurentiem no deguna priekšas valdības kontraktu par pasta pārvadājumiem un pratusi iegūt koncesiju uz reisiem kādā planētu sistēmā. Arturs un viņa bijušais līdzskrējējs droši vien nekad vairs nesatiksies kā draugi. Bet pašreiz galvenais bija viņu kopīga veiksme — labās vietas kompānijās.

Deins joprojām gaidīja Psihologa atbildi. Vai tiešām žetons iestrēdzis kaut kur šajā kastē? Varbūt uzmeklēt kādu no administrācijas un apvaicāties, ko darīt? Viņš taču bija pirmais iemetis žetonu, bet tas joprojām neatgriezās. To bija pamanījis arī Arturs…

—   Tā, tā, Vikingam kuģīša kā nav, tā nav? Droši vien nav tik vienkārši atrast tādu, kas būtu piemērots tavām retajām dotībām, veco zēn …

«Varbūt tiešām tā ir?» Deins nodomāja. Varbūt - ostā pnofcia uz kura nepieciešams cilvēks

SIgaMas p'l -ztna ' f felftllo ve.l a

ar viņa specialitāti. Vai tas nozīmēja, ka viņam jāpaliek šeit un jāgaida, līdz tāds kuģis ieraļdīsies?

Šķita, ka Arturs lasa viņa domas. Sendsa triumfējošo smaidu nomainīja nicīgs smīns.

—   Ko es jums teicu? — viņš iesaucās. — Vikings nepazīst īstos cilvēkus. Vai tu neatnesīsi savu somu un neapmetīsies kaut kur tepat, līdz Psihologs sabruks pīšļos un dos tev atbildi?

Ilenlefs bija kļuvis nepacietīgs. Viņa pašpārliecinātība bija padarījusi viņu neatkarīgu, un viņš pat iedrošinājās uzrunāt Arturu.

—   Es esmu izbadējies, — viņš paziņoja. — Ieturēsimies un pēc tam uzmeklēsim savus kuģus…

Arturs pakratīja galvu.

—   Mazliet pagaidi. Es gribu redzēt, vai Vikings atradīs sev piemērotu kuģi — ja vien ostā tāds vispār ir…

Deins izlikās, kā jau viņš to vairākkārt bija darījis, ka nekas sevišķs nav noticis un Arturs ar saviem drauģeļiem viņam ir gluži vienaldzīgi. Varbūt mašīna nemaz nedarbojās, vai arī viņa žetons noklīdis kaut kur tās noslēpumainajā mehānismā? Viņš būtu devies meklēt palīdzību, ja Arturs nebūtu šeit un nevērotu viņu ar šo kaitinošo jautrību.

Henlefs grasījās aiziet, un Rikijs jau bija pie durvīm, it kā viņu norīkojums uz visiem laikiem būtu padarījis par kaut ko zemāku, kad gongs atskanēja ceturto reizi. Ar ātrumu, kādu nejaušs vērotājs no viņa nebūtu gaidījis, Deins metās uz priekšu. Viņa roka pašāvās zem Artura pirkstiem un satvēra žetonu, iekams vēl to paspēja sagrābt zemiskais laimes luteklis.

Deins acumirklī aptvēra, ka uz žetona nav spožās līnijas — kompānijas simbola. Vai tiešām… vai tiešām viņam lemts Rikija neapskaužamais liktenis — nīkt kādā planētu sistēma?

Bet ļnē — tur tomēr bija zvaigznīte, kas viņam nodrošināja Galaktiku, un blakus kuģa nosaukums… lai gan ne kompānijas kuģa, tomēr zvaigžņu kuģa — «Saules karaliene». Pagāja labs bridis, iekams Deins apjēdza, ko tas nozīmē, lai gan viņš nekad nebija uzskatījis sevi par neattapīgu.

Tikai kuģa nosaukums — tātad brīvais tirgonis! Viens no klejojošajiem kosmosa izlūkiem, kas kreisēja pa takām, kuras bija pārāk bīstamas, pārāk jaunas un pārāk reti solīja drīzus ienākumus, lai ieinteresētu kompānijas. Tiesa, arī šie kuģi ietilpa Tirdzniecības flotē, un iesācēji tur saskatīja sava veida romantiku. Bet Deinam sažņaudzās sirds. Godkārīgam cilvēkam brīvā tirdzniecība personificēja gandrīz vai strupceļu. Pat pasniedzēji Birojā lekcijās bija centušies sniegt stflftlentiem par šo jautājumu tikai pašas nepieciešamākās ziņas. Brīvā tirdzniecība pārāk bieži nozīmēja rotaļu ar nāvi un dažādām sērgām, cīņu ar naidīgām, svešām rasēm. Tur varēja zaudēt ne vien ienākumus un kuģi, bet arī dzīvību. Brīvos tirgoņus Dienestā vērtēja viszemāk. Tiešām, pat par Rikija norīkojumu jebkurš absolvents priecātos vairāk nekā par šo!

Negaidot Artura roka pastiepās Deinam par plecu un satvēra žetonu. Tūlīt arī sekoja Deina apkaunojošās neveiksmes novērtējums.

—   Brīvais tirgonis!

Deinam šķita, ka Sendss kliedz tikpat skaļi kā televīzijas diktors.

Rikijs apstājās durvīs un pagriezās pret Deinu. Ilenlefs ieķiķinājās, bet Arturs sāka smieties.

—   Tad redz kāds tu esi, veco zēn! Tu būsi kosmosa vikings… zvaigžņu taku Kolumbs… tālu ceļu klaidonis! Vai tu proti apieties ar blasteru, draugs? Un vai tev nebūtu labāk iet atsvaidzināt savas zināšanas par kontaktu nodibināšanu ar ārpuszemes ciltīm? Tu taču zini, ka brīvajiem tirgoņiem visai reti iznāk

saskare ar civilizāciju. — Viņš pagriezās pret abiem pārējiem. — Ejam, zēni! Sarīkosim Vikingam lepnas vakariņas — viņam lāču tagad visu mūžu, bez šaubām, būs jāpārtiek no koncentrātiem. — Arturs satvēra Dcinu aiz rokas. Lai gan atbrīvoties nebūtu grūti, viņš saprata, ka labāk saglabāt godu un pašcieņu, tāpēc gāja līdzi, apspiezdams niknumu.

Lai gan brīvos tirgoņus Dienestā nevērtēja augstu un tikai nedaudzi no viņiem dižojās lielajās ostās līdzīgi kompāniju darbiniekiem, tomēr arī nomalēs bija sakrāts ne mazums mantas un neviens nevarēja apgalvot, ka brīvie tirgoņi ir no tiem, kas dzīvē pazustu. Artura izturēšanās saniknoja Deinu, un viņš ar sev raksturīgo iedzimto stūrgalvību centās savā nākotnē saskatīt labo. Izlasījis norīkojumu, viņš pirmajā brīdi bija juties pavisam nomākts, bet tagcid garastāvoklis atkal uzlabojās.

Tirdzniecības flotē nebija stingra iedalījuma kastās, darbinieki atšķīrās nevis pēc ranga, bet pēc darba devēja. Ostas lielā ēdamzāle bija atvērta jebkuram, kas vien valkāja aktīvā dienesta formas tērpu. Vairumam kompāniju te bija pastāvīgas telpas, kur to kalpotāji norēķinājās ar taloniem. Turpretī caurbraucēji un jaunpieņemtie, kuri vēl nebija ieskaitīti savu kuģu apkalpēs, aizņēma galdiņus tuvāk durvīm.

Deins pirmais apsēdās pie brīva galdiņa un nospieda kontrolpogu. Par vakariņām maksās viņš, brīvais tirgonis, kaut arī šis žests maksātu lielāko daļu viņa ietaupījumu. Deins netaisījās apēst ne kumosa, par ko būtu maksājis Arturs.

Uzgriezuši uz diska pasūtījumus, viņi varēja kādu brīdi palūkoties apkārt. No tuvējā galdiņa piecēlās vīrietis ar inženiera sakarnieka nozīmi, kurā bija attēlots zibens. Atstājis savus divus galda biedrus vienmērīgi košļājam, viņš devās uz izeju. Vīrietim bija austrumnieciski vaibsti, bet platās krūtis liecināja, ka viņš ir otras vai trešās paaudzes marsiešu kolonists.

Pārējie divi bija palīgi. Vienam no viņiefn formas tērpu rotāja astrogatora palīga zīmotnes, otrajam — inženiera zobratiņš. Tieši šis otrais arī piesaistija Deina uzmanību.

Kravas uzrauga palīgs nodomāja, ka vēl nekad līdz šim nav redzējis tik izaicinoši glītu seju. Cietie melnie mati, kas ietvēra labi veidotos, kosmiskā iedeguma klātos vaibstus, bija īsi apcirpti, tomēr varēja redzēt, ka tie cirtojas. Tumšās acis sedza smagi plakstiņi, un vīrietim pārāk jutekliskās lūpas bija iz- iiekušās ciniskā smaidā. Tas bija tipisks televīzijas varonis kosmonauts, un Deinam viņš nepatika jau 110 pumā acu uzmetiena.

"Toties skaistuļa biedrs bija rupji veidots, tikpat kā granītā cirsts. Viņa dabiski brūnā āda vairs nespēja kļūt tumšāka, jo viņš bija nēģeris. Viņš kaut ko dzīvi stāstīja, bet glītais inženieris laiku pa laikam apātiski atbildēja.

Artura dzēlīgā mēle pārtrauca Deina vērojumus.

—   «Saules karaliene»! — pēc Deina domām, Arturs to pateica pārāk skaļi. — Brīvais tirgonis. Jā, Viking, tu iepazīsi dzīvi, tik tiešām. Lai nu kā, vismaz aprunāties varēsim, kā nākas, jo konkurents no tevis …

Deins izmocīja kaut ko līdzīgu smaidam.

—  Cik cēlsirdīgi no tevis, Sends! Nu man vairs nav ko žēloties — «Intersolara» darbinieks ir ar mieru atzīt manu eksistenci!

Sarunā iejaucās Rikijs.

—   Bet tas taču ir bīstami — brīvā tirdzniecība — man šķiet…

Arturs sarauca pieri. Riskantai tirdzniecībai tomēr varēja piemist zināms valdzinājums, un to viņš nevēlējās pieļaut.

—       Ak, ne jau visi brīvie tirgoņi ir petnieki vai strādā nomaļajās sistēmās, Rikij. Daudzi regujāri kursē stdrp nabadzīgajām planētām, kur kompānijām nav izdevīgi darboties. Deinam droši vien nāksies klejot turp un" atpakaļ starp divām pilsētelēm zem kupola, un viņš nevarēs pat degunu izbāzt no ska-

13 «Un tieši to tu vēlētos, vai ne?» Deins pie sevis nodomāja. «Tev šķiet, man veicies vairāk, neka tev labpatiktos, Sends?» Un viņš kādu brīdi domaja kāpēc gan Sendsam sagādā tādu prieku viņu izsmiet.

—  Jā… — Rikijs ātri piekrita. Bet Deins pamanīja, ka viņa acis turpina skumji vērot nākamo brīvo

Ur —"Lai nu kā — par Tirdzniecības floti! — Arturs ar teatrālu žestu pacēla kausu. — Labu veiksmi «Saules karalienei»! Tev droši vien veiksme noderes, Viking!

Deins atkal jutās sarūgtinats. v .

—   Nezinu, Sends… Brīvie tirgoņi ir paveikusi

lielas lietas. Un risks…

—  Tur jau tā lieta, vecīt, — risks! Un kauliņi krīt gan tā gan šitā. Uz vienu brīvo tirgoni, kas guvis panākumus, ir simts tādu, kuri nespēj samaksat par stāvvietu lidlaukā. 2ēl gan, ka tu nesagadaji pazīšanos ar šīs pasaules varenajiem! _

Nu Deinam bija diezgan. Viņš atmetas pret krēsla

atzveltni un ielūkojās Arturam tieši acīs

—  Es došos turp, kurp mani norīkojis Psihologs,— viņš stingri sacīja. - Visas šīs runas par brīvas tirdzniecības bīstamību nav ne graša vērtas. Paklejosim gadu kosmosā, Sends, un tad tu varēsi runāt…

Arturs iesmējās. ,

—   I<ā tad — es gadu «Intersolarā», tu gadu sava

salauztajā silē. Nākamreiz es izmaksāšu pusdienas, Viking tev nepietiks naudas, lai nosegtu rēķinu, — lieku desmit pret vienu, ka tā būs. Bet tagad, — viņš palūkojās pulkstenī, — es vēlos apskatīt «Zvaigžņu skrējēju». Vai kāds no jums nāks līdzi?

Šķita, ka Rikijs un Henlefs ir ar mieru, — vismaz viņi tūlīt piecēlās, lai pievienotos Arturam. Deins palika turpat, lai pabeigtu lieliskās pusdienas, pārliecināts, ka paies ilgs laiks, līdz viņam radīsies izdevība atkal nogaršot kaut ko tādu. Šķiet, viņš bija izturējies ar cieņu, lai gan Sendss viņam bija līdz nāvei apnicis.

Bet ilgi viņš nepalika viens. Kāds apsēdās Rikija krēslā otrpus galdiņam un jautāja:

—   Tu uz «Saules karalieni», puis?

Deins ātri pacēla galvu. Vai tas būtu jauns Artura joks? Bet šoreiz viņš savā priekšā ieraudzīja jauno astrogatoru no blakus galdiņa. Ielūkojoties -viņa atklātajā sejā, Deina dusmas mazinājās.

—  Tikko saņēmu norīkojumu. — Viņš pasniedza sarunu biedram žetonu.

—   Deins Torsons, — nēģeris skaļi izlasīja. — Mani sauc Rips Senons… Riplijs Senons, ja gribi zināt precīzāk. Bet tas, — viņš pamāja televīzijas varonim, — tas ir Ali Kamils. Mēs abi esam no «Karalienes». Tātad tu esi kravas uzrauga palīgs, — viņš pusjautājoši nobeidza.

Deins pamāja un sasveicinājās ar Kamilu, cerēdams, ka nav izrādījis savu neveiklību ne ar balsi, ne izturēšanos. Viņš nosprieda, ka Kamils aplūko viņu atklāti vērtējoši un acīmredzot neuzskata par diez kādu atradumu.

—   Mēs tieši esam ceļā uz «Karalieni», varbūt nāksi līdzi? — Ripa balsī skanēja tāda draudzīga vienkāršība, ka Deins tūlīt pat piekrita.

Viņi iesēdās vagoniņā, kas viņus aizvizināja pa lidlauku līdz zvaigžņu kuģu starta ierīcēm, kuras pacēlās tālumā. Pa ceļam Rips visu laiku runāja, un Deinam šis milzis iepatikās arvien vairāk. Senons bija vecāks, droši vien jau pēc gada viņam būs jāsāk strādāt patstāvīgi, un jaunatnācējs ar pateicību tvēra katru informācijas drusku par «Karalieni» un tās apkalpi.

Salīdzinājumā ar lielajiem kompāniju superkuģiem «Saules karaliene» bija nožēlojams punduris. Tās apkalpe sastāvēja no divpadsmit cilvēkiem, un katram bija jāpilda vairāk par vienu pienākumu — uz brīvās tirdzniecības kuģa nebija krasi nodalītas specializācijas.

—   Tagad mums jādodas parastā reisā ar kravu uz Naksosu, — Ripa patīkamā balss turpināja. — No turienes, — viņš paraustīja plecus, — kas to lai zina…

—   Tikai ne atpakaļ uz Zemi, — strupi noteica Kamils. — Tā kā atvadies no mājām uz ilgu laiku, Torson. Tagad mēs labu laiciņu netrāpīsimies uz šī ceļa. Arī šobrīd mēs esam šeit tikai tāpēc, ka pagadījās sevišķs reiss, bet tā notiek labi ja reizi desmit gados.

Deinam likās, ka Kamils izjūt kaut kādu neizprotamu baudu, sniegdams šo neiepriecinošo informāciju.

Vagoniņš apmeta loku ap pirmo augsto starta ierīci. Tie bija kompāniju kuģi savos privātdokos — to adatām līdzīgās smailes šķita iesniedzamies mākoņos, iekraušana ritēja pilnā sparā, apkārt ņudzēja ļaudis. Deins nespēja atraut skatienu no šiem gigantiem, tomēr nepagrieza galvu, kad vagoniņš nogriezās pa kreisi un tuvojās citai starta ierīču rindai, kur kuģu bija mazāk — kāds pusducis nelielu brīvo tirgoņu, kas gaidīja startu. Deins nez kāpēc nejutās pārsteigts, kad viņi piebrauca pie trapa, kas veda uz pašu noplukušāko no tiem.

Bet Ripa balsī jautas mīlestība un neviltots lepnums, kad viņš paziņoja:

— Te viņa ir, draugs, labākais tirdzniecības kuģis zvaigžņu trasēs. Viņa ir īsta lēdija, mūsu «Karaliene»!

2. PASAUĻU IZPāRDOšANA

Deins iegāja kravas uzrauga dienesta kabīnē. Cilvēks, kas tur sēdēja mikrofilmu kasešu un dažādas pieredzējušam tirgotājam nepieciešamas aparatūras ielenkumā, nepavisam neatbilda viņa priekšstatam. Pasniedzēji, kas lasīja lekcijas Birojā, bija gludi sasukājušies, labi ģērbti un ar savu ārieni maz atšķiras no veiksmīgiem Zemes ierēdņiem. Dažiem no viņiem, šķiet, vispār nebija nekā kopīga ar kosmosu.

Turpretī par Dž. Van Raika piederību Dienestam liecināja ne tikai formas tērps. Tas bija cilvēks ar plāniem, gandrīz baltiem matiem un drīzāk sarkanu nekā iedegušu seju. Turklāt viņš bija liela auguma — tiesa, ne resns, bet ražens, un aizpildīja katru sava mīkstā krēsla collu. Viņš vēroja Deinu ar miegainu vienaldzību; tikpat miegaini un vienaldzīgi Deina blenza liels svītrains runcis, kas zvilnēja uz nelielā galda, aizņemdams turpat vai trešo daļu no tā.

Deins sveicināja.

—   Kravas uzrauga palīgs Torsons ieradies uz kuģa, ser! — viņš enerģiski noskaldīja, kā bija mācīts Birojā, un nolika uz galda žetonu. Bet viņa jaunais priekšnieks pat nepakustējās.

—   Torsons… — nodunēja dobjš bass, kas šķita nākam nevis no platajām krūtīm, bet no dziļas mucas pašām dzīlēm. — Pirmais reiss?

—  Ja, ser.

Runcis piemiedza aci un nožāvājās, bet Van Raiks joprojām vērās Deinā ar vērtējošu skatienu. Un tad …

—  Labāk paziņojiet par savu ierašanos kapteinim un pierakstieties.

Tas arī bija viss. Nedaudz samulsis, Deins kāpa augšā uz vadības sekciju. Šaurajā gaitenī viņš piespiedās pie sienas, lai palaistu garām kādu virsnieku, kas steidzīgā soli nāca viņam no muguras. Tas bija tas pats inženieris sakarnieks, kurš bija pusdienojis kopā ar Ripu un Kamilu.

—  Jauniņais? — tas bija vienīgais vārds, ko viņš izmeta līdzīgi impulsam sakaru aparatūrā.

—  Jā, ser. Man jāpierakstās …

—  Kapteiņa kabīne klāju augstāk, — un sakarnieks nozuda.

Deins nesteidzīgi sekoja viņam. Tiesa, «Karaliene» nebija nekāds kosmosa ceļu gigants, un tai, bez šaubām, trūka tā komforta un lieliskās apdares, ar kādu lepojās kompāniju kuģi. Bet Deins, pat iesācējs būdams, uzreiz pamanīja, kāda kārtība valda kuģa iekšienē. Lai gan «Karalienes» ārējais apvalks bija nodeldēts un tā izskatījās nožēlojama un noplukuši, iekšpusē viss spīdēja un laistījās — varēja redzēt, ka kuģis atrodas īstajās rokās. Deins sasniedza nākamo klāju un pieklauvēja pie pusatvērtajām durvīm. Pikta balss aicināja ienākt.

Pirmajā brīdī Deins apstulba — viņam likās, ka viņš nokļuvis Teraportas kosmozooloģiskajā dārzā. Šaurās kabīnes sienas 110 vienas vietas klāja attēli — bet kādi! Tur bija redzami ārpuszemes dzīvnieki, kurus viņš bij.a redzējis, un tādi, par kuriem tikai dzirdējis, juku jukām ar tādiem, ko, šķiet, varēja ieraudzīt tikai visšausmīgākajos murgos. Nelielā krātiņā, kas šūpojās zem griestiem, sēdēja zils radījums, kas varēja būt vienīgi visneiedomājamākais krupja un papagaiļa sajaukums — ja vien eksistēja krupji ar sešām kājām, no kurām divas beidzās ar nagiem. Radījums paliecās uz priekšu, ieķērās ar nagiem krātiņa režģos un aukstasinīgi uzspļāva Deinam.

Pārsteigtais Deins stāvēja kā zemē ieiniets, līdz viņu atsauca īstenībā griezīgs uzkliedzicns:

—   Nu, kas par lietu?

Deins ar steigu novērsa skatienu no zilā briesmoņa un palūkojas uz cilvēku, kas sēdēja zem krātiņa. Kapteinim galvā bija formas cepure, zem tās spraucās ārā sirmi mati. Rupjos sejas vaibstus vēl papildi- nāja rēta, kas šķērsoja vaigu, — tāda varēja palikt tikai pēc blastera radīta apdeguma. Kapteiņa skatiens bija tikpat auksts un valdonīgs kā viņa zilā gūstekņa ačeles.

Deins beidzot atguva valodu.

—  Kravas uzrauga palīgs Torsons ieradies uz kuģa, ser! — viņš atkal pasniedza žetonu.

Kapteinis Džcliko to nepacietīgi paķēra.

—   Pirmais reiss?

Deinam vēlreiz bija jāatbild apstiprinoši. Viņš sa- drūmis nodomāja — daudz labāk būtu, ja viņš varētu sacīt «Desmitais!».

Sajā brīdī zilais radījums izgrūda ausis plosošu kliedzienu. Kapteinis atzvēlās krēslā un uzsita ar roku pa krātiņa dibenu. Tā iemītnieks tūlīt apklusa un ņēmās spļaudīties. Tad kapteinis iemeta žetonu kuģa reģistratorā un nospieda pogu. Nu Deinj,varēja uzelpot — tagad tas bija oficiāli nokārtots, viņš bija ieskaitīts apkalpē, un viņu vairs no «Karalienes» nepadzīs.

—  Starts astoņpadsmitos nulle nulle, — kapteinis sacīja. — Ejiet, uzmeklējiet savu kabīni.

—  Jā, ser, — Deir.s pareizi saprata, ka viņš var būt brīvs, un sveicināja, priecīgs, ka ticis ārā no kapteiņa Dželiko zvērnīcas — kaut arī dzīvs bija tikai viens tās iemītnieks.

Kāpdams lejup uz kravas sekciju, Deins prātoja, no kādas dīvainas pasaules gan nācis šis zilais radījums un kāpēc kapteinis tam tik ļoti pieķēries, ka vadā to līdzi «Karalienē». Pēc viņa domām, šajā būtnē nebija nekā tāda, kas varētu izraisīt simpātijas.

Krava, kas «Karalienei» bija jānogādā uz Naksosu, jau bija iekrauta. Ejot garām tilpnei, Deins redzēja, ka lūkas ir aizplombētas. Tātad šajā ostā viņam dienesta pienākumu vairs nebija. Atlikušo brīvo laiku varēja izmantot, lai iepazītos ar nelielo kabīni, kuru viņam bija ierādījis Rips Senons, un iekravāt skapīti nedaudzās mantas.

Birojā Deinam bija tikai piekaramā gulta un skapītis, tāpēc šī telpa viņam likās ērta un plaša. Kad atskanēja signāls piesprādzēties un sagatavoties startam, viņš jau bija pilnīgi atguvis dzīvesprieku, ko Arturs Sendss viņam bija draudējis atņemt.

Viņi jau atradās kosmosā, kad Deins iepazinās ar pārējiem apkalpes locekļiem. Bez kapteiņa Dželiko vadības sekcijā uzturējās arī Stīns Vilkokss, kalsns skots, nedaudz pāri trīsdesmitiem, kurš pirms pāriešanas uz Tirdzniecības floti bija kalpojis Galaktikas Inspicēšanas dienestā un tagad bija astrogators. Sajā sekcijā ietilpa arī inženieris sakarnieks marsietis Tans Ja un Rips — astrogatora palīgs.

Dzinēju sekcija arī bija tikpat daudz cilvēku. Priekšnieks tur bija Johans Stocs, kluss, jauns vīrietis, kurš acīmredzot neinteresējās ne par ko citu, kā vien par saviem dzinējiem (no skopās informācijas, ko Deins bija saņēmis no Ripa, viņš uzzināja, ka Stocs ir savā ziņā ģeniāls mehāniķis un būtu varējis sameklēt labāku vietu nekā uz novecojušās «Karalienes», bet izšķīries palikt un, pieņemt tās izaicinājumu). Štoca palīgs bija nevainojami ģērbtais, gandrīz vai švītīgais Kamils. Deins drīz saprata, ka «Karaliene» neved pilnu kravu, — tāpēc arī Kamilām pie tāda priekšnieka kā Stocs, neraugoties uz klīrību, izdevās tikt galā ar saviem pienākumiem. Divi pārējie dzinēju sekcijas locekļi veidoja pārsteidzošu kombināciju, kas atgādināja zvaigžņu pāri gigants—punduris.

Karls Kosti bija masīvs, neveikls vīrs, līdzīgs lācim, bet darbā ar dzinējiem izveicīgs un precīzs kā labi noregulēta mehānisma mezgls. Ap viņu burtiski kā muša ap vērsi šaudījās viņa tiešs pretstats — mazais Džespers Vīkss, kura kalsnā seja uz Venēras bija tā izbalējusi, ka pat kosmiskie stari nespēja tai piedot dabisku brūnumu.

Arī Deina kolēģi, kas bija apmetušies uz kravas klāja, bija savdabīga kompānija. Tur bija pats priekšnieks Van Raiks, tik kompetents visās lietās, kam bija kāds sakars ar viņa sekciju, ka varētu aizstāt skaitļojamo mašīnu. Deins pastāvīgi juta godbijību pret viņu — šķita, ka brīvajā tirdzniecībā nav tādu sīkumu, kurus Van Raiks nepārzinātu visā pilnībā, un, ja viņš kādreiz padzirdēja kaut ko jaunu, tad tas uz visiem laikiem nogūlās viņa apbrīnojamajā atmiņas glabātavā. Bet arī Van Raikam bija sava vārīgā viela — viņš pastāvīgi lepojās ar to, ka viņa ciltskoks aizsākas tālā senatnē, kad kuģi vēl peldēja tikai pa vienas planētas ūdeņiem, un ka viņš cēlies no ģimenes, kura nodarbojusies ar tirdzniecību no burinieku laikiem līdz zvaigžņu kuģu ērai.

Diviem pārējiem, kas ietilpa sekcijā, ar kravu bija tikai daļējs sakars. Tie bija ārsts Kreigs Tau un stjuarts Frenks Mura. Tau Deins bija šad tad saticis darba laikā, bet Mura bija tik ļoti pieķēries savai kambīzei un darbam, ka pārējie viņu redzēja reti.

Jaunais kravas uzrauga palīgs vaiga sviedros strādāja nelielajā kravas sekcijas stūrītī, kas viņam bija atvēlēts, lai pārbaudītu dokumentāciju. Van Raiks nereti viņu neoficiāli, tomēr nesaudzīgi pārbaudīja, un Deins ar šausmām pārliecinājās, cik daudz viņa zinašanās vēl ir baltu plankumu. Drīz vien viņš vairs tikai kautrīgi brīnījās, kā gan kapteinis Dželiko viņu vispār pieņēmis uz kuģa, piekrītot Psihologa lēmumam. Bija pārāk acīm redzams, ka ar savam ārkārtīgi trūcīgajām zināšanām viņš pašreiz vairāk traucē nekā palīdz.

Starp citu, Van Raiks nebija tikai faktu un skaitļu mašīna, bet arī lielisks stāstnieks, un, kad viņš uzsaka kādu no savām leģendām, visi klausījās kā apburti. Tikai viņš vienīgais prata visos sīkumos attēlot baismīgo leģendu par «Jauno cerību» — kuģi, kas, bāztin piebāzts ar bēgļiem, startējis no Marsa sacelšanās laikā un atkal redzēts tikai pēc gadsimta. «Jauna cerība» pastāvīgi krīt tukšumā, tās priekšgalā deg nelaimi vēstošas mirušas sarkanas ugunis, un glābšanās lūkas ir cieši aizplombētas; neviens nekad nav mēģinājis uz šī kuģa uzkāpt, neviens nav mēģinājis to glābt, jo to redzējuši tikai tie kuģi, kas paši nokļuvuši briesmās. Tāpēc izteiciens «redzēt «Jauno cerību»» kļuvis par nelaimes simbolu.

Cits nostāsts vēstīja par «čukstētājiem», kuru sirēnām līdzīgās balsis dzird kosmonauti, kas pārāk ilgi uzturējušies kosmosā. Par «čukstētājiem» bija radušies daudzi mīti. Van Raiks varēja nosaukt arī cilvēkus — zvaigžņu ceļu pusdievus. Tā, piemēram, viņš pastāstīja par Senfordu Džonsu, pirmo cilvēku, kurš bija uzdrošinājies doties Galaktikā; viņa pazudušais kuģis pēkšņi bija izniris no hipertelpas Sīriusa apkaimē trīssimt gadus pēc tam, kad bija atstājis Zemi, un pilota mūmijā pārvērties ķermenis joprojām sēdējis pie nosarmojušā vadības paneļa. Tagad Senfords Džonss pieņemot uz sava rēgu kuģa «Komija» visus kosmonautus, kuri gājuši bojā, pildot dļļfiesta pienākumus. Jā, Van Raiks savam jaunajam pluīgam par kosmosu pavēstīja daudz ko…

Ceļojums uz Naksosu bija pavisam parasts. Un šī nomaļā pasaule arī pārāk atgādināja Zemi, lai izraisītu ziņkāri. Tomēr atļauju izkāpt uz planētas Deins nedabūja. Van Raiks uzdeva viņam vadīt izkraušanu. Un tagad izrādījās, ka ne velti viņš visas šīs dienas bija studējis kravas dokumentāciju, — atrast tilpnē jebkuru kravu viņam nesagādāja nekādas grūtības.

Van Raiks ar kapteini aizgāja. Turpmākais «Karalienes» reiss bija atkarīgs no viņu abu nojautas un rnākas slēgt darījumus. Neviens brīvo tirgoņu kuģis neuzkavējās ostā ilgāk, nekā bija nepieciešams, lai izkrautu kravu un uzņemtu jaunu.

Nākamās dienas pēcpusdienā Deinam nebija ko darīt. Nedaudz nomākts, viņš kopā ar Kosti slaistījās gar ieejas lūku. Neviens no «Karalienes» ļaudīm nebija aizgājis uz provinces pilsētiņu, kas pletās aiz lidlauka un ko ieskāva koki ar sarkanīgi dzeltenu lapotni, jo kuru katru bridi varēja sākties iekraušana, bet lidostas strādnieki svinēja kaut kādus vietējos svētkus un nestrādāja. Tā Deins un dzinēju mehāniķis vienlaikus ieraudzīja īrēto vagoniņu, kurš ar pilnu ātrumu drāzās šurp pa lidlauku.

Saceldams veselu putekļu mākoni, tas izdarīja pagriezienu un, riteņiem slīdot, nobremzēja pie trapa. Kapteinis Dželiko izlēca no mašīnas un sasniedza lūku, vēl pirms Van Raiks bija paspējis izrausties no savas vietas pie stūres. Kapteinis pagriezās pret Kosti un izmeta:

— Visiem sapulcēties kopkabīnē!

Deins pārlaida skatienu lidlaukam, domādams ieraudzīt vismaz vadu policistu. Abi priekšnieki bija atgriezušies tāda ātrumā, it kā nekavējoties vajadzētu laisties lapās. Bet viņš redzēja tikai savu šefu oa- rastajā cienīgajā solī kāpjam augšup pa trapu. 1m- klāt Van Raiks svilpoja — ka Deins jau bija ievērojTS, tā bija pazīme, ka, pēc viņa domām, viss kārtībā. Lai kādus jaunumus pavēstītu kapteinis, kravas uzraugs tos uzskatīja par labiem.

Dažas minūtes vēlāk Deins iespraucās šaurajā kop- kabīnē un kā jau iesācējs un jaunākais apkalpē palika stāvot pie durvīm. Bija sapulcējies viss kuģa personālsastāvs no Tau līdz mūžīgi iztrūkstošajam Muram, un visu uzmanība bija pievērsta kapteinim Dželiko, kurš sēdēja nelielā galda galā, ar pirkstu galiem glaudīdams veco apdeguma rētu uz vaiga.

—   Nu, kaptein, kādi dārgumi mums šoreiz trāpījušies? — Stīns Vilkokss uzdeva jautājumu, kas bija uz mēles visiem klātesošajiem.

—   Inspicēšanas dienesta ūtrupe! — izšāva Dželiko, it kā nevarētu vairs ilgāk izturēt.

Kāds iesvilpās, kāds cits noelsās. Deins mirkšķināja acis — viņš vēl bija pārāk zaļš, lai uzreiz saprastu lietas būtību. Bet, kad paziņojuma jēga nonāca līdz viņa apziņai, viņu pārņēma drudžains satraukums. Inspicēšanas dienesta ūtrupe — brīvajam tirgonim to gadās pieredzēt varbūt reizi mūžā. Un tieši šādās ūtrupēs var iegūt bagātību.

—  Kas ies uz pilsētu? — mehāniķis Stocs, piemiedzis acis, gandrīz apsūdzoši vērās kapteinī.

Dželiko paraustīja plecus.

—   Tie paši, kas vienmēr. Bet mēs esam veikuši garu ceļu, un vairāksolīšanā tiek pārdotas četras D klases planētas…

Deins ātri novērtēja situāciju. Kompānijas automātiski izķers A un B klases planētas, bet par C klasi notiks cīņa. Toties četras jaunatklātās D klases planētas… Federālās cenas par tirdzniecību ar šādām planētam brīvajiem tirgoņiem bija pa kabatai. Bet vaip«Karaliene» spēs piedalīties vairāksolīšanā? Pilnīgs monopols tirdzniecībā ar jaunatklātu pasauli uz

pieciem vai desmit gadiem nodrošinātu viņiem visiem labklājību — ja vien paveiktos.

—   Cik mums ir seifā? — Tau jautāja Van Raikam.

—        Kad mēs saņemsim čeku par pēdējo kravu un samaksāsim par stāvvietu ostā, tad… Bet kā ar pārtiku, Frenk?

Varēja redzēt, ka mazais kalsnais stjuarts galvā izdara aprēķinus.

—       Vajadzīgs apmēram tūkstotis, lai atjaunotu krājumus, — tad pietiks… ja vien negadīsies reiss uz pašu nomali…

—       Labi, Van, — sacīja Dželiko, — atskaitiet šo tūkstoti. Cik mēs varam tādā gadījumā solīt?

Kravas uzraugam nevajadzēja meklēties papīros — arī šie skaitļi, tāpat kā daudzi citi, glabājās viņa apbrīnojamajā atmiņā.

—       Divdesmit piecus tūkstošus… varbūt vēl simtus sešus varēs sagrabināt.

Iestājās klusums. Neviens Inspicēšanas dienesta ūtrupnieks, protams, nepiekritīs šādai summai.

Tad ierunājās Vilkokss.

—       Kāpēc ūtrupe notiek šeit? Naksosa taču nav administratīvais centrs.

«Tiešām dīvaini,» nodomāja Deins. Viņš nekad agrāk nebija dzirdējis, ka ūtrupe notiktu uz kādas planētas, kura nebūtu vismaz sektora centrs.

—        Pārāk ilgi aizkavējies Inspicēšanas dienesta kuģis «Rimbolds», — apātiski atteica Dželiko. — Visiem kuģiem dota pavēle pārtraukt reisus un doties kosmosā to meklēt. Sis kuģis — «Grizvolds» — devās uz tuvāko planētu, lai sarīkotu ūtrupi. No likumības viedokļa viss kārtībā …

Van Raika resnie pirksti bungoja pa galda virsmu.

—        Ieradušies kompāniju aģenti. Bet brīvo tirgoņu ostā bez mums ir vēl tikai divi. Ja līdz pulksten sešpadsmitiem neieradīsies vēl kuģi no citām planētām, šīs četras pasaules būs jāsadala starp mums trim. Kompānijas D klases planētas neinteresē — to aģentiem ir doti norādījumi vairāksolīšanā par tām nepiedalīties.

—   Paklausieties, ser, — ierunājās Rips. — Sie divdesmit pieci tūkstoši… Vai tajos ietilpst arī mūsu algas?

Kad Van Raiks pakratīja galvu, Deins pēkšņi apjauta, kāds priekšlikums Ripām padomā. Brīdi viņš jutās aizvainots. Prasīt, lai viņš liek uz spēles samaksu par veselu reisu — un viņš bija pārliecināts, ka tieši tā arī būs —, taču bija gatavais neprāts! Bet Deins saprata, ka viņam nepietiks drosmes arī balsot pret…

—   Un kopā ar algām? — klusi, nepaceļot balsi, vaicāja Tau.

—   Apmēram trīsdesmit astoņi tūkstoši…

—  Vienalga, pārāk maz Inspicēšanas dienesta ūtrupei, — Vilkokss neslēpa šaubas.

—   Gadās tomēr, ka notiek brīnumi, — aizrādīja Tans Ja. — Es uzskatu, ka jāpamēģina. Ja neveiksies, mēs taču nebūsim neko zaudējuši…

Tika vienbalsīgi nolemts, ka «Karalienes» apkalpe pievieno savas algas pamatkapitālam, bet varbūtējie ienākumi tiks sadalīti proporcionāli summai, kādu katrs ieguldījis. Par solītāju vienprātīgi ievēlēja Van Raiku. Tā kā neviens no apkalpes locekļiem nevēlējās palikt malā, kapteinis Dželiko piekrita noīrēt kuģim sargu, un komanda pilnā sastāvā devās izmēģināt laimi.

Krēsla Naksosā iestājās agri, un gaiss te, tālu no degvielas izgarojumu pilnā lidlauka, bija piesātināts ar ziedu aromātu, kas Zemes iedzīvotājam likās pārāk stiprs. Tā bija tipiska nomales pilsētiņa, kurā no vienas vietas mirgoja trokšņainu kafejnīcu

ugunis. Bet «Karalienes» ļaudis devās tieši uz tirgus laukumu, kur bija jānotiek ūtrupei.

Uz ļodzīgas platformas no tukšām kastēm stāvēja vairāki cilvēki — divi Inspicēšanas dienesta zilganzaļajos formas tērpos, kāds pilsētnieks rupjas ādas un auduma apģērbā un policists melnā mundierī ar sudraba rotājumiem. Lai gan Naksosa bija mazapdzīvota nomales pilsētiņa, formalitātes šeit ievēroja stingri.

Ne visi sapulcējušies valkāja Tirdzniecības flotes brūnos formas tērpus. Pavērot neparasto skatu bija atnākuši arī vairāki pilsētnieki. Deins pūlējās pārnēsājamo lukturu vājajā gaismā saskatīt konkurentu nozīmes. Jā, bija ieradies «Intersolara» aģents, un nedaudz pa kreisi varēja saredzēt «Kombaina» trīskāršo apli.

Vispirms pārdeva A un B klases planētas, kuras Galaktikas Inspicēšanas dienests bija atklājis nesen, bet uz kurām jau bija augsti attīstīta civilizācija un kuras varbūt pat nodarbojās ar starpplanētu tirdzniecību savās sistēmās. Tās bija planētas, ar kurām kompānijām bija izdevīgi tirgoties. Uz C klases planētām kultūra bija atpalikušāka, un tirdzniecība ar tām bija riskantāka, tāpēc pieprasījums pēc šīm planētām bija mazāks. Bet D klases planētas, uz kurām bija sastopamas tikai visprimitīvākās saprātīgās būtnes, vai ari tādu tur vispār nebija, «Karalienei» bija vispieejamākās.

— Kouforts ir te… — Vilkokss pačukstēja kapteinim, un Deins dzirdēja viņu par atbildi īgni kaut ko atrūcam.

Deins vērīgāk ielūkojās trokšņainajā pūlī. Kurš no kosmonautiem bez kompāniju nozīmēm un uzšuvēm varētu būt leģendārais brīvo tirgoņu princis, cilvēks, kuram tik pasakaini veicās, ka par viņu runāja visās zvaigžņu trasēs? Tomēr viņam to neizdevās uzminēt.

Kāds no Inspicēšanas dienesta virsniekiem pienāca pie platformas malas, un troksnis pieklusa. Viņa pavadonis turēja rokās kasti ar aizzīmogotām paketēm, kurās bija mikrofilmas ar jaunatklāto planētu koordinātēm un aprakstiem.

Izsole sākās ar A klasi. Tādu planētu bija pavisam trīs, un «Kombaina» aģents divas no tām nocēla «Intersolara» solītājam. Toties «Intersolars» revanšējās B klasē, iegūdams abas planētas. Cita kompānija, kas specializējās atpalikušu pasauļu apgūšanā, sagrāba četras C klases planētas. Un tad nāca D klase… ^.f

«Karalienes» ļaudis lauzās uz priekšu, līdz kopā ar saujiņu savu neatkarīgo amata brāļu nokļuva pie pašas platformas.

Rips piegrūda ar īkšķi Deinam pie sāniem un tikai ar lūpām vien izveidoja vārdu:

—   Kouforls!

Slavenais brīvais tirgonis bija pārsteidzoši jauns. Viņš vairāk atgādināja nepiekāpīgu policistu nekā tirgotāju, un Deins ievēroja, ka viņš nēsā blastcru, kas tik labi piegulēja gurniem, it kā īpašnieks nekad no tā nešķirtos. Bet citādi, kaut gan klīda baumas par viņa veiksmīgajiem darījumiem, ar savu ārieni Kouforts maz atšķīrās no citiem brīvajiem tirgoņiem. Viņš nedižojās ar rokassprādzēm, gredzeniem vai auskaru vienā ausī, ar ko mēdza plātīties daži turīgie tirgoņi, un viņa formas tērps bija tikpat vienkāršs un apnēsāts kā tas, ko valkāja Dželiko.

—   Četras D klases planētas… — Inspicēšanas dienesta virsnieka balss atkal pievērsa Deina uzmanību notiekošajam. — Numurs viens — Federācijas noteiktā minimālā cena — divdesmit tūkstošu…

«Karalienes» apkalpe korī nopūtās. Te nebija vērts mēģināt. Ja jau minimums bija tik augsts, viņiem būtu jāizstājas no solīšanas, pat lāgā to neuzsāku- šiem. Deinam par izbrīnu, arī Kouforts nesolīja, un planētu ieguva kāds nomales tirgotājs par piecdesmit tūkstošiem.

Bet, kad pienāca kārta nākamajai planētai, Kouforts atdzīvojās un ātri vien atstāja pārējos klātesošos aiz sevis, piesolīdams gandrīz simt tūkstošus. Šķita, ka neviens nevarētu zināt, kādu informāciju satur katra no šīm paketēm, bet tagad ļaudis sāka domāt, vai tikai Koufortam kāds nav iepriekš kaut ko pačukstējis.

—    Trešā D klases planēta — Federācijas noteiktā minimālā cena — piecpadsmit tūkstošu …

Tas jau bija kaut kas! Deins bija pārliecināts, ka Van Raiks uz to ielaidīsies. Tā arī bija, līdz Kouforts viņu pārspēja, pārlēkdams uzreiz no trīsdesmit tūkstošiem uz piecdesmit tūkstošiem. Tagad atlika tikai viena iespēja. «Karalienes» ļaudis saspiedās kopā aiz Van Raika, it kā atbalstīdami viņu cīņā uz dzīvību vai nāvi.

—    Ceturtā planēta, D klase — Federācijas noteiktā minimālā cena — četrpadsmit tūkstošu …

—    Sešpadsmit… — Van Raika balss noslāpēja paziņojumu.

—   Divdesmit…

Tas nebija Kouforts, bet kāds tumšsejains, nepazīstams vīrs.

—   Divdesmit pieci… — Van Raiks neatlaidās.

—   Trīsdesmit… — sāncensis steidzīgi nobēra.

—    Trīsdesmit pieci! — Van Raika balss skanēja pašpārliecināti, it kā viņa rīcībā būtu Kouforta kapitāli.

—    Trīsdesmit seši… — tumšsejainais tirgonis kļuva piesardzīgs.

—    Trīsdesmit astoņi! — Van Raiks solīja pēdējo reizi.

Atbildes nebija. Deins, pavēries apkārt, redzēja

Koiifortu pasniedzam čeku un saņemam savas divas paketes. I<ad Inspicēšanas dienesta darbinieks pievērsās nepazīstamajam tirgonim, tas pakratīja galvu. Viņi bija guvuši virsroku!

Pirmajā brīdī «Karalienes» ļaudis gandrīz neticēja savai laimei. Tad Kamils izgrūda prieka saucienu, un nosvērtais Vilkokss sita kapteinim uz pleca, kamēr Van Raiks devās saņemt pirkumu. Viņi steidzīgi izgāja uz ielas un sakāpa vagoniņā. Visiem prātā bija viena doma — ātrāk atgriezties kuģī un uzzināt, ko viņi nopirkuši.

3. SIVĒNS MAISĀ

Atkal komanda bija sanākusi kopkabīnē — vienīgajā telpā, kas bija pietiekami liela, lai tajā varētu sapulcēties visa apkalpe. Tans Ja uzstādīja uz galda projekcijas aparātu, kamēr kapteinis Dželiko atvēra paketi un izņēma no tās sīciņu kaseti ar filmu. Deins vēlāk sprieda — diez vai kāds no viņiem bija tā īsti dziļi elpojis, kamēr aparāts tika nostiprināts un nostādīts fokusā uz sienu, kas aizvietoja ekrānu.

—   Limbo… vienīgā apdzīvojamā no trim planētām dzeltenās zvaigznes sistēmā… — kabīnē monotoni atskanēja kāda garlaikota Inspicēšanas dienesta ierēdņa bezkaislīgā balss.

Uz «Karalienes» sienas parādījās plakans triju pasauļu attēls ar sauli centrā. Dzeltena saule… varbūt uz planētas bija tāds pats klimats kā uz Zemes! Deina garastāvoklis uzlabojās. Varbūt viņiem uzsmaidījusi laime — īsta laime.

—   Limbo… — novilka Rips, kas bija iespraucies viņam blakus. — Ai, draugs, tas nav laimīgs nosaukums, tik tiešām nav laimīgs![1]

Bet Deinam tas neko neizteica. Vai gan pusei planētu tirdzniecības trasēs nebija savādi nosaukumi — kāds nu kuro reizi bija ienācis prātā Inspicēšanas dienesta ierēdnim?

—   Koordinātes… — balss sāka bērt formulu rindas, kuras Vilkokss ātri pierakstīja. Noteikt kursu uz Limbo bija tieši viņa pienākums.

—   Klimats — līdzīgs Zemes mērenās joslas klimatam. Atmosfēra… — un atkal sekoja skaitļi, kas ietilpa Tau kompetencē. Bet Deins saprata tikai to, ka tā ir planēta, uz kuras cilvēks var dzīvot un strādāt.

Attēls uz ekrāna mainījās. Tagad viņi it kā karājās virs Limbo, lūkodamies uz to pa kuģa iluminatoriem. Un šo skatu vismaz viens no viņiem uzņēma ar šausmu izsaucienu.

Nebija nekādu šaubu par to, kas ir šie brūnganpe- lēkie plankumi, kas izkropļoja zemi. So leprai līdzīgo ainu bija radījis karš — tik plaša mēroga un drausmīgs karš, ka neviens Zemes iedzīvotājs nespētu iztēloties to sīkāk.

—   Pelnu kaudze! — izgrūda Tau, bet šo saucienu noslāpēja kapteiņa balss.

—   Tā ir nejēdzīga krāpšana!

—   Pagaidiet! — visam pāri nodārdināja Van Raiks, pastiepdams roku uz projekcijas aparāta pogu. — Papētīsim tuvāk. Nedaudz vairāk uz ziemeļiem, gar šīm deguma rētām…

Lode uz ekrāna sāka tuvoties viņiem, palielinoties apmēros, līdz tās robežas izzuda, it kā viņi gatavotos nosēsties. Sen pagājušā kara atstātā šausmīgā postaža bija acīm redzama — zeme bija izdegusi un pārvērtusies izdedžos, kas varbūt vēl joprojām bija radioaktīvu vielu saindēti. Bet kravas uzraugs nebija maldījies — izsekojot atbaidošajām rētām uz ziemeļiem, viņi ieraudzīja dīvaini zaļu joslu, kas varēja būt vienīgi augu valsts. Van Raiks atviegloti nopūtās.

—   Kaut kas tur vēl saglabājies, — viņš noteica ar cerību pieskaņu balsī.

—   Nē, — rūgti atcirta Dželiko, — varbūt tur ir tieši tik daudz dzīvības, lai mēs nevarētu paziņot par krāpšanu un saņemt atpakaļ savu naudu.

—   Varbūt tās ir Priekšteču celtņu drupas? — nedroši ieminējās Rips, it kā bīdamies tikt izsmiets.

Dželiko paraustīja plecus.

—   Mēs neesam muzeja darbinieki, — viņš strupi atteica. — Un kur lai mēs šo lietu kārtojam? Katrā ziņā ārpus Naksosas. Un kā lai mēs no šejienes paceļamies — tagad, kad mums nav ne graša, ko samaksāt par kravas muitas zīmi?

Viņš bija pārliecinoši attēlojis neapskaužamo situāciju. Viņi bija uz desmit gadiem ieguvuši tiesības tirgoties ar planētu, uz kuras acīmredzot tirdzniecība vispār nepastāvēja, — viņi bija par to samaksājuši naudu, kas bija vajadzīga, lai sakomplektētu kravu. Tagad viņi droši vien nevarēs atstāt Naksosu. Kā jau brīvie tirgoņi, viņi bija ielaidušies riskantā pasākumā un cietuši zaudējumu.

Vienīgi kravas uzraugs nelikās nomākts. Viņš joprojām pētīja Limbo attēlu.

—   Nenokārsim degunus, — viņš rāmi sacīja. — Inspicēšanas dienests nepārdod pasaules, kuras nav izmantojamas…

—   Kompānijām, protams, nē, — p-r.'Aēja Vilkokss. — Bet kas gan ies uzklausīt brīvā ISfgoņa protestu — ja vien tas nav Kouforts?

—   Un tomēr es saku, — tajā pašā mierīgajā balsī turpināja Van Raiks, — ka mums jāizpēta mazliet tuvāk…

—   Vai tiešām? — Dželiko acis šķīla niknuma dzirkstis. — Jūs gribat, lai mēs dodamies uz turieni un tilkam izmesti uz sēkļa? Sī planēta ir izdedzināta, tātad tā jāizsvītro 110 mūsu sarakstiem. Jūs taču zināt, ka ne uz vienas Priekšteču planētas, kurai ticis uzbrukts, nekad nav saglabājusies dzīvība…

—   Uz lielākās daļas no tām tagad ir tikai kailas klintis, — prātīgi sacīja Van Raiks. — Man šķiet, ka Limbo nav tik stipri cietusi. Galu galā — ko mēs zinām par Priekštečiem? Bezgala maz! Viņi bija pazuduši jau simtiem, varbūt pat tūkstošiem gadu pirms tam, kad mēs ielauzāmies kosmosā. Tā bija varena rase, kas pārvaldīja veselas planētu sistēmas, un viņi aizgāja bojā karā, kas aiz sevis atstāja mirušas pasaules un pat mirušas saules. Labi. Bet varbūt Limbo saņēmusi triecienu šī kara pēdējos gados, kad viņu vara jau bija norietā. Es esmu redzējis citas izpostītas pasaules — Hadesu, Helu, Sodomu un Satanu — tās klāj tikai pelni. Uz šīs Limbo vēl ir saglabājusies augu valsts. Un, tā kā šī planēta nav cietusi tik stipri kā citas, es domāju, ka mēs tomēr kaut ko varam iegūt…

«Viņš savu panāks,» pie sevis noteica Deins, vērodams, kā mainās pie galda sēdošo sejas izteiksme. «Varbūt tas tāpēc, ka mēs negribam ticēt tādai neveiksmei un gribam cerēt, ka galu galā tomēr kaut ko gūsim.» Vienīgi kapteinis Dželiko joprojām šķita ietiepīgi nepārliecināms.

—  Mēs nedrīkstam riskēt, — viņš atkārtoja, stūrgalvīgi sakniebis lūpas. — Mēs varam apgādāt kuģi ar def'i^lu vienam reisam — vienam reisam. Ja mēs dodam, s uz Limbo un nedabūjam kravu atpakaļceļam, tad, — viņš uzsila ar dūri pa galdu, — jūs zināt, ko tas nozīmēs, — beigas!

Stīns Vilkokss ska'ļi noklepojās, un visi pievērsās viņam.

—  Vai ir kāda iespēja sazināties ar Inspicēšanas dienestu? — viņš vēlējās zināt.

Kamils iesmējās, bet smieklos jautās drīzāk nievas nekā jautrība.

—   Vai tad tie tur no Federācijas jebkad atdod kādu grasi, ja reiz uzlikuši naudai savu ķepu? — viņš noprasīja.

Neviens neatbildēja, līdz kapteinis Dželiko smagi piecēlās, it kā viņa spēcīgais ķermenis būtu zaudējis elastīgumu.

—   Rīt mēs viņus redzēsim. Jūs vēlaties pamēģināt, Van?

Kravas uzraugs paraustīja plecus.

—   Labi, es iešu līdzi. Bet ne jau tāpēc, ka tas mums ko dos.

—   Izdedzināta … pilnīgi…

Deins atkal stāvēja pie atvērtās lūkas, vērdamies ārā, naktī, ko Naksosas dubultmēness darīja gandrīz pārāk gaišu. Viņš bija pārliecināts, ka Kamila vārdi nav domāti viņam. Un brīdi vēlāk to apstiprināja Ripa atbilde.

—   Es, draugs, nekad nesaku, ka neveicas, līdz neesmu pavisam piespiests pie sienas. Vans pareizi teica — šī planēta nav pilnīgi izdegusi. Tu taču esi redzējis lielas un Sodomas attēlus, vai ne? Tās ir pelnu kaudzes, kā Vans teica. Bet šī Limbo — uz tās ir zaļumi. Vai tu, Ali, kādreiz esi padomājis, kā būtu, ja mēs nokļūtu uz planētas, kur būtu saglabājies kaut kas no Priekštečiem?

—   Hm, — Ripa vārdi bija radījuši interesi. — Bet vai tirdzniecības likumi dod mums īpašuma tiesības uz šādu atradumu?

—   Vans zinās — tas ir viņa kompetencē. Bet, — Rips, šķiet, ieraudzīja pie lūkas stāvam Deinu, — te ir Torsons. Kā tur īsti ir, Dein? Ja mēs atrodam kaut ko, kas saglabājies no Priekštečiem, vai mēs varam likumīgi uz to pretendēt?

Deins bija spiests atzīties, ka nezina. Bet viņš nolēma sameklēt atbildi kravas uzrauga likumu un instrukciju ierakstu bibliotēkā.

—   Es nedomāju, ka šāds jautājums jebkad ir izvirzījies, — viņš nedroši sacīja. — Vai tad kaut reizi ir atrasts kaut kas saistīts ar Priekštečiem, ko vēl varētu izmantot, — izņemot tukšas drupas? Planētas, uz kurām vajadzētu būt viņu lielajām ierīcēm, ir izpostītas …

—   Interesanti, — Kamils atspiedās pret lūkas durvīm un lūkojās pilsētas mirgojošajās ugunīs, — kā viņi izskatījušies. Visas humanoīdu rases, kuras mēs esam sastapuši, ir cēlušās no Zemes kolonijām. Un tās piecas mums zināmās, kuras nepieder pie lnimanoī- diem, par Priekštečiem zina tikpat maz, cik mēs. Ja arī viņi ir atstājuši kādus pēcgājējus, tad mēs tos pagaidām neesam sastapuši. Un, — viņš labu brīdi klusēja, tad turpināja, — vai tu esi kādreiz padomājis par to, ka mēs neesam uzgājuši ari nevienu no viņu ierīcēm? Ir pagājuši tieši desmit gadi kopš Krāteru kara…

Viņa vārdiem sekoja dziļš klusums, kurā jautās kaut kas draudīgs, ko Deins neizprata, kaut gan nojauta, ko Kamils varēja būt domājis. Zemes iedzīvotāji bija cīnījušies nikni un nodarījuši smagus postījumus. Krāteru karš uz Marsa bija tikai beigu posms ilgajā cīņā starp dzimto planētu un kolonistiem otrpus izplatījumam. Federācija uzturēja nestabilu mieru, tirgotāji izmisīgi centās to nostiprināt, lai cits, drausmīgāks konflikts nepazudinātu visu Dienestu un, iespējams, nenovestu pie viņu nestabilās civilizācijas bojā ejas.

Kas varētu notiki, ja ieroči, kurus Priekšteči bija lietojuši savā pēdējā cīņā, vai pat tikai ziņas par šādiem ieročiem nonāktu nepiemērotās rokās uz Zemes? Vai Saule nekļūtu par mirušu zvaigzni, ap kuru riņķo sadegušas, pelniem klātas pasaules?

—  Protams, ja mēs atrastu ieročus, varētu rasties nepatikšanas, — Rips turpināja prātot par to pašu. — Bet viņiem taču nebija tikai ieroči. Un varbūt uz Limbo …

Kamils izslējās.

—  Varbūt uz Limbo viņi atstājuši dārglietu noliktavu, kurā glabājas Torkas dārgakmeņi un Lamgri- mas zīds — vai kaut kas tamlīdzīgs. Bet es nedomāju, ka kapteinis ir noskaņots doties to visu meklēt. Mūsu ir divpadsmit, un mums ir viens kuģis — kā tev šķiet, cik ilgs laiks vajadzīgs, lai mēs varētu izķemmēt veselu planētu? Un iegaumē, ka mūsu izlūkfliteri arī patērē degvielu. Kā tev patiktu būt izmestam uz kādas planētas, līdzīgas šai Naksosai, — varbūt vajadzētu kļūt par fermeri, lai sagādātu sev iztiku? Tev tas nekādu prieku nesagādātu.

Deins bija spiests klusībā piekrist, ka viņam jau nu tas nekādā ziņā nesagādātu prieku. Un, ja «Karaliene» tiešām tā nosēstos — iestrēgtu kādā ostā, jo līdzekļu trūkuma dēļ nevarētu atkal pacelties —, viņš pat nesaņemtu algu, lai varētu iztikt, kamēr izdodas sameklēt citu kuģi. Droši vien par to domāja arī pārējie.

Vēlāk Deins vaļējam acīm gulēja šaurajā kojā, pārsteigts par to, cik ātri zudušas visas viņu cerības. Ja vien Limbo būtu izrādījusies tāda, kādu viņi to sākumā bija iedomājušies… vai arī, ja viņiem būtu pietiekami lieli krājumi, lai varētu doties aplūkot pirkumu… Bet — un Deins piepeši piecēlās sēdus — tur bija tas otrs tirgonis, kas izsolē bija sacenties ar Van Raiku. Vai nevarētu viņu pierunāt nopirkt no viņiem Limbo ar lielu atlaidi?

Bet tādu izdegušu viņš to negribēs pat par pusi no tās summas, kādu viņi bija samaksājuši Inspicēšanas dienestam. Risks bija pārāk liels — neviens neies riskēt izmantot šādu niecīgu priekšrocību. Tikai vīrs ar tādu aizmuguri kā Kouforts varēja to atļauties, bet viņš nebija izradījis interesi par šo sevišķo «izdevību».

i No rīta vīri saīguši klīda iekšā un ārā no kopka-

bīnes. Visi rūpīgi izvairījās no galda gala, kur sēdēja drūmais kapteinis Dželiko, sūkdams no tases dzērienu, ko Mura bija pagatavojis pēc slepenas receptes un ko parasti pasniedza vienīgi svētku reizēs. Tagad nekādu svinību nebija — stjuarts, šķiet, bija nolēmis, ka ļaudīm nepieciešams uzmundrinājums.

Ienāca Van Raiks, gatavs doties uz pilsētu — viņa formas tērps bija akurāti aizpogāts no jostas vietas līdz platajam zodam un galvā uzlikta virsnieka cepure ar kokardi. Dželiko kaut ko noņurdēja, pagrūda tālāk tasi un piecēlās, lai pievienotos viņam. Kapteiņa drūmais skatiens bija tik draudīgs, ka neviens neiedrošinājās novēlēt panākumus viņu misijā.

Deins nokāpa kravas telpā, izpētīja tās brīvo platību un izdarīja dažus mērījumus. Ja palaimēsies dabūt kravu, viņš gribēja būt gatavs to novietot. Kravas telpa sastāvēja no divām daļām — platas noliktavas, kas aizņēma gandrīz trešo daļu no kuģa, un mazas, kabīnes lieluma telpas virs tās, kur varēja novietot neparastus priekšmetus.

Tajā pašā stāvā bija vēl kāda neliela telpa, kurā plauktos un kastēs glabājās viņu pašu «tirdzniecības preces» — nelieli priekšmeti, kas bija paredzēti mežoņu vai atpalikušu cilšu pievilināšanai, — mehāniskas rotaļlietas, stikla un emaljēta metāla greznuma priekšmeti. Deins, pārbaudīdams atmiņu, apstaigāja kastes un salīdzināja to saturu ar noliktavas katalogu. Van Raiks bija viņu divas stundas instruējis, taču viņš joprojām nevarēja vien beigt apbrīnot šo priekšmetu dažādību un kvalitāti, kā arī kravas uzrauga — šīs kolekcijas sakārtotāja — zināšanas un iztēli. Te bija dāvanas virsaišiem un sīkiem ķeizari- ņiem, neredzēti priekšmeti, kuriem vajadzēja likt

primitīvu ciematu iedzīvotājiem steigšus vien mesties aplūkot šos citas pasaules brīnumus. Protams, krājumi bija stingri ierobežoti, bet priekšmeti bija izvēlēti ar tādu rūpību, tādu humanoīdu un ārpuszemes civilizāciju psiholoģijas izpratni, ka nodrošināja «Karalienei» plašu klientūru.

Bet uz Limbo tam visam nebūtu jēgas. Nebija iespējams, ka uz izpostītās planētas būtu saglabājušās saprātīgas dzīvas būtnes. Ja tur atrastos kādi iedzimtie, Inspicēšanas dienesta izlūkgrupa būtu par tiem ziņojusi un tas varētu būt cēlis planētas vērtību — tā pat nebūtu pārdota izsolē, kamēr valdības pārstāvji neatrastu laiku to izpētīt tuvāk.

Deins pūlējās aizmirst neveiksmi ar Limbo, sākdams pētīt «kontakta» preces. Van Raiks bija pacietīgi vadājis viņu pa noliktavu un stāstījis par to, kur izmantojams katrs kastēs un slēgtajos plauktos novietotais priekšmets, ilustrējot teikto ar piemēriem no savas prakses. Daļa šo preču, kā Deins noprata, bija apkalpes locekļu roku darbs.

Ilgie ceļojumi kosmosā, kad kuģis pārslēgts uz automātisko vadību un apkalpei pienākumu ir maz, draudēja kļūt vienmuļi. Garlaicība noveda pie kosmosa mānijas, un Galaktikas trašu braucēji jau sen bija sapratuši, ka te palīdz smadzeņu un roku nodarbināšana. Iespēju bija daudz.

«Karalienes» kapteinis Dželiko bija ksenobiologs, turklāt nepavisam ne iesācējs. Tā kā viņš nevarēja vadāt līdzi dzīvus paraugus — izņemot tādus «mīluļus» kā zilo Ilubatu, kas mita krātiņā viņa kabīnē, — viņš fotografēja nepazīstamu pasauļu dzīvnieku valsti ar trīsdimensiju kameru, un šie uzņēmumi viņu bija padarījuši slavenu dabaszinātnieku vidū. Slīns Vilkokss, kura dienas pagāja, cīnoties ar sausiem matemātiskiem aprēķiniem, nodarbojās ar šo formulu transponēšanu mūzikā. Ar visdīvaināko nodarbošanos no visiem Deina jaunajiem ceļabiedriem aizrāvās ārsts Tau — viņš krāja maģiskus paņēmienus, tikdamies ar svešu pasauļu iedzimto burvjiem un dziedniekiem, un centās atklāt šo burvestību būtību.

Deins paņēma rokās kādu Muras darinājumu — plastokristāla lodi, kurā lidinājās, pēc visa spriežot, dzīvs, kāds viņam pilnīgi nepazīstams kukainis, kura spārni vizēja visās varavīksnes krāsās. Pēkšņi durvīm pa kreisi pārslīdēja kāda ēna, kas lika viņam atkal pievērsties šīs pasaules lietām. Sinbads, «Karalienes» kaķis, graciozi uzlēca uz vienas no kastēm un apsēdās, uzmanīgi vērodams kravas uzrauga palīgu.

No visiem Zemes dzīvniekiem kaķu dzimtas pārstāvji bija vispiemērotākie ce'ļojumiem kosmosā kopā ar cilvēku. Tie panesa paātrinājumu, brīvo kritienu un visas pārējās zvaigžņu lidojuma neērtības, turklāt tik viegli, ka par viņu dzimumu klīda savādas leģendas. Viena no tām vēstīja, ka Dorrtesiica felinus neesot cēlušies uz Zemes, bet palikuši dzīvi pēc kāda sen aizmirsta iebrukuma un ka zvaigžņu kuģos tie tikai atgriežoties savā bijušajā zelta laikmetā.

Tomēr Sinbads un citi viņa sugas pārstāvji uz kuģa pildīja noteiktas funkcijas un neēda maizi veltīgi. Kopā ar kravu kuģī mēdza nokļūt ne vien Zemes žurkas un peles, bet arī dīvaini radījumi no svešām pasaulēm, kurus dažkārt neatklāja nedēļām, pat tienešiem ilgi, līdz tie sāka saimniekot kādā attālā kuģa stūrī. Tie tad arī bija Sinbada pārziņā. Kad un kur viņš tos noķēra, komandas locekļi droši vien nekad neuzzinās, taču nogalināto līķi vienmēr tika nogādāti Van Raikam. Un lai nu kā, bet daži no ceļojumu laikā noķertajiem radījumiem tiešām bija ļoti neparasti!

Deins pastiepa roku, Sinbads laiski apošņāja viņa pirkstus un piemiedza aci. Viņš atzina šo jauno cilvēkveidīgo būtni. Deins pilnīgi likumīgi un ar pilnām tiesībām atradās šeit. Sinbads izstaipījās un viegli nolēca no kastes, lai dotos kārtējā apgaitā pa noliktavu. Pie kāda saiņa viņš uzkavējās ilgāk un tik pamatīgi to apošņāja, ka Deins jau gribēja to atvērt, lai dzīvnieks varētu izpētīt saturu tuvāk. Bet viņu iztraucēja attāls gongs, un Sinbads, kurš nekad nemēdza atstāt neievērotu aicinājumu uz maltīti, izjo- ņoja ārā; Deins viņam sekoja, protams, daudz cienīgākā gaitā.

Ne kapteinis, ne kravas uzraugs vēl nebija atgriezušies, un kopkabīnē joprojām valdīja tā pali atturīgā atmosfēra. Tā kā ostā atradās vēl divi brīvo tirgoņu kuģi, tad jebkura krava, kas ir pārāk maza, lai varētu iekārdināt kompāniju kuģus, būtu īsts ķēriens. Tomēr visi bija pārsteigti, kad virs viņu galvām iedegās ieejas lūkas signāluguns.

Stīns Vilkokss ar vienu lēcienu bija gaitenī, un Deins no viņa atpalika tikai par pāris sekundēm. Tā kā Dželiko un Van Raika nebija kuģī, Vilkokss formāli bija «Karalienes» komandieris, bet Deins, kā jau savas sekcijas pārstāvis, aizvietoja kravas uzraugu.

Trapa piekājē bija apstājies vagoniņš, kura vadītājs joprojām sēdēja pie pults. Bet pa trapu ieejas lūkai pašpārliecinātā gaitā tuvojās garš, kalsns, brūni iededzis cilvēks.

Viņš valkāja apdilušas rupjas ādas formas tērpu, rievota auduma bikses un korvalādas zābakus, kas sniedzās līdz augšstilbiem, — jaunu pasauļu izlūka apģērbu. Toties viņam nebija platmalainās cepures, kādas Deins bija redzējis pilsētā, bet metaplasta ķivere ar noņemamu nagu un piepūšamām austiņām īsviļņu uztvērējam — parastā Inspicēšanas dienesta darbinieka galvassega.

— Kapteinis Dželiko? — balss bija skarba, autoritatīva kā cilvēkam, kurš radis pavēlēt un kura pavēlēm citi bez ierunām paklausa.

Astrogators papurināja galvu.

—   Kapteinis ir pilsētā, ser.

Svešinieks brīdi vilcinājās, bungodams ar pirkstiem pa savu plato, kabatām nosēto jostu. Bija skaidri redzams, ka kapteiņa prombūtne viņu kaitina.

—   Kad viņš atgriezīsies?

—       Nezinu, — Vilkoksa balss neskanēja draudzīgi. Acīmredzot apmeklētājs viņā neizraisīja simpātijas.

—       Vai jūsu kuģi var nofraktēt? — nepazīstamais uzdeva pārsteidzošu jautājumu.

—       Jums jārunā ar kapteini… — Vilkokss vēl vēsāk atteica.

Svešinieka pirksti sāka vēl ātrāk bungot pa jostu.

—       Labi! Es runāšu ar kapteini! Kur viņš ir — vai to jūs man varat pateikt?

«Karalienei» tuvojās vēl kāds vagoniņš, un tā vadītāju pēc masīvā ķermeņa nevarēja sajaukt ne ar vienu citu. Uz kuģa atgriezās Van Raiks. Ari Vilkokss bija viņu ievērojis.

—  Tūlīt uzzināsiet. Tas ir mūsu kravas uzraugs…

—       Tā… — svešinieks uz trapa apsviedās. Viņa lokanais ķermenis pauda trenētību.

Deins kļuva nopietns. Sajā svešiniekā bija kaut kas intriģējošs. Viņš bija tērpies kā jaunu pasauļu izlūks, bet kustējās kā trenēts cīkstonis. Deina atmiņā atausa kāda aina — sporta laukums Birojā karstā vasaras pēcpusdienā. Sī rokas kustība no apakšas uz augšu … šis nodevīgais pleca saliekums … Sisvīrs bija forsbleiders, turklāt pieredzējis! Bet forsbleids bija aizliegts ar likumu — nevienai civilpersonai nebija atļauts iepazīties ar tā lietošanu.

Van Raiks apmeta līkumu stāvošajam vagoniņam, kas bija atvedis svešinieku, un savā parastajā smagnējā gaitā kāpa augšup pa trapu.

—  Vai jūs kādu meklējat?

—       Vai jūsu kuģi var nofraktēt? — vēlreiz jautāja svešais.

Van Raika kuplas uzacis noraustījās.

—   Jebkurš tirgotājs vienmēr ir gatavs noslēgt labu darījumu, — viņš rāmi atbildēja. — Torson, — viņš šķila neievērojam svešinieka nepacietību, — dodies uz «Jautro zaļo putniņu» un palūdz kapteini Dželiko atgriezties kuģī…

Deins noskrēja pa trapu un iekāpa Van Raika vagoniņā. Iedarbinādams motoru, viņš pameta skatienu atpakaļ un redzēja svešinieku ieejam līdzi kravas uzraugam «Karalienē».

«Jautrais zaļais putniņš» bija pa pusei kafejnīca, pa pusei restorāns. Kapteinis Dželiko sēdēja pie galdiņa netālu no durvīm, sarunādamies ar tumšsejaino vīrieti, kurš bija piedalījies vairāksolīšanā par Limbo. Kad Deins ienāca tumšajā telpā, svešais tirgotājs noteikti pakratīja galvu un piecēlās. Kapteinis viņu nemēģināja aizturēt, vienīgi pabīdīja kausu kādu collu pa labi, pats saspringti vērodams šo kustību, it kā tā būtu kāda sarežģīta operācija, kas viņam jāapgūst.

—   Ser… — Deins uzdrīkstējās uzlikt roku uz galdiņa, lai pievērstu sev uzmanību.

Kapteinis pacēla galvu un uzmeta Deinam drūmu, aukstu skatienu.

—   Uz «Karalienes» ir kāds cilvēks, ser. Viņš jautāja, vai kuģi nevar nofraktēt. Misters Van Raiks mani sūtīja pēc jums…

—   Nofraktēt? — kauss apgāzās un novēlās uz grīdas. Kapteinis Dželiko uzmeta uz galda vietējo monētu un jau bija ceļā uz durvīm. Deins steidzās nopakaļ.

Dželiko apsēdās pie vagoniņa vadības pults un no vietas uzņēma traku ātrumu, taču viņi vēl nebija sasnieguši ielas galu, kad kapteinis noņēma gāzi, un, kad vagoniņš piebrauca pie kuģa, neviens nebūtu varējis pateikt, ka viņi steigušies.

Pēc divām stundām apkalpe sapulcējās vēlreiz, lai dzirdētu jaunumus. Svešinieks apsēdās blakus Dželiko, un kapteinis paziņoja ļaudīm par necerēto veiksmi.

—   Tas ir doktors Salzars Ričs, — viņš īsi iepazīstināja. — Viņš ir viens no Federācijas ekspertiem jautājumos par Priekšteču atstāto mantojumu. Puiši, šķiet, Limbo galu galā nebūt nav tāds izdedzis tuksnesis. Doktors saka, ka Inspicēšanas dienests esot norādījis kādu vietu ziemeļu puslodē, kur atrodas diezgan plašas drupas. Viņš ir nofraktējis «Karalieni», lai nogādātu turp savus ļaudis…

—   Un, — ar labsirdīgu smaidu piebilda Van Raiks, — tas nekādā ziņā neliek šķēršļus mūsu tiesībām tirgoties. Mums būs izdevība arī izpētīt planētu.

—   Kad mēs pacelsiinies? — gribēja zināt Johans Stocs.

—   Kad jūs varat būt gatavs, doktor Rič? — Dželiko pievērsās arheologam.

—   Tiklīdz jūs varēsit iekraut manus instrumentus un iekārtot manus ļaudis, kaptein. Es varu savas mantas atgādāt šurp tūlīt pat.

Van Raiks piecēlās.

—   Torson, — viņš pasauca Deinu, — mēs sagatavosimies iekraušanai. Varat gādāt šurp savas mantas kaut vai tūlīt, doktor.

4. NOSĒŠANĀS UZ LIMBO

Nākamajās divās stundās Deins praksē uzzināja par kravas novietošanu vairāk nekā visā teorijas kursā Birojā. Un, lai gan «Karalienē» jau tā bija saspiesti, apkalpe dabūja zināt, ka vēl jāatrod vieta ne vien Ričam, bet arī viņa trim palīgiem.

Bagāžu novietoja lielajā kravas tilpnē, un darba lielāko daļu brīvprātīgi veica Riča ļaudis, jo doktors pastāvēja uz to, ka kastēs esot trausli instrumenti un ātri bojājošās preces un viņam nenākot ne prātā ļaut, lai lidlauka algotie strādnieki tās met kā pagadās.

Toties kuģī, kā Van Raiks jau laikus lika viņam saprast, kravas izvietošana bija pilnīgi apkalpes ziņā. Un kuģa ļaudis ar to spēja tikt galā arī bez nelietpratēja padomiem. Un tā Deins un Kosti svīda, lādējās un vilka, arī Van Raikam vajadzības gadījumā pieliekot roku, līdz visas mantas bija izvietotas saskaņā ar līdzsvara mehāniku, lai kuģis varētu pacelties. Pēc tam viņi aizplombēja lūku uz visu lidojuma laiku.

Kāpdami augšā, viņi ieraudzīja Muru mazākajā kravas nodalījumā ierīkojam piekaramās kojas Riča palīgiem. Ērtību bija maz, bet arheologs par to jau tika brīdināts vēl pirms viņš bija parakstījis frakts līgumu. «Karalienē» nebija speciālu kabīņu pasažieriem. Un neviens no jaunatnācējiem nekurnēja.

Tāpat kā viņu vadonis, arī pārējie Deinam bija nepazīstama tipa ļaudis; viņi šķita sīksti un izturīgi — tās bija tieši tās īpašības, kas, viņaprāt, bija nepieciešamas cilvēkiem, kuri devās uz nepazīstamām pasaulēm meklēt izzudušu rasu paliekas. Viens no viņiem pat nebija cilvēks — zaļās nokrāsas āda un kailā galva liecināja par rīgelieti. Tomēr viņa tikko manāmi zvīņainais ķermenis, lai gan savādi izliekts, bija tērpts gluži tāpat kā citi. Deins pūlējās neskatīties uz rīgelieti, kad pienāca Mura un pieskārās viņa rokai.

— Tavā kabīnē ir doktors Ričs. Tev jāpāriet uz noliktavu … lūk, pa šo gaiteni…

Nedaudz aizkaitināts par šādu patvaļīgu pārcelšanu uz jaunu mitekli, Deins sekoja Muram uz stjuarta apartamentiem. Tur bija virtuve, saldējamās kameras pārtikas produktiem un vēl tālāk — hidro- dārzs, ko Mura pārzināja kopīgi ar Tau, kurš bija atbildīgs par gaisa tīrību kuģī.

—   Doktors Ričs lūdza, lai viņam ierāda telpu viņa ļaužu tuvumā, — viņiem ejot, paskaidroja Mura. — Viņš to kategoriski pieprasīja …

Deins no augšas palūkojās uz mazo stjuartu. Ko gan Mura domāja ar šo pēdējo frāzi?

No visas apkalpes Mura Deinam bija vislielākā mīkla. Stjuarts bija japāņu izcelsmes, un kravas uzrauga palīgs jau pirmajos mācību gados bija uzzinājis drausmīgo stāstu par to, kas noticis ar šīm salām, kuras 110 Deina dzimtenes kādreiz bija šķīris okeāns. Vulkāna izvirdums, kuram sekoja paisuma viļņi, divu dienu un vienas nakts laikā bija apracis veselu tautu, tā ka Japāna burtiski vairs neeksistēja — tā bija noslaucīta no Zemes virsas.

—   Šeit, — Mura bija sasniedzis gaiteņa galu un ar žestu norādīja Deinam uz puspievērtām durvīm.

Stjuarts nebija centies izgreznot sava mitekļa sienas, un ārkārtīgā tīrība telpā atstāja gandrīz nemīlīgu iespaidu. Bet uz nolaižamā galda gulēja plas- tokristāla lode, un Deina uzmanību piesaistīja tās saturs.

Zemes tauriņš plati izplestiem, it kā dārgakmeņos vizuļojošiem spārniem, kaut kāda maģiska spēka ietekmē karājās pašā lodes centrā, ieslēgts uz visiem laikiem un tomēr personificēdams trīsošu dzīvību.

Mura, ievērojis Deina aizgrābtību, paliecās uz priekšu un vieglītiņām paplikšķināja pa lodes virspusi. Par atbildi spārniņi šķita notrīsam un ieslodzītais skaistulis tikko manāmi sakustējās.

Deins dziļi ievilka elpu. Viņš bija redzējis lodi noliktavā un zināja, ka Mura kolekcionē kukaiņus no simtām pasauļu, lai darinātu šīs lodes. «Karalienē» bija vēl divas tādas. Vienā no tām bija miniatūrā atveidota zemūdens ainava — tajā vijās ūdensaugi, dodami patvērumu bariņam dārgakmeņiem līdzīgu vizuļojošu, kukaiņiem līdzīgu zivtiņu. Tām lavījās klāt kāds pārdabisks radījums ar divām kājām, divām rokām un spārniem līdzīgām spurām, apbruņots ar draudīgu žuburainu žebērkli. Sī lode atradās goda vietā Van Raika kabīnē. Otrajā bija redzami sudrabaini elfu pilsētas torņi, starp kuriem lidinājās pēr- jaini mirdzošas, gandrīz caurspīdīgas būtnes. Tas bija inženiera sakarnieka lielākais dārgums.

— Jā, tādus var pagatavot, — Mura paraustīja plecus. — Tā ir sava veida izklaidēšanās, tāpat kā daudzas citas.

Viņš paņēma lodi, ietina to aizsargaudumā un ielika atvilktnē ar šķērssienām, kura bija mīksti iz- oderēta, lai nodrošinātos pret triecieniem, «Karalienei» paceļoties. Pēc tam viņš atvēra kādas citas durvis un parādīja Deinam viņa jauno mitekli.

Tā bija palīgnoliktava. Mura to bija atbrīvojis un ierīkojis tajā piekārtu koju un skapīti. Tā gan nebija tik ērta kā vecā kabīne, bet arī ne sliktāka par tiem kambarīšiem, kādos viņš bija mitis Marsa un Mēness mācību kuģos Biroja rīkoto reisu laikā.

Viņi startēja uz Limbo vēl pirms rītausmas, un Deins vēl nebija pamodies no mokpilna miega, kad kuģis jau atradās kosmosā. Viņš pašreiz bija ceļā uz kopkabīni, kad atkal ieskanējās brīdinājuma signāls. Deins pieķērās pie galda, izmisīgi pūlēdamies pārvarēt reiboni, un krampjaini rija siekalas. Bija skaidrs, ka augšā, vadības sekcijā, Vilkokss, kapteinis un Rips atradās savās vietās, nedrīkstēdami ne uz brīdi atpūsties, līdz nebūs pabeigta pāreja.

Deins jau kuro reizi nodomāja, ka nespētu būt as- trogators, vienalga, ko arī Federācija viņam par to nesolītu.

Pietiek pieļaut aprēķinos niecīgu kļūdu — kaut arī lielāko daļu darba veica divas skaitļošanas mašīnas, — un kuģis var tikt aizsviests kādā pilnīgi nezi- zināmā trasē, var tikt ietriekts planētas iekšienē tā vietā, lai turētos nepieciešamajā attālumā no tās virsmas. Viņš bija iekalis pārejas teoriju un varēja nospraust kursu, lai cik tas būtu grūti, bet pie sevis šaubījās, vai viņam jebkad pietiktu drosmes ievadīt kuģi hipertelpā un izvadīt atkal ārā no tās.

Drūmi lūkodamies bezpersoniskajā sienā, viņš kārtējo reizi apcerēja savus trūkumus, kad ienāca Rips.

—   Nu, puis, — astrogatora palīgs ar dziļu nopūtu ieslīga sēdeklī, — tas nu atkal ir padarīts, un nekas nav salauzts!

Deins bija patiesi pārsteigts. Viņš nebija astroga- tors, un viņam bija pamats justies nedrošam. Bet, ka Rips varēja izrādīt atvieglojumu pēc sava tiešā pienākuma izpildes, — tas jau bija pavisam kas cits.

—  Kas noticis? — Deins vēlējās zināt, vai kas draudējis.

—   Nekas, nekas, — Rips atmeta ar roku. — Bet pēc lēciena mēs visi vienmēr jūtamies vieglāk. — Viņš iesmējās. — Draugs, vai tu domā, ka mēs to nepārdzīvojam? Mums varbūt tas nepatīk vairāk nekā tev. Par ko gan tev jārūpējas, kamēr mēs atkal sasniedzam kādu planētu? Ne par ko…

Deins sabozās.

—   Kā tad — ne par ko! Mums tikai jāuzrauga krava, pārtikas un degvielas krājumi, hidro…— viņš sāka uzskaitīt savas sekcijas pienākumus. — Ko gan līdz sekmīga pāreja hipertelpā, ja gaiss kļūst nederīgs elpošanai…

Rips pamāja.

—   Pareizi, neviens no mums te nav lieks. Lai gan šis reiss… — viņš pēkšņi aprāvās un kaut kā savādi palūkojas pār plecu. — Vai tu kādreiz esi redzējis arheologu, Dein?

Kravas uzrauga palīgs pakratīja galvu.

—   Tu taču zini, ka šis ir mans pirmais reiss! Un Birojā par vēsturi neko daudz nestāstā… vienīgi, ja kaut kas saistās ar tirdzniecību …

Rips atlaidās pret atzveltni un pieklusināja balsi līdz tikko dzirdamam čukstam.

—   Es vienmēr esmu interesējies par Priekštečiem, — viņš iesāka. — Manā bagāžā ir Ileiversona «Ceļojumu» un Keigla «Pētījumu» ieraksti. Pagai- dām tie ir divi vispilnīgākie darbi šajā jomā. Šorīt es brokastoju kopā ar doktoru Riču. Un varu derēt, ka viņš nekad neko nav dzirdējis par Dvīņu torņiem!

Tā kā arī Deins par tiem nekad nebija dzirdējis, viņš īsti labi nesaprata, ko Rips cenšas pierādīt. Bet, pirms viņš paspēja uzdot kādu jautājumu, viņa sejas izteiksme acīmredzot jau bija nodevusi neziņu, jo Rips sāka steidzīgi skaidrot.

—   Līdz pat širri laikam Dvīņu torņi ir vai pats svarīgākais ar Priekštečiem saistītais atklājums, kādu jebkad izdarījusi Inspicēšanas dienesta pārvalde. Tie atrodas uz Korvo, pašā silīcija tuksneša centrā — divsimt pēdu augsti, līdzīgi diviem milzu pirkstiem, kas rāda uz debesīm. Un eksperti ir izpētījuši, ka tic ir viscaur monolīti, būvēti no kaut kāda materiāla, kas nav nedz akmens, nedz metāls, bet katrā ziņā ļoti izturīgs. Ričam izdevās veikli nomaskēt savu kļūmīgo soli, taču es esmu pārliecināts, ka viņš par tiem nekad nav dzirdējis.

—   Bet ja jau tie ir tik izcili… — iesāka Deins, bet tad viņš pēkšņi saprata, ko varētu nozīmēt doktora neziņa.

—   Jā, kāpēc gan doktors nezina visu par svarīgākajiem atklājumiem savā nozarē? Tas ir mīklaini, vai ne? Nez vai kapteinis ir ievācis ziņas par viņu, pirms noslēgt kontraktu …

Uz to Deins zināja atbildēt.

—   Viņa dokumenti bija kārtībā, mēs tos pārbaudījām policijas štābā. Viņi deva atļauju ekspedīcijai, citādi mēs nebūtu varējuši atstāt Naksosu…

Rips tam piekrita. Likumi uz jebkuras no Federācijas planētām bija pietiekami stingri, lai varētu uzskatīt, ka deviņdesmit procentiem pārbaudīto ir isti dokumenti un atļaujas. Un nomaļajās pasaulēs, kuras varētu vilināt malu medniekus vai noziedzniekus, policija ir divreiz modrāka, izsniedzot atļaujas lidojumiem.

—   Bet viņš neko nezināja par Dvīņu torņiem, — ietiepīgi atkārtoja astrogatora palīgs.

Un Deinu šis arguments pārliecināja. Nebija iespējams ceļot zvaigžņu kuģī kopā ar otru cilvēku un neiepazīt viņu tik tuvu, kā nekur citur civilizētajā sabiedrībā ārpus nelielā, saliedētā kolektīva, kas apkalpoja galaktiskos maršrutus. Ja jau Rips sacīja, ka doktors Ričs nav tas, par ko uzdodas, tātad viņš runāja patiesību — vismaz tik daudz, cik viņš zināja, — un Deins bija gatavs viņu atbalstīt.

—   Kas teikts likumos par to, kas palicis no Priekštečiem? — brīdi vēlāk jautāja Senons.

—   Likumos par to nekā daudz nav. Nav zināms neviens gadījums, kad kāds tirgotājs būtu atradis kaut ko ievērības cienīgu, uz ko varētu pretendēt atbilstoši tirdzniecības tiesībām…

—  Tātad nav nekāda precedenta, uz ko mēs varētu atsaukties, ja atrastu kaut ko vērtīgu?

—   To var iztulkot dažādi, — aizrādīja Deins. — Inspicēšanas dienests pārdeva Limbo izsolē. Ja jau tā, tad, man šķiet, Federācijai nevar būt nekādu pretenziju uz šo planētu. Te var iznākt krietns juridisks juceklis…

—   Ellišķīgi sarežģīts gadījums, — virs viņu galvām nodārdināja Van Raiks. — Jebkurš no likuma dūžiem sistēmās ar prieku redzētu to iztiesājam. Tā ir tāda lieta, kas vilktos gadiem, līdz abām pusēm tā vai nu būtu līdz nāvei apnikusi, vai arī kāda no tām būtu mirusi. Tieši tāpēc mums seifā atrodas Federācijas pilnvara.

Deins pasmīnēja. Viņam jau nu vajadzēja saprast, ka tāds rūdīts tirdzniecības vilks kā viņa priekšnieks neielaidīsies kādā pasākumā, iepriekš iespēju robežās nenodrošinajies pret jebkādām nejaušībām. Pilnvara izmantot jebkādus atradumus uz Limbo!

—   Uz cik ilgu laiku? — Ripa balsī joprojām jautās šaubas.

—   Kā parasti — uz gadu un vienu dienu. Nedomāju, ka Inspicēšanas dienesta ļaudis gaida kaut kādus neparastus atklājumus, uz kuriem, šķiet, cer mūsu pasažieri.

—   Bet vai jūs domājat, ka mēs tur kaut ko atklāsim, ser? — iejaucās Deins.

—   Es nekad nemēdzu minēt, vai mēs kaut ko atradīsim uz kādas jaunas planētas, — rāmi atteica Van Raiks. — Mūsu darbā ir pārāk daudz dažādu pārsteigumu. Ja cilvēkam izdodas izkulties ar veselu ādu, lidošanai derīgu kuģi un pieņemamu ienākumu procentu, tad var uzskatīt, ka kosmosa dievi bijuši viņam labvēlīgi. Vairāk mēs nevaram prasīt.

Turpmākajās dienās Riča ļaudis gandrīz visu laiku uzturējās savās telpās, pārtika no saviem krājumiem, tikai paretam izlīda ārā no saviem šaurajiem apartamentiem un neuzņēma arī viesus. Mura stāstīja,! ka viņi, pēc visa spriežot, lielāko daļu laika pavadā vai nu guļot, vai arī iegrimuši kādā sarežģītā azartspēlē, ko viņiem iemācījis rīgelietis.

Kamēr doktors Ričs ēda kopā ar «Karalienes» apkalpi, viņš mēdza ierasties uz maltītēm tādā laika,

kad kabīnē bija maz ļaužu. Turklāt, vai nu viņš ar nolūku izvēlējās tieši šīs stundas, vai arī tā bija pārāk zīmīga sakritība, bet šie nedaudzie bija galvenokārt inženierdienesta darbinieki. Aizbildinādamies ar nepieciešamību iepazīt savu turpmāko darba lauku, Ričs bija mēģinājis aizņemties Inspicēšanas dienesta lenti ar informāciju par Limbo, taču katru reizi, kad viņam šī izdevība tika dota, viņu novēroja kravas uzraugs. Deins bija pārliecināts, ka Van Raiks neko nepalaiž garām nepamanītu, lai arī cik aizsapņojies viņš izskatījās.

«Karaliene» pārgāja normālā telpā saskaņā ar grafiku Limbo sistēmā. Divas pārējās planētas, kuras piederēja pie šīs saules, atradās pārāk tālu no gaismas un siltuma avota, tāpēc bija sasalušas un nedzīvas. Bet Limbo riņķoja ap to pa savu orbītu apmēram tādā pašā attālumā kā Marss viņu dzimtajā sistēmā. Kad viņi gatavojās ieiet nolaišanās orbītā, lai planētas atmosfēras berze samazinātu kuģa ātrumu un tas varētu nosēsties, inženieris sakarnieks ieslēdza visus ekrānus. Piesprādzējušies pie sēdekļiem, no dežūrām brīvie apkalpes locekļi vēroja nepazīstamās pasaules apveidus.

Vispirms skatienam pavērās neglītas brūngani pelēkas deguma rētas, bet, kuģim urbjoties tālāk un visu laiku ieturot tādu leņķi, lai pārvarētu gaisa slāņus pakāpeniski, vērotāji pamanīja zaļas joslas un nelielu jūru vai milzīgu ezeru pēdas, kas liecināja, ka Limbo, lai gan izdedzināta, tomēr nav pilnīgi mirusi.

Viņiem turpinot ceļu, dienu nomainīja nakts, un pēc tam atkal uzausa diena. Saskaņā ar stingrajiem norādījumiem par nosēšanos uz parastas «primitīvas» planētas viņiem vajadzēja mēģināt atrast tuksnesīgu vietu, lai pēc tam izlūkotu apkārtni ar fliteru un slepus uzzinātu kaut ko par iedzīvotājiem, iekams stāties ar tiem sakaros. Bet uz Limbo nebija saprātīgu būtņu, tāpēc viņi varēja izvēlēties kuģa nosēdināšanai pēc iespējas piemērotāku vietu.

Vilkokss, pamatojoties uz saviem aprēķiniem, bija izvadījis kuģi cauri hipertelpai, bet to nosēdināt pēc tam, kad būs izvēlēta pienācīga vieta, bija Dželiko uzdevums. Viņš manevrēja, nolēmis nolaisties izdegušās teritorijas pašā malā, netālu 110 postījumu neskartās platības.

Tā bija grūta nosēšanās, ko nevarēja salīdzināt ar piezemēšanos līdzenā laukumā ar radara palīdzību, ko varēja veikt jebkurš iesācējs. Taču «Karalienei» tā nebija pirmā reize, un Dželiko uzmanīgi vadīja to lejup, regulējot uguns strūklas, līdz kuģis nosēdās ar troksni, kas šajos apstākļos vēl nebija nekāds skaļais.

—       Piezemējos! — mikrofonā paklusi atskanēja pilota balss.

—   Kārtībā! — no mašintelpas atsaucās Stocs.

—       Režīms — kā parasti uz planētas! — Dželiko balss atguva skaļumu.

Deins atsprādzējās un devās uz Van Raika kabīni saņemt norādījumus. Bet, tikko sasniedzis durvis, viņš saskrējās ar doktoru Riču.

—       Kad jūs varēsiet izkraut mūsu mantas? — apjautājās arheologs.

Van Raiks vēl nebija paspējis atsprādzēties. Viņš pārsteigts pacēla galvu.

—   Jūs gribat, lai mēs tās izkraujam tūlīt?

—       Protams. Tikko jūs noņemsiet 110 lūkām plombas …

Kravas uzraugs uzlika formas cepuri.

—       Ne tik strauji, doktor. Mēs esam uz nepazīstamas planētas.

• — Bet te nav mežoņu. Un Inspicēšanas dienests atzinis planētu par piemērotu pētīšanai. — Doktora nepacietība draudēja pāriet atklātā uzbudinājumā. Šķita, ka visu šo kosmosā pavadīto laiku viņš tā sa- ilgojics sākt strādāt uz Limbo, ka tagad baidās zaudēt kaut sekundi.

—   Lēnāk, doktor, — rāmi atteica kravas uzraugs. — Mēs rīkojamies saskaņā ar kapteiņa norādījumiem. Nav ko riskēt — vienalga, vai Inspicēšanas dienests planētu atzinis par mums derīgu, vai nē. — Viņš ar elkoni nospieda iekšējo sakaru pogu.

—   Vadibas sekcija! — atskanēja Tana balss.

—   Kravas uzraugs — vadības sekcijai. Ārpusē viss normāli?

—   Nav saņemti dati. Paraugu vācējs vēl darbojas.

Doktors Ričs belza ar dūri pa stenderi.

—   Paraugu vācējs! — viņš eksplodēja. — Jums ir Inspicēšanas dienesta ieraksts, un jūs vēl noņematies ar paraugu vācēju!

—   Mēs pagaidām vēl esam dzīvi, — aizrādīja Van Raiks. — Mūsu darbā var vai nu riskēt, vai neriskēt. Mēs dodam priekšroku pēdējam. — Viņš ieslīga krēslā, un Deins atspiedās pret sienu. Visas pazīmes liecināja, ka izkraušana tik drīz nesāksies.

Doktors Ričs, kas Deinam atgādināja krātiņā ieslodzīto kapteiņa Hubatu — protams, viņš vēl nebija nonācis tik tālu, lai sp]autu uz viņiem —, kaut ko noņurdēja un devās uz kabīni pie saviem ļaudīm.

—   Nu, ko, — Van Raiks atlaidās krēslā un uzsita knipi pa ekrānu, — to nevar saukt par patīkamu skatu.

Tālumā bija redzami kalni — zāģveidīgi izrobota pelēcīgi brūnu klinšu grēda, vietām klāta ar sniegu. Kalnu piekājes atgādināja skrandainas bārkstis, ko izvagoja šauras, līkumotas ielejas, kuru ieejās zaļoja bāla, neveselīga izskata augu valsts. Pat saules gaismā šī vieta izskatījās drūma — tādu varētu redzēt murgainā sapnī.

—   Paraugu vācējs ziņo, ka apstākļi piemēroti dzīvošanai, — pēkšņi no vadības sekcijas ziņoja bezpersoniska balss.

Van Raiks atkal paņēma mikrofonu.

—   Kravas uzraugs — kapteinim. Vai sagatavot izlūkgrupas?

Bet viņš nesagaidīja atbildi, jo atkal iedrāzās doktors Ričs. Šoreiz viņš pagrūda Van Raiku sāņus un iebļāva mikrofonā:

—   Kapteini Dželiko, te Salzars Ričs. Es prasu, lai rnūsu mantas izkrauj nekavējoties, ser, nekavējoties!

Brīdi valdīja pilnīgs klusums. Deins godbijīgās bailēs nodomāja, ka kapteinis gluži vienkārši tā pārskaities, ka nespēj sakarīgi atbildēt. Nevienam nebija tiesību pavēlēt zvaigžņu kuģa kapteinim kaut ko darīt — pat policijai bija «jālūdz».

—   Kāda iemesla dēļ, doktor Rič? — Deinam par pārsteigumu, balss bija mierīga, tajā nejuta ne mazākā satraukuma.

—   Iemesla! — sprausloja Ričs, noliecies pār Van Raika galdu. — Gluži vienkārši tāpēc, lai mēs varētu līdz tumsai ierīkot nometni!

—   Rietumos drupas… — doktora pacelto balsi pārtrauca Tana rāmais paziņojums.

Visi trīs palūkojās uz ekrānu. Kalni ziemeļu pusē bija pazuduši, to vietā bija redzama rietumu ainava — inženieris sakarnieks bija pārslēdzis uztvērēju uz nākamo debess pusi.

Viņu priekšā pletās izdedzis līdzenums, kurā Priekšteču nepazīstamie ieroči bija vispirms pāršķēluši zemes virskārtu līdz klintij un pēc tam arī pašā klintī atstājuši dziļas vagas, kuras pildīja stiklainu izdedžu masa, kas spilgtiem zibšņiem atstaroja saules gaismu. Bet aiz šīs pamestības bija kaut kas cits, vesela gūzma ēku, kas iesniedzās neskartajā augu valsts joslā.

Drupas bija gaišs plankums vispārējā drūmajā ainavā. Tās laistījās spilgti sarkanos, dzeltenos, griezīgi zaļos un zilos toņos. Drupas atradās, šķita, jūdzes divdesmit no «Karalienes» un bija pietiekami iespaidīgas, lai pārsteigtu trīs skatītājus kravas uzrauga kabīnē. Droši vien tāpēc, ka doktors Ričs tagad atradās uz pazīstamas planētas, viņš pirmais atguva valodu.

—   Tur… — viņš nepacietīgi iebadīja ar pirkstu ekrānā, — tur mēs ierīkosim nometni! — Viņš atkal pieklupa pie mikrofona un sacīja:

—   Kapteini Dželiko, es vēlos ierīkot nometni pie šīm drupām. Tiklīdz jūsu kravas uzraugam labpatiks izkraut mūsu mantas…

Viņa dedzība galu galā guva virsroku, jo brīdi vēlāk Van Raiks noņēma plombas no kravas lūkas. Doktors nepacietīgi mīņājās viņam aiz muguras, bet pārējie trīs ekspedīcijas locekļi bija sastājušies gaitenī.

—   Tagad mēs paši tiksim galā, Van Raik…

Bet kravas uzraugs pacēla roku, aizšķērsodams

doktoram ceļu.

—   Nē, paldies, doktor. Jebkura krava no «Karalienes» tiek izkrauta tikai manu ļaužu uzraudzībā.

Un ar to Ričam bija jāsamierinās, kaut gan viņš vārījās dusmās, kamēr Deins ar ceļamkrānu izcēla un nolaida zemē pa radaru vadāmo kuģa apvidus mašīnu. Kravas uzrauga palīgs vadīja ari izkraušanu. Rīgelietis iekāpa apvidus mašīnā, lai noregulētu tās rokas vadības sistēmu virzienā uz drupām. Pirmo reizi tur izkrauta, tā pēc nākamās kravas atgriezīsies pati, kuģa radara vadīta.

Ričs kopā ar diviem saviem ļaudīm aizbrauca otrajā reizē, un Deins palika gaidām mašīnu divatā ar klusējošo ceturto ekspedīcijas dalībnieku. Pēdējai reizei bija atlikusi neliela, dažāda satura krava, galvenokārt arheologu personiskās mantas.

Lai gan svešinieks izrādīja acīm redzamu neapmierinātību, kravas uzrauga palīgs salika somas vienkop, lai varētu tās ātrāk iekraut. Bet tā nebija Deina vaina, ka arheologs nejauši nosvieda kādu apdriskātu instrumentu somu. Tā smagi nokrita, aizķērās aiz kāda klints izciļņa un atsprāga vaļā.

Ar klusu lāstu svešais ņēmās stūķēt atpakaļ somas saturu, taču viņš nebija pietiekami veikls, lai noslēptu Deina skatienam kādu grāmatu, kas bija bijusi ievīstīta apakškreklā.

Šī grāmata! Spilgtajā saulē Deins piemiedza acis. Bet pamatīgāk to aplūkot viņš vairs nepaguva — svešais jau savilka ap somu siksnas. Deins vienīgi bija pārliecināts, ka redzējis lādu pašu uz Vilkoksa dienesta galda. Kāpēc gan arheologs vadāja līdzi astrogatora skaitļošanas kodu?

5. PIRMAIS IZLŪKGĀJIENS

Krēsla uz Limbo bija savāda, bieza, it kā ēnas būtu taustāmas. Deins sekoja, lai tiktu aizvērta ārējā kravas lūka, un apvidus mašīna, kas bija tukšā atgriezusies no pēdējā reisa, tiklu novietota uz apsvilušās zemes zem «Karalienes» stabilizatoriem. Viņi bija veikuši arī citus piesardzības pasākumus, kādi bija nepieciešami, kuģim atrodoties uz nepazīstamas planētas. Traps tika ievilkts un gaisa aizvari noslēgti. Pret Limbo tagad bija vērsti vienīgi «Karalienes» spīdīgie gludie sāni, ko varēja sadragāt tikai kāds sevišķi moderns un tehniski pilnīgs ierocis. Starpzvaigžņu tirgoņi devās kosmosā tikai tādos kuģos, ko vajadzības gadījumā varēja pārvērst par cietokšņiem.

Iegrimis savās domās, Deins kāpa no stāva uz stāvu, līdz sasniedza Ripa šauro mitekli vadības sekcijas malā, Astrogatora palīgs bija saritinājies sēdeklī ar kinokameru rokās.

—   Es esmu uzņēmis drupas veselā filmā, — viņš satraukti sacīja Deinam, kurš bija apstājies durvīs. — Bet šis Ričs… viņš ir visīstākais gangsteris, kādu es jebkad esmu redzējis. Es brīnos, kā gan Sinbads nav viņu nomedījis kopā ar visiem pārējiem grauzējiem un rīkojies ar viņu tāpat kā ar jebkuru likumīgu laupījumu…

—   Ko tad viņš atkal izdarījis?

—   Tas taču ir lielākais ar Priekštečiem saistītais atradums, — Rips bakstīja ar pirkstu sienā, — un viņš to sagrābis, it kā tas būtu viņa personisks īpašums. Viņš pateicis kapteinim Dželiko, ka nevēloties, lai kāds no mums dodas uz turieni aplūkot drupas… ka neprašas ekskursanti pārāk bieži sabojājot neparastus atradumus! Neprašas ekskursanti! — Rips dobji atkārtoja, un Deins pirmo reizi pa visu viņu pazīšanās laiku redzēja biedru patiesi sašutušu.

—   Nu, labi, — prātīgi aizrādīja Deins, — bet pat ar saviem trim palīgiem viņš taču nevar aizņemt visu planētu. Mēs taču gatavojamies sūtīt izlūkgrupu — kā parasti, vai ne? Un kas gan tevi kavē pašam uziet pirmklasīgas drupas? Es nedomāju, ka Ričs atradis vienīgās drupas uz visas planētas. Un likumos nekur nav teikts, ka mēs nedrīkstam izpētīt tās, kuras mēs atrodam.

Rips staroja.

—   Nu gan, draugs, tu mani vareni iepriecināji!

Viņš nolika kinokameru.

—   Vismaz, — no gaiteņa atskanēja Kamila rūpīgi izrunātie vārdi, — neviens nevar apvainot dārgo doktoru pienākuma nepildīšanā. Viņš tā aiznesās uz savu darba lauku, it kā kāds grasītos nolaupīt viņam labākos eksponātus. Dārgais doktors taču ir mazliet dīvains, vai nē?

Rips atkārtoti izteica savas aizdomas.

—  Viņš neko nezināja par Dvīņu torņiem…

—        Un viņa sarkanmatainais palīgs vadā līdzi as- trogatora skaitļošanas kodu. <— Deins bija ļoti priecīgs, ka var pievienot persbniski iegūtu informāciju, jo vairāk tāpēc, ka arī Kamils bija šeit. Klusums, ar kādu šis paziņojums tika uzņemts, Deinam glaimoja. Bet, kā jau parasti, Ali iedzēla pirmais.

—        Un kā šis pārsteidzošais fakts kļuva zināms jums?

Deins nolēma neievērot šo tikko manāmo, bet nepatīkamo uzsvaru uz «jums».

—       Viņš nosvieda savu instrumentu somu, grāmata izvēlās ārā, un viņš lielā steigā centās to atkal noslēpt.

Rips pastiepa roku un atvēra atvilktni. No turienes viņš izvilka biezu grāmatu ūdensdrošā apvākojumā.

—   Vai tu redzēji šādu?

Deins pakratīja galvu.

—       Tai bija sarkana apmale — kā tai, kas atrodas uz Vilkoksa galda vadības kabīnē.

Kamils klusu iesvilpās, bet Rips plati iepleta tumšās acis.

—        Bet tā taču ir komandsastāva grāmata! — viņš protestēja. — Tāda ir tikai uz kuģa pieņemtam astro- gatoram, un, kad viņš no kuģa aiziet, tā nonāk kapteiņa seifā, līdz ierodas cits astrogators. Saskaņā ar Federācijas likumu uz katra kuģa ir tikai viena šāda grāmata. Kad kuģis tiek norakstīts, grāmatu iznīcina…

Ali sāka smieties.

—       Draugs, neesi tik naivs. Kā tad, pēc tavām domām, rīkojas malu mednieki un kontrabandisti? Vai viņi grābj aprēķinus no zila gaisa? Es nebūtu

pārsteigts, uzzinot, ka melnajā tirgū ar šiem skaitļošanas kodiem norit tirgošanās vel labu laiku pēc tam, kad tie it kā tikuši sadedzināti.

Rips tomēr tam nepiekrita.

—   Bet viņiem nebūtu jauno datu — tos mēs saņemam, ierodoties uz katras planētas. Kā tev šķiet — kāpēc gan Vilkokss dodas uz ostas pārvaldi ar mūsu skaitļošanas kodu katru reizi, kad mēs nosēžamies kādā pasaulē? So grāmatu sūta tieši uz vietējo Inspicēšanas dienesta kantori, lai ierakstītu jaunākos datus. Un tur var uzrādīt tikai oficiāli reģistrētu grāmatu — to viņi var noteikt acumirklī!

—   Paklausies, nevainīgais bērniņ, — gari stiepjot vārdus, ierunājās Kamils, — vienmēr atradīsies kāda gaiša galva — vai pat vairākas —, kas nepagurstot strādās dienu un nakti, lai izgudrotu, kā apiet jebkuru Federācijas izdoto likumu. Es nevaru pateikt, kā viņi to dara, bet esmu gatavs likt ķīlā visu, ko esmu ieguldījis šajā riskantajā pasākumā, ka tā tas notiek. Ja Torsons ir redzējis šī zeļļa mantās grāmatu ar sarkanu apmali, tad to dara tieši šeit un pašlaik — uz Limbo.

Rips piecēlās.

—   Vajadzētu pateikt Stīnam…

—   Ko tad? Ka Torsons redzējis kodam līdzīgu grāmatu izkrītam no šā rakņātāja personiskās bagāžas? Torson, jūs taču to nepacēlāt un neaplūkojāt tuvāk?

Deins bija spiests atzīt, ka to viņš nav darījis. Un viņš jutās vīlies. Kā lai viņš pierāda, ka šim ekspedīcijas dalībniekam tiešām ir aizliegtais komandsa- stāva kods? Un Stīns Vilkokss jau nu bija pēdējais cilvēks uz kuģa, kurš uzņems nopietni ziņas, kas nav pierādītas ar konkrētiem faktiem. Kamēr Deins neturēja šaubīgo grāmatu rokās un nespēja to uzradīt, tikmēr bija maz cerību, ka viņam noticēs.

—   Tā kā, — Kamils atkal pievērsās Ripām, — mums jādabū daudz iespaidīgāki pierādījumi, pirms mēs priekšniekiem tēlojam bezbailīgus federālos aģentus vai policistus.

Rips atkal apsēdās — šī argumenta pamatotība viņu bija pārliecinājusi tāpat kā Deinu.

—   Bet, — viņš pieķērās kādai uzmundrinošai detaļai Ali iznīcinošajā runā, — tu teici, ka «mums jādabū». Tātad tu tici, ka ar doktoru kaut kas nav kārtībā?

Kamils paraustīja plecus.

—   Manuprāt, viņš ir tāds pats blēdis kā Sarkanā tuksneša dejotājs, bet tās ir tikai manas personiskās, slepenās domas, un es turu mēli aiz saviem skaistajiem baltajiem zobiem, kamēr tiešām nevarēšu pārliecināt varas iestādes par to. Pa to laiku nodarbosimies ar savām lietām. Stundas laikā mums jāizlozē fliteru komandu sastāvi.

«Karalienes» nelielajos izlūkfliteros ērti varēja novietoties divi vīri, bet, ja labi saspiedās, tad arī trīs. Tajā pēcpusdienā inženiersekcijas darbinieki abus lidaparātus rūpīgi pārbaudīja, bet Deins pa to laiku bija aizņemts ar ekspedīcijas ekipējuma izkraušanu. Nebija šaubu, ka nākamajā rītā pirmā izlūk- grupa jau ķersies pie darba.

Ne mazākais gaismas stariņš nepāršķēla Limbo nakts drūmo tumsu. «Karalienes» apkalpei zuda jebkāda interese par pilnīgi tukšajiem ekrāniem, kas saistīja viņus ar ārpasauli. Pēc vakariņām notika izloze, kurai bija jānosaka fliteru komandu sastāvi. Kā jau parasti, izlozes pamatā bija «Karalienes» apkalpes trīskāršā struktūra: katrā fliterā vajadzēja būt vienam cilvēkam no inženiersekcijas, vienam no vadības un vienam no Van Raika elastīgās sekcijas.

Ja Deinam dotu brīvu izvēli, viņš būtu gribējis iekļūt vienā komandā ar Ripu. Vēlāk viņš ar rūgtumu nodomāja, ka varbūt tieši šī stiprā vēlēšanās vainojama pie tā, ka bija iznācis gluži otrādi. Izvilcis savu papīra strēmelīti, viņš konstatēja, ka viņa biedri būs Kamils un Tans. Bet kapteinis nomainīja inženieri sakarnieku ar ārstu Tau — Tanam aiz Dželiko vien zināmiem apsvērumiem bija jāpaliek «Karalienē».

Vairāk nekā neapmierināts ar šādu iznākumu, Deins devās atpakaļ uz savu veco kabīni. Ziņkāres urdīts, viņš brīdi pārmeklēja šauro noliktavas telpu vājā cerībā atrast kādu mīklainā doktora aizmirstu mantu. Ja tas būtu televīzijas videogrāvējs, viņš kā bezbailīgs jauns varonis atrastu kādus slepenus plānus… Bet šī doma lika viņam atcerēties Kamila loģisko situācijas novērtējumu, runājot par nepamatotām aizdomām.

Viņš sāka domāt par Kamilu, mēģinādams izprast, kāpēc gan tik ļoti neieredz inženiera palīgu. Daļēji tur bija vainojama Ali izskatīgā āriene un manieres. Deins vēl bija tajā vecumā, kad cilvēks sabiedrībā jūtas neveikli un neērti; viņš vēl neorientējās situācijā — tieši tāpat kā Biroja apmācību laukumā, kur instruktori vienmēr minēja viņu par piemēru, kā nevajag izpildīt vingrinājumus. Un, palūkojies nelielajā spogulītī virs sevis pie kabīnes sienas, viņš pie 1 a- bākās gribas nemanīja nekādu ārēju pievilcību. Jā, fiziski Kamils bija viss, bet Deins nebija nekas.

Turklāt kravas uzrauga palīgs nojauta, ka arī pēc prāta asuma Kamils viņu atstāj ēnā. Deins pēc sava temperamenta vairāk atgādināja buldogu — viņš rīkojās lēni, toties droši. Kamils turpretī mēdza pārvietoties tādiem kā sienāža lēcieniem. Turklāt šie lēcieni bija nemaldīgi. Un tas Deinam nepārtraukti bojāja garastāvokli. Viņš Ali tā neienīstu, ja tas laiku pa laikam kļūdītos. Bet līdz šim Kamilām visu laiku pretīgā kārtā bija bijusi taisnība.

Lai gan Psihologs parasti atrada katram piemērotu kuģi un apkalpi, nekad nevarēja prasīt, lai uz kuģa katrā ziņā valdītu savstarpējas simpātijas. Mašīnu spējam bija savas robežas. Deins jau Birojā bija nācis pie slēdziena, ka var labi sadzīvot ar lielāko daļu cilvēku.

Nolēmis, ka nav vērts pašam meklēt nepatikšanas, iekams tās nerodas pašas, Deins likās gulēt. Agri nākamās dienas rītā viņš ar nepacietību gaidīja izlūka piedzīvojumus.

Kapteinis Dželiko ņēma vērā doktora Riča vēlēšanos un nelika izlūkgrupām doties drupu virzienā. Toties abu fliteru komandu uzdevums bija skaidrs. Ja tiktu atrasts kaut kas, kam ir kāds sakars ar Priekštečiem, tad par to jāziņo tieši kapteinim, turklāt ne pa radio, lai pārraidi nenopeilētu Riča ļaudis.

Deins piesprādzēja ķiveri ar īsviļņu raidītāju un apjoza izlūka jostu, pie kuras bija piestiprināts tievas, bet izturīgas virves ritulis, lukturītis un instrumentu somiņa. Lai gan ilga prombūtne nebija paredzēta, tomēr bagāžas telpā zem flitera sēdekļa katram gadījumam tika ielikti pārtikas koncentrāti, neliela medikamentu soma, pilnas blašķes un kaste ar «kontakta precēm», lai gan tās, pēc Deina domām, bija gluži liekas.

Ali ieņēma vietu pie nelielā lidaparāta vadības pults, bet Deins un Tau iespiedās šaurajā sēdeklī viņam aiz muguras. Inženiera palīgs nospieda pogu uz paneļa, un, noslēgdams kabīni, viņiem pārslīdēja izliektais vējstikls. Viņi līgani pacēlās no «Karalienes», izlīdzināja augstumu un pagriezās uz ziemeļiem pa Dželiko un Van Raika nosprausto kursu.

Saule jau bija zenītā, tās gaisma ugunīgām šaltīm atstarojās no sastingušo izdedžu upēm izsvilinātajā zemē, atdzīvinot vārgās augu valsts zaļumu kalnu piekājes ielejās. Viņi uzņēma kursu tieši uz ziemeļu grēdu, un Deins iedarbināja kinokameru.

Sasniedzis retos krūmu pudurus, Ali samazināja augstumu un ātrumu, lai viņi varētu aplūkot apkārtni. Bet Deins nemanīja nekādu dzīvības zīmju, nevienu kukaini vai dzīvnieku, un rīta gaisā neredzēja nevienas spārnotas būtnes.

Viņi aizlidoja līdz pirmās šaurās ielejas galam, pūlēdamies ieraudzīt kaut ko ievērības cienīgu. Tad Ali pagrieza fliteru pa labi un strauji pacēlās virs zāģveidā izrobotās kailo melno klinšu grēdas, lai uzmeklētu nākamo auglīgās zemes joslu. Un atkal skatienam pavērās tikai reti krūmāji un šur tur izmētāti zāles kumšķi.

Toties trešā ieleja jau solīja ko vairāk. Tajā urdzēja neliels strautiņš un augu valsts bija ne vien biezāka, bet arī tumšāka, zaļāka. Deins un Tau gandrīz vienlaikus ieraudzīja lejā kaut ko neparastu un reizē iesaucās:

—   Lejup!

—  Te!

Ali jau bija pārlidojis pari šai vietai, bet tad, samazinājis ātrumu, apmeta loku un devās atpakaļ, kamēr abi pārējie, pieplakuši pie vējstikla, pūlējās saskatīt savādo pārmaiņu vienmuļajā ainavā.

Tur jau tā bija! Deina uztraukums pieauga, kad viņš saprata, ka nav maldījies. Sis nelielais regulāras formas laukumiņš bija iekultivēts lauks. Bet kāds lauks! Ar oļiem un krūmiem iežogotais laukumiņš nebija lielāks par sešpadsmit kvadrātmetriem.

Taisnās rindās auga nelieli stādi ar dzeltenām pa- paržveida lapām, kas trīsēja un drebēja kā vējā, kaut gan turpat blakus krūmos nemanīja ne vēsmiņas.

Ali divas reizes pārlidoja lauku un vadīja fliteru gar ieleju uz izdedzināto līdzenumu. Lejā aizslīdēja vēl trīs atsevišķi lauki, līdz viņi sasniedza lielāku klajumu, kur ieleja paplašinājās un pletās trīs vai četri lauki vienkop. Tie visi bija iežogoti un šķita rūpīgi kopti. Tomēr nekur nemanīja ne taciņu, ne ēku, nekādu pēdu, kas liecinātu, ka šos augus kāds stādījis un gatavotos novākt ražu.

—   Jā… — mulsuma pilno klusumu pirmais pārtrauca Tau, — varbūt mēs esam sastapušies nevis ar faunas, bet floras civilizāciju …

—   Ja jūs domājat, ka šie burkānveida augi uzcēluši žogus un pēc tam paši sevi sastādījuši rindās… — iesāka Ali, bet Deinam atbilde jau bija gatava. Kā jau cilvēkā, kam darīšana ar kravu, viņā pārāk dziļi bija iesēdusies doma par nepieciešamību būt gatavam uz visu attiecībās ar ārpuszemes rasēm un bez izpētīšanas nenoraidīt nekādu hipotēzi.

—   Tā varētu būt dēstu audzētava… pieaugušie īpatņi varbūt iedēstījuši sēklas…

Ali par atbildi nicīgi nosprauslājās. Bet Deins piespieda sevi neizrādīt aizkaitinājumu.

—   Vai mēs nevaram nosēsties? Vajadzētu tā kā aplūkot tuvāk… Patālāk no laukiem, — brīdi vēlāk viņš drošības labad piebilda.

—   Paklausieties, jūs, sikurntirgotāj, — atcirta Ali. — Es neesmu zaļknābis, nedz arī ķerts…

Deins sev godīgi atzinās, ka ir to pelnījis. Galu galā tas bija viņa pirmais reiss, un Ali bija vairāk pieredzējis. Turpmāk viņš vairs nemēģinās dot padomus no malas. Viņš nebilda ne vārda, kamēr Ali, mezdams lokus, laidās arvien zemāk, turēdams kursu uz kailas klints laukumu krietnu gabalu no strauta un laukiem, ko tas apskaloja.

Tau uzņēma sakarus ar «Karalieni» un paziņoja par atklājumu. Par atbildi viņi saņēma norādījumu uzmanīgi izpētīt ieleju, mēģinot atrast vēl kādas saprātīgas dzīvības pazīmes.

Ārsts aplūkoja klintis, pie kurām viņi bija nosēdušies.

—  Varbūt alas … — viņš minēja.

Taču, lai gan viņi bija nogājuši labu gabalu gar augstajām kailo, melno klinšu sienām, nekur nemanīja nevienas alas vai plaisas, kas būtu kaut vai tik dziļa, lai tur varētu patverties tāds radījums kā Sinbads.

—   Varbūt viņi paslēpušies, ieraudzīdami fliteru, — piezīmēja Ali. — Un pašlaik no paslēptuves mūs novēro.

Deins apsviedās apkārt un uzmanīgi nopētīja ne vien klinšu sienas, bet arī krūmu pudurus un vietas, kur auga garāka zāle.

—  Viņiem jābūt maziem, — viņš pa pusei pie sevis nomurmināja. — Sie lauki ir tik sīciņi.

—  Augi, — Tau atgriezās pie sava iemīļotā temata. Bet Deins viņam nepiekrita.

—   Līdz šim mums ir bijis kontakts ar astoņām ārpuszemes rasēm, — viņš lēni sacīja. — Sliti ir rāpuļi, arvasi — līdzīgi lokveidīgajiem, fiftoki — rokkāji. No pārējām trīs ķīmiski atšķiras no mums un divas — kanddoīdi un mimsisi — ir kukaiņi. Bet saprātīgi augi…

—   … ir pilnīgi iespējami, — pabeidza Tau.

Viņi rūpīgi izpētīja tuvāko lauku. Trīsošie augi

sasniedza apmēram divu pēdu augstumu, tomežģī- nēm līdzīgās lapas atradās nepārtraukta kustībā. Tie bija stādīti, rūpīgi ievērojot intervālus, un starp tiem nemanīja nevienas nezāles vai zāles stiebriņa. Atnācēji no Zemes neredzēja uz to slaidajiem stublājiem ne augļus, ne sēklas, bet noliekušies, lai aplūkotu tuvāk, sajuta stipru, vircotu smaržu.

Ali paostīja gaisu.

—   Krustnagliņas… kanēlis? Varbūt te tiek audzētas ārstniecības zāles?

—   Kāpēc tieši ārstniecības zāles, bet nevis kas cits? — Deins notupās. Visvairāk viņu pārsteidza tas, ka nekur neredzēja taciņu. Sie miniatūrie lauciņi bija rūpīgi kopti, tomēr tos nesavienoja nekādi celiņi, nekas neliecināja, ka neredzamie dārzkopji nāk šurp kājām. Kājām… Varbūt te slēpās atrisinājums — varbūt tā bija spārnota rase? Viņš pateica savu minējumu abiem pārējiem.

—   Kā tad, — Ali, kā parasti, izsmejoši novilka, — sikspārņu bars, kas parādās tikai naktī. Tāpēc jau mūs nesagaida neviena delegācija…

Naksnīgs dzīves veids? Pilnīgi iespējams, Deins domāja. Tādā gadijumā viņiem jāierīko novērošanas punkts un jādežūrē naktī. Bet, ja šo lauku kopēji strādā pilnīgā tumsā, tos būs grūti saskatīt. «Karalienes» Jaudis varēja vienīgi ierīkot novērošanas punktu un papētīt, kas notiks tajās dažās stundās, kas bija atlikušas līdz tumsai, cerībā, ka ielejas iedzīvotāji paslēpušies, viņu klātbūtnes izbiedēti.

Stundas ritēja, un, kaut arī Tau un Deins bija rūpīgi noslēpušies augsto klinšu ēnā, kamēr Ali novietoja fliteru uz kraujas labu gabalu no ielejas, nebija redzams nekas, izņemot trīsošus aromātiskos augus un to ciltsbrāļus strauta krastos.

Lai kāda dzīvība eksistēja uz Limbo, tā acīmredzot bija ierobežota gan daudzumā, gan dažādībā. Bez ievāktajiem ūdens un augu paraugiem Tau noķēra kādu kukaini augsnes krāsā, kas atgādināja Zemes vaboli, un ieslodzīja to nelielā kārbiņā, lai nogādātu «Karalienē» un vēlāk izpētītu. Stundu vēlāk pār strautu aizspurdza kāds cits kukainis ar platiem, bālganiem spārniem. Bet nekur nemanīja ne putnus, ne rāpuļus, ne citus dzīvniekus.

—   Sajā izsvilinātajā pasaulē droši vien saglabājušās tikai pašas zemākās dzīvības formas, — pus- čukstus noteica Tau.

—   Bet lauki? — iebilda Deins. Viņš bija pūlējies izdomāt, ar ko lai pievilina noslēpumainos limbiešus, kad viņi parādīsies — ja viņi tiešām eksistē. Tā kā viņam nebija nekāda priekšstata par to dabu, tad stāties ar tiem sakaros bija vesela problēma. Ja nu viņiem ir citāda redze? Tādā gadījumā spilgtajiem nieciņiem, kas bija paredzēti primitīvu rasu pievilināšanai, nebūtu nekādas nozīmes. Un, ja viņu dzirdes diapazons ir citāds nekā cilvēkiem, tad nederēs arī mūzikas kastītes, kas tik lieliski bija izmantotas, lai nodibinātu draudzīgas attiecības ar kanddoīdiem. Viņam radās doma pamēģināt ar augiem. To aromāts, kas trulajai cilvēka ožai bija pārāk spēcīgs, bija vienīgais pavediens, pie kura pieturēties. Panākt kontaktu ar smaržas, stipras smaržas palīdzību — tas varēja izdoties. Viņš uzrunāja Tau:

—   Sie augi ir aromātiski. Vai jūsu medikamentu krājumos nav nekā ar līdzīgu smaržu? Manā somā ir smaržīgas Garatolas ziepes, bet tās būs par stiprām …

Tau pasmaidīja.

—   Ēsmas problēma, ko? Jā, smarža varbūt viņus pievilinās. Bet zini ko? Es labāk pameklētu Muras noliktavā, nevis medikamentu somā. Paņemtu pa šķipsnai garšvielu …

Deins atspiedās ar muguru pret klinti. Kā gan viņam tas nebija ienācis prātā! Uzturā lietojamās garšvielas — protams, Muram virtuvē varēja atrasties kaut kas tāds, kas pievilktu būtnes, kuras stādījušas šos augus ar mežģīņveida lapām. Bet tādā gadījumā bija jādodas atpakaļ 112 «Karalieni», lai palūkotos…

—   Manuprāt, — ārsts turpināja, — šodien mums no kontakta nekas neiznāks. Man šķiet, ka tie ir nakts radījumi, un, vadoties no tā, mums arī jāierīko novērošanas postenis. Iesim …

Kā vecākajam izlūkgrupā Tau bija tiesības pieņemt šādu lēmumu. Un Deins, kurš dega nepacietībā sākt gatavoties mēģinājumam nodibināt kontaktu, bija gatavs piekrist. Viņi pamāja, lai Ali nogādā lejā fliteru, un noraidīja ziņojumu uz «Karalieni», gaidīdami rīkojumu atgriezties.

Viņi tika ieaicināti kapteiņa kabīnē, un kravas uzraugs kopā ar Dželiko viņus uzklausīja, ļaudami Deinam izklāstīt savu priekšlikumu izmantot garšvielas, lai izvilinātu limbiešus no slēptuvēm. Kad viņš ar lielu pacilātību bija to izstāstījis, kapteinis pievērsās Van Raikam.

—   Nu, ko tu par to domā, Van? Vai garšvielas kādreiz izmanto, lai nodibinātu kontaktu?

Kravas uzraugs paraustīja plecus.

—   Kontaktam var izmantot visu, kas vien var pievilināt ārpuszemes rases, kapteini. Manuprāt, ir vērts pamēģināt — līdztekus visam pārējam.

Dželiko pasniedzās pēc mikrofona.

—   Frenk, — viņš sacīja, — uzkāp augšā un paņem paraugus no visām garšvielām — visu, kas spēcīgi un patīkami smaržo.

Divas stundas vēlāk Deins, kā pašam šķita, kritiski aplūkoja savu roku darbu. Viņš bija izvēlējies platu klints plāksni starp abiem nelielajiem lauciņiem un uz tās uzlicis priekšmetus no pamatarsenāla. Tur bija vesels komplekts juvelierizstrādājumu, nelielas rotaļlietiņas, metāla priekšmeti, kas pievilka skatienu, mūzikas kaste, kas, paņemta rokās, sāk spēlēt. Un, visbeidzot tur bija trīs plastmasas trauki, pārklāti ar vieglu, caurspīdīgu audumu, kam cauri cēlās garšvielu maisījuma aromāts.

Aiz krūma bija nomaskēta kamera, kurai vajadzēja fiksēt jebkuru kustību klints virzienā un pārraidīt to uz fliteru augšā uz klints, kur viņš kopā ar Tau un Kamilu pavadīs nakti pie ekrāna.

Deins tomēr jutās nedaudz pārsteigts, ka viņam atļauts vadīt šo pasākumu. Bet viņš jau bija iepazinies ar taisnīgo likumu, kas valdīja «Karalienē», — ja tu kaut ko esi iecerējis, tad tev pašam ari tas jārealizē, un veiksme vai neveiksme atkarīga tikai no tevis paša. Un, kāpdams fliterā, lai paceltos klints virsotnē, viņš sevī juta nedrošību.

6. DRAUDĪGĀ IELEJA

Atkal Deinu aptvēra biezā Limbo nakts. Tā kā planētai nebija pavadoņa, tumsu nepāršķēla neviens gaismas stars, izņemot kniepadatas galviņām līdzīgās tālās zvaigznes. Pat lejā uzstādītā kamera tikko spēja izurbties cauri šim melnumam, lai gan tā bija apgādāta ar trīskārša stipruma uztverošo iekārtu.

Tau savā sēdeklī staipījās un grozījās, pats to negribot, grūstīdams Deinu. Lai gan viņi bija uzvilkuši ziemas virstērpus ar dubultodcri un temperatūra slēgtajā fliterā bija apmēram tāda pati kā «Karalienes» iekštelpās, aukstums tomēr zagās klāt. Viņi bija sadalījuši nakti dežūrās, un tie divi, kuriem nebija jādežūrē pie nelielā uztverošā ekrāna, varēja mēģināt nosnausties. Bet Deins nespēja domāt par atpūtu. Viņš lūkojās ārā tumsā, kura ietina viņus kā smacējošs aizkars.

Viņš nezināja, cik bija pulkstenis, kad pamanīja pirmo uzliesmojumu — sarkanu gaismas staru ietriecamies debesīs rietumu pusē. Uz viņa saucienu Ali, kas pašreiz dežurēja pie ekrāna, pacēla galvu; pamodās arī Tau.

— Lūk, tur!

Viņi droši vien nesaprata, uz ko Deins norāda, bet tagad tas arī nebija vajadzīgs. Uzliesmojumi atkārtojās un pēc tam vairs nebija redzami, toties nakts šķita melnāka nekā jebkad.

Pirmais ierunājās Ali.

—  Blasteru uguns! — Viņa pirksti jau darbojās ap atslēgu, noraidot ziņojumu uz «Karalieni».

Pirmajā brīdī Deinu sagrāba panika, bet tad viņš atskārta, ka incidents risinājies tālu rietumos no «Karalienes». Kuģim viņu prombūtnes laikā neviens nebija uzbrucis.

Ali ziņoja, ka tālumā acīmredzot notikusi kāda sadursme. No kuģa uzliesmojumi nebija redzēti, un |audis neko par to nezināja. Viņi nebija manījuši neko aizdomīgu arī otrpus tuksnesīgajam klajumam pie drupām, kur bija apmeties Ričs.

—   Vai mums palikt šeit? — Ali uzdeva pēdējo jautājumu. Tūlīt sekoja atbilde — palikt, ja vien viņi nav spiesti atkāpties. Tagad vairāk nekā jebkad bija nepieciešams uzzināt, kādas dzīvības formas eksistē uz Limbo.

Taču ekrāns, kas viņus saistīja ar ieleju, joprojām palika tumšs. Tur bija tikai klints plāksne, uz tās noliktie priekšmeti un vairāk nekā.

Tagad viņi dežurēja divatā — viens vēroja ekrānu, otrs rietumu pusi. Bet nakts tumsu vairs nepāršķēla neviens uzliesmojums. Ja arī tur bija risinājusies cīņa, tad tagad tā bija galā.

Pēc Deina aprēķiniem, nebija vairs tālu līdz ausmai, un pašreiz bija viņa kārta dežurēt pie ekrāna, kad atgadījās pirmā pārmaiņa. Kustība bija tik nemanāma, ka viņš pirmajā brīdī nodomāja, ka ir kļūdījies. Bet uz tumšā krūma fona lejā pie klints parādījās kaut kas tik dīvains, ka Deins neticēja savām acīm. Tikai laimīgas sagadīšanās dēļ viņš instinktīvi nospieda pogu tieši īstajā brīdī.

Sis kaut kas bija ne tikai nereāls — tas kustējās tādā ātrumā, ka jau tā miglainās kontūras izplūda pavisam. Kaut ko Deins bija redzējis, par to viņš bija pārliecināts. Bet viņš nevarēja pateikt, kas tas bijis, nevarēja pat vispārīgos vilcienos aprakstīt tā formu.

Ali un Tau satraukti elpoja Deinam pakausī. Viņš noliecās pār ekrānu, gatavs pamanīt pat visniecīgāko kustību. Tomēr, lai gan jau ausa rīts un redzamība kļuva arvien labāka, viņš neredzēja neko, izņemot vēja raustītas lapas. Kas arī nebūtu pagājis garām, par ekspozīciju uz klints plāksnes tas nebija interesējies. Nācās paļauties uz kameras filmu, lai mēģinātu uzzināt, kas tas bijis.

Limbo saule sāka celties augšup. Nakts salna, kas bija klājusi virsotnes, bija pazudusi. Bet ieleja joprojām bija tukša. Deina ciemiņš vairs neatgriezās.

Ieradās otrs fliters ar komandu, kurai ar svaigiem spēkiem bija jāpārņem postenis. Rips pienāca aprunāties ar žāvājošos iepriekšējo maiņu.

—  Vai kaut kas izdevās? — viņš vaicāja.

—   Es ceru, ka filmā kaut kas ir uzņemts, — atbildēja Deins, vairāk taisnodamies nekā triumfējoši. Rēgainā būtne taču varēja arī nebūt lauciņu īpašnieks, bet vienkārši kāds garām skrejošs dzīvnieks.

—   Kapteinis lika, lai jūs pirms atgriešanās vēl izlūkojat apkārtni rietumu virzienā, — Rips sacīja Tau. — Rīkojieties pēc saviem ieskatiem, bet neielaidieties nekādos bīstamos pasākumos, ja vien varat no tā izvairīties.

Ārsts pamāja. Ali apsēdās pie vadības pults, un viņi pacēlās gaisā, atstādami otra fliterā komandu turpināt novērošanu. Zem viņiem pletās nu jau pazīstamā ainava ar nelielām, šaurām ielejām, no kurām divās vai trijās vīdēja lauciņu četrstūri. Taču, lai gan Ali vadīja fliteru nelielā augstumā virs tām, apakšā bija redzama tikai augu valsts — nevienas dzīvas būtnes. Viņi bija nolidojuši uz rietumiem kādas piecas jūdzes, kad acīm pavērās drausmīgs skats.

No apgruzdušajiem krūmiem vēl gausi vijās dūmi, un zemi krustām šķērsām klāja melnas augstsprieguma blasteru uguns atstātas rētas, kas bija izcirtu- šas pretiga izskata takas zaļajā augu segā, apsvilinājušas zemi un klintis.

Bet ne jau tas saistīja viņu uzmanību. Tur bija tie, trīs no viņiem, saspiedušies kopā kādā klints ieplakā, it kā būtu mēģinājuši vēl pēdējo reizi pretoties ierocim, kuru neizprata. Sakropļotos, drausmīgi apdegušos ķermeņus tagad tikko varēja pazīt, bet vīri fliterā zināja, ka tās kādreiz bijušas dzīvas būtnes.

Ali ātri pārlidoja ieleju. Nemanīja nekādu dzīvības zīmju. Tad viņš, veikli manevrēdams, nosēdināja fliteru netālu no ieplakas. Vēl lāgā neuzsākuši šķērsot klinšaino apvidu, viņi uzdūrās ceturtajam upurim.

Liesma bija viņu — vai to — apdedzinājusi, bet viņš nebija miris uzreiz. Dzīvotgriba bija likusi nožēlojamajam radījumam meklēt patvērumu šaurā klints spraugā, kurā tas droši vien bija palicis, līdz nāve bija likusi atslābt tvērienam, un ķermenis atkal ļengani izvēlies ārā.

Tau nometās uz viena ceļa blakus sačokurotajam ķermenim. Bet Deina nāsis sajuta pretīgu smaku, kas nebūt necēlās no gruzdošajiem zaļumiem vien. Viņš tikai vienu reizi ātri paskatījās, tad aizvēra acis un izcīnīja grūtu cīņu ar savu sadumpojušos kuņģi.

Tas nebija cilvēks! Tas nelīdzinājās nekam tādam, ko Deins jebkad bija redzējis vai par ko bija dzirdējis stāstām. Tas… tas nebija reāli… nekas tāds vienkārši nevarēja eksistēt! Viņš pārvarēja sevi, atvēra acis un piespieda sevi palūkoties vēlreiz.

Pat, ja neņēma vērā drausmīgos ievainojumus, ko šis radījums bija guvis, tas bija tik dīvains, kādu varētu redzēt tikai murgainā sapnī. Tā ķermenis sastāvēja no divām lodēm, no kurām viena bija uz pusi mazāka par otru. Neko līdzīgu galvai vispār nebija iespējams atšķirt. No lielākās lodes stiepās divi pāri

|oti tievu četrlocītavu ekstremitāšu, kurām, pēc visa spriežot, vajadzēja būt 'ļoti elastīgām. Pie mazākās lodes bija redzamas vēl divas ekstremitātes, kas otrajā locītavā sadalījās lokanos taustekļos, kuru galos bija mata tievuma izaugumu kušķīši. Abas lodes savienoja tievs lapsenes viduklis. Cik Deins varēja redzēt — bet viņš nespēja sevi piespiest ķerties pie sīkākas izpētes, kādā bija nogrimis Tau, — tad radījumam sejas vispār nebija — ne acu, ne ausu, ne mutes.

Dīvainākais tomēr bija lodes, kas veidoja ķermeni. Tās bija pelēcīgi baltas, bet gandrīz caurspīdīgas. Cauri ārējam apvalkam varēja redzēt sarkanīgus struktūrelementus, kas radījumam varēja būt pildījuši kaulu funkcijas, taču tikpat labi tie varēja būt arī orgāni. Deins nejuta vēlēšanos to noskaidrot.

—   Augstais kosmos! — iesaucās Ali. — Tiem taču var redzēt cauril

Tas bija pārspīlēts — bet ne pārāk. Limbiešiem — ja vien tas bija limbietis — bija daudz smalkāka ķermeņa uzbūve nekā jebkuram citam radījumam, kādu vien Zemes iedzīvotāji bija sastapuši iepriekš. Un Deins bija pārliecināts, ka filmā uzņemtā būtne_, kas bija paskrējusi gar novērošanas posteni otraja ielejā, ir tāda pati kā šī.

Ali apgāja apkārt ķermenim, lai izpētītu pēdas, ko atstājis blasters, kas bija iedzinis radījumu spraugā. Viņš uzmanīgi piedūra pirkstu melnajam traipam klints sienā un pēc tam piebāza to pie deguna.

—   Blasters — par to nav šaubu.

—   Jūs domājat — Ričs?

Ali pārlaida ielejai vērīgu skatienu. Tāpat kā iepriekš pārējie, arī viņi jau bija pamanījuši, ka tā ved no augstajiem kalniem uz izdegušo līdzenumu un viņi nevar būt pārāk tālu no drupām, kur apmetušies arheologi.

—  Bet kāpēc gan? — nesagaidījis atbildi uz iepriekšējo jautājumu, Deins uzdeva nākamo.

Vai lodveida radījumi bija uzbrukuši Ričam un viņa ļaudīm? Deins kaut kā nespēja tam ticēt. Pēc viņa domām, ļenganais ķermenis, ar kuru pašreiz noņēmās Tau, bija nožēlojami neaizsargāts. Tajā nebija absolūti nekā draudīga.

—   To es arī gribētu zināt. — Ali soļoja tālāk, garām ieplakai, kurā gulēja pārējie drausmīgi sakropļotie ķermeņi, lejup uz strautmalu. Tāpat kā citās iekultivētajās ielejās, arī šeit strauts tecēja pa ielejas vidu, bet lauki rindojās gar abām tā pusēm.

Te nu bija skaidri saskatāmas iebrucēja pēdas. Abas platās, lauku mīkstajā augsnē dziļi iespiestās sliedes nekādā gadījumā nebija atstājušas kājas. Deins pēkšņi apstājās.

—   Apvidus mašīna! Bet mūsējās taču …

—   …atrodas tieši tur, kur tām jābūt, — novietotas zem «Karalienes» vai arī tām paredzētajās telpās, — viņa vietā nobeidza Ali. — Un, tā kā Ričs nevarēja atvest šādu mašīnu savā instrumentu somā, mums jāsecina, ka Limbo nebūt nav tik neapdzīvota, kā to apgalvo Inspicēšanas dienests. — Viņš apstājās strautmalā un notupās, lai aplūkotu žūstošos dubļus. — Bet šīs sliedes ir savādas…

Lai gan viņa domas neviens neprasīja, Deins piekrita inženiera palīgam. Kāpurķēdes bija atstājušas apmēram četras collas dziļus skaidrus nospiedumus. Deinam nebija sveša apvidus mašīnas vadīšana, ciktāl tas bija saistīts ar viņa tiešajiem pienākumiem. Vajadzības gadījumā viņš pat varēja izdarīt nelielu remontu. Bet viņš nekad nebūtu spējis atšķirt šīs mašīnas pēc to kāpurķēžu nospiedumiem. Te viņš bija gatavs atzīt Ali pārākumu.

Kamila turpmākā rīcība Deinam bija augstākā mērā neizprotama. Joprojām tupēdams uz ce|iem, viņš izņēma no savas jostas instrumentu somas nelielu mērlenti un sāka mērīt atstatumu starp abām kāpurķēžu atstātajām grambām.

—   Kas par lietu? — Deins beidzot uzdrošinājās

pavaicāt.

Bridi viņam šķita, ka Ali nemaz netaisās atbildēt. Bet tad viņš piecēlās pussēdus, notīrīja putek|us no mērlentes un pacēla galvu.

—   Standarta apvidus mašīnai ir četri—divi—astoņi, — viņš pamācoši iesāka. — Kravas mašīnai — trīs—septiņi—astoņi. Liesmumetēja šasijai — pieci— septiņi—divpadsmit.

Sie skaitļi Deinam neko neizteica, bet viņš saprata, ka tie ir svarīgi. Federācijā visas mašīnas bija stingri standartizētas. Tas bija nepieciešams, lai atvieglotu to remontu uz jebkuras planētas. Ali bija uzskaitījis izmērus trim sauszemes mašīnu tipiem, ko ikdienā lietoja uz lielākās daļas Federācijas planētu. Tiesa, liesmumetējs bija kara mašīna, kas ietilpa vienīgi armijas un policijas arsenālā, izņemot jaunatklātās pasaules, kur tā platais karstuma stars palīdzēja izlauzt ceļu biezos mežos vai džungļos.

—   Un šis te nav neviens no tiem, — minēja Deins.

—   Pareizi. Tas ir trīs—divi—četri, bet ir arī smags. Vai arī tas vedis pārāk lielu kravu. Šādas sliedes nekad neatstāj normāla svara kravas vai transporta apvidus mašīna.

Deins klusībā piekrita, ka Ali, kā jau inženierim, tas jāzina.

—   Bet kas tādā gadījumā tas ir bijis?

Ali paraustīja plecus.

—   Kaut kāda nestandarta mašīna. Zema, šaura — citādi tā nebūtu spējusi te izlauzties — un tajā pašā laikā ar lielu kravnesību. Bet mums tāda nav zināma.

Tagad Deins savukārt nopētīja klintis, kas slējās virs viņiem.

—  Tā varēja braukt tikai vienā virzienā — vai nu augšup vai lejup gar strautu …

Ali piecēlās.

—   Es iešu lejup, — viņš palūkojās uz Tau, kas joprojām bija iegrimis savā atbaidošajā nodarbībā. — Neviens viņu nedabūs projām, līdz viņš nebūs uzzinājis visu, kas vien iespējams. — Viņš nodrebinā- jās, vai nu izlikdamies, vai arī visā nopietnībā. — Man ir tāda nojauta, ka nav gudri palikt šeit pārāk ilgi. Izlūkam savs darbs jādara ātri…

Deins pagriezās uz otru pusi.

—   Es iešu gar strautu uz augšu, — viņš stingri noteica. Te nebija īstā vieta, kur Ali varēja pavēlēt, te viņi bija līdzīgi. Viņš neatskatīdamies sāka iet starp sliedēm uz priekšu.

Deins tā bija aizrāvies ar savu apņemšanos pierādīt, ka pats prot pareizi domāt, ka pieļāva liktenīgu kjūdu, kas tirgonim izlūkam nebija piedodama. Lai gan ķivere viņam joprojām bija galvā un līdzi bija arī viss pārējais nepieciešamais ekipējums, viņš pilnīgi aizmirsa ieslēgt radiotelefonu un akli gāja pretī nezināmajam bez jebkāda kontakta ar pārējiem.

Bet tobrīd viņa uzmanību saistīja tikai šīs sliedes, kas vilināja uz priekšu, augšup pa ieleju, kura pakāpeniski kļuva šaurāka, pretī kalnu sienām.

Saule cēlās arvien augstāk, liedama pār Deinu žilbinošos starus, bet klinšu ēnās joprojām gulēja purpurvioleta krēsla.

Apvidus mašīnas atstātās sliedes veda tik taisni, cik to atļāva pats apvidus reljefs. Divi kukaiņi ar mežģīņveida spārniem, kādus viņi jau bija redzējuši otrajā ielejā, gandrīz skardami ūdens virsmu, pārlidoja strautu un pazuda vēsajā gaisā.

Augu valsts kļuva nabadzīgāka. Labu brīdi viņam ceļā nebija pagadījies neviens lauciņš. Ielejas dibens zem kājām sāka kļūt tikko manāmi slīpāks uz augšu. Klinšu sienas veidoja ieloces, tāpēc Deins sāka iet piesardzīgāk — viņam nebija nekādas vēlēšanās aiz kāda stūra sastapties vaigu vaigā ar blastera īpašnieku.

Viņš klusībā bija pārliecināts, ka doktoram Ričam ir kaut kāds sakars ar visu šo lietu. Bet no kurienes te radusies šī apvidus mašīna? Vai doktors jau kādreiz būtu bijis uz Limbo? Varbūt viņš ir aplaupījis kādu Inspicēšanas dienesta noliktavu? Bet Ali taču bija kategoriski paziņojis, ka mašīna nav standarta izlaiduma!

Pēkšņi sliedes izbeidzās, turklāt tādā veidā, ka Deins acumirklī apstājās un neticīgi blenza sev priekšā. Tās veda tieši masīvā klints sienā, izzūdot zem tās, it kā mašīna, kas tās atstājusi, būtu izbraukusi taisni cauri!

Deins pasteidzās atgādināt sev, ka pat visneiespējamākajam vienmēr var atrast kādu loģisku izskaidrojumu, turklāt ne jau pārdabisku. Ja pēdas veda klintī, tad vai nu tie bija redzes maldi, vai arī tur bija kāda atvere. Tuvāk tas bija jānoskaidro viņam pašam.

Smiltīm un grantij čirkstot zem apaviem, Deins virzījās tālāk, līdz varēja aizsniegt klinti ar roku. Un tad viņš sajuta kaut ko jaunu — vibrāciju. Te, šaurās1 ielejas galā, bija ļoti klusu, nejuta ne mazāko vēja pūsmiņu un neiečabējās ne lapiņa. Un tomēr gaisa jautās kaut kāds nemiers, kaut kas tāds, kas atradās uz viņa skaņu un kustību uztveres spējas pašas robežas.

Viņš instinktīvi pielika plaukstas klints sienai. Un tūlīt sajuta vibrāciju cauri rokām pārņemam visu ķermeni, līdz viņa miesa un kauli vairs tikai atbalsoja šo šausmīgo ritmu, kas šķita nākam no pašām Limbo dzīlēm. Taču, ar pirkstiem pārmeklējot raupjo akmens virsmu, rūpīgi iztaustot katru collu, viņam neizdevās atrast nevienu spraugu, nekādas pazīmes, kas liecinātu par durvju esamību, un viņš nekādi nevarēja saprast, kāds cēlonis ir šai dobjajai dunoņai, kas plosīja nervus. Vibrācija bija nepatīkama, gandrīz draudīga. Deins atrāva plaukstas no klints, pēkšņi izbijies, ka nonāks šī trulā ritma varā. Toties tagad viņš bija pārliecināts, ka Limbo nav tāda, kā šķiet, — neapdzīvota, mirusi pasaule.

Tagad viņam pirmo reizi ienāca prātā, ka viņš nedrīkstējis pārtraukt sakarus ar pārējiem, un viņš steidzīgi pagrieza videotelefona slēdzi. Ausīs tikko dzirdami atskanēja Tau balss:

—        Izsaucu Ali… izsaucu Torsonu… atbildiet… atbildiet!

Ārsta balsī bija dzirdama tāda uzstājība, ka Deins metās projām no sienas un steidzās atpakaļ pa iebrauktajām sliedēm, pa ceļam atsaukdamies:

—   Seit Torsons. Esmu ielejas galā. Ziņoju…

Bet Tau viņu nepacietīgi pārtrauca.

—       Atgriezieties pie fliterā! Ali, Torson, atgriezieties pie fliterā!

—       Torsons atgriežas! — Deins, cik ātri vien spēdams, sāka skriet lejup pa ieleju. Kamēr viņš rikšoja, klupdams un slīdēdams pa vaļējiem akmeņiem un granti, Tau turpināja saukt Ali. Bet inženiera palīgs neatbildēja.

Smagi elsdams, Deins sasniedza vietu, kur viņi bija atstājuši ārstu. Tau sauca viņu pie fliterā.

—   Kur Ali?

—   Kur Kamils?

Abi jautājumi atskanēja vienlaikus, un viņi vērās viens otrā.

Deins atbildēja pirmais.

—   Viņš teica, ka iešot lejup gar strautu, lai sekotu apvidus mašīnas sliedēm, kuras mēs uzgājām. Es devos augšup…

—   Tad tas ir bijis viņš, kurš… — Tau sarauca uzacis. Viņš pagriezās un nopētīja ieleju, kura veda uz līdzenumu. Ūdens klātbūtnē krūmi te bija biezāki un veidoja sienu, caur kuru bija izlauzis ceļu strauts.

—   Bet kas īsti ir noticis? — gribēja zināt Deins.

—  Mani kāds izsauca … bet balss gandrīz tai pašā acumirklī aprāvās…

—   Es tas nebiju, mans radiotelefons bija izslēgts, — Deins nepadomājis izgrūda. Tikai pēc tam viņš atskārta, ko izdarījis. Izlūkgājiena laikā nevienam nav tiesību izslēgt radiotelefonu — Birojā to no galvas zināja katrs iesācējs. Un viņš bija to izdarījis jau pirmajā reizē! Viņš juta, ka nosarkst. Bet viņam nebija vajadzīgi ne paskaidrojumi, ne attaisnojumi. Viņš bija vainīgs, un viņam pašam arī vajadzēja atbildēt par sekām.

—   Ali droši vien nokļuvis nepatikšanās, — noteica Tau, nosēzdamies pie fliterā vadības pults. Deins, nebilzdams ne vārda, sekoja viņam.

Viņi pacēlās ar rāvienu, nepavisam ne tik līgani, kā to bija pratis Ali. Tad Tau uzņēma kursu lejup pa ieleju, samazinādams ātrumu tieši tik daudz, lai turētos gaisā. Viņi vēroja apakšā garām slīdošo apkārtni, bet redzēja tikai blastera uguns pēdas un nedaudz tālāk neskartu zaļumu, kurā vietām vīdēja kaili grants laukumi un klints izciļņi.

Bija redzamas arī apvidus mašīnas iebrauktās sliedes, un Deins pastāstīja, ko redzējis. Tau bija sadrū- mis.

—   Ja mēs neatradīsim Ali, būs jāpaziņo uz «Karalieni»…

Deins saprata, ka tas ir tikai loģisks secinājums, bet ar izbailēm atskārta, kādu nolaidību pieļāvis. Varbūt viņa rīcība, neieslēdzot radiotelefonu, bija kaut kas ļaunāks par vienkāršu bezrūpību — varbūt viņam vajadzēja pastāvēt uz to, lai turētos kopā, lai cik tuksnesīga arī nešķita ieleja.

—   Kaut kas te nav tā, kā vajaga, — turpināja Tau. — Lai arī kas būtu tie, kas lietojuši blasterus, tas bija nelikumīgi…

Federācijas likumi par attiecībām ar ārpuszemes civilizācijām bija bargi — to Deins zināja ļoti labi. Jau Birojā viņiem bija vajadzējis iekalt atsevišķas koda nodaļas, izlaižot juridisko terminoloģiju. Bija atļauts aizstāvēties pret svešu rasu uzbrukumiem, bet tirgotājs drīkstēja lietot blasteru vai citu ieroci pret svešas planētas iedzīvotāju tikai tad, ja viņa dzīvībai draudēja briesmas. Nebija ieteicams lietot pat hipnoizstarotāju, lai gan lielākā daļa tirgotāju, dodoties uz nepazīstamu pasauli, ko apdzīvoja primitīvas ciltis, ņēma to līdzi.

«Karalienes» apkalpe bija ieradusies uz Limbo neapbruņota un arī turpmāk nelietos ieročus, ja vien situācija nesarežģīsies tiktāl, ka būs apdraudētas vai nu viņu dzīvības, vai kuģis. Bet šajā ielejā kāds bija lietojis blasteru tikai sava prieka pēc, aiz sadistiska naida pret lodveida būtnēm.

—  Viņi taču neuzbruka — es domāju šos lodveida radījumus!

Tau iedegusi seja bija drūma. Viņš pakratīja galvu.

—   Viņiem vispār nav ieroču. Pēc visa spriežot, viņiem uzbrukts bez brīdinājuma un viņi vienkārši tikuši nopļauti. Tāpat vien — joka pēc!

Tas uzbūra iztēlē tik drausmīgu ainu, ka Tau, būdams audzināts Tirdzniecības ilotes tradīciju garā, pēkšņi apklusa.

Ieleja zem viņiem kļuva platāka, vēdekļveidīgi iespiezdamās līdzenumā. No Ali nekur nebija ne miņas. Viņš bija pazudis, it kā izgājis caur klints sienu. Klints! Deins, atcerējies, kā bija izbeigušās apvidus mašīnas iebrauktās sliedes, pieplaka pie vējstikla, lai nopētītu šīs sienas. Bet to priekšā nebija redzamas nekādas pēdas.

Fliters samazināja augstumu — Tau gatavojās nosēsties.

— Jāpaziņo uz «Karalieni», — viņš sacīja, lidaparātam piezemējoties. Nepieceldamies no savas vietas, viņš pasniedzās pēc tāljaudas raidītāja mikrofona.

7. KUĢIS NO IZPLATĪJUMA

Tau pirksti darbojās ar raidītāja atslēgu, kad šo skaņu pēkšņi noslāpēja rēkoņa, dīvaini pazīstama un tajā pašā laikā savādi draudīga. Te, izdegušā klajuma malā, nedzirdēja vēja šalkoņu, nekas netraucēja izpostītās zemes mūžīgo klusumu, bet šis ārprātīgais troksnis augšā uzrāva abus kājās. Tau, kā jau vairāk pieredzējis, pirmais saprata, kas notiek.

—   Kuģis!

Lai gan Deins nebija nekāds kosmosa vilks, tomēr šī griezīgā skaņa, kas it kā pāršķēla debesis virs viņiem, liecināja, ka ar kuģi, ja tas tuvojas, kaut kas nav kārtībā. Viņš saķēra Tau aiz rokas.

—   Kas par lietu?

Ārsta seja zem tumšā kosmiskā iedeguma nobāla. Viņš sakoda apakšlūpu, un viņa skatiens joprojām bija kā piekalts debess velvei. Atbildot viņam bija jākliedz, lai Deins šajā dārdoņā viņu sadzirdētu.

—   Tas nosēžas pārāk ātri — acīmredzot nespēj nobremzēti

Tagad jau viņi ne vien dzirdēja, bet arī redzēja — rīta debesīs pazibēja tumša ēna un tajā pašā acumirklī nozuda kaut kur aiz Limbo ziemeļu kontinenta kalnu robainajām virsotnēm.

Skaņa bija mitējusies, iestājās nospiedošs klusums. Tau lēni nogrozīja galvu.

—   Tam jābūt sadauzītam. Nav iespējams, ka kuģis būtu no šādas situācijas izkļuvis sveikā.

—    Bet kas tas par kuģi? — Deins bija neizpratnē. Ena bija pazibējusi garām tik ātri, ka viņš nepaspēja izšķirt tās apveidus.

—   Paldies dievam, tas bija pārāk mazs, lai būtu laineris. Vismaz es ceru, ka tas nav laineris…

Jā, pasažieru kuģa katastrofa būtu bijusi visšausmīgākā traģēdija. Deins to ļoti labi saprata.

—    Varbūt kravas kuģis, — Tau apsēdās un atkal ķērās pie atslēgas. — Ieejot atmosfērā, tas droši vien bija zaudējis vadību. — Viņš sāka pārraidīt uz «Karalieni» informāciju par šo pēdējo notikumu.

Uz atbildi ilgi nebija jāgaida. Viņi saņēma norādījumu palikt turpat, līdz ieradīsies otrs fliters ar Tau medikamentu somu. Pēc tam šim lidaparātam bija jāuzņem kurss uz kalniem, lai mēģinātu atrast katastrofas vietu un sniegtu palīdzību tiem, kas varbūt palikuši dzīvi. Mazākajai grupai savukārt jāpaliek un jācenšas sameklēt Kamilu.

Otrs fliters ieradās jau pēc pāris minūtēm. Tas vēl nebija paspējis kā nākas nosēsties, kad no tā jau izlēca Kosti un Mura, bet Tau steigšus ieņēma viņu vietu. Fliters uzvijās saules pielietajā rīta gaisā un uzņēma kursu tieši uz robaino grēdu, sekodams virzienam, kādā Deins un Tau bija redzējuši nozūdam kuģa ēnu.

—   Vai jūs no «Karalienes» to redzējāt? — Deins vaicāja abiem pārējiem.

Mura pakratīja galvu.

—   Redzēt neredzējām, bet dzirdējām gan. Tas bija zaudējis vadību.

Kosti platā seja bažīgi saviebās.

—      Tas noteikti ir stipri sadauzīts. Pamatīgs trieciens… droši vien neviens nav palicis dzīvs. Es reiz redzēju lādu nosēšanos uz Junonas… Tas bija šausmīgi — visi pagalam. Sis kuģis… tas droši vien bija zaudējis vadību, vēl pirms uzsāka nolaisties. Tas pat necentās bremzēt, bet nāca zemē kā bez dzīvības.

Mura klusi iesvilpās.

—   Varbūt mēra kuģis…

Deins nodrebēja. Mēra kuģi kā drausmīgi rēgi klīda kosmosa trasēs. Pamesti klejojoši kapi ar mirušām apkalpēm, kuras kādā nezināmā pasaulē inficējušās ar kādu nepazīstamu nāvējošu slimību un aizgājušas bojā izplatījuma dzīlēs — varbūt aiz brīvas gribas — lai neievazātu infekciju uz apdzīvotajām planētām. Saules sistēmas apsardzes dienestam bija jāpilda neapskaužams pienākums — jāgūsta šādas klejojošas nāves un jānogādā tās dezinficējošajā zvaigžņu vidē vai kaut kā citādi jāpadara nekaitīgas.

Bet te, aiz civilizācijas robežām, šādi pamesti kuģi varēja klīst gadiem, pat simtiem gadu, līdz tie nejauši iekļuva kādas planētas gravitācijas laukā un nogāzās nepiesardzīgajā pasaulē.

Taču «Karalienes» 'ļaudis to visu labi zināja, un viņiem ne prātā nenāca tūlīt pārmeklēt kuģi, ja viņi to atradīs. Turklāt katastrofa varēja būt notikusi tūkstošiem jūdžu no šejienes, kas krietni pārsniedza fliterā darbības rādiusu. Te bija arī Tau, un kā ārsts viņš jau nu saprata, ka ar mēri nav joki.

—  Ali… vai viņš pazudis? — Kosti pārtrauca šīs pārdomas.

Deins sīki izstāstīja, kas nolicis ielejā, nenoklusēdams arī savu nolaidību. Viņam par lielu atvieglojumu ne Mura, ne Kosti nesāka neko pārmest, bet tūlīt ķērās pie lietas. Mura izstāstīja savu plānu.

—   Lai Kosti fliterā lido virs mums. Mēs abi iesim kājām. Varbūt ir kādas pēdas, ko jūs no gaisa nepamanījāt.

Tā viņi ari izdarīja. Fliters ar vismazāko ātrumu riņķoja viņiem virs galvām, bet Deins un Mura devās pa draudīgo ieleju kājām, ar nažiem cirzdami ceļu biezajā saaudzē. Drīz viņi atrada vietu, kur apvidus mašīnas kāpurķēdes bija noslīdējušas no apsvilinātās klints un pirmo reizi iegriezušās auglīgās joslas irdenajā zemē.

Te Mura apstājās un pārlaida skatienu līdzenumam. No šejienes raibās drupas nebija redzamas, taču nebija šaubu, ka mašīna braukusi no tās puses, pēc tam kādā neizprotamā nolūkā devusies pa ieleju uz kalniem un … tur pazudusi, izbraucot cauri masīvajai klints sienai.

—   No Riča nometnes? … — minēja Deins.

—   Varbūt jā, varbūt nē, — izvairīgi atbildēja Mura. — Jūs teicāt, ka, pēc Ali domām, tā bijusi nestandarta mašīna?

Bet… — Deins iepleta muti. — Tie taču nevar but paši Priekšteči…

Mura iesmējās.

—   Runā, ka kosmosā esot viss iespējams, vai ne? Nē, es nedomāju, ka senie kosmosa valdnieki atstājuši te savus pēctečus. Bet viņi var būt atstājuši kaut ko citu — un to kāds izmanto. Es gribētu uzzināt kaut ko vairāk par drupām…

Nu ko, varbūt Rips nebija bijis tālu no patiesības, pirms pāris dienām apgalvodams, ka uz kādas planētas var būt saglabājusies leģendāro Priekšteču iekārta. Un varbūt te, uz Limbo, kāds uzdūries šādai noliktavai? Bet tādā gadījumā bija spēkā Ali drūmais brīdinājums, ka Priekšteču iekārta Zemes iedzīvotāju rokās var apdraudēt visu cilvēci.

Viņi rūpīgi pārmeklēja ielejas sākumu, fliteram joprojām riņķojot virs galvām. Deins iedams atvēra paciņu ar lauka pārtikas devu un sāka gremot bezgaršīgo kaučuka masu, kurai bija jānodrošina viņa jaunais organisms ar visām nepieciešamajām kalorijām un vitamīniem, bet kura nepavisam nelīdzinājās īstam ēdienam.

Viņš izlauzās caur ērkšķainajiem krūmiem, izspraucās caur zaru mudžekli un pēkšņi atradās niecīgā klajumiņā, ko no visām pusēm ieskāva dzeloņaini augi. Zem kājām biezā slānī gulēja kritušas lapas.

Deins sastinga. Netīrais brūnais paklājs vietām bija saārdīts. Zem savandītajām lapām rēgojās pretīgas zaļas gļotas, no kurām pacēlās neveselīgi puvuma izgarojumi.

Deins nometās četrrāpus. Viņš gan nebija pēddzinis, taču pat viņam bija skaidrs, ka te norisinājies kautiņš, turklāt pavisam nesen, jo dubļi vēl nebija paspējuši nožūt. Deins atskatījās. Jā, te bija ideāla vieta slēpnim. Un, ja Kamils ienācis 110 šejienes… un devies turp…

Cenzdamies neuzkāpt pēdām, Deins šķērsoja klajumu. Tā arī bija. Daudzi zari bija apcirsti. Te bija gājis ar parastu lauka nazi bruņojies cilvēks.

Bija gājis… bet te viņu bija gaidījis kāds… vai kaut kas.

Limbieši? Vai varbūt savādās apvidus mašīnas īpašnieki, kuri bija dedzinājuši limbiešus ar blasteru?

Viens Deinam bija skaidrs: Kamilam uzbrukuši tieši šeit — uzbrukuši, sasējuši un aizveduši. Uz kurieni? Viņš rūpīgi nopētīja krūmus, bet vairāk nekādu pēdu nemanīja. Šķita, ka mednieks ar visu laupījumu burtiski izkūpējis gaisā.

Deinu iztraucēja brīkšķis krūmos. Viņš apsviedās, turēdams gatavībā hipnoizstarotāju. Bet saplēsto lapu ielokā parādījās Muras patīkamā, iedegusi seja. Uz Deina mājienu viņš iznāca klajumiņā. Nebija nekādas vajadzības norādīt uz cīņas pēdām — stjuarts tās jau bija pamanījis.

—   Viņi tam uzklupuši te, — pārliecināti noteica Deins.

—   Bet kas ir šie «viņi»? — Mura atjautāja. Brīdi vēlāk viņš uzdeva citu jautājumu, uz kuru nebija iespējams atbildēt: — Un kā viņi šo vietu atstājuši?

—   Apvidus mašīnas sliedes veda tieši cauri klints sienai…

Mura piesardzīgi paspēra soli pa dubļaino paklāju.

—   Ne miņas no kāda slazda, — viņš drūmi konstatēja, it kā būtu cerējis kaut ko tamlīdzīgu atrast. — Atliek vienīgi… — viņš izslēja pirkstu gaisā, no kurienes atskanēja arvien pieaugoša motora rūkoņa — pie viņiem atgriezās Kosti.

—   Bet tad taču mēs būtu dzirdējuši… būtu redzējuši… — iebilda Deins, joprojām pats lāgā tam neticēdams. Kad Tau bija uztvēris pārtraukto saucienu pēc palīdzības, viņš bija atradies otrā ielejas galā. Un šo vietu no ārsta šķīra vismaz divas jūdzes nelīdzena apvidus.

—   Kaut kas mazāks par mūsu fliteriem, — balsī domāja Mura. — Tas varētu gan būt. Par vienu mēs varam būt droši — viņi to sagūstījuši, un, lai varētu Ali atbrīvot, mums vispirms jāuzzina, kas viņi ir un kur viņi atrodas.

Viņš sāka lauzt ceļu atpakaļ, un Deins sekoja, līdz viņi sasniedza klajumu, no kurienes varēja dot zīmi fliteram.

—   Atrādāt viņu? — sauca Kosti, laizdamies lejup.

—  Atradām vietu, kur kāds viņu sagūstījis, — atteica Mura, pieiedams pie raidītāja.

Deins pagriezās un pēdējo reizi pārlaida skatienu draudīgajai ielejai. Bet tūlīt arī viņa uzmanību saistīja kāda jauna parādība augstāk par ieleju un klintīm. Kamēr viņi pārmeklēja krūmus, viņš nebija pamanījis, ka saule pazudusi. Tagad pamalē biezēja mākoņi — un ne tikai mākoņi.

Kailās, sniegiem klātās kalnu grēdas virsotnes, kuras bija tik asi izdalījušās uz Limbo bālgano debesu fona, kad virs viņiem bija aizdrāzies svešais kuģis no izplatījuma, bija izgaisušas! Šķita, ka pie- nainās, bezkrāsainās debesis nolaidušās līdzīgi aizkaram, lai tās apklātu. Tur, kur bija slējušās virsotnes, tagad mutuļoja migla, tik bieza, ka tā aizklāja pusi apvāršņa — it kā mākslinieks ar treknu triepienu būtu pārklājis neizdevušos ainavu. Deins nekad nebija redzējis kaut ko tamlīdzīgu. Un tā virzījās tik ātri! Tajās nedaudzajās minūtēs, kopš viņš to vēroja, migla acīm redzami pārvarēja jūdzi pēc jūdzes. Apmaldīties tajā — tā tikai vēl trūka!..

— Skatieties! —viņš pieskrēja pie fliterā un parāva Muru aiz rokas, rādīdams uz ātri izzūdošajiem kalniem. — Paskatieties, kas tur notiek!

Kosti izgrūda lāstu nesakarīgajā Venēras žargona. Mura tikai paklausīgi palūkojās norādītajā virzienā. Tieši tobrīd miglā ātri pazuda liela teritorija ziemeļu pusē. Drīz vien viņi pamanīja vēl kaut ko. No kraujām ielejā cēlās pelēcīgi dzeltenu dūmu vāli, kas ieķērās klintīs un padarīja neskaidrus to apveidus. Viņi nezināja, vai tā ir tā pati migla, bet instinktīvi saspiedās ciešāk kopā, drebēdami gan redzēta iespaidā, gan arī no aukstuma, kas bija iestājies pēc saulrieta.

Viņi atģidās, noklikšķot raidītājam, — viņus aicināja atpakaļ uz kuģi. Ari no turienes bija pamanījuši pārmaiņas kalnos, tāpēc abiem fliteriem, arī tam, kurš bija devies meklēt avarējušo kuģi, tika dots norādījums nekavējoties atgriezties. Pārmaiņas atmosfērā turpinājās — migla tuvojās pieaugošā ātrumā… Mutuļi virs ielejas klinšu sienām saplūda vienkop un veselām grēdām laidās lejā, aizsedzot skatienam apkārtni.

Kosti bažīgi vēroja notiekošo.

—   Mums jātaisās projām… ārā 110 ielejām. Tas draņķis tuvojas pārāk ātri. Protams, mēs varam lidot pēc radara, bet es labak iztiktu bez tā, ja vien iespējams…

Kad viņi bija pacēlušies gaisā, migla bija piepildījusi ieleju līdz dibenam, un tās draudīgie taustekļi jau stiepās uz nelīdzenā, izdegušā tuksneša pusi. Kalni bija izgaisuši, un migla pa pusei jau bija aprijusi arī to piekāji.

Tā bija savā ziņā pretīga, šausminoša sajūta — it kā cietzeme zem kājām izzustu, dodot vietu netīrai, mutuļojošai miglai, kas vijās un vērpās kaut kādā savādā, svešā, draudīgā kustībā.

Kosti ieslēdza pilnu ātrumu, taču viņi bija nolidojuši tikai nedaudz vairāk par jūdzi, kad viņš bija spiests piebremzēt. Tagad migla ne vien plūda ārā no ielejām, bet vijās augšup arī no zemes zem viņiem, atsevišķām vērpetēm savienojoties un sabiezējot.

Tiešām, viņiem nedraudēja briesmas apmaldīties. Vājais signāls, kas zuzēja ausīs, bija nemaldīgs ceļvedis, lai varētu nogādāt fliteru atpakaļ uz kuģi. Taču, lidojot virs mutuļojošās miglas jūras, šī apziņa viņu garastāvokli neuzlaboja ne par matu.

Migla jau bija pacēlusies virs viņiem, lipīgos pilienos sabiezēdama uz vējstikla. Tikai radara zuzoņa vienoja viņus ar reālo pasauli.

—   Ceru, ka mūsu puiši paspējuši atstāt kalnus, iekams noticis ļaunākais, — sasprindzināto klusumu pārtrauca Kosti.

—  Ja nē, viņiem būs jānosēžas un jāpagaida, līdz noskaidrojas, — atteica Mura.

Kosti vēlreiz samazināja ātrumu, jo radara signāls bija pastiprinājies.

—   Nebūtu prātīgi ietriekties mūsu vecenītē…

Miglā bija zudusi jebkāda virziena un attāluma

izjūta. Viņi varēja atrasties desmittūkstoš pēdu augstumā, bet tikpat labi varēja arī slīdēt pāris pēdas virs klinšainā klajuma nelīdzenās virsmas. Kosti bija noliecies pār vadības pulti, viņa parasti labsirdīgā seja bija saspringusi un skatiens šaudījās no miglas uz mēraparātu skalām un atkal atpakaļ.

Un tad viņi ieraudzīja aiz miglas priekškara kā tumšu ēnu iznirstam kuģi. Ar meistara precizitāti Kosti vadīja fliteru lejup, līdz tas ar griezīgu dārdoņu nosēdās. Taču viņš nesteidzās izkāpt, bet ar plaukstas virspusi noslaucīja pieri. Mura paliecās uz priekšu un uzsita milzim pa plecu.

—   Tīrs darbiņš!

Kosti pasmaidīja.

—   Tā tam arī jābūt!

Viņi izkāpa no fliterā un instinktīvi sadevās rokās, pirms virzīties uz «Karalieni», kas kā neskaidru apveidu kolonna vīdēja priekšā. Šis kontakts, plaukstām saskaroties, ne tikai nomierināja un iedvesa paļāvību — tas radīja arī drošības sajūtu, kura Deinam bija tik ļoti nepieciešama un pēc kuras, kā viņam šķita, ilgojās arī pārējie. Pār viņiem gūlās draudīgā, svešādā migla. Tā eļļainām lāsēm sabiezēja uz viņu ķiverēm un tecēja no apģērba.

Pēc desmit soļiem viņi sasniedza viesmīlīgo trapa loku un kāpa augšā. Brīdi vēlāk viņi jau atradās ieejas lūkas patīkamajā gaismā un siltumā. Tur ar bažīgu izteiksmi bālajā, mazajā sejiņā šurpu turpu skraidīja Džespers Vīkss.

—   Ak, tie esat jūs… — viņš, it kā vīlies, novilka.

Kosti iesmējās.

—   Ko tad tu gaidīji, mazais, — ugunsspļāvēju pūķi? Protams, tie esam mēs, un mēs priecājamies, ka esam atgriezušies …

—   Vai kaut kas noticis? — viņu pārtrauca Mura. Vīkss atkal piegāja pie lūkas atveres.

—   Otrs fliters… Nu jau stundu mēs neesam saņēmuši no tā nekādu ziņu. Kapteinis pavēlēja viņiem atgriezties, tikko pamanīja sabiezējam miglu. Inspicēšanas dienesta informācijā teikts, ka šo miglas periodu ilgums dažkārt ir vairākas dienas — bet šajā gadalaikā to parasti nav.

Kosti iesvilpās, bet Mura atspiedās pret sienu, atsprādzēdams ķiveri.

«Vairākas dienas,» Deins pārdomāja dzirdēto. Dienām ilgi dzīvot šajā putra! Viņiem vienkārši būs jāpaliek uz vietas un jāgaida situācijas uzlabošanās. Bet piespiedu nosēšanās kalnos šādos apstākļos!.. Tagad viņš sāka saprast, kāpēc Vīkss bija nervozējis pie lūkas. Viņu ceļojums virs līdzenā klajuma šajā gadījumā bija kaut kas līdzīgs pastaigai parkā uz Zemes salīdzinājumā ar tām grūtībām, ar kādām varēja sastapties otra fliterā apkalpe.

Viņi devās ar ziņojumu pie kapteiņa. Bet vismaz puse viņu uzmanības visu laiku bija pievērsta raidītājam, kur Tans Ja sēdēja pie galvenā ekrāna, gatavs jebkurā brīdī ķerties pie atslēgas vai raidīt radara signālu, lai palīdzētu atgriezties pazudušajam fliteram. Kaut kur ārā, uz noslēpumu pilnās Limbo, tagad klīda ne vien Ali, bet arī Rips, Tau un Stīns Vilkokss — krietna daļa komandas.

—   Jau atkal! — Tans sarauca pieri un noņēma radiotelefona austiņas. Nu ari pārējie izdzirdēja skaņu, kas bija viņu satraukusi. Tā nebija pierastā radara zuzoņa, bet gan pieņēmās stiprumā, līdz pārgāja griezīgā troksnī, kas nepatīkami atbalsojās ausīs.

Skaņa brīdi turpinājās, un Deins klausīdamies pēkšņi pamanīja kaut ko citu: cauri tai jautās klusināts ritms — tas pats, kuru viņš jau bija iepazinis,

pieliekot plaukstas pie klints sienas draudīgajā ielejā. Šie atmosfēras traucējumi bija radniecīgi vibrācijai tālajā klinti!

Tad, tikpat pēkšņi kā sākusies, skaņa mitējās. Tans atkal uzlika austiņas un turpināja gaidīt signālu — vai nu no pazudušā fliterā, vai arī no Ali radiotelefona.

—   Kas tas bija? — vaicāja Mura.

Kapteinis Dželiko paraustīja plecus.

—   Mēs nezinām vairāk par jums. Tas var būt kaut kāds signāls — tas atkārtojas ar noteiktiem intervāliem visu dienu.

—   Tātad mums jāatzīst, — vadības kabīnes durvīs parādījās Van Raika stāvs, — ka mēs uz Limbo neesam vieni. Un vispār, uz Limbo ir daudz kā tāda, ko no pirmā acu uzmetiena nepamanīsi.

Deins izteica savas aizdomas.

—   Šie arheologi… — viņš iesāka, bet kapteinis apveltīja viņu ar tik caururbjošu skatienu, ka viņš aprāvās pusvārdā.

—   Mums pagaidām nav ne jausmas, kas aiz visa tā slēpjas, — vēsi noteica Dželiko. — Tagad, puiši, iekodiet un atpūtieties…

Deins, sarūgtināts par to, ka kapteinis viņa domas tik strupi noraidījis, vilkās nopakaļ Muram un Kosti uz kopkabīni. Ejot garām kapteiņa apartamentiem, viņš dzirdēja Hubata mežonīgos kliedzienus. «Lūk, ta vajadzētu kliegt man,» nodomāja Deins. Un pat siltais ēdiens, kas ne mazākā mērā nelīdzinājās sintētiskajai barībai, no kādas viņš bija pārticis līdz šim, nespēja uzlabot viņa vispārējo drūmo garastāvokli.

Toties uz Kosti maltīte bija atstājusi lielisku iespaidu.

—   šim Ripām, — viņš paziņoja visiem pie galda sēdošajiem, — ir galva uz pleciem. Un misters Vilkokss arī zina, ko dara. Viņi visi ir kaut kur

atraduši patvērumu un tur ari paliks, līdz šis draņķis izklīdīs. Pašlaik neviens nelīdīs ārā …

«Nez vai tā ir, kā Kosti saka,» domāja Deins. Bet ja nu uz Limbo ir būtnes, kam nav svešas klimata kaprīzes, kas pietiekami labi pazīst šādas miglas, lai spētu tajās orientēties… izmantot tās par aizsegu? … Un šis signāls, ko viņi bija dzirdējuši nākam no raidītāja, — vai tas nevarēja būt radars, ar kura palīdzību pašreiz cauri miglai laužas kādas nepazīstamas būtnes? Grupa uzbrucēju, kas tuvojas «Karalienei», kuras apkalpe to pat nenojaušl

8. MIGLAS GŪSTĀ

No dienesta pienākumiem brīvie «Karalienes» ļaudis pulcējās ap lūku, pa kuru pavērās kā pelēkā segā tītā Limbo ainava. Viņi daudz labprātāk būtu uzturējušies vadības sekcijā, kur Tans sēdēja pie raidītāja, bet kapteiņa klātbūtnē tas nebija iespējams. Un tā viņiem nekas cits neatlika, kā drūzmēties trapa augšgalā, vērties miglā un sasprindzināt dzirdi cerībā saklausīt pazudušā fliterā motora troksni.

—   Viņi ir attapīgi, — jau divdesmito reizi atkārtoja Kosti. — Viņi neies lauzt kaklus, kuldamies caur šo putru. Bet ar Ali lieta ir citāda. Viņu sagūstīja, pirms tas viss bija sācies.

—  Tu domā, ka tie bijuši malu mednieki? — nedroši ierunājās Vīkss.

Viņa lielais draugs uz brīdi iegrima domās.

—     Malu mednieki? Jā… Bet pasaki man, ko gan viņi varētu cerēt iegūt uz šīs Limbo? Mēs taču nevedam ne kažokādas, ne briljantus — vismaz es nekur neesmu redzējis neko tādu mētājamies un gaidām, lai kāds to paceltu. Un kā tur bija ar tiem nogalinātajiem radījumiem taja ielejā, Torson, — viņš pievērsās Deinam, — vai viņi izskatījās pēc tādiem, ko varētu aplaupīt?

—   Viņi nebija apbruņoti… viņiem pat nebija apģērba … cik mēs varējām spriest, — Deins nedaudz izklaidīgi atbildēja. — Un viņu lauciņos bija iestādīti kaut kādi aromātiski augi, kādus es vēl nekad nebiju redzējis…

—  Narkotikas … vai tās nevarēja būt narkotikas? — apvaicājās Vīkss.

—   Ja arī tā, tad kaut kas jauns — arī Tau nepazina to lapas, — Deins pacēla galvu un lūkojās ārā, miglā. Viņš bija gandrīz pārliecināts… tur… tur jau atkal bija dzirdams tas pats! — Klausieties* — viņš satvēra Kosti aiz rokas un izvilka milzi ārā uz trapa.

—   Vai tagad jūs dzirdat? — brīdi vēlāk viņš noprasīja.

Migla bija sabiezējusi līdzīgi melnai naktij, un signāluguns «Karalienes» priekšgalā nespēja tai izlauzties cauri. Un šajā migla bija dzirdams troksnis. Vienmērīgais motora ritms kaut kādu neizprotamu miglas īpatnību dēj pastiprinājās, līdz šķita, ka kuģim no visām pusēm tuvojas vesela nelielu lidaparātu eskadriļa.

Deins apsviedās un parāva sviru, lai iedegtu ugunis gar trapu. Lai gan migla gaisma tika izkliedēta, tomēr iespējams, ka kāda atblāzma izlauzīsies tai cauri un noderēs fliterarn par nosēšanās orientieri. Vīkss bija pazudis. Deins dzirdēja uz kāpnēm rībam viņa zābaku soļus — mazais vīrelis steidzās paziņot jaunumus. Bet, iekams viņš bija paguvis sasniegt vadības kabīni, iemirdzējās jauns orientieris — lieljaudas prožektors kuģa priekšgalā. So bāku nespēja aizsegt nekāda migla, lai kā ari tā izkliedētu gaismu.

Un tajā pašā brīdī garām nozibēja tumšs priekšmets, tik tuvu, ka Deins atlēca atpakaļ, pārliecināts, ka tas aizķers trapu. Motora troksnis, sākuma skaļš, pamazām noklusa un tad vēlreiz pārauga rēkoņā. Ena parādījās otrreiz, riņķodama jau tuvāk zemei.

Fliters nosēdās ar skaļu, griezigu troksni, kas lika domāt, ka migla tā apkalpei apgrūtinājusi noteikt attālumu. Trapa piekājei tuvojas trīs stāvi, kuru aprises nevarēja izšķirt, kamēr tie neatradās gandrīz pie pašas lūkas.

—   Ak kungs, ak kungs! — vērotāji izdzirdēja Ripa sulīgo balsi, viņam apstājoties, lai paplikšķinātu pa kuģa sāniem. — Cik labi ir atkal redzēt vecenīti… Mans dievs, cik labi!

—   Kā jums izdevās izlauzties visam tam cauri? — vaicāja Deins.

—   Mēs bijām spiesti, — vienkārši atbildēja astro- gatora palīgs. — Kalnos nebija kur nosēsties. Tur nebija neviena līdzena laukumiņa — tikai augšup un lejup; vismaz tā 110 augšas izskatījās. Mēs lidojām pēc radara … tikai… Saki, kur rodas šie traucējumi? Tie mūs divas reizes novirzīja no kursa. Un nekādi neizdevās tos novērst…

Stīns Vilkokss un Tau sekoja lēnākā gaitā. Ārsts pārguris nesa savu medikamentu somu. Vilkokss sagaidītājiem tikai kaut ko norūca, spraukdamies viņiem garām, lai dotos uz vadības sekciju. Bet Rips uzkavējās, lai uzdotu vēl vienu jautājumu.

—   Kas ar Ali?

Deins pastāstīja par viņu atklājumiem ielejas klajumiņā.

—   Bet kā?… — pārsteigts atkal vaicāja Rips.

—   Mēs nezinām. Ja vien viņi nav pacēlušies taisni gaisā. Turklāt fliteram tur nebija vietas. Bet padomā tikai — apvidus mašīnas sliedes ved tieši klintī. Rip, uz Limbo notiek dīvainas lietas…

—   Cik talu ir no šīs ielejas līdz drupām? — astro- gatora palīga balsī ieskanējās vēsāki toņi, tā kļuva rāmāka, noteiktāka.

—  Mēs bijām tuvāk drupām nekā «Karalienei». Bet atpaka|ce|ā mūs pārsteidza migla, un mēs tās neredzējām — ja vien vispār tās pārlidojām.

—   Un pēc ta pārtrauktā signāla jums vairs neizdevās uztvert Ali radiotelefonu?

—  Tans mēģināja. Arī mēs bijām gatavībā visu laiku, kamēr vien uzturējāmies ārā.

—   Viņi droši vien Kamilām ķiveri tūlīt atņēmuši, — secināja Rips. — No viņu puses tas būtu bijis gudri darīts. Citādi viņš varētu mums palīdzēt viņu atrast …

—   Bet vai mēs nevaram nopeilēt ķiveres radiotelefonu? Ja vien to kāds nav lietojis… — Deinam radās vāja cerība. — Protams, ja tas joprojām darbojas.

—   Nezinu. Bet darbības rādiuss būs ļoti ierobežots. Jāpajautā Tanam … — un Rips jau kāpa augšup uz vadības sekciju, kur dežurēja inženieris sakarnieks.

Deins palūkojās pulkstenī, ātri saskaņodams kuģa laiku ar Limbo stundām. Bija nakts. Ja arī Tanam izdotos uztvert signālu no Ali radiotelefona, tik un ta pašlaik nebūtu iespējams tam izsekot.

Inženieris sakarnieks nebija viens. Tur bija sapulcējies viss «Karalienes» komandējošais sastāvs, un Tans atkal turēja austiņas rokā, tā ka visi dzirdēja disonansi, kas nāca no kāda nezināma punkta miglā tītajā pasaulē.

Kad Deins un Rips ienāca, pašreiz runāja Vilkokss.

—   Tas pats ir! Tas noslāpēja radara signālu. Es to nopeilēju divas reizes. Bet, — viņš paraustīja plecus, — tā kā pastāv atmosfēras traucējumi un visam pāri šī zupa, ir ļoti jāšaubās par precizitāti. Tas nāk no kalniem …

—   Bet vai tie nevar būt tikai zināma veida statiski traucējumi? — kapteinis Dželiko griezās pie Tana.

-*- Noteikti nē! Es nedomāju, ka tas ir signāls, — kaut gan tas varētu būt radars. Drīzāk šķiet, ka te ir darīšana ar kādu lielu iekārtu…

—   Kāda iekārta var raidīt kaut ko tamlīdzīgu? — gribēja zināt Van Raiks.

Tans nolika austiņas uz statīva, kas atradās turpat blakus.

—   Krietni liela — apmēram tāda kā Centrālās Smadzenes uz Zemes!

Brīdi valdīja satraukuma pilns klusums. Iekārta ar Centrālo Smadzeņu jaudu uz šīs tuksnesīgās planētas! Vajadzēja paiet zināmam laikam, lai aprastu ar šo domu. Taču Deins ievēroja, ka Tana apgalvojumu neviens neapšauba.

—   Bet ko tā te dara? — Van Raika balss pauda patiesu izbrīnu. — Kādiem nolūkiem to šeit varētu izmantot?..

—   Būtu labi vispirms uzzināt, kas ar to rīkojas, — brīdināja Tans. — Atcerieties — Kamils ir sagūstīts. Viņi droši vien daudz ko zina par mums, turpretī mēs joprojām esam neziņā …

—   Malu mednieki… — ierunājās Dželiko, taču varēja saprast, ka viņš pats tam lāgā netic.

—   … Kuru rīcībā ir kaut kas tik liels kā Centrālās Smadzenes? Varbūt… — bet Van Raiks pilnīgi atklāti šaubījās. — Lai nu kā, bet pašreiz mēs nevaram atstāt kuģi un doties izpētīt apkārtni…

Trapu ievilka, un kuģis pārgāja uz nakts režīmu. Nez, cik daudzi no komandas šonakt spēj gulēt, nodomāja Deins. Viņam pašam miegs nenāca ne prātā, līdz beidzot viņu tomēr pārvarēja nogurums —• pēdējo divdesmit četru stundu laikā taču bija tik daudz piedzīvots! Sapņi sekoja cits citam, un vienmēr viņš dzinās pakaļ Ali pa līkumotām ielejām un beidzot siarp Centrālo Smadzeņu augstajām sienām, bet nekādi nespēja noķert bēgošo inženiera palīgu.

Pulkstenis rādīja deviņi, kad Deins nākamajā rītā ieradās pie atkal atvērtās lūkas. Bet tikpat labi varēja būt pats nakts vidus — ja nu vienīgi miglas siena bija kļuvusi par kādu mazumiņu gaišāka nekā iepriekšējā vakarā. Tomēr viņa acīm tā šķita tikpat necaurredzama kā tad, kad viņi bija atgriezušies kuģī.

Rips stavēja uz trapa, slaucīdams roku pie biksēm, — uz margu virves lielām, eļļainām lāsēm bija kondensējies mitrums. Viņš bažīgi palūkojās Deinā, kad tas piesardzīgi nolaidās pa slidenajiem pakāpieniem un nostājās blakus.

—   Nemaz neliekas, ka skaidrotos, — Deins konstatēja acīm redzamo.

—   Tans domā, ka viņam ir izdevies… izdevies nopeilēt Ali radiotelefonu! — Senons izgrūda. Viņš 110 jauna pieķērās pie margu virves un pagriezās pret rietumiem, alkatīgi vērodams vatei līdzīgos miglas vālus, it kā ar gribu vien būtu iespējams tos pagrūst nost no skata līnijas.

—   No kurienes — no ziemeļiem?

—   Nē, no rietumiem!

No rietumiem, kur atradās drupas… kur bija apmetušies Riča ļaudis! Tādā gadījumā viņi nav maldījušies, un Ričam ir kāds sakars ar Limbo noslēpumiem.

—   Sie traucējumi agri no rīta reizēm mitējās, — turpināja Rips. — Minūtes desmit apstākļi uztveršanai bija labāki. Tans to neapzvēr, bet sevī ir pārliecināts, ka saklausījis Kamila ķiveres radiotelefona zuzoņu.

—   Līdz drupām ir krietni tālu, — iebilda Deins. Bet viņš ticēja tikpat nešaubīgi kā Rips — ja jau inženieris sakarnieks to vispār pieminējis, tātad viņš ir gandrīz simtprocentīgi pārliecināts par savu taisnību. Tans nemēdza izteikt fantastiskus minējumus.

—   Nu, un ko mēs tagad darīsim? — vaicāja kravas uzrauga palīgs.

Rips satvēra virvi savās lielajās plaukstās.

—   Ko gan mēs varam darīt? — viņš bezpalīdzīgi noteica. — Mēs taču nevaram vienkārši iet ārā un cerēt, ka nonāksim pie drupām. Ja viņi mums raidītu signālus, tad būtu cita lieta …

—   Nu, un ka tad ir? Vai viņi neuztur kontaktu ar kuģi? Vai pie viņiem nevar nokļūt ar fliteru, orientējoties pēc viņu raidītāja? — vaicāja Deins.

—   Varētu — ja vien viņi raidītu, — Rips atbildēja. — Viņi apklusa, tikko uznāca migla. Tans visu nakti viņus izsauca ar desmit minūšu intervāliem, turklāt izmantodams avārijas frekvenci, tā ka viņiem vajadzēja saprast un atsaukties. Bet viņi to nedarīja!

Jā, bez radara neviens fliters nevarētu izlauzties cauri šai tumsai pārliecībā, ka izdosies nosēsties pie drupām. Un tomēr bija uztverti radiotelefona signāli — varbūt tas bija Ali —, turklāt vēl nesen.

—   Es biju izgājis ārā, — Rips norādīja uz zemi, kas no trapa nebija redzama. — Ja es nebūtu iesējies virvē, tad noteikti apmaldītos, nepaguvis paspert ne pāris soļu …

Deins tam pilnīgi ticēja. Bet viņš arī labi saprata nemieru, kas urdīja Ripu. Būt ieslodzītiem te tieši tagad, kad bija atrasts pirmais pavediens, kas varēja viņus aizvest pie Ali!.. Ta jau varēja sajukt prātā! Viņš piesardzīgi nokāpa pa slideno trapu, sataustīja virvi, ko Rips bija piesējis, cieši satvēra rokā tās galu un saka virzīties uz priekšu pelēkajā krēslā.

Migla pilieniem sabiezēja uz viņa tērpa un tecēja lejup pa seju, atstādama uz lupām savādu metālisku garšu. Viņš turpināja iet, piesardzīgi sperdams soli pa solim, orientedamies pēc virves.

Aiz pelēcīgā priekškara iznira tumšs siluets. Deins tam uzmanīgi tuvojās, bet tad samulsis iesmējās — tā bija viena no apvidus mašīnām — tā, kura bija kursējusi turp un atpakaļ, nogādādama Riča mantas izvēlētajā nometnes vietā.

Turp un atpakaļ!..

Deins neviļus sažņaudza virvi ciešāk. Bet ja nu… Viņi nevarēja būt droši… viņi varēja vienīgi cerēt…

Pārtverdams virvi no rokas rokā, viņš, steigā klupdams, devās atpakaļ uz trapu. Ja viņa nojauta bija pareiza, tad … tad problēmas atrisinājums bija tuvu. Viņi varēs atrast nometni un negaidot pārsteigt arheologu.

Drīz vien bija klāt traps, uz kura Rips viņu jau gaidīja. Astrogatora palīgs no Deina sejas izteiksmes droši vien noprata, ka viņš kaut ko atklājis, tomēr neko nejautāja, tikai metās viņam pakaļ.

—   Kur ir Van Raiks… Kapteinis Dželiko?

—        Kapteinis guļ — Tau viņam lika atpūsties, — atbildēja Rips. — Van Raiks, šķiet, ir savā kabīnē.

Deins devās pie sava šefa. Kaut nu viņa nojauta būtu pareiza! Tad viņiem būtu palaimējies — pa īstam palaimējies pirmo reizi kopš ūtrupes, kad viņi bija ieguvuši šo sasodīto Limbo.

Kravas uzraugs, palicis rokas zem galvas, bija atlaidies guļamtīklā. Deins brīdi vilcinājās durvīs, bet Van Raika zilās acis nebija aizvērtas un pievērsās viņam. Deins ierunājās pirmais.

—       Ser, vai jūs esat lietojis mašīnu pēdējo divu dienu laikā?

—   Cik es zinu, neviens to nav lietojis — un tad?

—       Tādā gadījumā tā ir tikusi lietota tikai vienam mērķim, — Deina satraukums auga, — lai nogādātu doktora Riča mantas nometnē…

Van Raiks piecēlās sēdus. Ne vien piecēlās sēdus, bet pasniedzās pēc zābakiem un uzāva tos kājās.

—   Un tu domā, ka autofiksators joprojām noregu-

Iets uz nometni? Tas varētu gan būt, dēliņ, tas varētu būt. — Viņš jau vilka mugurā formas tērpu.

Nu ari Rips saprata.

—   Pavadonis, kas gatavs tūlīt pat doties ceļā! — viņš gavilēja.

—   Mēs ceram, — piesardzīgi noteica Van Raiks.

Viņi vēlreiz atstāja kuģi un aizgāja līdz apvidus

mašīnai, šoreiz kravas uzrauga vadībā. Zemais kravas transportieris stāvēja tieši tā, kā Deins to bija atstājis «Karalienes» stabilizatoru paspārnē, ar strupo purnu pavērstu pret rietumiem! Autofiksators joprojām bija noregulēts uz nometni. Deins pāris lēcienos panāca lēni braucošo mašīnu un apstādināja to. Vienalga, vai migla bija vai nebija, tā atradīs ceļu taisni uz nometni, uz kurieni pirms divām dienām bija vedusi kravu. Tā būs nemaldīgs pavadonis ļaudīm, kuri, virvē piesējušies, tai sekos. Tagad viņiem bija radusies iespēja atrast Ali.

Kravas uzraugs, neteikdams ne vārda, sāka virzīties atpakaļ uz «Karalieni». Pārējie sekoja. Deins pavērās pār plecu uz apvidus mašīnu.

—  Ja mums būtu kāds portatīvais liesmumc- tējs … — viņš nomurmināja.

Rips to bija sadzirdējis.

—  Te drīzāk būtu vietā rezonators!

Deins jutās izbiedēts. Liesmumetēju varēja izmantot iebiedēšanas nolūkā vai lai ielauztos kādā nocietinājumā. Tam nebija katrā ziņā jābūt ierocim. Bet rezonators… Nekas nespēja pasargāt no neredzamajiem viļņiem, kas varēja cilvēku burtiski saraut gabalos. Ja jau Rips vēlējās rezonatoru, tātad viņam bija iemesls nopietni baidīties. Bet, tā kā «Karaliene» bija likumam paklausīgs kuģis un nekā tamlīdzīga līdzi neveda, tad tā arī bija un paliks tikai versija.

Van Raiks iekāpa kuģī un iegāja vadības sekcija. Kad viņš pieklauvēja pie kapteiņa kabīnes, kļuva dzirdami Hubata kliedzieni. Dželiko ar īgnu izteiksmi nogurušajā sejā atvēra durvis. Pirms sasveicināties ar kravas uzraugu, viņš uzsita ar roku pa zilā radījuma krātiņu, tā ka tas mežonīgi sašūpojās. Tomēr nekas nespēja aizbāzt rīkli, no kuras plūda šaušalīgās skaņas.

Kravas uzraugs vēroja satracināto Hubatu.

—  Vai sen jau viņš tā izturas, kaptein?

Dželiko apveltīja iesprostoto gūstekni ar iznīcinošu skatienu un izgāja gaitenī, tālāk no trokšņa.

—       Gandrīz visu nakti. Šķiet, ka tas zaudējis prātu. — Dželiko aizvēra durvis, un kliedzieni kjuva klusāki. — Nesaprotu, kāds tam varētu būt iemesls.

—       Viņa dzirde sniedzas ultraskaņas diapazonā, vai ne? — neatlaidās Van Raiks.

—       Četras pakāpes. Bet kas… — kapteinis aprāvās pie pēdējā vārda un piemiedza acis. — Šie nolādētie traucējumi! Jūs domājat, ka tie ir akustiski?

—       Varētu būt. Vai viņš kliedz, kad traucējumi mitējas?

—       Paskatīsimies… — Dželiko grasījās atgriezties kabīnē, bet Van Raiks satvēra viņu aiz rokas.

—   Tagad dienas kārtībā ir kas svarīgāks, kaptein.

—   Un tas būtu?

—       Mēs esam atraduši pavadoni, kas mūs aizvedīs līdz Riča nometnei. — Van Raiks pastāstīja par apvidus mašīnu.

Dželiko atspiedās pret gaiteņa sienu, sejā nepakustoties ne vaibstam, it kā Van Raiks būtu nolasījis iekraujamās kravas sarakstu.

—       Tas var izdoties, — viņš vienīgi noteica, kad kravas uzraugs bija beidzis. Tomēr viņš nesteidzās kaut ko uzsākt.

Apkalpe vēlreiz lika sapulcināta kopkabīnē, izņemot Tanu, kurš palika pie raidītāja. Ienāca Dželiko, turēdams rokā nelielu sudraba stienīti, kas bija ķēdītē piestiprināts pie viņa jostas.

—  Mēs esam konstatējuši, — viņš bez jebkāda ievada iesāka, — ka kravas transportieris joprojām ir noregulēts uz Riča nometni. Tas var noderēt par pavadoni…

Par atbildi atskanēja balsu murdoņa, kurā varēja sadzirdēt atsevišķus jautājumus, kad varēs sākt. Balsis apklusa, kad Dželiko uzsita ar stienīti pa galdu, lai pievērstu viņu uzmanību.

—   Lozēsim, — viņš noteica.

Mura jau bija sagatavojis lozes — baltus salmiņus, kurus viņš iemeta traukā un ar pirkstiem sajauca.

—  Tanam jāpaliek pie aparāta, — Dželiko atgādināja. — Tātad paliek desmit cilvēku. Ies pieci, kuri izvilks īsos salmiņus…

Stjuarts apstaigāja sēdošos, turēdams trauku augstāk par viņu acu līmeni. Deins ievēroja, ka visi sažņaudz izvilktos salmiņus plaukstās, pat nepaskatīdamies uz tiem. Kad katrs bija izvilcis pa lozei, visi kopā atvēra plaukstas, lai uzzinātu, kas kuram lemts.

īsais salmiņš! Deins juta satraukumu — vai nu aiz prieka, vai ļaunā priekšnojautā. Viņš pārlaida skatienu pārējiem, lai redzētu, kas būs viņa ceļabiedri. Rips — arī viņam bija īsais salmiņš! Tāds pats bija redzams Kosti eļļainajos pirkstos. Nākamo parādīja Stīns Vilkokss, un pēdējais bija trāpījies Muram.

Grupu vadīs Vilkokss — tas bija labi. Deins nerunīgajam astrogatoram pilnīgi uzticējās. Bija savādi, kā viss bija izkārtojies. Liktenis bija izvēlējies tieši tos, bez kuriem kuģis kaut kā varēja iztikt. Briesmu gadījumā «Karaliene» varētu droši pacelties no Limbo. Deins pūlējās par to nedomāt.

Dželiko, redzēdams, ka nav iekļuvis ekspedīcijas dalībnieku skaitā, kaut ko īgni norūca, piecēlās un piegāja pie sienas labajā pusē. Tur viņš ar savu stienīti atvēra kādas slepenas durvis. Atskanēja griezīga skaņa, it kā atslēga nebūtu tikusi lietota.

Skatienam pavērās statīvs — statīvs ar rokas blas- teriem! Zem tiem uz vadžiem karājās jostas ar mak- stīrn, un gaismā draudīgi mirdzēja pilnās aptveres. Tas bija «Karalienes» arsenāls, kuru drīkstēja atvērt vienīgi tad, ja kapteinis uzskatīja situāciju par augstākā mērā draudošu.

Citu pēc cita Dželiko izcēla blasterus un pēc kārtas sniedza tos Stocam, kas katru rūpīgi pārbaudīja, atvērdams un aizvērdams aizslēgu, un pēc tam nolika uz galda. Pieci blasteri, piecas jostas ar aptverēm. Šķita, ka Dželiko gaida karu.

Kapteinis aizvēra durvis un aizslēdza tās ar savu stienīti, no kura saskaņā ar Federācijas likumiem nedrīkstēja šķirties ne dienu, ne nakti. Tad viņš atgriezās pie galda, uzlūkoja piecus vīrus, kurus bija izvēlējies liktenis, 1111 ar žestu norādīja uz ieročiem. Viņi visi bija apmācīti apieties ar blasteriem.

— Tie visi ir jūsu, puiši, — kapteinis noteica. Un nebija vajadzības lieku reizi paskaidrot, cik nepatīkams uzdevums viņus gaida.

9. MEDĪBAS TUMSĀ

Deins vēlreiz uzvilka lauka tērpu ar uzkabi un, uzlikdams ķiveri, deva sev stingru solījumu, ka šoreiz viņa radiotelefons būs ieslēgts nepārtraukti. Neviens nebija pārmetis viņa pieļauto paviršību ielejā. Viņš bija domājis, ka šīs bezrūpības dēļ viņam turpmāk uzticēs tikai otršķirīgus uzdevumus. Un tomēr tagad viņam vēlreiz bija dota izdevība — tikai tāpēc, ka uzsmaidījusi laime izlozē. Turklāt neviens nebija apstrīdējis viņa tiesības piedalīties ekspedīcijā. Tagad no viņa paša bija atkarīgs, vai viņš spēs attaisnot biedru uzticību.

Tā kā migla joprojām bija tikpat bieza, nevarēja saprast, vai ārā ir diena vai nakts. Viņi ieturēja siltu, barojošu maltīti un tad devās ārā, tumsā, kur, spriežot pēc viņu pulksteņiem, pašlaik bija pēcpusdiena.

Juzdams pie gurna blastera neparasto smagumu, Deins sekoja Ripām, kurš savukārt gāja cieši aiz Vilkoksa lejup pa trapu. Kosti un Mura jau darbojās pie apvidus mašīnas.

Uz nelielā transporta līdzekļa platformas bija vieta vienam cilvēkam — ja saspiedās cieši kopā, tad diviem. Bet, tā kā platformai nebija bortu un nebija arī kur pieturēties, lai nenoslīdētu no miglā noglumēju- šās virsmas, viņi nolēma sekot mašīnai kājām, piesējušies pie tās virvē.

Kosti nospieda starteri, un mašīna sāka virzīties uz priekšu, ar kāpurķēdēm maldama granti un porainā akmens šķembas. Tā kā mašīna brauca gājēja ātrumā, sekošana tai nesagādāja nekādas grūtības.

Deins palūkojās atpakaļ- «Karaliene» jau bija izzudusi skatienam. Vienīgi atblāzma miglā liecināja par prožektoru, kas parastos apstākļos bija saredzams jūdzēm tālu. Tikai tagad Deins saprata, ko nozīmētu zaudēt saiti ar apvidus mašīnu, un neviļus parāva virvi, kas viņus saistīja, it kā pārbaudot tās stiprumu.

Par laimi, reljefs bija diezgan līdzens, un tikai vienu reizi viņi paslīdēja un dabūja rāpties pāri kādai sacietējušu izdedžu upei. Cilvēks, kurš nesen bija vadījis mašīnu pirmajā reisā pāri tuksnesim uz drupām, bija izvēlējies labāko ceļu, kādu vien varēja atrast.

Tagad viņi atklāja vēl kādu miglas īpatnību — trokšņus. Nevarēja saprast, vai tas ir viņu pašu soļu troksnis, atbalsots un daudzkāršots, vai kāda cita dabiska skaņa. Kosti vairākas reizes izslēdza motoru,

viņi apstājās un klausījās, pārliecināti, ka viņus ielenc kāda grupa, kas droši virzās uz priekšu miglā un gatavojas viņiem uzbrukt. Bet katru reizi, tiklīdz viņi apstājās, skaņas apklusa, un tikai turpinot nogurdinošo ceļu, no jauna uzmācās sajūta, ka pa pēdām seko neredzami ienaidnieki. Divas reizes apstājušies, viņi pēc savstarpējas, vārdos neizteiktas vienošanās vairs nepievērsa uzmanību savādajiem trokšņiem un turpināja virzīties uz priekšu, neskaidri saskatīdami cits cita ēnas un pāris collu zemes sev priekšā.

Nepatīkamo sajūtu vēl pastiprināja mitrums, kas sūcās lejup pa ķiverēm un apģērbu. Tam bija nepatīkama smaka, un Deinam šķita, ka viņa āda ir gluma un netīra. Viņš mēģināja enerģiski noslaucīt seju, bet tikai vēl vairāk iztriepa eļļaino šķidrumu.

Nekas netraucēja apvidus mašīnas vienmērīgo virzīšanos uz priekšu. Lai gan ļaudis, kas tai sekoja, vairs nevarēja saskatīt kuģi un priekšā nebija redzamas arī drupas, uz kurām viņi devās, mašīnas elektroniskā atmina viņus vadīja nemaldīgi. Viņi bija veikuši apmēram trīs ceturtdaļas ceļa pāri tuksnesīgajam klajumam, kad izdzirda jaunu skaņu, kas nekādā gadījumā nebija viņu soļu atbalss.

Tur kāds vai kaut kas skrēja!

Un tomēr tas nelīdzinājās zābaku soļu troksnim — ritms bija dīvains, it kā neredzamajam radījumam būtu vairāk par divām kājām.

Deins ielūkojās tumsā, pūlēdamies noteikt, no kuras puses nāk skaņa. Bet miglā nevarēja atšķirt debess puses. Neredzamais skrējējs tikpat labi varēja tuvoties, kā attālināties no viņiem. Pēkšņi virve nostiepās un parāva viņu uz priekšu.

—  Kas tas bija? — balss bija apslāpēta, bet Deins nemaldīgi pazina Ripu.

—   Es zinu tikpat daudz, cik tu, — atteica Deins.

Dipoņa vairs nebija dzirdama. Vai tas būtu bijis kāds no šiem lodveidīgajiem radījumiem?

No miglas iznira tumšs siluets, un Deins satrūkās no kāda kliedziena. Zem viņa kājām vairs nebija grants un smilts, bet gluds pamats. Viņš stāvēja uz bruģa plāksnes, un ēna kreisajā pusē bija senatnīgu drupu robainā siena. Viņi bija šķērsojuši tuksnesi!

— Torson! Dein!..

Ripa balss bija uzstājīga, un Deins nekavējoties atsaucās. Kosti droši vien bija apstādinājis apvidus mašīnu, jo virve vairs nevilka viņu uz priekšu. Drīz viņš ieraudzīja astrogatora palīgu noliekušos pār kādu zemē gulošu stāvu.

Tas bija Ripa šefs Vilkokss. Pēc neveikli sperta soja viņa kāja bija līdz celim icsprūdusi kādā plaisā.

Galu galā tikai ar visu četru kopīgiem spēkiem izdevās astrogatoru atbrīvot. Pagāja vismaz pusstunda, iekams viņš varēja apsēsties uz mašīnas platformas. Cietais senatnīgās ēkas izcilnis bija izrāvis robainu caurumu viņa zābaka un ievainojis kājas ikru. Vilkoksam sniedza nepieciešamo palīdzību, bet viņam vajadzēja turpināt ceļu braukšus.

Viņi ciešā eskortā ielenca apvidus mašīnu un sāka virzīties tālāk. Vilkokss sēdēja, uzlicis uz veselā ceļa blasteru. Atsevišķos drupu fragmentus nomainīja veselas sienas, dīvainu apveidu būvju kvartāli. Un tomēr no arheologu nometnes nebija ne miņas.

Te, starp senas un svešas civilizācijas paliekām, Deinam atkal uzmācās sajūta, ka viņus izseko, ka tumsā viņiem neredzams uzglūn kaut kas, kam šie miglas vāli nav šķērslis. Mašīnas kapurķēdes vairs nerībēja pa klinti, un viņus ietina baisms klusums. Pa gludajām sienām urdzēja ūdens, gan šur, gan tur sakrādamies peļķēs. Bet šis šķidrums izskatījās sa- stavējies, pretīgs, un no tā cēlās riebīga metāliska smaka.

Viņi bija sasnieguši rajonu, kur ēkas izskatījās neskartas, jumti un sienas joprojām ieskāva piķa melno iekšpusi. Vismazāk par visu Deins vēlējās izpētīt kādu no šiem smirdošajiem caurumiem.

Apvidus mašīna nekur uz ielas neapstājās, bet, kāpurķēdēm čirkstot pa izliektajām bruģa plāksnēm, turpināja virzīties uz priekšu. Šķita, ka sienas kaut kādā mērā aiztur miglu, jo Deins tagad varēja jau ne vien saredzēt biedru apveidus, bet arī izšķirt sejas. Viņš ievēroja, ka visi laiku pa laikam atskatās un vērīgi ielūkojas katrā ēkā, kurai iet garām.

Pirmais atradums gadījās Ripām. Viņš bija izņēmis kabatas lukturīti un tā gaismā pētīja bruģi. Pašreiz viņš koncentrēja gaismas apli uz tumšu traipu sienā nedaudz virs zemes. Paraustījis virvi par zīmi apstāties, viņš nometās uz ce|a pie sava atraduma, kad pienāca Deins.

Kravas uzrauga palīgs ieraudzīja Ripu apošņājam traipu līdzīgi sunim, kas nozaudējis pēdas. Bet Deinam tas bija tikai traips, nekas vairāk.

—   Kas tas ir?

Gaismas stars slīdēja pa bruģi, it kā kaut ko meklējot. Tad gaišajā aplī iekļuva kaut kāds brūngans pikucis. Lai gan Rips to vērīgi aplūkoja, tomēr izvairījās tam pieskarties.

—   Krekss …

Deins bija noliecies, taču, to dzirdot, instinktīvi atrāvās nost.

—   Vai tu esi pārliecināts?

—   Paod.

Bet Deins nemaz netaisījas paklausīt šim padomam. Jo mazāk bija darīšanu ar kreksu, jo labāk.

Rips piecēlās un steidzās uz mašīnu.

—    Tur kāds izspļāvis kreksa gremokli. Tas ir vēl gluži svaigs… varbūt šorīt…

—   Es taču teicu — malu mednieki! — saruna iekrita Kosti.

—   Tā… — Vilkokss satvēra blasteru ciešāk rokā. Krekss bija visā Galaktikā ar likumu aizliegta narkotiska viela. Tie, kuri bija pietiekami neprātīgi, lai to zelētu, uz kādu laiku ieguva pārdabisku reakciju, paaugstinātu prāta asumu un paškontroles spēju. Toties tas, kas ar viņiem notika pēc tam, nepavisam nebija patīkami. Sastapt kreksa zelētāju nozīmēja nonākt aci pret aci ar ienaidnieku, kurš, narkotikas iedarbībai sasniedzot kulmināciju, kļuvis divkārt viltīgāks, divkārt ātrāks un divkārt stiprāks. Un tā vairs nebija joka lieta.

Lai gan viņi rūpīgi pārmeklēja apkārtni, tomēr, izņemot šo nodevīgo kreksa pikuci, neizdevās atrast nekādus citus pierādījumus, kas liecinātu, ka bez viņiem vēl kāds būtu gājis pa šo ceļu, kopš sen pagājušais karš bija izpostījis pilsētu. Ja doktors Ričs bija uzsācis kaut kādus arheoloģiskus izrakumus, tad šī pētījumu vieta vēl bija jāatrod.

Vilkokss ieslēdza mazāko ātrumu, un apvidus mašīna sāka virzīties uz priekšu. Tagad viņš vairs nebija vienīgais, kas turēja blasteru šaušanas gatavībā, — arī pārējie četri bija sagatavojušies atsist uzbrukumu.

—   Interesanti… — Deins pētīja jumtu veidoto lauzto līniju. — Sī migla, — viņš pievērsās Ripām, — vai tev neliekas, ka tur priekšā tā vairs nav tik bieza?

—  Tā sāka izklīst jau tad, kad mēs pēdējo reizi apstājāmies. Un pašā laikā — uzmanies, puis!

Priekšā rēgojās plata plaisa, kas biezākā miglā varētu kļūt viņiem liktenīga. Tā bija pietiekami liela, lai varētu aprīt gan mašīnu, gan 'ļaudis, kas tai sekoja. Bet mašīna tam bija sagatavojusies. Tā smagnēji pagriezās uz austrumiem un rāpās pāri oļu grēdai, tā ka Vilkoksam vajadzēja ielikt blasteru makstī un turēties ar abām rokām, lai nenokristu. Sasniegusi grēdas virsotni, mašīna, pa pusei slīdēdama, devās lejup pa otru nogāzi.

Protams, ar šo dārdoņu pilnīgi pietika, lai to izdzirdētu jebkurš no Riča vīriem. Taču, lai gan «Karalienes» ļaudis noslēpās un vairākas minūtes nogaidīja, nekas neliecināja, ka viņi būtu pamanīti.

—  Te viņi nevar būt, — noteica Kosti, kad viri pēc Vilkoksa dotās zīmes atstāja paslēptuvi.

—   Vismaz kādu laiku nav bijuši, — iebilda Rips. — Es jau zināju, ka viņš nav īsts arheologs!

—   Kā ar Ali radiotelefonu? — iejaucās Deins.

Tans taču bija uztvēris vājo signālu no šīs puses —

lai gan, tiesa, nebija teikts, ka tas nāk tieši no drupām.

Vilkokss ilgi pētīja apkārtni. Plaisu viņu priekšā pildīja atlūzas, veidojot apšaubāmas stabilitātes tiltu. Bet mašīnas «atmiņa» to bija atvedusi uz šejieni, tātad, pārvadājot Riča mantas, tā acīmredzot te jau bija braukusi. Ja viņi gribēja uzzināt, kas noticis ar arheologiem, vajadzēja riskēt un doties uz priekšu.

Astrogators ieslēdza motoru un dzelžaini ieķērās vadības pultī, kamēr mašīna zem viņa kratīdamās un zvalstīdamās virzījās pa vaļējām klints šķēpelēm. Reiz kāpurķēdes ceļā pagadījās bedre, un apvidus mašīna sasvērās uz kreiso pusi. Vēl pēdu — un tā būtu iesviedusi savu pasažieri melnajās bezdibeņa dzīlēs.

Nākamais gāja Kosti, ar abām rokām turēdamies pie virves, kas joprojām viņu saistīja ar mašīnu. Kosti sīkiem solīšiem virzījās pa pašu tilta vidu, un zem viņa ķiveres sviedru lāses skaloja no vaigiem lipīgo mitrumu. Arī pārējie pārbaudīja katru soli, rūpīgi izvēlēdamies ceļu. Turklāt tas, ka nedz vienā, nedz otrā pusē nevarēja saskatīt aizas dibenu, viņu stāvokli nebūt neatviegloja.

Otrā pusē apvidus mašīna atkal uzņēma ātrumu un nekavējoties pagriezās iepriekšējā virzienā. Migla gaisa vēl manāmāk, lai gan pavisam neizklīda. Līdz šim viņi nebija varējuši saredzēt tālāk par pēdu vai divām, bet tagad priekšā jau varēja izšķirt pusi kvartāla.

—  Viņiem bija piepūšamās teltis, — pēkšņi ierunājās Deins. — Un pārnēsājama energostacija.

—   Tātad — kur ir nometne? — Ripa balsī jautās sapīkums. Kopš viņš bija atradis kreksa gremokli, viņa dzīvesprieka pilnā jautrība bija pazudusi.

—   Viņi taču nebūs apmetušies pilsētā, — Deins pārliecināti noteica. No šim drupām dvesa kaut kas svešs, draudīgs, kas nospieda garastāvokli. Lai gan Deins nekad nebija uzskatījis sevi par sevišķi jūtīgu, tomēr šāds noskaņojums bija pārņēmis arī viņu. Un viņš bija pārliecināts, ka citi jūt to pašu. Mazais Mura tikpat kā nebija runājis, kopš viņi bija ieraudzījuši drupas, bet, virvē ieķēries, vilkās uz priekšu, skatienam šaudoties no vienas ielas puses uz otru, it kā viņam no miglas kuru katru brīdi draudētu kādas neapjaustas briesmas. Kurš gan uzdrošinātos uzsliet telti, gulēt, ēst un nodoties ikdienas darbam te, šajos smirdīgajos izgarojumos, kas cēlās no izpostītajiem, sagrautajiem mājokļiem, kuros varbūt vispār nekad nav mitinājusies neviena cilvēkveida būtne?

Apvidus mašīna veda viņus tālāk cauri labirintam, līdz šķietami nebojātās celtnes atkal nomainīja tikai pussagruvušās sienas un akmeņu un zemes kaudzes.

Mašīna bija gandrīz apbraukusi vienu šādu augstu sienu, kad Vilkokss to pēkšņi apturēja, sparīgi nospiezdams pogu uz pults. Sis žests un ārkārtīgā steiga, kādā tas bija izdarīts, nevienam nepalika apslēpta. Visi tūlīt paslēpās un mašīnas aizsegā saka uzmanīgi virzīties uz priekšu.

Notīrītā laukumiņa pacēlās piepūšamā telts. Lai gan tās apveidi miglā bija neskaidri, varēja redzēt, kā mitrumā spīti tās virsma. Beidzot viņi bija sasnieguši Riča nometni.

Tomēr Vilkokss nedeva zīmi doties uz priekšu. Lai gan viņi arheologu tikai turēja aizdomās, astrogatora izturēšanās liecināja, ka viņš nolēmis rīkoties tā, it kā viņam būtu darīšana ar atklātu ienaidnieku.

Viņš sakārtoja mikrofonu un pievilka ķiveres siksnu. Rīkojumi netika doti balsī — tā vietā viņš ar zīmēm lika pārējiem ielenkt noslēgto telti. Deins ar Ripu aizrāpās pa labi, instinktīvi turēdamies aizsegā, lai no telts viņus nevarētu pamanīt.

Kad viņi bija veikuši ceturto daļu apļa, Rips satvēra Deinu aiz rokas un ar žestu lika viņam palikt uz vietas, bet pats aizrāpās uz citu novērošanas punktu.

Deins pētīja zemi starp savu atrašanās vietu un telti. Te oļi bija nolīdzināti un noblietēti, it kā ļaudīm, kas bija apmetušies teltī, būtu vajadzīga telpa, kurā novietot apvidus mašīnas vai fliterus. Bet, cik vien tālu sniedzās skatiens — un Deinam tiešām nebija nekāda priekšstata par arheologa darbu —, nebija nekā tāda, kas liecinātu par jebkādiem izrakumiem drupās. Viņš varēja vadīties vienīgi no neskaidrām ainām, kas bija saglabājušās atmiņā no kādreiz redzētiem jaunumu ierakstiem, un no skopās informācijas, ko sniedza Rips. Bet, protams, te vajadzēja būt izrakumu pēdām, kaut kādiem darbā nepieciešamiem priekšmetiem, varbūt pat kastēm, kurās iesaiņot transportējamus atradumus. Bet šī vieta atgādināja drīzāk kādas pionieru vai Inspicēšanas dienesta organizētas ekspedīcijas štāba mītni. Varbūt tiešām telti atstājuši Inspicēšanas dienesta ļaudis, nevis Riča vīri?

Parādījās apvidus mašīna; uz tās sēdēja Vilkokss, novietojis sadurto kāju tā, ka nevienam novērotājam no telts nevarēja ienākt prātā, ka viņš ir ievainots.

Maldama ar kāpurķēdēm granti, mašīna virzījās uz telti, bet tajā nemanīja nekādu dzīvības zīmju.

Tomēr par izbrīnu Deinam un par pārsteigumu Vilkoksam — kā varēja spriest pēc viņa sejas izteiksmes — tā neapstājās notīrītajā laukumiņā telts priekšā. Gluži otrādi — tā mainīja virzienu, lai apbrauktu teltij apkārt, un vienmērīgi turpināja ceļu, līdz Vilkokss to apturēja. Astrogators lūkojās uz telti, un Deina austiņās atskanēja čukstus izteikta komanda!

—   Uz priekšu — bet piesardzīgi!

Viņi sāka tuvoties teltij, veikdami īsus pārskrējie- nus no paslēptuves uz paslēptuvi. Lai gan šāda rīcība, bez šaubām, varēja piesaistīt uzmanību, telts joprojām izskatījās tikpat pamesta. Mura to sasniedza pirmais, un viņa jutīgie pirksti sataustīja rāvējslēdzēju. Telts ieejas atloce atvērās, un visi ielūkojās iekšā.

Izrādījās, ka telts ir tikai tukša čaula. Tajā nebija uzstādīta neviena šķērssiena, trūka pat tiloplasta grīdas — tās vietā rēgojās tie paši kailie oļi. Nekur plašajā telpā nemanīja nevienu somu, nevienu kasti no tām mantām, kuras bija atvestas no «Karalienes».

—   Butaforija! — norūca Kosti. — Ta uzstādīta tikai tāpēc, lai mēs nodomātu …

—   … ka viņi joprojām ir šeit, — viņa vietā pabeidza Vilkokss. — Tā izskatās, vai ne?

—   Ja mēs lidotu te pāri ar fliteru, — murmināja Rips, — mēs būtu pārliecināti, ka viss ir tā, kā tam jābūt. Bet kur viņi galu galā ir?

Mura aizvēra telti.

—   Tikai ne šeit, — viņš paziņoja, it kā atklādams ko jaunu. — Bet, mister Vilkoks, mašīna taču mēģināja aizbraukt šai vietai garām, vai ne? Tā droši vien zina daudz vairāk, nekā mēs iedomājamies…

Vilkokss pataustīja ķiveres kakla siksnu. Migla ap viņiem klīda — lai gan daudz lēnāk nekā bija sabiezējusi. Viņš novērsa skatienu no telts un pavērās miglā. Ja te nebulu iejaukts Ali, viņš varbūt pavēlētu doties atpakaļ uz «Karalieni», bet tagad, brīdi apsvēris, atkal ieslēdza apvidus mašīnas motoru.

Mašīna apmeta līkumu teltij un turpināja ceļu. Vietumis parādījās cieta zāle un nīkulīgu krūmiņu puduri. Arvien biežāk ceļā gadījās klinšu bluķi, liecinot, ka viņi tuvojas kalnu piekājei.

Migla, kas klajumā bija sākusi klīst, tagad atkal sabiezēja, un viņi saspiedās ap apvidus mašīnu ciešā bariņā, izstieptas rokas attālumā cits no cita.

No jauna uzmācās sajūta, ka viņus izseko, ka viņiem uzglūn kaut kas neredzams. Zeme zem kājām kļuva nelīdzenāka. Kosti norādīja uz citām sliedēm mīkstākajās vietās, kas liecināja, ka mašīna te jau braukusi.

Tā kā migla bija kļuvusi biezāka, viņi sasprindzināja redzi un dzirdi, tomēr varēja saskatīt vienīgi cits citu un mašīnu, kura viņus vadīja. Un uz dzirdi paļauties nevarēja.

— Uzmanies! — Rips satvēra Deinu aiz rokas un parāva atpakaļ — tieši laikā, lai viņš sāpīgi nesadauzītos pret klints sienu, kas iznira no miglas. Spriežot pēc soļu atbalss, viņi pašlaik iegāja šaurā kalnu ceļā. Sadevušies rokās, viņi izvērsās ķēdē un atklāja, ka četratā aizņem visu ceļa platumu.

Vilkokss vēlreiz apturēja mašīnu. Viņš jutās neomulīgi. Turpinot akli iet, viņi varēja iekrist slazdā. Bet tie, kurus viņi meklēja, savukārt noteikti bija pārliecināti, ka «Karalienes» apkalpe nemēģinās doties ceļā miglā. Astrogatoram vajadzēja izvēlēties starp iespēju negaidīti pārsteigt neredzamo ienaidnieku un risku uzdurties paslēptuvei.

Vilkoksam piemita ārkārtīga piesardzība — tāpēc jau arī viņš bija kļuvis par lielisku astrogatoru —, un viņš nemēdza pārsteidzīgi pieņemt lēmumus. Pārējie zināja — ja reiz viņš izlēmis, tad nekādi argumenti nepiespiedīs viņu grozīt savu lēmumu. Tāpēc visi atviegloti uzelpoja, kad Vilkokss atkal ieslēdza motoru.

Bet pakaļdzīšanās pēkšņi tika pārtraukta, turklāt tik dīvainā kārtā, ka visi jutās satriekti. Nedaudz tālāk viņu priekšā pacēlās augsta klints, kurā atdūrās apvidus mašīnas strupais purns, kāpurķēdēm turpinot joprojām grauzties zemē, it kā dzenot mašīnu blī- vaja, nekustīgajā akmenī.

10. VRAKS

—   Bet tā taču cenšas ielīst klinti! — brīnījās Kosti.

Vilkokss atguvās no pārsteiguma un izslēdza motoru. Mašīna sastinga, pavērsusi purnu pret klints sienu, cauri kurai to sūtīja tās «atmiņa».

—  Viņi droši vien ar nolūku uzdevuši nepareizas koordinātes, — ieminējās Rips.

Taču Deins, atcerējies agrāk redzētās sliedes, kuras bija izbeigušās tieši tāpat, pagāja garām Šenonam un piespieda plaukstas glumajai, mitrajai klints virsmai. Viņš nebija maldījies!

Lai gan vājāka nekā otrajā ielejā, vibrācija pa rokām ielija viņa ķermenī. Un ne tikai — tā pieņēmās spēkā, kaut gan viņš stāvēja uz vielas. Vibrēja arī pati klints zem kājām, un drīz vien to sajuta arī pārējie.

—   Kas, pie velna, tas varētu būt!.. — eksplodēja Vilkokss, pārliecies pār vadības pulti un arī pielicis plaukstas pie sienas. — Tai noteikti jābūt dobai… ierīce, par kuru runaja Tans…

Protams, ta bija tā pati iekārta, kas, pēc inženiera sakarnieka domām, varēja sacensties ar spēcīgāko Zemes skaitļojamo mašīnu. Un tā ne vien raidīja skaņu viļņus, kas bija uztverti «Karaliene», bet arī lika vibrēt pašai planētai! Bet kam gan kalpoja šī kolosālā enerģija un kāpēc? Un kāpēc apvidus mašīnas atmiņa to sūtīja cauri masīvajai klintij? Deins nepiekrita Ripām, ka nepareizi noregulēts mašīnas radars. Ja tā, tad taču daudz prātīgāk būtu uzstādīt autofiksatoru virzienā uz tuksnesi, uz nekurieni…

—  Aiz tā visa kaut kas slēpjas… — murmināja Vilkokss, aptaustīdams akmens virsmu.

Bet Deinam bija skaidrs, ka astrogatoram neizdosies atklāt nevienu slepenu aizšaujamo. Viņš jau bija pārliecinājies par šādu pūļu veltīgumu, pārmeklēdams klints sienu gaišā dienā.

Kosti atspiedās pret apvidus mašīnas kāpurķēdi.

—   Ja arī tā kādreiz te izgājusi cauri, tad pašreiz, šķiet, netaisās to darīt. Mēs nezinām, kā atrast ieeju. Te noderētu krietns lādiņš torlita.

—   Lūk, to es saprotu, — iesaucās Rips. Viņš noliecās un aptaustīja sasodītās klints pamatni. — Kā tu domā, cik daudz torlīta vajadzētu?

Bet Vilkokss pakratīja galvu.

—   Tā šādas lietas nedara. — Viņš pievērsās Kosti. — Pieslēdz savu radiotelefonu manējam, un palūkosimies, vai ar divkāršu jaudu nevaram sazināties ar «Karalieni».

Mehāniķis paklausīja.

—   Iekārtas darbība pastiprinās, — brīdināja Deins, ar pirkstu galiem skaidri sajuzdams vibrāciju. — Vai jūs domājat izlauzties cauri traucējumiem, ser?

—   Vārds vietā, — piekrita Vilkokss. — Bet traucējumi ir nepastāvīgi. Mēs varam pagaidīt pārtraukumu.

Rips un Mura atkal nostājās pie sienas. Vibrācija bija pārgājusi nepārtrauktā ritmā. Deins pagājās pa labi. Tur viņš atrada kadu stūri, kur šaurā ieleja turpinājās; līdz šim to bija slēpusi migla. Turēdams plaukstas pie klints, viņš virzījās tālāk un skaidri sajuta, ka vibrācija pastiprinās. Varbūt pēc taustes var atrast iekārtu? Par to derēja padomāt. Varbūt visiem atraisīt virves, kas viņus saistīja ar apvidus mašīnu, sasiet tās viena garā virvē un, turoties pie tās, pamēģinat pēc taustes aiziet iespējami tālāk uz ziemeļaustrumiem? Viņš devās atpakaļ un ziņoja Vilkoksam, izklāstīdams arī savu plānu.

—   Redzēsim, ko teiks kapteinis, — atbildēja astro- gators.

Tagad, stāvot uz vietas drēgnajā miglā, viņus pārņēma vēsums. «Cik ilgi gan Vilkokss nodomājis šeit palikt,» prātoja Deins. Pieliekot plaukstas pie klints sienas, viņi juta, ka tāla enerģijas izlādēšanās vājinās, — tuvojās kārtējais klusuma brīdis. Vilkokss, vienu roku pielicis pie sienas un otrā turēdams mikrofonu, gatavojās pie pirmās iespējas iziet ēterā.

Kad klintī vairs nemanīja ne mazākās svārstības, Vilkokss sāka ātri runāt tirgoņu koda valodā, paziņodams uz kuģi par atklājumiem drupās.

Iestājās gaidu pilns klusums. Nevarēja zināt, vai ^Karaliene» uztvērusi pārraidi, lai gan jauda bija divkārt palielināta. Beidzot, cauri atmosfēras traucējumiem, viņi saņēma rīkojumu, ja vēlas, ātri izlūkot ieleju. Bet pēc stundas vajadzēja sākt atpakaļceļu uz kuģi.

Vilkoksam palīdzēja nokāpt, neveiklo mašīnu ar rokas vadību apgrieza, un autofiksatoru noregulēja pretējā virzienā. Pēc tam viņi no visām virvēm sasēja divas garas.

Deins, nenogaidījis pavēli — galu galā tā taču bija viņa ideja —, apsēja ap vidu vienu no virvēm, atstājot rokas brīvas. Otru virvi vienā mierā, nepievērsdams uzmanību Ripa protestiem, savā ziņā paņēma Kosti.

—   Sākas atkal, — stāvēdams pie klints, paziņoja Mura.

Deins pielika kreiso plaukstu pie sienas un devās uz priekšu. Kosti sekoja viņam pa pēdām. Viņi ap- gaja ap stūri, kuru Deins bija atklājis, un devās tālāk pa ielejas turpinājumu, ko joprojām pildīja miglas vāli.

Bija skaidrs, ka līdz šejienei nav nokļuvušas nekādas apvidus mašīnas. Šaurais ceļš bija pilns klints atlūzu, kuras viņi pārvarēja, viens otram palīdzēdami. Viņiem ejot, vibrācija klintī pieauga spēkā.

Kad viņi apstājās, lai atvilktu elpu, Kosti uzsita ar dūri pa akmens sienu.

—   Ir nu gan bungas — sit un sit!

Tiešām, tālajā ritmā bija kaut kas līdzīgs dobjai bungu rīboņai.

—   Tas nedaudz atgādina Vētras deju uz Gorbi. Velnišķīga padarīšana: tu klausies, klausies — un tas sagrābj tevi savā varā, tā ka gribas arī pašam pievienoties viņiem. Un arī te — ieklausies, tā vien skrien tirpas pār kauliem. Un uzmācas doma, — mehāniķis norādīja uz miglu, — ka kāds tā vien gaida, lai uzbruktu no muguras…

Viņi turpināja iet. Tagad jau nācās kāpt, jo katra oļu kaudze, kuru viņi pārvarēja, bija augstāka par iepriekšējo. Kad viņi jau atradas krietni augstāk par ieleju, kur bija atstājuši apvidus mašīnu, gadījās visdīvainākais atradums.

Deins, turēdamies pie klints izciļņa, balansēja uz kārtējās kaudzes. Pēkšņi viņam paslīdēja kāja, viņš paklupa un, pirms Kosti bija paspējis viņu satvert, nokūleņoja zemē, sāpīgi atsizdamies pret kādu tumšu priekšmetu. Viņa pirksti sataustīja ne vairs ielejas rupjo granti un oļus, bet gan ko cietu — kādu gludu, slidenu virsmu… Vai tā atkal bija kāda sagruvusi ēka — tik tālu no pilsētas?

—   Sasities? — no augšas sauca Kosti. — Uzmanies, es laižos lejā!

Deins pavirzījās sāņus, un Kosti ar kājām pa priekšu noslīdēja zemē, apkaltajiem zābakiem ar neapšaubāmi metālisku troksni atsitoties pret aprakto priekšmetu.

—   Kas tad tas? — mehāniķis jau bija nometies ceļos un taustīja gludo virsmu. Viņš to pazina. — Ku- ģis!

—   Ko? — Deins pievirzījās tuvāk. Tagad arī viņš varēja atšķirt izliektas bruņu plāksnes un citas pazīstamas detaļas. Viņi bija uzgājuši kuģa vraku — kuģa, kurš bija cietis šausmīgu katastrofu. Tas bija iestrēdzis šaurajā ielejas kaklā kā aizbāznis pudelē. Lai turpinātu virzīties uz priekšu, vajadzēja pārkāpt tam pāri. Deins paņēma ķiveres mikrofonu un paziņoja par atradumu trim pārējiem, kuri bija palikuši pie apvidus mašīnas.

—   Vai tas ir tā kuģa vraks, kuru jūs dzirdējāt krītam? — gribēja zināt Vilkokss… Bet Deins jau bija sapratis, ka tas nav tas pats.

—   Nē, ser. Tas te guļ jau ilgi — gandrīz aprakts un rūsas saēsts. Es domāju, ka tas pacēlies pirms daudziem gadiem …

—   Palieciet turpat, mēs tūlīt būsim klāt!

—   Ar mašīnu te nevar iebraukt, ser. Pamats nekur neder.

Beidzot viņi, bīstamākajās vietās atbalstīdami Vilkoksu, bija klāt; ar apvidus mašīnu viņus saistīja vienīgi virve. Pa to laiku Kosti pārmeklēja vraku, pūlēdamies atrast lūku. Kad Vilkokss bija nosēdināts uz klints, lai aplūkotu atradumu, mehāniķis paziņoja:

—   Tas ir izlūkkuģis. Bet kaut kāds savāds. Nekādi nevaru noteikt tipu. Un tas te guļ jau krietnu laiku. Lūkai vajadzētu būt kaut kur te. — Viņš paspēra ar kāju granti, kas sedza vienu korpusa pusi. — Es domāju, vajadzētu pamēģināt atrakt.

Rips un Deins aizgāja līdz mašīnai un paņēma darba rīkus, kuri vienmēr bija piestiprināti zem tās karkasa. Atgriezušies ar lāpstu un lauzni, viņi ķērās pie darba, cits citu nomainīdami, attīrot gadu gaitā sakrājušās atlūzas.

—   Ko es jums teicu! — triumfēja Kosti, kad parādījās melns pusloks, kam vajadzēja iezīmēt atvērtas lūkas augšmalu.

Vajadzēja pārlāpstot vēl ne mazumu grunts, iekams caurums bija kļuvis pietiekami liels, lai pa to varētu ielīst. Izlūkkuģi bija pazīstami ar savu izturību, lai gan neizcēlās ar ātrumu. Tiem bija jābūt konstruētiem tā, lai tie izturētu apstākļos, kuros tika sagrauti laineri un bojājās pat lieliskie kompāniju kravas un pasta kuģi.

Izrādījās, ka šī kuģa nezināmais radītājs pārspējis pats sevi. Šausmīgais trieciens nebija kuģi sadauzījis gabalos. Tā korpuss joprojām turējās kopā, lai gan dažas daļas bija saliektas.

Izmetis pēdējo lāpstu zemes, Kosti atspiedās uz sava darba rīka.

—   Nekādi nevaru noteikt… — viņš nošūpoja galvu, it kā tas, ka viņš nevar konstatēt kuģa tipu, viņu sevišķi satrauktu.

—  Kurš gan to varētu? — nepacietīgi attrauca Rips. — Tā taču ir tikai lūžņu kaudze.

—   Es esmu redzējis vēl stiprāk sadauzītus kuģus. — Kosti balsī jautās īgnums. — Bet šī te uzbūvē kaut kas nav tā, kā vajag…

Mura pasmaidīja.

—   Es drīzāk gan teiktu, Kari, ka viss ir tieši tā, kā vajag. Es nezinu nevienu mūsdienu kuģi, kas varētu tik labi izturēt šādu triecienu.

—   Nevienu modernu kuģi? — ātri parjautāja Vilkokss. — Vai jūs jau kādreiz esat redzējis tādu kā šis?

Mura pasmaidīja vēl platāk.

—  Ja es būtu redzējis šādu kuģi kosmosa trasē, man tagad būtu piecsimt, varbūt pat astoņsimt gadu. Tas atgādina trešās klases asteroīdu joslas kuģi. Man šķiet, ka viens tāds ir eksponēts Tirdzniecības muzejā Austrumu ostā. Bet kā tas nokļuvis te… — viņš paraustīja plecus.

Deina zināšanas vēsturē nebija tik plašas, lai viņš būtu kompetents kosmosa kuģu būves sīkumos. Toties Kosti un Rips saprata, cik tas ir svarīgi, tāpat arī Vilkokss.

Pirmais iebilda astrogators.

—   Bet pirms piecsimt gadiem taču nebija pazīstama hiperpāreja. Toreiz mēs vēl neatstājām mūsu pašu Saules sistēmu…

—   Izņemot nedaudzus trakulīgus eksperimentētājus, — precizēja Mura. — Jūs taču zināt, ka citās sistēmās, kas vecākas par tūkstoš gadiem, ir Zemes iedzīvotāju kolonijas. Viņu lidojumu apraksti jau paši par sevi ir teikas. Vieni šķērsoja izplatījumu anabio- zes stāvoklī, citi dzīvoja kuģos četras, sešas vai astoņas paaudzes, un tikai to attāli pēcnācēji sasniedza pasaules, uz kurām bija devušies to priekšteči. Un jau toreiz radās pirmie hiperpārejas varianti, 110 kuriem daži varbūt pat bija veiksmīgi, lai gan to izgudrotāji nekad neatgriezās uz Zemi pavēstīt par panākumiem. Es nevaru jums pateikt, kā asteroīdu izlūks nokļuvis uz Limbo. Bet, ka tas te atrodas jau ļoti ilgi — to es varu apzvērēt.

Kosti iespīdināja gaismas staru atraktajā caurumā.

—   Mēs varam ielīst tajā… vismaz paskatīties…

Pirms katastrofas tas bija bijis mazs kuģītis ar

ārkārtīgi šaurām telpām. «Karalieni» salīdzinājumā ar to varēja uzskatīt gandrīz vai par laineri. Kosti drīz vien bija spiests atgriezties pie lūkas, jo nebija -varējis izdabūt savu masivo ķermeni cauri saspiestajām durvīm. Galu galā vienīgi Mura un Deins izrā

dījās spējīgi izlauzties līdz telpai, kura reiz bija kalpojusi vienlaikus par noliktavu un dzīvojamo kabīni. Laternu gaismā viss tūlīt kļuva skaidrs. Priekšā rēgojās liels caurums, pa kuru varēja redzēt smiltis. Sekcija bija iedragāta no otras puses, un caurumu vēlāk bija aizvēris nogruvums. Bet caurums nebija radies trieciena rezultātā — uz metāla skaidri varēja manīt liesmumetēja atstātas pēdas. Kādu laiku pēc katastrofas izlūkkuģis bija uzšķērsts ar liesmumetēju. Šādas rīcības iemesls bija nepārprotams. Telpa, kurā viņi atradās, bija pilnīgi tukša, vienīgi uz grīdas un izlocītajām sienam vēl varēja saskatīt zīmes, kas liecināja, ka tur stāvējuši kravas konteineri.

—   Izlaupīts! — iesaucās Deins, gaismas staram slīdot no grīdas uz sienu.

Pa labi bija saspiesta telpa, kurā droši vien atradusies vadības kabīne. Arī tur bija laists darbā Iiesmumetējs, bet nezināmie laupītāji nebija diezin ko atraduši. Pa caurumiem bija redzams tikai akmeņu un līdz nepazīšanai sakropļotu metāla gabalu sajaukums. Tālāk priekšā valdīja pilnīgs haoss.

Mura pataustīja cauruma malas.

—   Tas izdarīts labu laiku atpakaļ — varbūt pat pirms vairākiem gadiem. Bet es domāju, ka tas noticis daudz, daudz vēlāk par katastrofu.

—   Bet kāpēc viņi gribējuši iekļūt iekšā?

—   Aiz ziņkāres — aiz vēlēšanās redzēt, kādu kravu kuģis vedis. Izlūkkuģis garos reisos var izdarīt pārsteidzošus atklājumus. Un uz šā te ir atradies kaut kas tāds, ko ir bijis vērts paņemt. Tas ticis izlaupīts. Vraks, kļuvis vieglāks, droši vien apgriezās, varbūt to pārvietoja zemestrīces un apbēra vēl vairāk. Bet vispirms tas ticis izlaupīts…

—   Bet vai jums neliekas, ka var būt atgriezušies dzīvi palikušie apkalpes locekļi? Viņi varbūt pirms katastrofas katapultējušies ar avārijas fliteru…

—   Nē, no katastrofas līdz izlaupīšanai pagājis pārāk ilgs laiks. So kuģi atraduši un izlaupījuši citi. Nedomāju, ka viņi… — Mura norādīja uz priekšējo nodalījumu, — izglābušies.

Vai uz Limbo bija saprātīgas būtnes, iedzimtie, kuri prastu lietot liesmumetēju, lai pārgrieztu kuģa izturīgā sakausējuma apšuvumu? Bet lodveidīgie … Nē, Deins nespēja ticēt, ka šie dīvainie radījumi izlaupījuši izlūkkuģi.

Pirms atstāt kuģi, Mura, cik vien tālu varēja, iespraucās priekšējā sekcijā. Atmuguriski, collu pa collai, izlīdis atpakaļ, viņš nosauca kādu skaitli.

—   Xc-4-9532600, — viņš sacīja. — Reģistrācijas numurs kaut kādas sagadīšanās deļ joprojām saska- tams. Atcerieties: Xc-4-9532600.

Bet Deinu interesēja kas cits.

—   Tas taču ir Zemes numurs!

—   Es jau tā biju domājis. Asteroīdu klase — droši vien izmēģinājuma kuģis ar vienu no pirmajiem hiperdzinējiem. Tas noteikti bijis privāts, to uzbtivē- juši pāris cilvēku un mēģinājuši doties vēl nevienam nepazīstamā virzienā. Ja varētu tikt galā ar šo mudžekli, mūsu inženieri, šķiet, atrastu kaut ko interesantāku par parastu dzinēju. Tā dēļ vien būtu vērts papūlēties…

—   Ei! — nodārdināja balss no augšas. — Ko jūs tur iekšā darāt?

Deins mikrofonā pastāstīja par atradumu. Pēc tam viņi izspraucās ārā pa lūku.

—   Pilnīgi iztīrīts! — Kosti balss pauda patiesu vilšanos. — Uzlauzts un iztīrīts. Tas droši vien vedis kaut ko vērtīgu, ja jau viņi nav žēlojuši pūles.

—   Es drīzāk vēlētos zināt, kas to izdarījis. Kaut gan tas noticis pirms vairākiem gadiem, — piebilda Rips, un pēc Vilkoksa sejas izteiksmes varēja noprast, ka arī viņš labprāt to uzzinātu.

Astrogators uzrausās kajas, atbalstīdamies pret klinti.

— Labak dosimies atpakaļ uz «Karalieni».

Deins pavērās apkārt. Bija skaidri redzams, ka migla izklīst, tāpat kā drupās. Kaut nu tā pazustu — tad varētu paņemt fliteru un izķemmēt šo rajonu kā nākas! No Ali nebija ne miņas, un šķita, ka ik solis ved viņus dziļāk noslēpumainībā.

Ričs ar saviem ļaudīm bija nozudis — ielīdis akmens sienā, ja varēja paļauties uz apvidus mašīnas atmiņu. Tagad vēl šis vairākus gadus pēc katastrofas izlaupītais kuģis… Un kaut kur dziļi Limbo dzīlēs darbojas kāda nezināma iekārta, no kuras varēja draudēt vislielākās briesmas!

Viņi atgriezās pie apvidus mašīnas. Kad Vilkokss atkal bija uzsēdināts uz platformas, migla sāka izklīst ātrāk. Kad tā pacēlas, kļuva redzamas nobrāztās sienas un izdangāta zeme, kas liecināja, ka ceļš, ja arī tagad aizmirsts, tad reiz ir bijusi dzīva maģistrāle. Tie, kuri te braukuši abos virzienos, bija izmantojuši šo ceļu satiksmei jau pirms «Karalienes» ierašanās — daudzas skrambas izskatījās ļoti vecas.

Inspicēšanas dienesta ierakstos par to visu — par drupām, par iekārtu, par avarējušajiem kuģiem — nebija ne vārda. Kāpēc? Vai Inspicēšanas dienesta ziņojums bija pārbaudīts? Bet Limbo taču bija pārdota likumīgā izsolē. Varbūt Inspicēšanas dienesta izlfik- grupas nebija šo kontinentu izpētījušas — redzot izdegušo tuksnesi, izlūki nemaz nebija pacentušies to aplūkot tuvāk?

Sāka līņāt smalks lietus, mitrums sūcās aiz augstajām tērpu apkaklēm un zābaku stulmiem. Apvidus mašīnai uzsākot atpakaļceļu, visi neviļus paātrināja soli. Deins vēlējās, kaut būtu kāds taisnāks ccļš un viņi varētu sasniegt «Karalieni», neejot cauri pilsētai. Bet tagad vismaz nevajadzēja piesieties pie mašīnas.

Viņi atkal iegāja drupās, modri vērodami apkārtni. Lai gan nebija saules, ēku spilgtās krāsas kairināja acis. Vai nu ļaudīm, kas cēluši šo pilsētu, redze bijusi citāda, vai arī krāsas mainījušās kaut kādās ķīmiskās reakcijās augstajā temperatūrā — lai nu kā, bet, ilgāk skatoties uz šīm sienām, tās atstāja nospiedošu iespaidu.

—   Ne jau tikai krāsa te vainīga, — skaļi ieteicās Rips. — Arī formas. Leņķi ir kaut kādi savādi… pretīgi uz tiem skatīties…

—  Varbūt celtnes satricinājis sprādziena vilnis, — ieminējās Deins. Bet Mura viņam nepiekrita.

—   Nē, Ripām taisnība. Sīs krāsas nav piemērotas mūsu acīm, tāpat kā formas. Vai jūs redzat tur to torni? Palikuši tikai trīs stāvi, bet kādreiz tas ir bijis augstāks. Pamēģiniet iztēlē pagarināt šis līnijas uz augšu — tur, kur kādreiz bijušas pārējās sienas. Ar šīm līnijām kaut kas nav kārtībā …

Deins saprata, ko viņš domājis. Varēja iztēloties torņa trūkstošos stāvus — bet kas tad iznāca! Deinam, to iedomājoties, apreiba galva. Pēc visa tā kļuva pilnīgi skaidrs, ka Priekšteči bijuši citādi, pavisam citādi nekā jebkura rase, kuru Zemes iedzīvotāji — jaunatnācēji Galaktikas trasēs — jebkad bija sastapuši.

Viņš pasteidzās novērst skatienu no torņa, saviebās, kad redzes lokā parādījās kādas ēkas neizturami sarkanie pamati, un ļāva acīm atpūsties, aplūkojot mierīgo, vienmuļo apvidus mašīnas krāsu un Vilkoksa plato muguru dzeltenpelēkajā formas tērpā.

Bet astrogators nedalījās ar biedriem iespaidos par apkārtni. Viņš bija noliecies uz priekšu un ar abām rokām satvēris kombinētā radiotelefona mikrofonu. Viņa pozā bija kaut kas tāds, kas lika pārējiem kļūt piesardzīgiem.

11. SARGASU PASAULE

Deins sasprindzināja dzirdi, pūlēdamies sakļausit austiņās kaut niecīgāko troksnīti. Taču atskanēja tikai attals klikšķis, un tas arī bija viss. Bet Vilkokss, kura radiotelefons bija pievienots Kosti ķiverei, acīmredzot dzirdēja kaut ko vairāk.

Apvidus mašīna pēkšņi apstājās, astrogators noņēma vienu roku no mikrofona un ar žestu aicināja pārējos. Par laimi, traucējumi pašreiz bija mitējušies, un Deins kaut kādas dīvainas nejaušības rezultātā piepeši izdzirdēja vārdu «palikt».

Vilkokss pacēla galvu.

—   Pašreiz mēs nedrīkstam doties atpakaļ…

—       Kas par lietu? — savā parastajā mierīgajā balsī apvaicājās Mura.

—   «Karaliene» ir ielenkta …

Vilkaksu no visām pusēm apbēra mulsuma pilni jautājumi.

—   Ielenkta?

—   Kas to ielencis?

—   Kas nolicis?

—       Viņi mēģinājuši atstāt kuģi un tikuši apšaudīti. Un kuģis nezin kāpēc nespēj pacelties. Mums jāturas tālāk no turienes, kamēr viņi noskaidros, kas aiz visa tā slēpjas…

Mura pār plecu atskatījās uz ielejām, virs kurām gaisa pēdējie miglas lēveri.

—       Ja mēs dosimies pāri klajumam, — viņš lēni ierunājās, — tagad, kad migla izklīdusi, mūs tūlīt pamanīs. Bet, ja nu mēs dotos atpakaļ — gar ielejām, paralēli izdegušajai teritorijai? Mēs sasniegtu kādu punktu iepretī «Karalienei», varētu uzkāpt kādā augstākā vietā un palūkoties, kas notiek pie kuģa …

Vilkokss pamāja.

—   Mums aizliedza mēģināt sazināties ar viņiem pa radiotelefonu. Viņi baidās, ka mūs var nopeilēt.

Lai gan migla bija izklīdusi, redzamība neuzlabojās. Tuvojās vakars, un astrogators ar bažām vēroja apkārtni. Bija skaidrs, ka viņi nedrīkst riskēt virzīties tumsā pa nelīdzeno kalnu piekājes apvidu. Lai to darītu, vajadzēja sagaidīt ritu. Bet viņš nelika ari mek- let patvērumu pilsētas ēkas. Klusumu pirmais pārtrauca Mura.

—   Ir taču telts — mēs varam tajā pārlaist nakti. Nedomāju, ka to kāds jebkad izmantojis, jo tā taču uzcelta tikai acu apmānīšanai.

Visi ar atvieglojumu pieķērās šai domai, un apvidus mašīna devās atpakaļ uz arheologu «nometni». Viņi atvēra ieejas atloci līdz galam, lai teltī varētu iebraukt ari mašīna. Kad šie vārti atkal bija aizvērti, Deins jutās atvieglots. Sienas ap viņu bija Zemes iedzīvotāju ražotas, viņš ne vienu reizi vien bija gulējis šādās teltīs. Un šī pazīstamā vide zināmā mērā radīja drošības sajūtu svešajā pilsētā.

Telts aizturēja nakts vēju, un viņiem tajā nebija pārāk neērti, lai gan trūka siltuma. Kosti, bezmērķīgi klīzdams no kakta uz kaktu, aizkaitināts paspēra kādu akmeni.

—  Vai tiešām viņi nevarēja atstāt sildītāju? Komplektā taču tam vajadzēja būt…

Rips iesmējās.

—   Viņi taču nezināja, ka mēs ieradīsimies.

Kosti pablenza uz viņu, grasīdamies apvainoties, bet tad arī pats iespurdzās.

—  Jā, to viņi tiešām nezināja. Tā kā mums nav pamata žēloties… — Nu viņa dobjie smiekli bija adresēti sev pašam.

Mura bija nodarbināts, pildot savus ikdienas pienākumus, — viņš savāca 110 visiem pārtikas devas un izdalīja katram pa bezgaršīgam kubam sintētiskas barības un pāris malku ūdens no blašķēm. Deins nevarēja vien nobrīnīties par to, cik rūpīgi stjuarts sadala pārtiku. Tā vien šķita, ka Mura necer, ka viņiem tuvākajā laika izdosies atgriezties «Karalienē», un dotnā, ka ar šiem ierobežotajiem krājumiem vajadzēs iztikt ilgi.

Paēduši viņi izstiepās uz kailās grīdas un saspiedās kopā, lai būtutsiltāk. Ārā gaudoja vējš, griezīgi svilpdams plaisās drupu sienas.

Deinu māca nemierpilnas domas. Kas gan bija nolicis ar «Karalieni»? Ja kuģis bija ielenkts, tad kāpēc tas gluži vienkārši nepacēlās un nepiezemējās kaut kur citur, lai dotu viņiem iespēju atgriezties tajā, vai neizsūtīja pēc viņiem fliteru? Kads spēks to saista pie planētas?

Droši vien arī pārējie domāja par to pašu, taču tumsā netika izteikts neviens minējums, neatskanēja neviens jautājums. Viņi bija saņēmuši norādījumus un izstrādājuši plānu, bet tagad vajadzēja atpūsties, cik nu labi tas bija iespējams.

Tikko bija uzaususi gaisma, novājējušais Vilkokss piecēlās un aizkliboja uz apvidus mašīnu. Pelēcīgajā rīta gaismā viņš izskatījās daudz vecāks par saviem gadiem. Cieši sakniebis lūpas, astrogators noliecās pie vadības pults, lai pārslēgtu mašīnu uz rokas vadību.

Acīmredzot neviens tā arī nebija iemidzis — it kā paklausot kādam signālam, pēc Vilkoksa pielēca kājās ari pārējie un, kā nu prazdami, ņēmās ielocīt notirpušos locekļus. Aizsmakušās balsīs sasveicinājušies cits ar citu, viņi notiesāja Muras izsniegto brokastu devu, tad izgāja ārā rīta vēsumā. Pie apvāršņa cēlās saule, kuru viņi tik ilgi nebija redzējuši, un bija nozuduši pēdējie miglas vāli. Ziemeļos uz debesu fona skaidri iezīmējās kailie kalni.

Vilkokss vadīja apvidus mašīnu uz ziemeļiem, kur kalnu piekājē kā robainas bārkstis pletās ielejas. Te aizsega netrūka, un viņi varēja nemanīti virzīties uz austrumiem. Visgrūtākais uzdevums bija astrogato- ram_— ceļš nebija piemērots apvidus mašīnai. Pēc pusjudzes, lai nenolidotu no platformas, viņš bija spiests samazināt ātrumu, un mašīna tagad virzījās gandrīz vai lēnāk par gājēju.

Galu galā viņi nolēma sadalīties divās grupās. Divi no viņiem devās uz priekšu izlūkot, pārējie palika pie Vilkoksa un mašīnas, turpinādami virzīties lēnākā gaitā. Pēc visām pazīmēm spriežot, viņi atradās vieni mirušā pasaulē. Zemē neredzēja nekādu pēdu, neatskanēja ne troksnītis, viņi pat nemanīja nevienu no retajiem kukaiņiem, kuri droši vien mita dziļāk ielejās.

Deins ar Muru pašlaik atradās izlūkgājienā, kad stjuarts pēkšņi iestenējās un pacēla rokas, it kā lai pasargātu acis. Priekšā saules gaismu kā prožektors atstaroja kāda priekšmeta spīdošā virsma.

—  Metāls! — iesaucās Deins. Varbūt tā atkal bija kāda noslēpumainās iekārtas izpausme?

Viņš metās uz turieni, ar grūtībām rāpdamies pāri atlūzām, ko bija atstājis kāds nesens klintsbluķu nogruvums. Uzvilcies uz nogruvuma atsegtās dzegas, viņš sāka virzīties uz gaismas avota pusi, pats nezinādams, ko īsti cer ieraudzīt. Bet tas bija tikai vraks — vēl viena kosmosa kuģa vraks. Tiesa, tā apveidi bija dīvaini, pat tad, ja ņēma vērā iespēju, ka korpuss cietis nosēžoties. Kuģis bija mazāks par iz- lūkkuģi, ko viņi bija atraduši dienu iepriekš, un daudz vairāk cietis — pirms nogruvuma atsegtās daļas bija pārvērtušās sarūsējušu lūžņu kaudzē.

Mura pienācis aplūkoja bezveidīgo darinājumu, kas reiz bija ceļojis kosmosā.

—   Tas ir vecs — ļoti, ļoti vecs. — Viņš mēģināja paņemt rokā kādu stienim līdzīgu priekšmetu. Tas viņa pirkstos sabirza putekļos. — Vecs. Nedomāju, ka ar to jebkad lidojuši Zemes iedzīvotāji.

—   Tātad Priekšteču kuģis? — satraukti ievaicājās Deins. Ja tā izrādītos taisnība, tad tas tiešām būtu atradums un uz Limbo pa kaklu pa galvu steigtos gan Inspicēšanas dienesta ierēdni, gan dažādu nozaru zinātnieki.

—   Nē, tik vecs tas nav — citādi no tā nekas nebūtu palicis pāri. Bet pirms mums Galaktiku iekaroja rī- gelieši un izzudusi rase no AngoIa-2. Tas varētu būt sens viņu kuģis. Pārāk vecs…

—   Kā tas nokļuvis šeit? — brīnījās Deins. — Tā ir bijusi katastrofa, un ar to izlūkkuģi ir noticis tas pats. Turklāt pirms miglas uznākšanas mēs bijām liecinieki vēl viena kuģa katastrofai. Toties «Karaliene» nolaidās bez sarežģījumiem. Savādi. Viena katastrofa — to vēl varētu saprast. Bet trīs…

—   Jā, te ir ko padomāt, — piekrita Mura. — Varbūt derētu sīkāk papētīt apkārtni. Droši vien mīklas atminējums ir tepat deguna galā, tikai mums nepietiek saprašanas, lai to saskatītu.

Viņi nogaidīja uz dzegas, līdz viņus varēja saredzēt pārējie, kuri lēni virzījās šurp ar apvidus mašīnu. Astrogators rūpīgi noteica vietas koordinātes. Tikko atradīsies piemērots brīdis, viņi varēs atsūtīt šurp grupu, lai sīki izpētītu atradumu, — sava vecuma un neparastās izcelsmes dēļ tas varēja izrādīties ļoti vērtīgs.

—   Tas man savā ziņā atgādina, — ierunājās Kosti, — kā sisiti ķer purpurkrāsas ķirzakas, no kuru ādas gatavo sev apavus. Viņi izmanto kādu priekšmetu, kas kustas šurpu turpu, piemēram, tievu sliep- līti, ko pievieno nelielam motoriņam. Ķirzaka to ierauga — un gatavs! Sēž un blenž uz šo muļķīgo ietaisi, tā ka sisitam atliek tikai to iebāzt maisā.

Varbūt arī te ir kaut kas līdzīgs, kas pievilina kuģus? Tas tikai būtu kaut kas!

Vilkokss pavērās viņā.

—   Ja, šai lietā kaut kas slēpjas, — viņš novilka, knibinādamies gar mikrofonu. Varēja redzēt, ka viņš labprāt paziņotu uz «Karalieni» par jauno atradumu. Tomēr viņš aprobežojās ar norādījumu izlūkgrupām.

—   Virzoties uz priekšu, pa cejam aplūkojiet ielejas, ja tas neprasa pārāk daudz laika. Varbūt šajā apvidū atradīsies vel citu kuģu vraki.

Turpinot ceļu uz austrumiem, lai no sāniem sasniegtu «Karalieni», viņi vienlaikus ielūkojās arī ielejās. Drīz vien Kosti un Rips atrada trešo kuģi.

Abi iepriekšējie sadragatie atradumi piederēja agrākiem laikmetiem, turpretī šis ne vien bija moderns, bet arī ta tipa noteikšana nesagādāja nekādas grūtības. Kaut kādas nejaušas sagadīšanās dēļ tas trieciena nebija cietis tik stipri kā saplacinātais izlūkkuģis un sadauzītais svešinieks. Tas gulēja uz sāniem, un, lai gan tā apšuvums vairākās vietās bija ieliecies un ieplīsis, tomēr korpuss nebija sagrauts.

—   Inspicēšanas dienests! — iekliedzās Rips, pirms vēl pārējie apvidus mašīnā varēja viņu sadzirdēt.

Tiešām, emblēmu uz kuģa sadragātā purna nevarēja sajaukt ne ar ko citu — krustojošās astainās komētas zvaigžņu trasēs bija pazīstamas tikpat labi kā robainie zibeņi uz policijas kuģiem.

Vilkokss kopā ar pārējiem klibodams pagājās gar kuģi.

—   Lūka atvērta!… — sauca Rips no kada paugura virsotnes, kur viņš bija uzrāpies, lai varētu labāk redzēt.

Viņu uzmanību saistīja virve, kas nokarājās no atvērtās lūkas. Tas varēja nozīmēt tikai vienu — daļa apkalpes locekļu palikuši dzīvi! Varbūt tur slēpās visu Limbo noslēpumu atminējums? Deins pūlējās atcerē- tics, cik cilvēku ietilpst Inspicēšanas dienesta apkalpē… parasti starp tiem ir grupa speciālistu… varbūt tikpat, cik «Karalienē»… varbūt vairāk…

Lai gan nebija nekāda iemesla domāt, ka sadragātajā kuģi kāds varētu būt palicis, «Karalienes» ļaudis gatavojās to pārmeklēt. Rips nolēca no paugura un, balansēdams ar rokām, skrēja uz lūku. Pārējie uzrāpās pa virvi, uz vietas palika vienīgi Vilkokss.

Bija savādi laisties akā, kas kādreiz bija kalpojusi par gaiteni. Priekšā, meklētājiem ielūkojoties kabīnēs, laternas izrāva no tumsas raustīgus gludu virsmu atspulgus.

—   Arī šis ir izlaupīts! — ķiveres austiņās noskanēja Ripa balss. — Es dodos uz vadības kabīni…

Deinam bija ļoti miglains priekšstats par Inspicēšanas dienesta kuģa plānojumu. Atlika tikai sekot pārējiem. Viņš apstājās pie pirmajām atvērtajām durvīm un ielūkojās iekšā, apgaismodams telpu ar laternu. Te droši vien reiz bijusi skafandru 1111 pētnieku ekipējuma noliktava, tāpat kā «Karalienē». Tagad ta bija tukša, pretī rēgojās skapju atvērtās durvis — šķita, ka no tiem steigā viss izvākts. Varbūt apkalpe pametusi kuģi jau kosmosā, vēl pirms katastrofas. Bet 110 kurienes tāda gadījumā bija radusies virve?

—   Augstais dievs! — šajā kliedzienā skanēja tādas šausmas, ka Deins kā sasalis palika stāvam. Ripa balss austiņās skanēja tik saspringti, tādu šausmu pilna… Ko gan viņš bija uzgājis vadības kabīnē?

—   Kas noticis? — nepacietīgi uzsauca ārpusē palikušais Vilkokss.

—   Eju … — noņurdēja Kosti.

Brīdi vēlāk mehāniķis izgrūda veselu lamu vārdu birumu, kas šausmināja ne mazāk par Ripa izsaucienu.

—   Nu, kas tur ir? — noskaitās Vilkokss.

Deins atstāja noliktavu un steigšus devās uz gaiteni, kas savienoja visas kuģa sekcijas, lai ātrāk ieraudzītu atradumu. Viņam pa priekšu skrēja Mura, un Deins drīz vien stjuartu panāca.

—       Mēs viņus atradām, — Rips neskanīgā, tādā kā novecojušā balsī ziņoja astrogatoram.

—   Ko tad? — vaicāja Vilkokss.

—   Apkalpi!

Gaitenis Deina priekšā bija aizsprostots. Viņš gan redzēja pāri Muram, bet tālāko aizsedza Kosti masī- vais ķermenis un Ripa stāvs. Rips ierunājās atkal, un Deins tikai ar grūtībām pazina viņa balsi.

—   Iesim … projām … no šejienes…

—  Jā! — piebalsoja Kosti.

Abi pagriezās, un Mura ar Deinu bija spiesti doties atpakaļ uz lūku, Ripām un Kosti viņus nepacietīgi steidzinot. Viņi izrāpās uz kuģa izliektās virsmas, un Rips aizlīda līdz stabilizatoriem. Viņš stingri pieķērās pie savienojumiem un izskatījās pavisam slims.

Arī Kosti seja bija kļuvusi zaļgana, bet viņš ar pūlēm saglabāja pašsavaldīšanos. Neviens no pārējiem šobrīd neuzdrošinājās pajautāt, ko īsti viņi redzējuši. Un tikai, kad drebošais Rips atgriezās pie lūkas un norāpās lejā pa virvi, Vilkokss zaudēja pacietību.

—   Nu? Kas ar viņiem noticis? — viņš vaicāja.

—       Nogalināti! — izkliedza Rips. Un nedzīvās melnās klintis visapkārt atbalsoja:

—   .. .nāti .. .nāti .. .nāti…

Deins atskatījās un paspēja ievērot, ka Mura no jauna lien lūkā. Mazā stjuarta seja zem ķiveres bija pilnīgi mierīga. Visi klusēja, pat Vilkokss vairs neko nejautāja.

Dažas minūtes vēlāk austiņās atskanēja Muras balss:

—  Te arī saimniekojuši marodieri…

«Atkal marodieri,» nodomāja Deins. «Jā, šāds kuģis ir trekns kumoss, to nevar salīdzināt ar kaut kādu niecīgu mednieku. Bet kāpēc tieši marodieri? Tie varēja būt ļaudis, kas palikuši dzīvi iepriekšējās katastrofās, viņiem vajadzīgi produkti, materiāli, ekipējums. Tiesa…»

Bet Rips tūlīt darīja galu viņa šaubām.

—  Viņus sadedzinājuši! — viņš izgrūda. — Ar blasteru! No neliela atstatuma!

Ar blasteru? Tāpat kā tos limbiešus ielejā… Kas gan te, uz Limbo, notiek? Kur rodas šī neizprotamā cietsirdība, kādu civilizētā pasaule jau sen vairs nepazīst? .. Bet Muram jau bija gatava cita versija.

—   Es domāju, ka tas ir pazudušais «Rimbolds», — viņš paziņoja.

Lūk, tas ir atradums! Tas pats «Rimbolds», kura pazušana noveda pie ūtrupes uz Naksosas un galu galā pie tā, ka viņi visi nokļuvuši uz Limbo! Bet kā tas te gadījies un kā gan cietis katastrofu? Tas taču ir izlūkkuģis, pats izturīgākais no Kosmiskās flotes kuģiem! Pēdējo simt gadu laikā Inspicēšanas dienests bija pazaudējis ne vairāk par diviem kuģiem. Bet fakts paliek fakts — lūk, viņš, «Rimbolds», un tam nav palīdzējušas ne asprātīgās pretavāriju ietaises, ne lieliskie, uzticamie dzinēji, ne pieredzējušās apkalpes meistarība. Te nu tas guļ, sadauzīts, tāpat kā visas citas sarūsējušās grabažas, ko viņi bija atraduši iepriekš…

Deins nolaidās pa virvi. Kosti viņam sekoja. Sauli aizklāja mākonis, sāka rasināt lietutiņš. Tas bija pārgājis lietus gāzē, kad Mura beidzot atgriezās no «Rimbolda» dzīlēm. Aina, kas bija satriekusi Ripu un Kosti, uz viņu acīmredzot nebija atstājusi tik šausmīgu ietekmi. Viņš bija mierīgs, domīgs, tikai šķita nedaudz norūpējies.

—   Atcerieties, Vans reiz stāstīja senu leģendu? — viņš negaidot ierunājās. — Leģendu par ļoti seniem laikiem, kad kuģi peldēja jūrās, nevis kosmosā…

Uz Zemes, tās rietumu okeānā, bija kāda vieta, kur nekad nepūta vējš un bija biezi saauguši ūdensaugi. Buru kuģi šajā vietā iestrēga. Tos ieskāva zāles, un tie palika tur uz visiem laikiem. Ilgu gadu laikā tur vienkop sablīvējās simtiem un tūkstošiem kuģu, izveidojoties peldošai salai — simti un tūkstoši mirušu, pūstošu kuģu …

Deins pamanīja Ripa acis atspīdam interesi.

—   Jā, atceros, — viņš noteica. — Sagu… nē, Sar- gasu jūra.

—   Pilnīgi pareizi, — pamāja Mura. — Te, uz Limbo, vērojams kaut kas līdzīgs… Visuma sar- gasi… Kaut kādā veidā viņi sagrābj kuģus, sadauza tos pret klintīm un atstāj te rūsēt uz mūžīgiem laikiem. Protams, lai to izdarītu, vajadzīgs liels spēks: izlūkkuģis taču nav pašdarināta čaumala, kādas būvēja senatnē, kad neprata ne jēdzīgi nospraust kursu, ne būvēt īstus dzinējus …

—   Bet kā tad mūsu «Karaliene»? — iebilda Vilkokss. — Mēs veicam parastu nosēšanos bez jebkādiem starpgadījumiem.

—   Vai jums neienāk prātā, — atteica Mura, — ka «Karalienei» bija atļauts normāli nosēsties? Kaut kādu iemeslu dēļ.

Sāds pieņēmums tiešām varēja daudz ko izskaidrot, bet no šīs domas viņiem kļuva neomulīgi. Tas nozīmēja, ka «Karaliene» ir tikai marionete kāda rokās. Bet kā rokās? Riča?… Bet tāda gadījuma «Karalienei» ir atņemta iespēja pašai lemt savu likteni…

—   Labi, braucam tālāk… — sacīja Vilkokss, klibodams uz mašīnu.

Patruļnieki tagad vairs nemeklēja sadauzītus kuģus. Taču Deins sprieda, ka to te nav mazums. Muras minējums rosināja iztēli: viņš gara acīm skatīja Visuma sargasus, kas badīgi medija starpzvaigžņu ceļiniekus, kuri nokļuvuši to draudīgo taustekļu darbības zonā. Un tomēr — kāpēc gan «Karaliene» gluži neskarta nosēdās uz šis planētas, kur visi citi kuģi tika sadauzīti gabalu gabalos? Varbūt tāpēc, ka tajā atradās Ričs ar saviem ļaudīm? Tadā gadījumā — kas ir Ričs? ..

Viņi šķērsoja lietū pārplūdušo strautu. Vilkokss apturēja apvidus mašīnu un sacīja:

—  Tagad mums vajadzētu būt jau gandrīz iepretī «Karalienei». Derētu uzkāpt augšā un palūkoties, lai nepabraucam garām… — Viņš norādīja uz klintīm.

Galu galā tika nolemts ierīkot pagaidu nometni. Vilkoksam un vel diviem jāpaliek pie mašīnas, kamēr divi pārējie pēc kārtas kāps klintis novērot. Bija jau pēcpusdiena, un, iestājoties naktij, viņi varēs brīvi pārvietoties. Tāpēc vēl pirms tumsas vajadzēja samek- let izdevīgu vietu.

Pirmie izlūkot devās Rips un Mura. Tā kā radiotelefonu lietot nedrīkstēja, lai viņus nenopeilētu, Senons devās atpakaļ un ziņoja, ka «Karalieni» jau var saredzēt, bet tā atrodas tālu.

Vilkokss piesardzīgi ieslēdza motoru un izbrauca mašīnu ārā no ielejas, kuru viņi tikko bija izvēlējušies nometnei. Viņi lēni virzījās pa nelīdzeno klajumu, līdz no iepriekšejās apstāšanās vietas viņus šķīra apmēram jūdze. Te, augstas klints aizsegā, Vilkokss gaidīja otru ziņojumu, ko sniedza Mura.

—   No šejienes, — viņš norādīja uz kādu smaili,

var labi redzēt. «Karalienei» visas lūkas ir aizvērtas, un ap to ir ļaudis. Taču mums līdz šim nav izdevies tos saskaitīt vai konstatēt, ka tie apbruņoti…

Kosti, kuru joprojām māca bailes no augstuma, visu laiku bija klaiņojis pa līdzenumu. Viņš bija atklājis kaut ko tikpat svarīgu.

—   Tieši aiz novērošanas punkta ir kāda vieta, kur var iebraukt mašīnu un tā nebūs redzama ne no vienas puses…

Vilkokss aizbrauca līdz norādītajai vietai, un mehāniķis nosēdās pie vadības pults, lai iemanevrētu mašīnu paslēptuvē. Kosti un Vilkokss palika turpat, bet Deins ar Muru uzrāpās novērošanas postenī, kur jau bija iekārtojies Rips. Atspiedies ar muguru pret klinti, viņš ar tālskati vērās dienvidu virzienā, pāri izdegušajam līdzenumam.

Tālumā kā pret debesīm pavērsta adata iezīmējās «Karaliene». Jā, lūkas bija aizvērtas un traps bija ievilkts, it kā kuģis gatavotos startam. Arī Deins atāķēja savu tālskati un sāka regulēt attālumu, līdz klinšainais apvidus ap kuģa stabilizatoriem viņa acu priekšā sāka ņirbēt.

12. IELENKTAIS KUĢIS

Pat tad, kad Deinam bija izdevies dabūt kuģi fokusā, viņš neredzēja neko vairāk kā kaut kādu dīvaina apveida mašīnu un divus cilvēkus pie tās. Cik Deins varēja spriest, no «Karalienes» tie bija redzami kā uz delnas. Viņš brīnījās: ja jau tie ir ienaidnieki, tad kāpēc no kuģa viņus neapšauda?

—  Viņi pat neatrodas aizsegā, — viņš skaļi sacīja.

Rips par to nebija tik pārliecināts.

—   Es gan tā nedomāju. Viņus no kuģa šķir kalna mugura. Pašlaik ir slikta redzamība, saules gaismā būs pavisam citādi. Ja mums būtu bise…

Jā, ar bisi, turklāt no šāda paaugstinājuma, šīs sīkās figūriņas varētu nokniebt, kaut arī attālums bija ievērojams. Diemžēl viņu apbruņojumā bija tikai tuvcīņas ieroči — gandrīz nekaitīgi hipnoizstarotāji un blasteri, gan pietiekami spēcīgi, taču izmantojami tikai nelielās distancēs.

—   Tikpat labi tu varētu vēlēties lielgabalu, — piebilda Deins.

Abi fliteri nekur pie «Karalienes» nebija redzami. Deins nosprieda, ka tie atrodas drošībā kuģa iekšienē. Viņš ļāva skatienam slīdēt pāri apkārtnei, cenzdamies saskatīt kaut ko neparastu. Piecu minūšu laikā viņš pamanīja vismaz tikpat daudz posteņu divu vai triju novērotāju sastāvā — tie bija izvietojušies neregulārā aplī ap kuģi. Četrām grupām bija transportlīdzekļi, kas zināmā mērā atgādināja viņu apvidus mašīnas, bet bija šaurāki un garāki, it kā speciāli konstruēti, lai pārvietotos pa šīs planētas ielejām.

—   Ja jau runājam par lielgabaliem… — Deinu satrauca sasprindzinājums Ripa balsī. — Kas tas? Lūk, tur …

—   Kur? — Deins paklausīgi pavērsa tālskati pret rietumiem.

—  Vai tu redzi to klinti, kas nedaudz atgādina Hubata galvu? Pa kreisi no tās.

Deins ņēmās meklēt klinti, kas līdzinātos kapteiņa Dželiko atbaidošajam mīlulim. Beidzot viņš to atrada. Tā, tagad pa kreisi… Jā! Taisns stobrs… Vai tas bija… vai tas varētu būt pārvietojamais mīnmetējs, novietots tā, lai turētu uz grauda «Karalieni» un jebkuru brīdi varētu nobērt savu nāvējošo olveida šāviņu krusu zem tās stabilizatoriem?

Tiesa, noslēgtam kuģim mīnmetējs nebija bīstams. Taču nāvējoša varēja kļūt no viegli plīstošajiem šāviņiem izplūstošā gāze, ja kāds mēģinātu atstāt kuģi. Jā, ar mīnmetēju nebija joki…

—  Ak kungs! — viņš izgrūda. — Mēs esam nokļuvuši gatavajā čūsku midzenī…

—   Un esam šo midzeni krietni iztramdījuši, — piebilda Rips. — Kāpēc gan «Karaliene» nepaceļas? Tā varētu nolaisties kaut kur citur un vēlāk uzņemt mūs. Kāpēc gan viņi tur iestrēguši?

—   Vai jums nešķiet, — ierunājās Mura, — ka mūsu kuģa savādajai uzvedībai ir kaut kāds sakars ar šiem vrakiem? Un, ja «Karaliene» mēģinās pacelties, tad tiks sadauzīta, tāpat kā tie?

—   Es neesmu inženieris, — sacīja Deins, — bet es nekādi nesaprotu, ka gan viņi varētu notriekt «Karalieni». Viņiem taču nekur nav uzstādīti nekādi iespaidīgi ieroči. Lai kuģim ko nodarītu, vajadzīgs kaut kas spēcīgāks par mīnmetēju …

—   Bet vai jūs pamanījāt kādas šāviņu pēdas uz «Rimbolda»? Tādu nebija. Kuģis bija sadragāts, it ka to pret planētu būtu triecis kāds spēks, kuram nav bijis iespējams pretoties. Tiem tur leja varbūt ir zināms šada spēka noslēpums. Tādā gadījumā, šķiet, viņi valda ne vien uz Limbo virsmas, bet ari liela daļā planētas debesu …

—   Jus domājat, ka tam ir kāds sakars ar šo ierīci? — ievaicājās Rips.

Ko var zināt? — rāmi sacīja stjuarts. — Tas ir pilnīgi iespējams. Viņš turpināja pētīt talskalī līdzenumu. — Es gribētu pēc tumsas iestāšanās nokāpt lejā un paklaiņot. Nebūtu slikti arī ta mierīgi un pamatīgi aprunāties ar kādu no šiem sargposteņiem …

Mura joprojām runāja tajā pašā nosvērtajā balsī, bez jebkāda satraukuma. Taču Deins tobrīd vismazāk vēlējās būt tā cilvēka vietā, ar kuru Mura taisījās «aprunāties».

—   Mm, — Rips pētīja apvidu. — To tiešām varētu izdarīt. Varbūt pat kāds 110 mums aizkļutu līdz «Karalienei» un uzzinātu, ko tas viss nozīmē…

—   Vai mes nevarētu sazināties ar viņiem pa radio? — ieminējās Deins. — Attālums nav liels un dzirdamība būs laba.

—   Vai tad tu neredzi sargposteņu ķiveres? — aizrādīja Rips. — Varu derēt uz savu algu, ka viņi pašlaik sēž uz mūsu viļņa. Ja mēs runāsim, viņi noklausīsies — un ne vien noklausīsies, bet arī nopeilēs

mūs. Un apvidu viņi pazīst labāk par mums. Varbūt tu vēlies tumsā paspēlēt slēpšanos?

To nu Deins nekāda ziņa negribēja. Tomēr atteikties no domas par radio bija grūti. Bija taču vienkāršāk izsaukt kuģi un pajautāt, kas noticis, nekā stundām ilgi izlūkot, lai visu uzzinātu paši. Bet jau pirms vairākiem gadiem Birojā viņam neskaitāmas reizes bija atkārtots, ka tirdzniecībā nav īsu un vieglu ceļu. Jūsu labklajība, jūsu kuģa drošība vai pat justi dzīvība ir atkarīga tikai no jūsu attapības, prasmes nekavējoties pieņemt pareizos lēmumus. Pašreiz bija tieši tāds gadījums uz spēles bija likts kuģis un viņu dzīvības.

—   Vismaz, — turpināja Rips, — mēs tagad zinām, ka šajā lietā bez Riča un viņa rokaspuišiem iesaistīti arī vēl citi.

—   Jā, — pamāja Mura, — šķiet, ka mūsu pretinieki ir skaitliskā vairākumā. — Viņš ar tālskati citu pēc cita aplūkoja aizsega sēdošo, no «Karalienes» neredzamo vīru grupas, līdz bija veikts pilns aplis. — Tur ir cilvēku piecpadsmit.

—   Turklāt kalnos viņiem droši vien ir papildspēki. Bet kas, pie joda, viņi tādi ir? — no augšas atskanēja Ripa balss.

—   Tur kaut kas gatavojas, — Mura saspringa, koncentrējis uzmanību vienā punktā.

Deins palūkojās stjuarta norādītajā virzienā. Biedrs nebija maldījies. Viens no aplencējiem, pārdroši atstājis patvērumu, tuvojas kuģim, enerģiski vēcinādams baltas drānas gabalu — izsenis pazīstamo sarunu simbolu.

Pirmajā brīdī šķita, ka «Karaliene» netaisās atbildēt. Tad augstu virs zemes atvērās lūka. Traps netika nolaists, toties lūkā parādījās kāds stāvs, un Deins pazina kapteini Dželiko.

Baltā karoga nesējs neziņā apstājās gabaliņu no

kuģa. Lai gan jau krēsloja un novērotāji nevarēja īsti labi saredzēt notiekošo, toties viņi izdzirda austiņās balsi. Ripām bija taisnība — iebrucēju radiotelefoni bija noregulēti uz viņu vi'ļņa.

—   Nu, vai jūs pārdomājāt, kaptein? Nācāt pie prāta?

—   Un tas ir viss, ko jūs vēlaties zināt? — Dželiko griezīgo balsi nevarēja sajaukt ne ar vienu citu. — Es jums paziņoju savu lēmumu jau vakar.

—  Jūs šeit sēdēsiet, kamēr nosprāgsiet badā, kaptein. Pamēģiniet tikai pacelties…

—   Mēs nevaram pacelties, bet jūs nevarat iekļūt kuģī!

—   Tur nu viņam ir taisnība, — piebilda Mura. — Viņu rīcībā nav līdzekļu, lai ielauztos «Karalienē». Un, ja arī viņi spētu to sadragāt, tad tā viņiem vairs nevarētu noderēt.

—   Jūs domājat — tieši «Karaliene» ir tas, kas viņiem vajadzīgs? — ievaicājās Deins.

Rips nosprauslājās.

—   Tas taču ir acīm redzams. Viņi neļauj kuģim pacelties — viņiem tas vajadzīgs. Varu derēt, ka Ričs mūs atvilināja uz šejieni tieši tāpēc, lai iegūtu «Karalieni».

—   Neaizmirstiet par pārtiku, kaptein, — austiņās ieņurrājās gangstera balss. — Mēs te varam sēdēt pusgadu, ja būs vajadzīgs, bet jūs nevarat! Neesiet bērnišķīgs. Mēs jums piedāvājam visnotaļ godīgu darījumu. Jūs taču esat nokļuvuši ķezā — vai tā nav? Visus līdzekļus jūs iztērējāt ūtrupē par tiesībām tirgoties te. Nu ko, mēs piedāvājam jums kaut ko labāku par šīm tiesībām. Un mums pietiks pacietības, lai panāktu savu …

Varbūt runātājam arī pietiktu pacietības, ar kuru viņš plātījās, toties kādam no viņa drauģeļiem tā bija izsīkusi. Atskanēja šāviena troksnis. Dželiko vai nu pieliecās, vai ari atlēca atpakaļ, un lūka aizcirtās. Trīs novērotāji uz klints sastinga. Šķita, ka cilvēks ar karogu nav gaidījis no savējiem šādu žestu. Brīdi viņš palika uz vietas, tad nosvieda nodevīgo baltās drānas strēmeli un metās klints aizsegā, no kurienes līšus atgriezās savā postenī.

—   Tas nebija paredzēts, — piezīmēja Mura. — Kādam tur nedaudz pietrūka pacietības. Nu, par šo pārccnšanos viņiem nāksies samaksāt — tagad viņiem zudusi pēdējā cerība turpināt sarunas.

—   Ka jūs domājat — vai kapteini neievainoja? — vaicāja Deins.

—   Vecais zēns pazīst šos trikus, — Rips bezrūpīgi attrauca. — Man šķiet, viņš pārāk steidzās iznākt ārā. Bet tagad viņš drīzāk nobeigsies badā nekā pie: kāpsies. Sis šāviens nepiespiedīs mūsējos nakt ārā ar paceltām rokām …

—   Nu, bet pa to laiku, — Mura nolaida tālskati, — mums vajadzētu kaut ko darīt. Pa tumsu mēs varētu nokļūt līdz kuģim, bet kā lai iekļūst tajā? Viņi taču nenolaidīs trapu uz pirmo pieprasījumu. Vismaz šobrīd nē.

Deins pārlaida skatienu nelīdzenajam klajumam, kas šķīra klintis, kurās viņi bija uzrāpušies, 110 tālā kuģa. Jā, protams, uzbrucēju sargposteni varētu apiet bez grūtībām — viņu uzmanību vairāk saistīja kuģis nekā apkārtējā teritorija. Varbūt viņi pat nezina, ka daļa kuģa apkalpes nav nokļuvusi lamatās. Bet, ja arī viņi sasniegtu «Karalieni», tad kā gan lai iekļūst iekšā?

—  Jā, tā ir problēma, — murmināja Mura, — sarežģīta problēma…

—   Bet vai mēs neatrodamies vienā līmenī ar vadības kabīni? — pēkšņi vaicāja Rips. — Varbūt mēs varam kaut kadā veidā signalizēt viņiem, ka sūtam kādu uz turieni…

Deins bija gatavs pamēģināt. Viņš piemiedza acis, lūkodamies pa iedomātu līniju, kas savienoja viņa atrašanas vietu ar kuģa purnu.

—  Jāpasteidzas, — brīdināja Mura. — Nakts tuvojas ātri.

Rips pavērās debesis. Saule jau sen bija pazudusi. Pār viņiem slīga svina pelēki mākoņi, un bija jau gandrīz pilnīgi tumšs.

—  Mēs varētu izveidot kaut ko līdzīgu teltij — piemēram, no mūsu jakam, — un ar laternu signalizēt tas aizsegā. No apakšas gaisma nebūs redzama. Toties «Karalienē» to varbūt pamanīs…

Stjuarts par atbildi atsprādzēja jostu un atvilka va'ļā jakas rāvējslēdzēju. Deins steidzīgi sekoja viņa piemēram. Trīcēdami aukstuma, viņi noliecas un izveidoja no jakam aizsegu, bet Rips notupās un sāka raidīt ar laternu briesmu signālu tirgoņu kodētajā valodā. Bija maz ticams, ka vadības kabīnē kāds tieši tobrīd lūkojas viņu virzienā un redz niecīgo gaismas punktiņu.

Pēkšņi iemirdzējās «Karalienes» priekšgala prožektors, pāršķeļot pelēko tumsu gluži tāpat ka miglu dienu iepriekš. Tagad tas apgaismoja mākoņus. Trim novērotājiem uz klints pūloties izlasīt dzeltenīgajā gaismas starā kādu atbildi, tas pieņēma iesārtu nokrāsu.

Mura atviegloti nopūtās.

—   Viņi uztvēruši signālu …

—   Kā jūs to zināt? — Deins nesaprata, kas stjuartam liek tā domāt.

—  Viņi ieslēguši vētras prožektoru. Skaties, tas atkal kļūst tumšāks. Bet signālu viņi ir uztvēruši! — Mura smaidīdams vilka mugurā jaku. — Es domāju, mums vajadzētu sastādīt attiecīgu ziņojumu un informēt Vilkoksu par šo notikumu. Galu galā arī vienpusīgi sakari mums var dot priekšrocības.

Viņi devās lejup pie apvidus mašīnas. Jaunumu izstāstīšana neprasīja daudz laika.

Bet viņi taču nevar mums atbildēt, — iebilda Vilkokss. — Viņi nebūtu ieslēguši vētras prožektoru, ja spētu kaut kā citādi paziņot, ka uztvēruši jūsu signālu…

—  Mums kāds jāsūta uz turieni. Tagad mēs varam paziņot, ka šis cilvēks dodas turp, un viņi to sagaidīs un uzņems kuģī, — dedzīgi sacīja Rips.

Varēja redzēt, ka Vilkoksam šis plāns nav gluži pa pratam. Bet, kad viņi to rūpīgi, punktu pa punktam bija apsprieduši, šķita, ka cita atrisinājuma nav.

Mura piecēlās.

Atri kļūst tumšs. Mums jāizlemj nekavējoties, jo kāpt mūsu signalizēšanas postenī tumsā nebutu ieteicams. Kurš ies un kad? Tik daudz mēs varam viņiem paziņot kodētajā valodā …

—   Senons, — Vilkokss izvēlējās astrogatora palīgu. — Lūk, kur noderēs tavas kaķa acis. Tumsā tu redzi ne sliktāk par Sinbadu — tā vismaz šķita toreiz, uz Baldura. Vēlies pamēģināt? Teiksim, divdesmit vienos. Mūsu spēles partneri sargposteņos tajā laikā jau droši vien saks snauduļot.

Ripa starojošā seja bija izteiksmīgāka par jebkuru atbildi. Kamēr pārējie trīs vēlreiz uzrāpās klintī, lai noraidītu ziņojumu, viņš visu laiku pie sevis kaut ko dungoja.

Neaizmirsti pateikt, — piebilda Mura, — lai viņi mums ar vētras prožektoru signalizē, ka tu esi neskarts ieradies. Gribētos zināt, ka ar tevi viss kārtībā.

- Protams, draugs. Bet es neuztraucos, — pirmo reizi kopš šausmīgā atklājuma sadragātajā «Rim- boldā» bija atgriezies Ripām raksturīgais dzīvesprieks. — Tā būs tikai pastaiga salīdzinājumā ar to darbiņu, kas mums bija uz Baldura.

Taču Mura bija nopietns.

—   Pretinieku nekad nedrīkst novērtēt par zemu. Jūs esat pietiekami pieredzējis, Rip, lai to zinātu. Pašreiz nav īstais laiks nevajadzīgi riskēt…

—   Viss būs kārtībā, draugs! Es slīdēšu klusi kā čūska. Neviens mani nepamanīs.

Stjuarts un Deins atkal izveidoja no jakām aizsegu un drebēja mitrumā un aukstumā, kamēr Rips signalizēja klusajam, slēgtajam kuģim par savu misiju. Atbildes nebija, bet viņi varēja būt droši, ka pēc sakaru nodibināšanas no kuģa viņus novēro.

Mura un Deins palika savās vietās klints virsotnē, bet Rips atgriezās pie apvidus mašīnas un sāka gaidīt noteikto laiku, kad varēs doties ceļā. Kad astrogatora palīgs bija lejā izzudis skatienam, Deins sāka veidot no akmeņiem sienu, kas viņus pasargātu no vēja.

Tā kā nekāda cita siltuma avota nebija, viņi saspiedās cieši kopā Deina izveidotajā aizsegā un sagatavojās gaidīt vairākas stundas, līdz no kuģa tiks noraidīts signāls, kas liecinās, ka Rips sasniedzis mērķi.

—   Ugunis, — nomurmināja Mura.

Nakts tumsā joprojām mirdzēja «Karalienes» prožektors. Taču Mura nerunāja par to — tagad bija redzamas uguntiņas, kas iezīmēja nezināmo aplencēju sargposteņus.

—   Jo vieglāk Ripām — viņš varēs no'tiem izvairīties, — ieteicās Deins, bet Mura tam nepiekrita.

—   Viņi tagad būs modri. Droši vien viņi savā starpā uztur sakarus un starp posteņiem staigā patruļas.

—  Jūs domājat — viņi zina, ka mēs esam te, un tikai gaida atnākam Ripu?..

—   Tā var būt un var arī nebūt. Bet viņi, bez šaubām, uzmana katru kuģa ļaužu soli. Torson, vai jūs neko nejūtat? Klintī zem mums…

Kā tad! Tas bija tas pats noslēpumainās ierīces radītais ritms, tiesa, vajaks nekā drupu tuvumā, taču nepārprotami pazīstams. Turklāt tagad tas nemitējās ne uz brīdi. Ierīce darbojās ar pilnu jaudu.

—   Lūk, kas saista «Karalieni» pie šīs planētas, — noteica Mura.

Atsevišķie fakti, kurus viņi bija uzzinājuši pēdējo divu dienu laikā, pakāpeniski saistījās kopā, veidojot veselu ainu. Ja nu šie svešinieki, kas viņiem vien zināmos nolūkos ielenkuši «Karalieni», kontrolē ierīci, kura var kuģi notriekt, ja tas mēģinātu pacelties no Limbo? Tādā gadījumā viņiem šī ierīce, enerģijas avots, stars vai kas tas arī nebūtu, nepārtraukti jādarbina, citādi kuģis pirmajā izdevīgākajā gadījumā atstātu planētu. To vajadzēja saprast arī tiem, kuri atradās kuģī — pat tad, ja viņi vēl neko nezina par Limbo nodevīgajām īpašībām.

—   Tātad vienīgā izeja, — lēni ierunājās Deins,

—  ir atrast šo enerģijas avotu un …

—   To uzspridzināt? Jā. Ja Ripām izdosies nokļūt kuģī, mēs ar to arī nodarbosimies.

—  Jūs teicāt, «ja Ripām izdosies nokļūt kuģī»,

—  vai jūs domājat, ka viņam var nepaveikties?

—   Jūs vēl esat iesācējs Dienestā, Torson. Pēc dažiem reisiem cilvēks kļūst ļoti kautrīgs. Viņš sāk saprast, ka tas, ko uz Zemes sauc par laimi, ir lielā mērā atkarīgs no panākumiem vai neveiksmes. Mēs nekad nevaram ar pārliecību apgalvot, ka tas vai cits darbības plāns būs pareizs, — ir pārāk daudz faktoru, kurus mēs nespējam paredzēt. Mēs nevaram rēķināties ne ar kādu varbūtību, iekams tā nav īstenojusies. Senonam ir daudz priekšrocību. Viņam ir neparasti asa redze naktī — to mēs uzzinājām pavisam nesen, kad bijām nokļuvuši līdzīgā situācijā—, liela pieredze un aukstasinība. Turklāt no šejienes viņam bija izdevība izpētīt apvidu un ienaidnieka posteņu izvietojumu. Apmēram astoņdesmit procentos gadījumu viņam ir izredzes gūt panākumus. Taču paliek vēl divdesmit procentu. Kā viņam, tā mums jābūt gataviem uz visu — kamēr vien mes neierau- dzīsim signālu, ka viņš nonācis galā.

Muras bezkaislīgā balss Deinam atņēma drosmi. Stjuarta vārdos bija kaut kas no Kamila skepticisma, bet tie bija vēl vairāk pamatoti, loģiskāki. Kamils! Kur gan bija Ali? Varbūt viņš atrodas kadā no šiem sargposteņiem ap «Karalieni»? Vai arī planētas dzīlēs pie noslēpumainā enerģijas avota?

—   Kā jūs domājāt, ko viņi izdarījuši ar Kamilu? — ska'ļi jautāja Deins.

—   Kamils viņiem ir informācijas avots — par mums un mūsu nodomiem. Un kā tādu viņi to droši vien nogādājuši pie barveža. Viņš būs drošībā, kamēr vien būs tiem noderīgs…

Šajā atbilde jautas neskaidras briesmas — Deina atmiņā atausa aina, ko viņš nevēlējās atcerēties.

—   Sie ļaudis uz «Rimbolda»… 'Vai Ripām bija taisnība? Viņi bija nogalināti ar blasteru? : '„-

Ripām bija taisnība. — Mura pateica šos trīs vārdus bez jebkādas emociju pieskaņas, un tieši atbildes rāmais tonis vērta tas jēgu jo draudīgāku.

Tagad viņi sarunājās maz, tikai mainīja stāvokli, kad bija notirpusi roka vai kāja. Līdzenumā zvaigžņotajās debesīs joprojām urbās prožektora stars.

Lai gan bija auksts un tirpa locekļi, ritmiskā vibrācija ieaijāja. Lai neiemigtu, Deins ķērās pie vecā paņēmiena — atsauca atmiņā citu ierakstu pec cita no «Iekraušanas noteikumiem», kurus viņš bija iekalis lidojuma laika. Kaut varētu sēdēt atkal drošībā Van Raika kabīnē, pētīt dokumentāciju un gatavoties sarunai ar kontrahentu nākamajā ritā!

No lejas atskanēja kluss, taču griezīgs svilpiens — Rips devās savā riskantajā ceļojumā. Deins pacēla pie acīm tālskati, lai gan labi zināja, ka tumsā nevarēs biedru saredzēt.

No šī brīža stundas vilkās kā dienas. Deins saspringti vēroja prožektoru, līdz sāka sāpēt acis. Taču nekas nemainījās. Viņš juta Muru iekārtojamies blakus un taustāmies tumsā — stjuarts jakas aizsegā laternas gaismā palūkojās pulkstenī.

—   Cik pagājis?

—   Viņš ir prom jau četras stundas…

Četras stundas! Lai no šejienes sasniegtu «Karalieni», nekādā gadījumā nebija vajadzīgs tik ilgs laiks — pat tad, ja Ripām būtu vajadzējis mest līkumu un laiku pa laikam paslēpties, lai izvairītos no sargposteņiem. Acīmredzot te bija darīšana ar tiem divdesmit procentiem, kurus bija pieminējis Mura.

13. UZBRUKUMS UN STRUPCEĻŠ

Pamale austrumos jau kļuva gaišāka — tuvojās rītausma. Taču «Karalienes» prožektora gaismas nokrāsa nemainījās. Novērotāji uz to arī vairs necerēja. Kaut kas bija atgadījies, un Rips nebija sasniedzis kuģi.

Nespedams ilgāk nīkt bezdarbība, Deins atstāja improvizēto paslēptuvi un pagājās pa klinti, uz kuras viņi bija ierīkojuši savu novērošanas punktu. Siena pacēlās starp divām ielejām, kuras atgādināja mēles. Vienā 110 tām bija apmetušies Vilkokss un Kosti, bet otru viņi vēl nebija izpētījuši.

Sajā otrajā ieleja Deins pamanīja strautiņu. No pieredzes viņš zinaja, ka uz Limbo ūdens klātbūtne liecina par dzīvību. Tā bija arī tagad. Deins saskaitīja kādu desmitu nelielu garšvielu lauciņu, kuri atgādināja šaha galdiņa kvadrātus.

Taču šoreiz lauciņi nebija pamesli. Starp augiem līkņāja divas lodveidīgas būtnes. Tas ar saviem dieg- veidīgajiem taustekļiem irdināja augsni ap saknēm, un apaļās muguras nemitīgi šūpojās augšup un lejup.

Tad abi radījumi izslējās taisni. Tā kā viņiem nebija ne galvu, ne kādu redzamu vaibstu, Deins nekādi nevarēja saprast, ko viņi pašlaik dara. Bet pēc pozām varēja noprast, ka viņi vai nu klausās, vai skatās.

Bez trokšņa parādījās vēl trīs limbieši. Divi no viņiem nesa kārti, pie kuras bija piesiets kāda kaķa lieluma dzīvnieka ļenganais ķermenis. Nekādu sasveici- nāšanos starp medniekiem un fermeriem nedzirdēja. Atnācēji nometa kārti. Deins tālskatī redzēja visus sastājamies aplī un savienojam taustekļus.

—   Csst… — aiz muguras rīta krēslā atskanēja brīdinošs šņāciens, un Deina plecam uzgūlās Muras roka. Aizrautīgi vērojis lejā notiekošo, Deins satrūkās.

—  Tuvojas kāda apvidus mašīna, — čukstēja stjuarts.

Lodveidīgie radījumi no jauna sastinga. Pēc tam viņi pārsteidzošā ātrumā izklīda. Dažu sekunžu laikā viņi jau bija slēptuvēs, un kā lauciņi, tā strautmala kļuva tukša.

Kāpurķēžu ņerkstoņa pa vaļējiem akmeņiem un granti jau bija skaidri sadzirdama, un drīz vien abi novērotāji uz klints ieraudzīja arī pašu mašīnu. Kā jau Kamils pirmais bija konstatējis, tā nebija parastā, Federācijas standartiem atbilstošā tipa, bet garāka un šauraka, turklāt neparasti lokana, it kā tās korpuss būtu posmains.

Pie vadības pults sēdēja viens cilvēks. Tā seju aizsedza pētnieka ķivere, bet tērps bija tikpat raibs, kādu nēsāja Ričs un viņa ļaudis.

Muras pirksti saspieda Deina plecu. Bet arī viņš saprata, ka tiek gatavotas lamatas. Krūmos bija manāma zaglīga kustība. Tirgoņi ieraudzīja vienu no lodveidīgajiem radījumiem, kurš pie savas augšējās lodes bija piespiedis lielu akmeni. Drīz, tāpat apbruņojies, viņam pievienojās vēl viens.

— …dabūs trūkties, — tikko dzirdami nočukstēja Mura.

Apvidus mašīna vienmērīgā gaitā tuvojās, žvadzinādama kāpurķēdes un šļakstīdama uz visam pusēm ūdeni. Tā jau bija sasniegusi pirmo lauciņu, bet vadītājs pat necentās to apbraukt. Gluži otrādi — mašīna, nemainot virzienu, devās tālāk, platajām kāpurķēdēm vispirms sadragājot iežogojumu un pēc tam arī izšķaidot rūpīgi koptos stādījumus aiz tā.

Lodveidīgie radījumi, slēpdamies no ienaidnieka aizsegā, sekoja mašīnai. Viņi joprojām bija stingri satvēruši akmeņus un kustējās pārsteidzošā ātrumā. Visas pazīmes liecināja, ka apvidus mašīnas vadītāju gaida slazds.

Kad mašīna sāka vagot trešo lauciņu, saniknotie īpašnieki deva pirmo triecienu. Pār mašīnu un tās vadītāju nobira precīzi tēmētu akmeņu krusa. Viens no tiem atsitās pret svešinieka ķiveri. Viņš apslāpēti iekliedzās, paslējās kājās un sabruka kā maiss pār vadības pulti. Mašīna vēl brīdi kūlās uz priekšu un tad apstājās, ar vienu kāpurķēdi uzbraukusi klints bluķim un sasvērusies bīstamā leņķī.

Deins un Mura nolaidās lejā pa klints sienu. Vadītājs, protams, bija saņēmis pēc nopelniem. Taču viņš bija cilvēks, un viņi nevarēja pieļaut, ka ar to izrēķinās nehumanoīdi. Neviena lodveidīgā radījuma nemanīja. Tomēr, sasnieguši ieleju, viņi nodrošinājās pret varbūtējo uzbrukumu, apstarodami krūmus ap mašīnu ar saviem hipnoizstarotājiem. Mura palika sardzē, gatavs kuru katru brīdi atkal laist darbā nekaitīgo ieroci, bet Deins metās atbrīvot vadītāju. Viņš aizstiepa to klints aizsegā, kur viņi vajadzības gadījumā varētu atsist lodveidīgo būtņu uzbrukumu.

Taču otrs uzbrukums nesekoja — vai nu bija iedarbojušies hipnoizstarotāji, vai arī limbiešus bija nobiedējusi vēl divu svešinieku parādīšanās. Ieleja tagad šķita pilnīgi pamesta — tajā bija tikai abi «Karalienes» apkalpes locekļi un izglābtā ļenganais ķermenis pie viņu kājām.

—   Vai pamēģināsim?.. — Deins pamāja uz klints sienu.

Mura māksloti jautri iesmējās.

—   Ja vien jūs nczelējat kreksu, tad es nevaru iedomāties, kā jūs spētu te uzrāpties ar mūsu draugu uz saviem platajiem pleciem…

Te nu Deinam bija jāpiekrīt. Lai uzrāptos klintī, bija jāliek lietā kā rokas, ta kājas, un ar šādu nastu to nekādi nevarēja izdarīt.

Apdullinātais svešinieks ievaidējās un sakustējās. Mura nometās uz ceļa un nopētīja tā seju ieliektās ķiveres ielokā. Vispirms viņš atsprādzēja gulošajam maksti ar blasteru un piekāra to sev pie jostas. Pēc tam atlaida vaļīgāk siksnu zem zoda, noņēma iedra- gato galvassegu un ņēmās lietišķi pliķēt pa neskūtajiem vaigiem.

Neizmeklētais paņēmiens iedarbojās. Svešinieks sāka mirkšķināt acis un pūlējās uzrausties sēdus. Mura palīdzēja, satvēris viņu aiz apkakles.

—   Laiks iet, — sacīja stjuarts.

Kopīgiem spēkiem viņi uzstatīja svešo kājās un veda gar sienu, apkārt atradzei, uz kuras bija tupējuši visu nakti, līdz nonāca līdz slēptuvei, kurā bija apmetušies abi viņu biedri.

Vadītājs tikpat kā neizrādīja interesi par pavadoņiem — viņu acīmredzot nodarbināja paša nestabilais līdzsvars. Taču Mura bija viņu cieši satvēris ap vidu, un Deins saprata, ka stjuarts ir gatavs ik brīdi pielietot kādu no cīņas paņēmieniem, kura starp «Karalienes» ļaudīm viņam nebija pretinieku.

Pats Deins laiku pa laikam atskatījās, kuru katru brīdi gaidīdams pār savu galvu meistarīgi sviesto akmeņu krusu. Katra ziņā tikko izdarītais pārgājiens liks limbiešicm nodomāt, ka viņi ir šī gangstera sabiedrotie, un tas var iznīcināt jebkādu cerību nodibināt ar savādajiem radījumiem tirdznieciskus sakarus. Bet viņi taču nevarēja pamest cilvēku nehumanoīdu varā!

Svešais izspļāva asiņu pikuci un uzrunāja Muru:

—    Vai jūs esat 110 Ombera ļaudīm? Nezināju, ka arī viņi ir atsaukti šurp …

Muras sejā nepakustējās ne vaibsts.

—    Lieta taču ir ļoti svarīga, vai ne? Atsaukti daudzi …

—   Kas mani tā apstrādāja? Sie nolādētie spoki?

—   Jā, iedzimtie. Viņi apmētāja jūs ar akmeņiem …

Svešinieks atņirdza zobus.

—    Viņus visus vajadzētu izcepināt! Viņi uzglūn 1111 tā vien cenšas pārsist mums galvaskausus katru reizi, kad mēs parādāmies šajos kalnos. Vajadzēs atkal ķerties pie blasteriem — ja vien tiksim viņiem klāt. Lieta tā, ka viņi sasodīti ātri skrien …

—    Jā, te ir ko palauzīt galvu, — mierinoši piekrita Mura. — Tagad šeit… — Viņš vedināja gūstekni apkārt klints stūrim uz otru ieleju. Un te gangsteris pirmo reizi šķita nojaušam, ka kaut kas nav kārtība.

—    Kāpēc uz turieni? — viņa blāvās acis šaudījās no viena tirgoņa uz otru. — Sai ielejai taču nevar tikt cauri.

—    Mums tur ir apvidus mašīna. Jūsu stāvoklī taču būs labāk braukt, vai ne? — pārliecinoši sacīja Mura.

—    Ko?.. Jā, laikam gan! Galva man tā vien rūc. — Viņš pacēla roku un saviebās, uztaustījis punu virs labās auss.

Deins uzelpoja. Mura bija vienkārši lielisks. Tā vien likās, ka izdosies bez starpgadījumiem nogādāt šo puisi, kur vajag.

Mura, joprojām stingri satvēris gūstekņa roku, ap- veda viņu ap augstu klintsbluķu kaudzi, līdz sasniedza paslēptuvi, kur pie apvidus mašīnas viņus gaidīja Kosti un Vilkokss. Līdzko svešais ieraudzīja mašīnu, viņam viss kļuva skaidrs. Viņš saspringa un apstājās tik pēkšņi, ka Deins uzskrēja viņam virsū. Gūstekņa acis šaudījās no mašīnas uz cilvēkiem pie tās. Viņa roka instinktīvi piešāvās pie jostas, bet tad viņš atskārta, ka ir atbruņots.

—   Kas jūs esat? — viņš noprasīja.

—       Kā nu to ņem, puis, — viņa priekšā nostājās Kosti. — Varbūt tu pateiksi, kas tu tāds esi?

Svešinieks pa pusei pagriezās un pār plecu pameta skatienu uz ieleju, it kā cerēdams uz palīdzību. Taču Mura ar asu kustību lika viņam ieņemt iepriekšējo stāvokli.

—       Jā, — rāmi piebilda stjuarts, — mēs ļoti vēlētos zināt, kas jūs esat.

Svešajam pretī stāvēja tikai četri vīri, un varbūt tieši tas viņam atdeva drosmi.

—       A, jūs esat no tā kuģa! — viņš triumfējoši paziņoja.

—       Mēs esam no kāda kuģa, — izlaboja Mura. — Uz šīs planētas ir daudz kuģu, daudz daudz kuģu.

Tas atstāja tādu iespaidu, it kā Mura būtu viņam iecirtis pļauku. Deins satraukts piebilda:

—   Ir, piemēram, Inspicēšanas dienesta kuģis…

Gūsteknis sagrīļojās, viņa asinīm notraipīto seju

pārklāja bālums, ko nespēja noslēpt pat kosmiskais iedegums, un viņš iekoda zobos apakšlūpu, it kā pūlēdamies aizturēt kliedzienu.

Vilkokss bija apsēdies uz mašīnas. Tagad viņš iz

ņēma savu blasteru un uzlika draudīgo ieroci uz ceļa, pavērsis tā stobru tieši pret gūstekņa vēderu.

—   Jā, te ir ne mazums kuģu, — viņš noteica. Ja viņa sejā nebūtu tik sastingusi izteiksme, varētu domāt, ka viņš runā par laika apstākļiem. — Kā jūs domājat, no kura esam mēs?

Taču gūsteknis vēl nebija salauzts.

—   Jūs esat no tā… no «Saules karalienes».

—   Kāpēc? Vai tāpēc, ka uz citiem kuģiem neviena vairs nav starp dzīvajiem? — mierīgā balsī vaicāja Mura. — Labāk jau izstāstiet mums visu, ko zināt, draudziņ.

—   Pareizi, — Kosti paspēra soli uz priekšu un noliecās pār saburzīto vadītāju. — Tu pietaupīsi mums laiku un sev nepatikšanas, ja runāsi, skaistulīt. Jo vairāk laika tas prasīs, jo ātrāk mums beigsies pacietība — saprati?

Bija skaidrs, ka gūsteknis ir sapratis. Draudus, kas slēpās Muras balsī, vēl uzsvēra Kosti milzīgās ķepas.

—   Kas jūs esat un ko jūs šeit darāt? — Vilkokss atsāka nopratināšanu.

Bez šaubām, uz vadītāju lielu iespaidu bija atstājis limbiešu mestā akmens trieciens. Taču Deins bija pārliecināts, ka noteicošā loma bijusi Muram un Kosti.

—   Mani sauc Levs Snolls, — īgni sacīja svešinieks. — Un, ja jūs esat 110 «Saules karalienes», tad jūs zināt, ko es šeit daru. Jūs nekur netiksiet. Mēs turēsim jūsu kuģi uz planētas, cik ilgi mums patiks.

—   Tas nu gan ir interesanti, — izsmējīgi novilka Vilkokss. — Tatad jūs turēsiet to kuģi, tur ārā, līdzenumā, cik ilgi jums patiks? Ar kādām neredzamām trosēm jūs domājat to izdarīt?

Gūsteknis ņirdzīgi pasmīnēja.

—       Mums nav vajadzīgas troses — vismaz te, uz Limbo. Kad mums tas ir nepieciešams, visa planēta pārvēršas slazda.

Vilkokss pievērsās Muram.

—   Vai viņa galva bija smagi savainota?

Stjuarts pamāja.

—       Droši vien — ja jau trieciens tā ietekmējis viņa veselo saprātu. Bet, nebūdams mediķis, es nevaru droši spriest.

Un Snolls uzķērās uz makšķeres.

—       Ja jūs domājat, ka es esmu jucis, tad jūs maldāties. Jus taču nezināt, ko mēs te atradām, — Priekšteču iekārtu, turklāt ta joprojām darbojas! Ta spēj pievilkt kuģus tieši no kosmosa, un tie nokrīt un iet bojā. Kamēr iekārta darbojas, jūsu «Karaliene» nemūžam nepacelsies — pat tad nē, ja tā būtu policijas drednauts. Taisnību sakot, mēs tiktu galā arī ar dred- nautu, ja gribētu!..

—        Ļoti izsmeļoša informācija! — noteica Vilkokss. — Tātad jums ir kaut kāda iekārta, kura spēj pievilkt kuģus tieši no kosmosa. Lūk, tās man ir kas jauns! Vai jums par to pastāstīja «čukstētāji»?

Snolls tumši piesarka.

—   Es taču jums saku, ka neesmu jucis!

Kosti uzlika rokas gūsteknim uz pleciem un nospieda viņu sēdus uz klints bluķa.

—       Zinām, zinām, — viņš noteica izsmējīgi mierinošā balsī. — Protams — eksistē kada liela mašīna, kuru vada kāds no Priekštečiem. Tā pastiepjas kosmosā un grābj — lūk, ta! — Viņa milzīgā dūre sažņaudzās gaisā collu vai divas no Snolla deguna.

Bet gūsteknis jau bija atguvies.

—       Varat man neticēt, — viņš atteica. — Redzēsiet, kas notiks, ja jūsu ietiepīgais kapteinis mēģinās pacelties. Ne pie ka laba tas nenovedīs. Turklāt nepaies ilgs laiks, un jūs visi tiksiet sagūstīti…

—   Jūs domājat, ka mūs tik viegli var notvert? — Vilkoksa kreisā uzacs zem ķiveres pacēlās. — Nu ko, taču jūs vēl līdz šim laikam neesat mūs pamanījuši, lai gan mēs te uzturamies jau diezgan ilgi.

Snolls palūkojās te vienā, te otrā. Viņš izskatījās nedaudz apmulsis.

—   Jūs taču valkājat Tirdzniecības flotes formas tērpus, — viņš skaļi atkārtoja. — Jums jābūt no «Karalienes».

—   Bet jūs taču neesat par to pilnīgi pārliecināts, vai ne? — aplinkus ievaicājās Mura. — Mēs varam būt arī no cita kuģa, kuru jūs esat sagūstījuši ar šo Priekšteču iekārtu. Vai jūs tik droši zināt, ka pa šīm ielejām neklaiņo ari citi, kas palikuši dzīvi pēc katastrofām?

—   Ja arī tā, tad ilgi viņi neklaiņos, — attrauca Snolls.

—   Protams, nē. Jūs protat ar viņiem izrēķināties! Ar šiem te, vai ne? — Vilkokss pacēla blasteru, tā ka tas tagad bija vērsts pret gūstekņa galvu. — Tāpat kā jūs apgājāties ar «Rimbolda» apkalpi.

—   Manis tur nebija, — nomurmināja Snolls. Lai gan rīts bija vēss, viņa seju klāja sviedru lāses.

—   Man tomēr šķiet, ka jūs visi esat noziedznieki, — tajā pašā laipnajā, pieklājīgajā tonī turpināja Vilkokss. — Vai jūs esat drošs, ka par jūsu galvu nav izsolīta atlīdzība?

Te nu gūsteknis neizturēja. Viņš pielēca kājās un metas bēgt, taču Kosti viņu notvēra.

—   Jā, jā — ir izsolīta atlīdzība! — viņš, nospiests atkal sēdus, histēriski iekliedza Vilkoksam sejā. — Un ko jūs domājat darīt? Nogalināt mani neapbruņotu? Lūdzu — rīkojieties!

Tirgoņi mēdza būt nežēlīgi, ja laiks un apstākļi prasīja aukstasinīgu rīcību, taču Deins zināja, ka Vilkokss neparko vēsu prātu nenogalinās Snollu, lai gan

par viņa kā bīstama noziedznieka galvu bija izsolīta atlīdzība, viņš bija izsludināts ārpus likuma un viņa slepkavam juridiski nebūtu nekādu nepatikšanu.

—   Kāpēc lai mēs jūs nogalinātu? — rāmi vaicāja Mura. — Mēs esam brīvietirgoņi. Man šķiet, jūs tīri labi zināt, ko tas nozīmē. Ātra nāve no blastera ir pārak vienkāršs veids, kā nokļūt viņā saulē, vai ne? Ārpus Federācijas robežām, neapdzīvotās pasaulēs, mēs esam apguvuši citādus paņēmienus. Varbūt jūs tam neticat, Lev Snoll?

Stjuarts ne reizi nebija draudīgi novaikstījies, viņa sejas izteiksme bija laipna, kā vienmēr. Taču Snolls pasteidzās novērst skatienu no šīs sejas un krampjaini norija siekalas.

—   Jūs to nedarīsiet… — viņš atkal iesāka, bet viņa balsī vairs nejautās pārliecība. Acīmredzot viņš bija sapratis, ka situācija ir daudz bīstamāka, nekā viņš bija domājis. Par brīvajiem tirgoņiem klīda nostāsti, ka viņi esot tikpat nežēlīgi kā policija, turklāt nepakļaujoties nekādiem likumiem. Viņš pilnīgi ticēja Muras vārdiem.

—   Ko jūs vēlaties zināt? ..

—   Patiesību, — sacīja Vilkokss.

—   Es jums saku patiesību, visu, kā ir, — atkārtoja Snolls. — Mēs kalnos atradām Priekšteču iekārtu. Tā iedarbojas uz kuģiem — pievelk tos no kosmosa, kad tie nokļūst stara vai lauka darbības rādiusā — nevaru īsti pateikt. Es nezinu, kā iekārta darbojas. To nav redzējis neviens, izņemot nedaudzus izredzētos, kuriem ir sajēga par rācijām …

—   Kāpēc tad tā neiedarbojās uz «Saules karalieni», kad tā tuvojās planētai? — vaicāja Kosti. — Kuģis nosēdās normāli.

—   Tāpēc, ka šī lietiņa bija izslēgta. Jums taču uz borta bija Salzars, vai ne?

—   Un kas ir Salzars? — savukārt noprasīja Mura.

—   Salzars. Garts Salzars. Viņš pirmais saprata, cik svarīgs ir mūsu atradums. Kad te sāka vazāties Inspicēšanas dienesta ļaudis, viņš mums visiem lika paslēpties. Salzars saprata — ja šo planētu pārdos izsolē, mēs būsim īstā ķezā. Viņš paņēma kādu kreiseri, ko mēs šā tā bijām pielāpījuši, devās atpakaļ uz Naksosu un satika jūs. Tā mēs ieguvām labu kuģi, tukšu, kāds mums tieši bija vajadzīgs, lai nogādātu vietā mūsu guvumu …

—   Jūsu laupījumu? Un kā jūs nokļuvāt šeit? Katastrofa?

—   Katastrofu pirms desmit vai divpadsmit gadiem cieta Salzars. Tomēr viņš tika sveikā cauri un kopā ar pārējiem dzīviem palikušajiem sāka sirot pa planētu. Viņi atrada Priekšteču mašīnu un izpētīja to, līdz daudzmaz iemācījās ar to rīkoties. Tagad viņi to pēc vēlēšanās var ieslēgt vai izslēgt. Kad te vazājās Inspicēšanas dienesta darboņi, tā bija izslēgta, jo Salzars bija atstājis planētu, un mēs baidījāmies viņu notriekt, kad viņš atgriezīsies.

—   2ēl gan, ka nenotriecāt, — piebilda Vilkokss. — Un kur šī mašīna atrodas?

Snolls pakratīja galvu.

—   Es nezinu.

Kosti paspēra soli tuvāk, un viņš steigšus atkārtoja:

Es runāju patiesību! Tikai Salzara puiši zina, kur tā ir un kā ta darbojas.

—   Cik viņu ir? — noprasīja Kosti.

—   Salzars un vēl kādi trīs vai četri. Mašīna atrodas kaut kur kalnos… — viņš ar trīsošu pirkstu nenoteikti norādīja uz grēdu.

—  Man šķiet, tu zini vairāk… — iesāka Kosti, bet te iejaucās Deins:

—   Un ko Snolls darīja uz apvidus mašīnas? Varbūt to viņš arī nezina pateikt?

Mura, sakārtodams ķiveres siksnu, nolaida acis.

Man šķiet, ka mēs esam mazliet nepiesardzīgi. Kādam vajadzētu stāvēt sardzē. Var taču ierasties Snolla draugi.

Snolls klusēdams vērās savu zabaku purngalos. Deins devās klints virzienā.

— Es palūkošos, — viņš piedāvājās.

Pirmajā bridi šķita, ka līdzenumā nekas nav mainījies. «Karaliene» ar aizvērtām lūkām joprojām stāvēja turpat, kur iepriekš. Deins talskati varēja saskatīt nelielās gangsteru grupiņas. Bet turpat netālu viņš pamanīja vēl kaut ko. No tuvākā posteņa šurp virzījās viena no dīvainajām apvidus mašīnām. Aiz vadītāja sēdēja vel divi un starp viņiem ceturtais brūnajā Tirdzniecības flotes formas tērpā, kuru nevarēja sajaukt ne ar ko citu.

Rips! Lai gan Deins nevarēja saredzēt gūstekņa seju, viņš bija pārliecināts, ka tas ir Šenons. Un mašīna virzījās tieši uz to ieleju, kurā savādie radījumi bija uzbrukuši pirmajai!

Tagad bija radusies izdevība ne vien atbrīvot Ripu, bet arī izraut lielāku robu aplencēju rindās. Deins aizlīda līdz klints malai un, neuzdrošinādamies saukt, sāka enerģiski māt ar rokām, lai pievērstu lejā stāvošo uzmanību. Mura un Vilkokss saprotoši pamāja, un Kosti ievilka gūstekni dziļāk ala. Deins izvēlējās novērošanas punktu un ar augošu satraukumu gaidīja ienaidnieka mašīnu iebraucam ielejā.

14. JERIKAS BAZŪNE

— Šķiet, ir pienācis laiks, — ieteicas Mura, — pārņemt mūsu cīņas biedru — šo lodveidīgo būtņu — taktiku. Vai jūs labi metat akmeņus, Torson?

Viņš noliecās, pārmekleja zemi un brīdi vēlāk pacēla kādu akmeni apmēram savas dūres lielumā. Pec tam, noskatījis mērķi, meta. Akmens aprakstīja slaidu loku un iekrita ieleja. Viņi redzēja un dzirdēja, kā tas atsitas pret klinti. Deins saprata, kādas priekšrocības ir tieši šadam uzbrukumam. Blastera uguns nešķiro ienaidniekus no savējiem. Tā tikpat labi var nogalināt vai sakropļot Ripu. Toties no augšas prasmīgi mesti akmeņi ne vien izsitīs no ierindas gangsterus, bet arī liks viņiem domāt, ka vainīgi limbieši, un nenodos patiesos uzbrucējus.

Kosti apmeta līkumu klints piekājei un ieņēma slēpni zem dzegas, uz kuras sēdēja Mura, bet Deins ātri šķērsoja ieleju un uzrāpās uz šaura klints izciļņa nedaudz augstak par cilvēka augumu, kur viņam ar steigā salasīto munīciju tikko pietika vietas.

Ilgi gatavoties viņiem nebija laika — drīz vien visi trīs īstajā brīdī paguva paslēpties, kad nelīdzenajā laukumā parādījās apvidus mašīna. Tā, zariem lūstot, izbrauca cauri krūmiem, un vadītājs nobremzēja. Acīmredzot viņa radiotelefons bija ieslēgts, jo balss šādā attālumā izklausītos tikai pēc neskaidras murmināšanas, taču viņu ausīs skaidri atskanēja vārdi: Tā taču ir Snolla mašīna, turklāt kāda izskata! Kas, pie velna!..

Viens no Ripa sargiem izrāpās no mašīnas, it kā lai dotos uz priekšu un noskaidrotu, kas par lietu. Un šajā bridi Mura deva zīmi uzbrukumam. Pret šķietama izlūka ķiveri ar dobju troksni triecās akmens; gangsteris zaudēja līdzsvaru un pieķērās pie mašīnas kāpurķēdes, lai nepakristu. Deins tūlīt pat svieda viņam vēlreiz, un nākamais akmens aizlidoja uz vadītāju.

Visi reizē sāka kliegt, un tūlīt atdzīvojās ari Rips. Lai gan viņa rokas bija sasietas uz muguras, viņš ar visu ķermeni metās virsū otram sargam un kopā ar to izkrita no mašīnas. Vadītājs ieslēdza motoru, un mašīna rāvās uz priekšu cauri akmeņu krusai.

Viens no gangsteriem bija atkal ierausies mašīnā, bet otrs pašlaik atbrīvojās no Ripa. Svešiniekam roka pazibēja blasters, un viņš ar velnišķīgu smīnu noliecās pār Senonu. Pēkšņi gangstera seja pārvērtās asiņainā masā, un viņš, mežonīgi iekaucies, atslīga atpakaļ. Pirmais, kuram bija izdevies ierāpties mašīnā, tajā pašā brīdī atskatījās.

—   Kraners! Sie lopi nogalinājuši Kraneru! Nē, neapstājies! Pie velna šo tirgoni! Citādi mēs nokļūsim viņu nagos!

Apvidus mašīna turpināja ceļu kalnu virzienā. Kaut kāda iemesla deļ abi braucēji nebija pat pār- ķemmējuši krūmus ar blasteriem. Uzbrukuma pēk- šņums un viena savējā zaudējums lika viņiem domāt tikai par glābšanos.

Drīz vien viņi bija pabraukuši garām pamestajai mašīnai un izzuduši skatienam. Kosti izlīda 110 paslēptuves un devās lejā pie Ripa. Brīdi vēlāk pienāca arī Deins.

Senons gulēja uz sāniem, viņa rokas bija nedabiski izgrieztas uz muguras un sasietas, viena acs neatvērās, un ap to pletās tumšs zilums, lūpa bija pārsista un asiņoja.

—   Jā, brāl, pamatīgi tevi apstrādājuši, — nomurmināja Kosti, noliekdamies, lai pārgrieztu auklas.

Rips ar pūlēm kustināja ievainoto muti.

—   Viņi man uzbruka… Es jau gandrīz biju sasniedzis «Karalieni», kad viņi mani sagūstīja. Viņi tur kuģi… tas ir kaut kāds stars, kas sadragā jebkuru kuģi, tikko tas atrodas noteiktā attālumā no planētas…

Deins pabāza roku Ripām zem pleciem un palīdzēja viņam piecelties sēdus. Senons iestenējās un apslāpēti iekliedzās, piespiežot roku pie sāna.

—       Tu esi vēl kur ievainots? — Kosti grasījās atpogāt Ripa formas jaku, bet viņš atstūma biedra roku.

—       Tagad tik un tā neko nevar līdzēt. Šķiet, man ir lauzta riba … varbūt divas. Bet, paklausieties, viņi tur «Karalieni» …

—       Mēs zinām. Mēs sagūstījām vienu no viņiem, — atbildēja Deins. — Viņš vadīja, lūk, to apvidus mašīnu. Viņš mums visu izstāstīja. Varbūt mums viņš vēl noderēs. Vai tu vari paiet?

Pienāca Mura.

—       Jā, nebūtu par ļaunu no šejienes aiziet, — viņš noteica. — Kad mēs uzbrukām, viņu radiotelefoni bija ieslēgti. Nevar zināt, cik daudz ir noklausījušies pārējie.

Biedru balstīts, Rips varēja iet. Viņi atgriezās pie savas mašīnas un Vilkoksa.

—       Vai par Kamilu nekas nav zināms? — vaicāja Kosti.

—   Ali ir pie viņiem, tas ir skaidrs, — atteica Rips.

—   Bet man šķiet, ka viņš ir pie galvenās grupas. Viņu ir diezgan daudz. Un viņi, ja vien vēlas, var turēt «Karalieni» šeit, kamēr tā sarūsēs.

—       To mēs jau uzzinājām no Snolla, — drūmi noteica Vilkokss. — Viņš apgalvo ari, ka nezinot, kur šī noslēpumainā iekārta atrodas. Es par to šaubos…

Te sasietais gūsteknis sāka locīties un kaut ko īdēt caur mutē iebāzto vīkšķi, acīmredzot cenzdamies vēlreiz atkārtot, ka nav melojis.

—       Sīs ielejas galā ir kāds ceļš, kurš ved vismaz uz viņu noliktavām un mītnēm, — stāstīja Rips.

—   Un iekārta nevarētu būt pārāk tālu no turienes. Deins pieskārās ar zābaka purngalu Snollam, kurš

locījās zemē.

—       Vai mēs nevaram apmainīt šo tipu pret Ali? Vai vismaz ar viņa palīdzību nokļūt tur?

- Šaubos, — atteica Rips. — Tie ir pēdējie nelieši. Viņiem par Snolla dzīvību nospļauties.

Un asinīm pielijušo acu skatiens virs Kosti iebāztā vīkšķa liecināja, ka pats Snolls šiem vārdiem pilnīgi piekrīt. Viņam nebija ko cerēt uz pārējo palīdzību, ja vien netiks apdraudēti viņi paši.

—   Tātad trīs no mums var paiet, un divi ir kropļi, — pie sevis ierunājās Vilkokss. — Senon, vai tev ir kads priekšstats par to, cik viņu ir tur, kalnos?

Varbūt kāds simts. L'n šķiet, ka tā ir labi organizēta banda, — nomākti sacīja Rips.

—  Ta mēs varam šeit sēdēt, līdz nomirstam badā, — klusumu pārtrauca Kosti, - un no ta nebūs nekāda labuma. Uzskatu, ka jānoriskē un jācer uz panākumiem. Nevar taču visu laiku tikai neveikties!

Snolls varētu mums parādīt ceļu… vismaz tik tālu, cik viņš zina, — sacīja Deins. — Mēs izlūkotu apkārtni un novērtētu situāciju.

—  Ja vien mums būtu sakari ar «Karalieni»! — Vilkokss uzsita ar dūri pa celi.

—  Saule vēl ir augstu, — iesāka Mura. — Varbūt pamēģināsim.

Viņš aizgāja pie pamestās apvidus mašīnas otrajā ielejā un atskrūvēja spožo metala plāksni — vadītāja sēdekļa atzveltni. Deinam piepalīdzot, stjuarts to nogādāja klints virsotnē. Tur viņi nostiprināja savu ieguvumu vajadzīgaja leņķi, uztvēra saules staru un virzīja gaismu pāri nelīdzenajam klajumam uz kuģi, kuru no viņiem šķīra apmēram jūdze.

Mura smaidīja.

Vajadzētu izdoties. Tas nav sliktāks par mūsu lukturīšiem naktī. Un, ja vien šiem gangsteriem nav acis pakausī, stars nebūs redzams ne no vienas citas vietas, izņemot vadības kabīni…

Bet tagad, kad primitīvais raidītājs bija uzstādīts, vajadzēja pabeigt citus priekšdarbus. Vilkokss, Rips,

Kosti un gūsteknis atstāja slēptuvi un devās uz otro ieleju. Savādā apvidus mašīna tika novilkta no klints bluķa. Ta izrādījās nebojāta un drīz vien bija gatava braukšanai. Kamēr pārējie četri gaidīja, Mura ar Deinu vēlreiz uzrāpās klintī, kur dabūja krietni pasvīst, līdz viņiem izdevās divas reizes noraidīt «Karalienei» ziņojumu.

Pēc tam atlika tikai gaidīt, lai pārliecinātos, ka signāli uztverti. Tikai saņēmuši atbildi, viņi varēja sākt rīkoties.

Un atbilde pienāca, kad Deins jau bija zaudējis cerības. Līdzīgi acīm iemirdzējās «Karalienes» borta lūkas! Atskanēja dārdiens, un virs aplencēju posteņa starp «Karalieni» un ieleju uzvijās dūmu stabs. Ziņojums bija pieņemts, un tagad uz kuģa palikušie piesaistīs ienaidnieka uzmanību sev, kamēr Vilkoksa grupa izmisīgi centīsies negaidot uzbrukt gangsteru galvenajai mītnei.

Apvidus mašīnā atradās vieta visiem. Gūsteknis tika iespiests starp Deinu un Muru, Kosti nosēdās pie vadības pults. Atšķirība no viņu pašu mašīnas te bija margas, pie kurām bija ļoti parocīgi turēties, kad mašīna žvadzēdama devās ceļa.

Deins uzmanīgi vēroja garam slīdošās krūmiem klātās nogāzes. Viņš nebija aizmirsis limbiešu uzbrukumu. Varēja jau but, ka viņi devas savās gaitās naktī. Bet, reiz iztraucēti, viņi varēja arī sēdēt slēptuvē, gatavi izrēķināties ar jebkuru nelielu grupu svešinieku.

Ieleja līkumoja un kļuva arvien šaurāka. Tagad apvidus mašīna gandrīz visu laiku virzījās pa strauta gultni, un ūdens laiku pa laikam uzšļakstījās uz platformas. Visas pazīmes liecināja, ka šis ceļš, tāpat kā ielejā pie drupām, tiek bieži lietots, — klintīs bija redzamas skrambas, un grants bija kāpurķēžu izrakņāta.

Strauts pēkšņi pārgāja nelielā ūdenskritumā, kurš ieplūda dīķītī, un ieleja izbeidzās ar stāvu klints sienu. Kosti izrāva vīkšķi no Snolla mutes.

—   Nu, — viņš sacīja tonī, kas nepieļāva iebildumus, — kas mums jādara, lai tiktu tālāk, gudriniek?

Snolls aplaizīja uzpampušās lūpas un atbildēja ar niknu skatienu. Lai gan sasiets un bezpalīdzīgs, viņš tomēr bija atguvis lielu daļu pašpārliecinātības.

—   Padomājiet paši! — viņš atcirta.

Kosti nopūtās.

—  Man nav nekādas patikas zaudēt laiku, puis. Bet, ja vajadzēs tevi padarīt mīkstāku, tas tiks izdarīts. Saprati?

Bet tad viņus pārsteidza kas cits. Kosti tikko bija noliecies pār Snollu, kad tikai kādu sprīdi no viņa galvas garām aizlidoja akmens. Cits, lielāks, trāpīja pa muguru gūsteknim, kas sāpēs griezīgi iekliedzās.

—   Limbieši! — iesaucās Deins, izrāva hipnoizstaro- tāju un laida tā staru augšup pa nogāzi, no kurienes, pēc viņa domām, tika mesti akmeņi.

Cits akmens ar sparu atsitās pret mašīnas korpusu, un Vilkokss pārvēlās pāri bortam ūdenī, noraudams līdzi Ripu un cenzdamies paslēpties aiz mašīnas. Mura, stāvēdams līdz ceļiem ūdenī, ar vienaldzīgu sejas izteiksmi pēdu pēc pēdas apstrādāja klinti ar hipnoizstarotāju. Šķita, ka viņam ir neierobežoti daudz laika un viņš nolēmis šo darbu paveikt iespējami rūpīgāk.

So dīvaino aklo cīņu izbeidza Snolls. Kosti bija ievilcis viņu drošībā klints aizsegā un pārgriezis auklas, ar kurām gūsteknis bija sasiets, lai viņš varētu ātrāk kustēties. Taču gangsteris metās ārā no patvēruma un pieskrēja pie mašīnas vadības pults. Viņš uzsita ar dūri pa kādu taustiņu, un par atbildi tūlīt atskanēja augsts, griezīgs kauciens, kas gandrīz vai plēsa pušu bungādiņas; Deins tikai ar pūlēm noturējās, neaizspiedis ausis.

Tas, kas sekoja pēc tam, bija kaut kas neiedomājams — Deins kaut ko līdzīgu bija redzējis tikai televīzijas pārraidēs. Šķietami masīvā klints siena ielejas galā atvērās — viena tās da'ļa atvirzījās atpakaļ, un izveidojās melns caurums. Un, tā kā gūsteknis tam bija sagatavojies, viņš arī pirmais, izvairīdamies no Kosti ķetnām, pazuda šajās durvīs.

Izgrūdis neartikulētu rēcienu, mehāniķis sekoja Snollam. Arī Deins drāzās abiem pakaļ klints rīklē. No spilgtās Limbo saules gaismas viņi bija nokļuvuši pelēkā krēslā, kurā līdzīgi uz auklas savērtām krellēm mirgoja atsevišķi gaismas plankumi. Snolls, kurš izrādījās teicams skrējējs, atradās labu gabalu priekšā.

Nokļuvis taisnā gaitenī, Deins atjēdzās. Viņš pasauca Kosti, un viņa balss atbalsojās tukšajā telpā. Kamēr viņš vilcinājās, abi pārējie turpināja skriet pa krēslaino eju.

Deins, nevarēdams izšķirties, pagriezās atpakaļ uz izeju. Ja viņi tiks nogriezti no pārējiem, grupa būs kļuvusi vēl mazāka. Ko darīt — skriet pakaļ Kosti vai mēģināt atvest šurp pārējos? Viņš vēl pamanīja nesteidzīgā gaitā ienākam Muru. Un tad, Deinam par šausmām, izeja uz ārpasauli aizvērās! Atskanēja šķindoņa, kāda raksturīga, metālam saduroties ar metālu, un saules gaismu acumirklī nomainīja vakars.

—   Durvis! — Deins metās uz apslēpto izeju tikpat enerģiski kā bija sekojis Snollam gaitenī. Bet, pirms vēl viņš bija to sasniedzis, Mura viņu apturēja ar spēku, par kuru viņš pavisam bija aizmirsis.

—   Neuztraucies, — sacīja stjuarts. — Nekādu briesmu nav. Vilkokss un Senons ir drošībā. Viņiem ir hipnoizstarotāji, turklāt viņi zina, kā vajadzības gadījumā atvērt klinti. Bet kur ir Karls? Pazudis?

Muras balss Deinu nomierināja. Sis nelielā auguma cilvēks izturējās tik pašpārliecināti, ka pagaisa panika, kas bija likusi viņam skriet uz izeju.

—       Kad es viņu pēdējo reizi redzēju, viņš dzinās pakaļ Snollam.

—       Cerēsim, ka viņš to noķers. Man labāk patiktu, ja tagad Snolls atrastos pie mums, nevis kaut kur priekšā brīdinātu savējos.

Viņi steidzās tālāk un atklāja, ka gaitenis strauji pagriežas pa kreisi. Deins ieklausījās cerībā sadzirdēt skrejošu soļu troksni. Taču, kad tas atskanēja, uzreiz bija skaidrs, ka soļo viens cilvēks. Brīdi vēlāk parādījās mehāniķis. Bālajā gaisma, ko atstaroja gludās sienas, viņa seja bija ļoti mierīga.

—   Kur ir Snolls? — vaicāja Deins.

Kosti saviebās.

—       Viņš izkļuva cauri vienai no šīm nolādētajām sienām …

—        Kur tieši? — nenogaidījis, kamēr biedrs pabeidz, Mura devās uz to pusi, no kurienes tikko bija ieradies mehāniķis.

—        Durvis aizcirtās man deguna priekšā, tikko es pie tām piegāju, — iebilda Kosti. — Mēs nevaram viņam sekot. Varbūt vienīgi tad, ja kads atgādātu šurp to tauri no mašīnas.

Gaitenis turpinājās vēl nelielp gabaliņu un tad izbeidzās ar sienu, tikpat monolītu ka klints ārpusē. Taču tas nebija akmens, bet tas pats vienlaidu materiāls, no ka bija celtas ēkas Priekšteču pilsētas drupās.

—       Vai ši ir tā siena? — Mura piesita pie gludas virsmas.

Kosti drūmi pamāja.

—   Nav redzama ne mazāka šķirbiņa …

Dobja vibrācija, pie kuras jau bija ta pierasts, ka viņi to gandrīz nemanīja, bija jūtama cauri sienām, cauri pamatam zem kājām. Grūti pateikt, cik lielā mērā šī skaņa pastiprināja viņu neomulības sajūtu. Bet šaurais gaitenis un balā gaisma — viss liecināja, ka viņi iekļuvuši slazda.

—   Šķiet, mēs esam iestrēguši, — ieteicās mehāniķis. — Derētu tā kā atgriezties ielejā. Kur ir Vilkokss un Senons?

Deins paskaidroja. Arī viņš cerēja, ka ārā palikušie ar šo Jerikas bazūni atvērs ārdurvis. Viņš pagriezās un ar nolūku atgriezties pie ieejas sāka soļot pa gaiteni. Tas bija vedis taisni, kā viņš atcerejās, un tad taisnā leņķi bija sekojis pagrieziens, kura bija nozudis Kosti, sekodams Snollam …

Taču, kad Deins nonāca līdz stūrim un pagriezās, pazīstamā gaiteņa vietā viņa priekšā bija tikai trīs vai četras pēdas gara niša. Viņš samulsis apstājās. Te bija bijis tikai viens gaitenis, bez sānejām. Viņa priekša tagad vajadzēja būt taisnai ejai uz ārdurvīm. Bet tās vietā pacēlās siena. Viņš izstiepa roku, un pirksti sajuta gludu virsmu. Nē, tas nebija redzes māns!

Aiz muguras atskanēja apslāpēts kliedziens. Deins apsviedās un pašā laikā pamanīja vēl vienu barjeru, kas slīdēja ārā no sānu sienas un grasījās nogriezt viņu no pārējiem.

Deins pa kaklu pa galvu metās uz priekšu, cenzdamies izspraukties pa atlikušo šauro šķirbu, bet droši vien nebūtu paspējis, ja nenāktu palīga Kosti. Liekot liela visu savu pārcilvēcisko spēku, viņam izdevās uz bridi apturēt sienu. Bet, tikko Deins bija licis otrā pusē, siena ar triumfa pilnu klikšķi noslēdza eju. Viņi bija ieslēgti sešas pēdas garā gaiteņa posmā.

—  Tīri nostrādāts, — noteica Kosti. — Mēs tagad te sēdēsim, līdz viņiem labpatiksies ierasties mūs apciemot.

Mura paraustīja plecus.

—       Tagad varam nešaubīties, ka Snolls sacēlis troksni.

Tomēr stjuarts neizskatījās norūpējies. Kosti sāka izklaudzināt sienu, uzmanīgi ieklausīdamies, it kā cerēdams ar šo skaiiu to atvērt.

—       Te, protams, ir darīšana ar tālvadību, — savā rāmajā balsī turpināja Mura. — Jā, tagad viņi domā, ka mēs esam viņu nagos…

—       Bet tā nebūt nav, vai ne? — Muras izturēšanās radīja Deinā cerību.

—        Paskatīsimies. Ārdurvis kontrolē akustiska ierīce. Tans reiz sacīja, ka iekārtas radītie traucējumi esot galvenokārt ultraskaņas diapazonā. Ja tā, tad varbūt mēs atradīsim šim slazdam atslēgu.

Viņš atpogāja formas jaku un sāka kaut ko meklēt iekšējā krūšu kabatā, kur tirgotāji mēdza glabāt savus lielākos dārgumus. Beidzot viņš izņēma collas trīs garu caurulīti no kādas pulētas gludas vielas, kas atgadināja kaulu.

Kosti pārtrauca klaudzināt pa sienu.

—   Ā, jūsu slavenais pievilinātājs…

—       Tieši tā. Ar to es Karmuli pievilināju kukaiņus. Tagad palūkosimies, vai tā der arī kam citam…

Viņš pielika caurulīti pie lūpām un iepūta tajā. Taču neatskanēja neviena Zemes iedzīvotāju ausīm uztverama skaņa. Kosti sajūsma noplaka.

—   Nav jēgas …

Mura pasmaidīja.

—        Jūs esat nepacietīgs, Kari. Te ir desmit ultraskaņas toņu. Es esmu izmēģinājis tikai vienu. Ļaujiet man izmēģināt arī pārējos, un tad varēsim spriest par veiksmi vai neveiksmi.

Sekoja ilgas minūtes klusuma. Nekādu redzamu rezultātu…

—   Neiedarbojas, — Kosti nošūpoja galvu.

Taču Mura nepievērsa viņam uzmanību. Laiku pa

laikam viņš atņēma caurulīti no mutes, atpūtās un mēģināja atkal. Deins bija pārliecināts, ka izmēģināts jau vairāk par desmit toņiem, bet stjuarts nelikās zaudējis cerību.

—   Nu jau ir vairāk nekā desmit, — nikni norūca Kosti.

—   Signāls, kas atvēra pirmās durvis, sastāvēja no trim toņiem. Tāda pati kombinācija var būt pielietota arī šeit. — Un Mura atkal pacēla caurulīti.

Kosti apsēdās uz grīdas, ar visu savu būtni pauzdams nevēlēšanos piedalīties šajā, pēc viņa domām, bezcerīgajā pasākumā. Deins notupās viņam blakus. Taču Muras pacietība šķita bezgalīga. Spriežot pēc Deina pulksteņa, bija pagājusi stunda un arī otra jau bija krietni gabalā. Deins pabrīnījās — kā gan šajā telpā iekļūst gaiss? Droši vien cauri sienām, tāpat kā gaisma, jo nekāda cita ceļa neredzēja. Elpot bija viegli.

—   Sī svilpošana neko nedos, — īgni ierunājās Kosti. — Jūs drīzāk nolietosiet savu svilpi nekā iz- kļūsiet cauri šai te… — viņš ar dūri trieca pa sienu.

Un pēc šī pieskāriena daļa sienas lēni pavirzījās, paveroties pārdesmit collu platai un pēdas sešas augstai spraugai.

15. LABIRINTS

—   Ir! — Deins uzsauca Muram, bet Kosti ieķērās ar rokām spraugas malā, visiem spēkiem cenzdamies paplest to platāku. Tas prasīja ārkārtīgu piepūli, it kā durvis ilgu laiku nebūtu lietotas.

—   Tomēr šī nav tā eja, — elsa mehāniķis.

—   Protams, tā neiziet uz gaiteni, — piekrita Mura. — Tomēr tā ir izeja no slazda, un tas jāprot novērtēt. Turklāt, spriežot pēc tā, ka mums bija tā jānopūlas, šī izeja reti tiek izmantota. Jo iabāk mums. Acīmredzot es esmu uzdūries retai toņu kombinācijai…

Viņš rūpīgi noslaucīja tievo caurulīti un noglabāja to.

Lai gan Kosti pulējās vaiga sviedros, viņam izdevās tikai nedaudz paplašināt spraugu. Mura pa to izlīda bez grūtībām, bet Deinam un mehāniķim vajadzēja papūlēties. Vienubrīd šķita, ka Kosti vispār neizdosies izspraukties cauri. Tikai pēc tam, kad viņš bija noņēmis savu plato jostu ar uzkabi un novilcis jaku, viņam ar grūtībām laimējās nokļūt pie pārējiem.

Tagad viņi atradās cita gaileni, šaurakā par to, kurā viņi bija ieslodzīti pirms tam. Sienas izstaroja to pašu pelecīgo gaismu. Taču, paspēris dažus soļus uz priekšu, Deins sajuta zem kājām mīkstu pamatu. Palūkojies lejup, viņš redzēja, ka grīdu klāj vismaz collu bieza smalku putekļu karta.

Mura atkabināja no jostas lukturīti un ļāva gaismas staram slīdēt pa priekšu. Putekļu karta visur bija vienmērīga, nekur nemanīja nekādu pēdu. Acīmredzot te jau sen neviens nebija gājis — varbūt pat kopš tiem laikiem, kad Priekšteči bija atstājuši savu kalnu citadeli.

—   Ei! — viņu uzmanību pievērsa Kosti satrauktais kliedziens.

Šaurā sprauga bija pazudusi, un tās vietā atkal bija gluda siena. Atpakaļceļa vairs nebija.

—  Viņi atkal mūs sagūstījuši! — aizsmakuša balsi noteica Kosti. Bet Mura pakratīja galvu.

—   Nedomāju vis. Šķiet, te ir kāds mehānisms, kurš automātiski iedarbojās, tiklīdz mēs bijām izgājuši pa spraugu. So eju neviens neizmanto — vismaz nav izmantojis jau gadiem ilgi. Man tā vien gribas domāt, ka Ričs un viņa zeļļi pat nezina, ka tā pastāv. Palūkosimies, kurp tā aizvedīs. — Un viņš enerģiski sāka soļot uz priekšu.

Kādu gabalu eja stiepās paralēli otrajam, plašākajam gaitenim, kurš bija kļuvis viņiem par slazdu. Nekas neliecināja, ka tas gludajās sienās būtu jebkādas durvis. Taču Deins nodomāja, ka tādu varētu būt neskaitams daudzums un katras paklausa noteiktai toņu kombinācijai. Bet viņiem nebija ne laika, ne vēlēšanās to pārbaudīt.

—   Vējš …

Mura lo varēja arī neteikt — Deins pats sajuta putekļainajā, smacīgajā gaiteni spēcīgāku gaisa plūsmu, kas nesa līdzi ārpasaules vēsumu un tikko jaušamu augu smaržu, kura tur ārā varbūt vispār nebūtu manāma.

Visi trīs steidzās uz priekšu un drīz vien atrada sienā atveri. No tas atpluda šalcoša skaņa, ko nespēja nomākt pat iekārtas ritmiskā darbība. Deins iebāza tumšajā četrstūrī roku, un pirksti sajuta glāsmainu gaisa plūsmu, it ka to sūktu iekšā pats kalns.

—  Ventilācijas sistēma, — Kosti pamodās inženieris. Viņš iebāza caurumā galvu un plecus.

—  Tas ir pietiekami plats, lai pa to varētu izlīst,— paspīdinājis ar lukturīti, viņš paziņoja.

Tas jāiegaumē, — noteica Mura. — Taču vispirms aiziesim līdz galam pa šo pašu eju.

Pēc minūtēm divdesmit viņi atkal uzduras sienai. Bet šoreiz Kosti nezaudēja drosmi.

—   Ņem nu talkā savu svilpi, Frenk, — viņš mudināja, — un atver mums durvis…

Taču Mura nesteidzās paklausīt šim padomam, bet lukturīša gaisma vērīgi izpētīja sienu. Tā vairs nebija Priekšteču darinātā gluda virsma — viņu priekša pacēlās raupja dabiska akmens siena.

—   Nedomāju, ka šis te paklausīs svilpei, — viņš sacīja. — Te ceļš izbeidzas, un izejas nav…

—   Bet gaitenim kaut kur taču jāaizved, — iebilda Deins.

—   Jā. Katrā ziņā te ir daudz neredzamu durvju. Un mēs nezinām, ar kādām skaņu kombinācijām tās. atvērt. Manuprāt, nav jēgas šķiest laiku, meklējot šīs kombinācijas. Iesim atpakaļ uz ventilācijas cauruli. Ja tā piegādā gaisu veselai eju sistēmai, mēs varbūt pa to nokļūsim citā gaitenī…

Viņi devās atpaka'ļ. Kosti bija taisnība — ventilācijas caurule bija pietiekami plata, lai pa to varētu līst gan viņš pats, gan arī Deins. Turklāt tajā nebija putekļu, kas klāja sānejas grīdu.

Cits aiz cita viņi ielīda lūkas melnajā tumsā. Tur nebija spokainās atblāzmas, kura, lai garsvāji, tomēr apgaismoja gaiteņus.

Pirmais līda Mura, rādīdams ceļu ar lukturīti. Viņi atradās pieklājīgu izmēru caurulē, un pretī no ārpuses plūda gaiss. Taču tagad, rokām un kājām saskaroties ar klinti, viņu ķermeņus savā varā pārņēma iekārtas vienmērīgais ritms.

Pēkšņi stjuarts izslēdza lukturīti.

—   Priekšā gaisma… — viņš aizsmacis nočukstēja.

Kad Deina acis bija apradušas ar tumsu, arī viņš ieraudzīja priekšā bāli pelēku apli. Viņi bija sasnieguši ventilācijas caurules galu.

Taču, pienākuši tuvāk, viņi konstatēja, ka izeju noslēdz metāla režģis, caur kuru varēja izbāzt roku. Aiz tā pletās milzīga tukša telpa. Mura palūkojās ārā, un Deins pirmo reizi pa visu šo laiku, kopš pazina neparasti nesatricināmo stjuartu, dzirdēja viņu pārsteigumā iesvilpjamies. Deins paplikšķināja viņam pa muguru, atgādinādams, ka arī viņš un Kosti vēlas paskatīties.

A'tura piespiedās pie caurules sienas, un Deins ieņēma viņa vietu. Telpa ārpusē bija milzīga — šķita, ka visa kalna iekšpuse ir izdobta, lai tajā ievietotu visdīvaināko būvi. Pastiepies uz priekšu, kravas uzrauga palīgs lejā ieraudzīja neparastāko celtni, kādu jebkad bija skatījis.

Tai nebija jumta, un tās ārējo sienu augšējā mala pacēlās apmēram sešas pēdas zem ventilācijas lūkas ieejas. Bet šīs sienas… tās meta trakulīgus likumus un pagriezās dažādos leņķos, veidojot neregulāru formu telpas, kurām bija attāla līdzība ar parastām istabām. Gaiteņi, par kuru sākumu viņiem nebija ne jausmas, beidzās ar sešstūrainām vai astoņstūrainām telpām bez izejām. Citur savukārt ejas savienoja vairākas telpas bez kādas jēgas, jo galējai no tām tāpat nebija ne ieejas, ne izejas.

Sienas bija vismaz trīs pēdas biezas. Varēja nokāpt uz tām un iet uz priekšu, mēģinot noskaidrot, kādam nolūkam šis sarežģītais labirints domāts, vai arī vispār to apiet. Un, tā kā atpakaļceļa nebija, tas bija vienīgais, ko viņiem atlika darīt. Deins parāpās atpakaļ, dodams vietu Kosti.

Mehāniķis palūkojās uz savādo ainavu un pārsteigts iesvilpās.

—   Kam tas viss? — viņš vaicāja. — Tam taču nav nekādas jēgas …

—   Jā, mūsu izpratnē tam varbūt tiešām nav jēgas, — piekrita Mura. — Taču nostrādāts tas ir godam un ne jau nu bez zināma nolūka. Kaut ko tādu nemētiz celt tāpat vien.

Deins pastiepās pāri Kosti plecam un pakratīja režģi.

—   So te vajadzēs izlauzt…

—   Labi, bet ko pēc tam? — vaicāja mehāniķis. — Spārnu taču mums nav!

—  Mēs nolaidīsimies uz sienām. Tās ir pietiekami platas, un mēs varētu pa tām doties tālāk …

Kosti bridi klusēja. Tad viņa lielas ķetnas aptaustīja režģi.

—  Jā, te būs jāpapūlas …

Viņš izņēma savu instrumentu somu un ķērās pie režģa ramja.

Tāpat saliekušies viņi notiesāja pa porcijai no neaizskaramās pārtikas devas. Ta ka pelecigā krēsla ala joprojām bija tada pati, laiku varēja noteikt tikai pēc pulksteņa. Šķita, ka ir pusnakts, taču pulkstenis radīja pēcpusdienu.

Kosti norija savu sintētiskās barības devu un turpināju darbu. Kad viņš nolika pie malas instrumentus, bija pagājusi krietni vairāk nekā stunda.

—   Nu, palūkosim!

Viņš bez sevišķas piepūles izgrūda režģi ārā, un caurules gals bija vaļā. Taču viņš nemetas āra, kā Deins bija gaidījis, bet palīda atpakaļ, palaizdams garām pārējos. Mura pabāza laukā galvu un atskatījās uz Deinu.

—   Jums būs man jāpalīdz sasniegt sienu. Mans augums par mazu …

Viņš izstiepa rokas, un Deins tās stingri satvēra pie plaukstu pamatiem. Mura atmuguriski uzmanīgi izlīda no ventilācijas ejas, un viņa svars vienubrīd nedaudz parāva Deinu līdzi. Taču Kosti tūlīt satvēra viņu jostas vietā, un stjuarts sasniedza sienu.

—   Kārtībā! — Mura paziņoja, paskrēja pa sienu pāris pēdu pa labi un apstājās.

Deins pagriezās, grasīdamies pievienoties stjuartam.

—   Laimīgu ceļu! — no tumsas atskanēja Kosti balss. Tā vietā, lai saliektos un sekotu biedriem, mehāniķis bija ielīdis atpakaļ ejā.

—   Ko jūs ar to gribat teikt? — vaicāja Deins, saklausījis Kosti balsī kaut kādu savādu intonāciju.

—   Tālāk jums būs jādodas bez manis, puis, — mehāniķis mierīgi atteica. — Mana galva nepanes augstumu. Es nevaru iet pa šīm sienām… divi soļi, un es novclšos lejā.

Deins bija pavisam aizmirsis šo milža vājo vietu. Ko lai viņi iesāk? No šejienes varēja izkļūt tikai pa sienām, bet Kosti pa tam nespēja iet. Bet nevarēja taču atstāt viņu šeit.

—   Paklausies, puis, — ierunājās Kosti. — Jums abiem jāiet tālāk. Es palikšu tepat. Ja atradīsiet izeju, es varbūt kaut kā līdz tai aizkļūšu. Bet, kamēr jūs meklēsiet, es tikai traucēšu. Tā būs prātīgāk…

Varbūt tiešām tā bija prātīgāk, taču Deins tam nevarēja piekrist. Taču, vēl pirms viņš paguva kaut ko iebilst, Kosti dzelžaini satvēra viņu aiz rokām, aizstūma līdz ejas galam un nolaida lejā, līdz viņa kājas pieskārās sienai, un atkāpās ejā.

—   Kosti nenāks… Viņš saka, ka nevarot noiet!

Mura pamāja.

—   Ja, — viņš sacīja, norādīdams uz sienu labirintu, — viņš šeit tiešām nevarētu noiet. Bet, tiklīdz būsim atraduši izeju, mēs atnāksim pēc viņa. Mēs vieni paši tiksim uz priekšu ātrāk, un Karls to saprot …

Joprojām juzdamies kā nodevējs, Deins negribīgi sekoja stjuartam, kas droši kā kaķis sāka iet pa sienu uz juceklīgā labirinta pusi. Sienas bija apmēram divdesmit pēdu augstas; telpas un gaiteņi, ko tas veidoja, bija pilnīgi tukši. Šķita, ka gadsimtiem ilgi te nav bijusi neviena dzīva būtne. Pēkšņi Mura klusi iesaucās un ļāva gaismas staram krist lejup kādā šaurā telpā.

Pienācis klāt, Deins ieraudzīja baltu kaulu kaudzi un galvaskausu, kas vērās viņos ar tukšiem acu dobumiem. Labirintā reiz bija iekļuvis kāds nelaimīgais, lai paliktu tur uz visiem laikiem.

Muras lukturīša gaisma lēni aprakstīja apļus ap skeletu. Viņi pamanīja drēbju atliekas, un gaisma atstarojās no niķelētas sprādzes.

Gūsteknis, — lēni sacīja stjuarts. — Jā, šajā

labirintā cilvēks var klaiņot vai visu mūžu un neatrast izeju…

—   Jūs domājat, ka viņš šeit atrodas kopš… kopš… — Deins sastomījās, nevarēdams nosaukt laika posmu, kas pagājis kopš pilsētas izpostīšanas un Limbo nosvilināšanas.

—   Domāju, ka ne. Tas ir bijis cilvēks, tāpat kā mēs. Protams, viņš te guļ jau ilgi, taču ne kopš tiem laikiem, kad ticis būvēts šis labirints.

Turpinot pāriet no vienas sienas uz citu, kuras iz- vijās un izlocījās visdažādākajos virzienos, tomēr visu laiku tiecoties uz centru, viņi visu laiku lūkojās telpās zem sevis, cerēdami ieraudzīt vēl kādas paliekas. Deins saprata, ka šī savādā bišu šūnām līdzīgā būve aizņem daudz lielāku platību, nekā bija šķitis, lūkojoties pa ventilācijas lūku. Sīs līdzenās, masīvās sienas, kas krustojās, izlocījās un atkal krustojās, lai izbeigtos dīvainā tukšumā, droši vien aizņēma vairākas kvadrātjūdzes.

—   Kaut kādam mērķim, — murmināja Mura. — Kaut kādam nolūkam taču jābūt — bet kādam? Kaut kādas nepareizas līnijas… tāpat kā celtnēm tur, pilsētā. Tas ir Priekšteču darbs. Bet kāpēc… kāpēc gan viņiem vajadzēja izdomāt kaut ko tādu?

—   Cietums? — ierunājās Deins. — Cilvēks, kas šeit ieslodzīts, nekad vairs netiek ārā. Reizē cietums un soda vieta.

—   Nē, — Mura pakratīja galvu. — Pārāk grandiozi. Cilvēki necels neko tādu tikai tāpēc, lai sodītu noziedzniekus. Lai spriestu taisnu tiesu, pastāv paņēmieni, kas prasa mazāk laika un pūļu.

—   Bet varbūt Priekšteči nebija cilvēki? ..

—   Varbūt viņi nebija tādi cilvēki kā mēs. Bet ko mēs saprotam ar vārdu «cilvēki»? Mēs to lietojam, lai apzīmētu saprātīgas būtnes, kuras zināmā mērā spēj ietekmēt apkārtējo vidi un savu likteni. Sajā ziņā

Priekšteči, protams, ir bijuši cilvēki. Bet neviens mani nepārliecinās, ka viņi šo te izmantojuši tikai par cietumu un soda vietu!

Viņi abi droši turējās kājās un nebaidījās no augstuma, tomēr neriskēja iet pa šaurajām sienām pārāk ātri. Deins atklāja, ka, pārāk ilgi lūkojoties ejās un telpās lejā, sāk reibt galva, tāpēc laiku pa laikam bija jāapstājas un jāskatās pelēkajā tukšumā virs galvas, lai pārvarētu nelabumu. Un visu laiku sienās bija jūtama vibrācija — varenajai iekārtai vajadzēja būt kaut kur šajā kalnu grēdā, un arī labirintam tajā droši vien bija sava nozīme. Kā jau bija norādījis Mura, sienu plānojumā līnijas Zemes iedzīvotāju izpratnē bija «nepareizas» un radīja sajūtu, kas robežojās ar bailēm.

Labu gabalu tālāk viņi atrada otru liki. Šoreiz lukturīša gaismā bija redzama formas jaka ar pazīstamām uzšuvēm — tas bija Inspicēšanas dienesta darbinieks.

—   Var jau būt, ka te nav bijis paredzēts cietums, — noteica Deins, — bet par tādu tas ir izmantots.

—   Sis te gii) jau vairākus mēnešus, — sacīja Mura, joprojām apgaismodams sačokurojušos ķermeni. Taču Deins vairījās to uzlūkot. — Varbūt viņš ir no «Rim- bolda» … vai no kāda cita sadauzīta kuģa.

—   Viņi ar savu velnišķīgo mašīnu katrā ziņā ir notriekuši ne vienu vien Inspicēšanas dienesta kuģi. Varu derēt, ka te ir krietni daudz vraku.

—   Pareizi, — Mura piecēlās. — Un šim nelaimīgajam mēs nevaram palīdzēt. Iesim…

Visu laiku ar nepacietību gaidījis, kad beidzot varēs atstāt šo senās traģēdijas mēmo liecinieku, Deins tūlīt devās tālāk uz nākamo stūri.

—   Pagaidi!… — pacēlis roku, pavēloši uzsauca stjuarts.

Deins paklausīgi apstājās. Varēja redzēt, ka stjuarts ar visu savu būtni cenšas kaut ko saklausīt. Tad ari Deins uztvēra šo skaņu — zābaku soļu troksni uz akmeņiem, magnētiskajām zolēm izsitot nevienmērīgu ritmu, it kā to valkātājs skrienot grīļotos. Mura, brīdi klausījies, ātri pagriezās pa labi un devās atpakaļ pa to pašu ceļu, kur viņi bija nākuši.

Skaņa apklusa, un Mura sāka mīņāties uz vietas, līdzīgi medību sunim paiedamies te pa labi, te pa kreisi, un spīdināja lukturīša gaismu te. vienā šaurā un līkumotā nodalījumā, te cita.

Viņš atradās virs kādas samērā taisnas ejas, kad soļu troksnis atjaunojās. Taču šoreiz ritms bija lēnāks, ar pārtraukumiem, it kā skrējēja spēki draudētu izsīkt. Tur bija ieslodzīts vēl viens nelaimīgais — kaut nu viņiem izdotos to atrast! Deins metas uz priekšu tikpat enerģiski kā Mura.

Taču skaņa te bija manīgs orientieris. Sienas to atbalsoja, noslāpēja vai pastiprināja, tāpēc viņi tikai aptuveni varēja noteikt, no kurienes ta nāk. Viņi turpināja virzīties uz priekšu ar tādu aprēķinu, lai starp viņiem visu laiku būtu ne vairāk par diviem nodalījumiem, un apgaismoja katru stūrīti.

Deins pa šauro taku gāja gar kādu sešstūrainu telpu ar nevienāda garuma sienam un tikko bija nokļuvis uz vienas no tam, kas bija daļa no līkumota gaiteņa. Pēkšņi viņš kādā līkumā pamanīja kustību — kāds stāvs grīļodamies vilkās uz priekšu, ar vienu roku balstīdamies pret sienu.

— Šurp! — viņš uzsauca stjuartam.

Cilvēks lejā, sasniedzis ejas galu un uzdūries kārtējai sienai, ievaidēdamies noslīga zemē. Viņš nekustīgi gulēja uz mutes divdesmit pēdu zemāk par saviem iespējamajiem glābējiem. Deins vēroja absolūti gludās sienas un neVarēja iedomāties, ka varētu nokļūt lejā, lai sniegtu palīdzību.

Pieskrēja Mura, pārvietodamies ar tādu vieglumu, it kā visu mūžu nebūtu darījis neko citu kā tikai skraidījis pa labirintu sienām. Tagad leja gulošo ķermeni apgaismoja divi lukturīši.

Saplēstais Tirdzniecības flotes formas tērps neradīja šaubas. Gūsteknis bija tirgonis, tāpat kā viņi paši. Viņi nezināja, vai nepazīstamais pamanījis gaisinu, bet viņš pēkšņi ievaidējās un apvēlās uz muguras. Viņa seja bija klāta brūcēm un zilumiem, kas liecināja par prasmīgu un brutālu spīdzināšanu. Deins varbūt arī nebūtu viņu pazinis, toties Mura nešaubījās.

—   Ali!

Varbūt Kamils to bija sadzirdējis, bet varbūt tikai dzelžainā griba bija tā, kas lika viņam saņemties. Viņš vēlreiz ievaidējās, sasistās lūpas izmocīja dažus nesaprotamus vārdus, un aizpampušās acis' pavērsās pret viņiem.

—       Ali! — sauca Mura. — Mes esam šeit. Vai tu mūs dzirdi… vai tu saprati?

Pagriezis pret viņiem nomelnējušo seju, Kamils izmocīja dažus sakarīgus vārdus:

—   Kas?… Neredzu …

—       Mura, Torsons! — atbildēja stjuarts, cenzdamies runāt skaidri. — Vai tu esi ievainots?

—   Neredzu… Nav spēka … Izsalcis…

—        Kā lai mes nokļūstam lejā? — vaicāja Deins. Kaut viņiem tagad būtu virves, ar kurām viņi miglā bija piesējušies pie apvidus mašīnas! Bet tās bija tur, un nebija nekā, ar ko tās aizvietot.

Mura atāķēja jostu.

—   Mums ir divas jostas …

—  Arī kopā tās nav pietiekami garas!

—  Ja, tiesa gan, bet paskatīsimies…

Deins noņēma jostu un vēroja, kā stjuarts to piesprādzē pie savējās. Tad Mura sacīja:

—   Tev vajadzēs mani nolaist. Vai varēsi?

Deins vērtējoši pārlaida skatienu sienai. Tās augšmala bija gluda, un uz tās nebija gluži nekā, pie kā varētu pieķerties; ja viņš nenoturēs stjuarta svaru, tad tiks norauts līdzi. Bet citas izejas nebija.

—   Pacentīšos …

Viņš nogūlās uz vēdera, ar zābaku purngaliem aiz- āķējās aiz sienas otras malas un ar kreiso roku pieķērās blakussienai. Mura pa to laiku bija izvilcis blasteru un to rūpīgi noregulēja.

—   Nu, es eju…

Turēdams blasteru vienā rokā, viņš ar otru ieķērās improvizētajā trosē. Deins, zobus sakodis, turēja, juzdams plecā neizturamas sāpes.

Pēkšņi sejā iesitās apžilbinošs karstums, kas lika aizvērt acis un noliekt galvu. Rīklē un deguna līda kodīgi dūmi, un viņš beidzot saprata, ko Mura nodomājis. Stjuarts, laizdamies lejā, ar blasteru izdedzināja gludajā sienā pakāpienus, izveidojot kāpnes, pa kurām sasniegt Ali-,

16. LIMBO SIRDS

Pēkšņi Muras svars vairs nebija jūtams, un Deinu nekas vairs nevilka lejup. Viņš palūkojās pāri sienas malai. Tumsā skaidri varēja saredzēt veselu rindu caurumu — tuvākie bija melni, bet citi, zemāk par pirmajiem, vēl sārti kvēloja. Sāpošo pirkstu tvēriens atslāba, un jostas noklaudzēja uz grīdas.

Kad pēdējie blastera izdedzinātie pakāpieni bija atdzisuši, Deins uzvilka pie jakas piedurknēm piesprādzētos cimdus, lai Limbo aukstajā gaisā nesaltu rokas, un sāka izmēģināt improvizētās kāpnes. Lai gan tās izbeidzās labu gabalu virs grīdas, viņš bez grūtībām nolēca lejā.

Mura bija izņēmis pārnēsājamo aptieciņu un pašlaik apstrādāja Ali sadauzīto seju.

—   Lukturīti! — nepacietīgi nokomandēja stjuarts. — Parādi gaismu!

Deins turēja lukturīti, kamēr ievainotajam tika sniegta pirmā palīdzība. Kad stjuarts bija beidzis, Ali jau spēja nedaudz redzēt. Viņam iedeva iekost un nelielu malku tonizatora no rezerves devas. Kaut gan viņš vēl nespēja savilkt sasisto seju smaidā, taču viņa balsī jau jautas parastais ironiskais tonis:

—   No kurienes jūs te uzradāties — ar fliteru?

Mura piecēlās kājās un palūkojās plašajā debess

velvē virs labirinta.

—   Nē. Taču fliters te noderētu gan, tas tiesa…

—   Jā gan… — lai gan Kamils ar sasistajām un uzpampušajām lūpām spēja tikai neskaidri murmināt, tomēr viņš bija noskaņots runāt. — Es jau domāju, ka man beigas, kad pēkšņi parādījāties jūs. leslodzī- dams mani šeit, šis nelietis Ričs sacīja — ja vien es būšot pietiekami gudrs, tad atradīšot izeju no šejienes. Taču es domāju, ka te var līdzēt vienīgi spārni!..

—   Bet kas viņiem te galu galā ir? — vaicāja Deins. — Cietums?

—   Pa da|ai cietums, pa daļai vēl kaut kas… Vai jūs zināt, kas te notiek? — Ali balss uztraukumā sāka drebēt. — Viņi atraduši Priekšteču iekārtu — un tā joprojām darbojas! Tā notriec un sadragā jebkuru kuģi, kas nokļuvis zināmā attālumā no planētas. Un pēc tam šī banda aplaupa to līdz pēdējam.

—   Tā viņi ir sagūstījuši arī mūsu «Karalieni», — sacīja Deins. — Tikko tā mēģinās pacelties, tā tiks sadauzīta.

—   Tad redz, kas par lietu! Viņi darbina mašīnu gandrīz nepārtraukti un, pirms viņi mani bija iemetuši šeit, es noklausījos kādu sarunu par to, cik ilgi tā varētu darboties bez apstājas. Šķiet, ka līdz šim tā ieslēgusies un izslēgusies automātiski, paklausot kādam impulsam, par kuru viņiem nav nekādas sajēgas. .. Lai nu ka, atslēga visam ir meklējama kaut kur tepat, šajā nolādētajā jucekli!..

—   Iekārta te, labirintā? — Mura pētīja sienas, kas slējās virs viņiem, it kā cerēdams izvilkt atbildi no pašām klintīm.

—   Vai nu pati iekārta, vai kaut kas svarīgs, kas ar to saistīts. Caur labirintu var iziet… ja vien zina ceļu. Pa visu šo laiku, kopš es te klīstu, es divas reizes dzirdēju ļaužu balsis, vienu reizi tepat aiz sienas. Bet man tā arī neizdevās atrast pareizo ceļu. — Ali nopūtās. — Es jau taisījos izlaist garu, kad pēkšņi kā no debesīm nokritat jūs.

Deins aplika jostu un izvilka blasteru. Noregulējis to uz minimālo jaudu, viņš sāka izdedzināt sienā trūkstošos pakāpienus.

—  Mēs varam to pameklēt, — viņš sacīja, joprojām turpinādams strādāt.

—   Tas būs jādara jums, — noteica Mura. — Un pēc iespējas nemānāmi, izvairoties no jebkādiem starpgadījumiem. Ali nespēj iet pa sienām, vismaz pagaidam nē. Paskatieties — varbūt no augšas jums izdodas ieraudzīt ceļu, par kuru viņš runa. Un pēc tam jūsu vadība mēs varam doties uz priekšu …

Tas izklausījās saprātīgi. Kamēr Deins gaidīja pakāpienus atdziestam, Mura pavēstīja Ali, kas noticis, kopš viņš bija pazudis. Ali savukārt izstāstīja savus piedzīvojumus.

—   Divi no viņiem bija gaidījuši paslēptuvē un uzklupa man, — viņš sacīja, acīm redzami kaunēdamies par savu ncpiesardzību. — Katram bija savs lidapa- rats! — Viņa balsi ieskanējās godbijība. — Bet ko nu par to! Augstais kosmos, šī planēta taču ir vesela Priekšteču tehnikas noliktava! Ričs izmanto šīs mašīnas, nezinādams nedz to funkcijas, nedz, kā tās dar-

iyo bojas — ar vārdu sakot, nezinadams neko! Kā jau teicu, šie kalni ir vesela noliktava. Nu, tātad viņi mani sagūstīja, apdullināja… Kad es atjēdzos, biju sasiets un atrados vienā no viņu posmainajām apvidus ma- šīnām. Pēc tam Ričs ar dažiem saviem rīkļurāvējiem sarīkoja nelielu nopratinašanu… — Ali balss skanēja drūmi, un viņš neiedziļinājās sīkumos, taču par notikušo pietiekami daiļrunīgi liecināja viņa seja. — Tad viņi pateica dažas asprātības un ieslodzīja mani te; šķiet, kopš tā brīža es visu laiku esmu riņķojis apkārt. Bet — vai jūs saprotat, ka tieši šo vietu visi meklē jau gadiem? Priekšteču tehnika turklāt ir jauna, kā tikko izgatavota! Ja mēs tiktu ara no šejienes…

—  Jā, vispirms jātiek arā, — iejaucās Mura. — Un arī iekārtā …

Deins uzmeta skatienu sienas augšmalai.

—   Kā es jūs atkal atradīšu?

—   Peilējot. Turklāt… — Mura paņēma lukturīti, noregulēja to uz mazāko jaudu un nolika uz grīdas, tā lai gaismas stars būtu versts uz augšu. — Kad būsiet augšā, paskatieties, vai bus labi redzams.

Turēdamies pie pakāpieniem, Deins uzrāpās uz sienas un atskatījās. Ja, laternas gaismas stars vertikāli šķēla tumsu, tuvumā atgadinot «Karalienes» bāku. Viņš pamaja abiem biedriem lejā un devās ceļa, vii» zīdamies uz labirinta centru, kur, pēc Ali domām, bija meklējama iekārta.

Sienas, liecoties un veidojot asus pagriezienus, veda te pa labi, te pa kreisi, un Deinam laiku pa laikam vajadzēja griezties atpaka'ļ. Nekur nebija neviena gaiteņa, kurš nebeigtos ar strupceļu. Un, ja arī tads bija, tad to varēja atvērt tikai ar skaņu signālu, bet citādi visi likās vienādi.

Taču Deins ar visu ķermeni izjuta apslēptas iekārtās dobjo ritmu. Katrā ziņa viņš atradās netālu no ta avota. Pēkšņi priekšā pelēkajā krēsla kļuva redzama savāda atblāzma. Tā nebija laternas gaisma — drīzāk šķita, ka šajā sektorā intensīvāk spīd sienas. Tuvodamies šai vietai, Deins palēnināja soli, baidīdamies sevi nodot ar metāla zoļu troksni.

Vispirms viņš nonaca pie dubultsienas, kura ietvēra ovālas formas telpu. Atstatums starp abām gludajām sienām bija aptuveni trīs pēdas. Nolēmis uzzināt, kas tur atrodas, viņš noriskēja un pārlēca uz iekšējo sienu, nometās četrrāpus, palīda uz priekšu un ielūkojās ovālajā telpa. Tas, ko viņš tur ieraudzīja, bija krasā pretstatā visai pārējai apkārtnei.

Tur bija mašīnas — milzīgi, torņiem līdzīgi briesmoņi, kurus klāja pārvalki. Krietnu trešdaļu apkārtējās sienas aizņēma vadības pults, kuras centrā bija redzama milzīga gluda metāla plāksne, kas stipri līdzinājās pazīstamajiem videoekrāniem. Taču uz šī ekrāna nebija redzamas nekādas ārpasaules ainas — tas bija absolūti melns, un pa to skraidīja gaismas signāli.

Telpā atradās trīs cilvēki. Kāda spilgtāka uzliesmojuma laikā Deins pazina Salzaru Riču un rīge- lieti, kurš arī bija ieradies ar «Karalieni». Trešo, kurš sēdēja pie paša ekrāna, uzlicis rokas uz plata paneļa ar taustiņiem, viņš redzēja pirmo reizi.

Te nu tas bija! Te bija Limbo ļaunā sirds, kas padarīja planētu par īstu biedu šajā kosmosa nostūrī! Un kamēr vien tā pukstēs — šie puksti viļņiem vien strāvoja caur viņa ķermeni —, «Karaliene» atradīsies planētas gūstā, un tās apkalpe būs bezspēcīga…

Bet vai tiešām tā bija? Deins jutās nedaudz satraukts. Ričs izmantoja šīs mašīnas, lāgā nezinādams, kam tās domātas. Turpretī citās rokās tas viss būtu gluži nekaitīgs. Varbūt viņš pats vērojot var uzzināt, kā vadāma iekārta, kas tur gūstā «Karalieni»?

Uz ekrāna joprojām mirgoja uguntiņas, un trīs vīri uzmanīgi un, kā likās, bažīgi vēroja tās. Neviens ne-

pieskārās ne svirām, ne pogām uz vadibas pults. Deins uz vēdera pielīda tuvāk, lai dzirdētu pavēles, ko, iespējams, dos Ričs.

Pāris minūtes nogulējis izstiepies aizsegā uz sienas, viņš pēkšņi izdzirdēja skrejošu soļu troksni. Pa labirintu kāds tuvojās. Tas bija kāds cits gangsteris; viņš pa līkumoto gaiteni skrēja uz daudzstūraino telpu, nekur neapstādamies, kā jau cilvēks, kurš zina ceļu. Sasniedzis sienu, viņš atmeta galvu un pilnā kaklā iesaucās:

—   Salzar!

Sauciens skanīgi atbalsojās zem plašās velves virs viņiem, Ričs apsviedās un nospieda kādu pogu uz vadības pults. Daļa sienas atvirzījās atpakaļ, lai ielaistu atnācēju.

—   Kas noticis? — Ričs aizkaitināts asi noprasīja.

Skrējējs joprojām tusnīja, un viņa gaļīgā seja bija

pietvīkusi.

—       Aigara ziņojums, šef. Viņš tuvojas… un viņam seko policijas kreiseris!

—       Policija? — cilvēks pie pults savā krēslā pa pusei pagriezās un pavēra muti.

—       Vai jūs viņu brīdinājāt, ka iekārta ir ieslēgta? — noprasīja Ričs.

—        Protams. Bet viņš vairs nevar manevrēt. Vai nu viņš nolaidīsies, vai arī policija viņu sagūstīs…

Ričs brīdi klusēja, pacēlis galvu, lai varētu redzēt ekrānu. Viņa otrs palīgs rīgelietis ierunājās pirmais:

—       Es vienmēr esmu teicis, ka te nepieciešama radiostacija, — viņš sacīja tāda cilvēka balsī, kuram pēc ilga strīda beidzot izrādījusies taisnība.

Cilvēkam pie vadības pults uz to jau bija gatava atbilde.

—       Labi, bet kā tu domā tikt galā ar traucējumiem, lai kaut ko uztvertu? — viņš iesāka, bet Ričs aprauti pavēlēja ziņnesim:

—   Dodies atpakaļ un pasaki Dženisam, lai Aigars dodas uz nosēšanos. Tieši pēc divām stundām, — viņš paskatījās pulkstenī, — mēs izslēgsim mašīnu uz stundu — uz vienu stundu, ne ilgāk. Viņam pa šo laiku jānosēžas… jānolaižas iespējami veiksmīgāk. Nebūs nekāda nelaime, ja viņš sadauzīs kuģi — pats jau nu viņš tiks sveikā cauri, par to es esmu drošs. Pēc tam mēs ieslēgsim mašīnu un sagūstīsim policijas kreiseri. Saprati?

—   Divas stundas, pēc tam tiks izslēgta uz stundu, viņam jāpagūst nolaisties, pēc tam atkal tiks ieslēgta, — noskaldīja ziņnesis. — Skaidrs!

Viņš pagriezās, atstāja telpu un smagiem soļiem aizrībināja pa gaiteni. Vienu brīdi Deins vēlējās it kā sadalīties, lai varētu gangsterim sekot un atrast izeju no labirinta. Bet tagad daudz svarīgāk bija redzēt, kā Ričs izslēgs mašīnu, lai viņa padotais varētu nolaisties.

—   Domā, viņam izdosies? — vaicāja cilvēks pie vadības pults.

—   Lieku divpadsmit pret diviem, ka izdosies, — strupi noteica rīgelietis. — Aigars ir lielisks pilots.

Taču otrs gangsteris joprojām šaubījās.

—   Viņam vajadzēs ieiet gravitācijas laukā un but gatavam ieslēgt bremžu dzinējus tieši tajā brīdī, kad mēs lauku noņemsim … riskanta padarīšana …

Ričs joprojām vēroja ekrānu. Uz tā parādījās divas jaunas uguntiņas. Taču tās svaidījās tik haotiski, ka Deins, nezinādams, kā neparastā ierīce izmantojama, neko no šīs dīvainās dejas nesaprata.

Riča lūpas kustējās, skaitot sekundes, un acis šaudījās no pulksteņa uz ekrānu un atpakaļ. Sasprindzinājums pieauga arvien vairāk. Cilvēks pie vadības pults bija sakņupis un nenolaida acis no taustiņu rindas sev zem pirkstiem. Pa to laiku rīgelietis savā

slīdošajā gaitā aizgāja līdz pults otram galam un pastiepa savu zvīņaino, zilgano, sešpirkstaino roku pret kādu sviru.

—       Stop! — iesaucās cilvēks pie pults. — Pulsē atkal!

Ričs rupji nolamājās. Uguntiņas uz ekrāna mežonīgi lēkāja augšup un lejup. Arī Deins juta, ka iekārtas dūkoņa kļuvusi citāda un ritms vairs nav tik vienmērīgs.

—       Pārslēdz atpakaļ! — Ričs pieskrēja pie pults. — Pārslēdz atpakaļ!

Cilvēks krēslā pagrieza pret viņu sviedriem klātu seju.

—       Kā lai es to izdaru? — viņš iesaucās. — Mēs taču nezinām, kāpēc tā notiek!

—       Saīsini staru — tas reiz palīdzēja, — deva padomu rīgelietis, vismierīgākais no visiem.

Gangsteris nospieda divas pogas. Visu triju skatieni pievērsās ekrānam, gaidot, kas notiks. Mežonīgi dejojošās uguntiņas nomierinājās, un tagad aina uz ekrana bija gandrīz tāda pati kā tad, kad Deins to bija ieraudzījis pirmo reizi.

—       Cik tālu pašlaik sniedzas gravitācijas lauks? — vaicāja Ričs.

—   Atmosfēras līmenī.

—   Un kuģi?

Viņa apakšnieks uzmeta acis pultij, nolasīdams dažu skalu rādījumus.

—       Tie sasniegs gravitācijas lauka robežu tikai pēc stundas… varbūt pēc divām. Taču mums būs vajadzīgs laiks, lai atjaunotu jaudu. Lai nu kā, bet šo nolādēto tirgoni tas neietekmē — tas jau nu nepacelsies.

Ričs izņēma no kabatas nelielu kārbiņu, uzbēra nedaudz no tās satura uz plaukstas un uzlaizīja.

—   Patīkami dzirdēt, ka vismaz kaut kas tev izdodas, — viņš noteica tik ledaini, ka Deinam pārskrēja tirpas pār kauliem.

—   Mēs taču par šo mašīnu tikpat kā neko nezinām, — cilvēks krēslā bungoja pa pults malu. — Neviens no mums nezina, kā ar to pareizi rīkoties. Pirmkārt, to ir būvējušas mums svešas būtnes…

—   Kad tu atjaunosi pilnu jaudu — ja tev tas izdosies —, paziņo man, — tas bija viss, ko Ričs atbildēja.

«Pilna jauda tiks ieslēgta pēc divām stundām,» domāja Deins. «Ja es pa šo laiku paspētu atgriezties kopā ar Muru… un varbūt ari ar Kosti un Ali… Šī svira, kuru grasījās nospiest rīgelietis, — tā droši vien ieslēdz kaut ko svarīgu. Ja mēs varētu ieņemt šo telpu un sagūstīt tajā esošos ļaudis, mums izdotos uzzināt par mašīnas darbību vēl ko vairāk. Pieņemsim, ka policijas kreiseris sekmīgi nolaižas tūlīt pēc noziedznieka, kuram tas seko!.. Ko man tālāk darīt?»

Jautājumu viņa vietā izšķīra Ričs. Joprojām ritmiski gremodams, gangsteru barvedis devās pie slepenajām durvīm.

—   Divas stundas, tu saki? — viņš iedams izmeta pār plecu. — Mums visiem būs labāk, ja tu to paveiksi uz pusi īsākā laikā, saprati? Es atgriezīšos pēc stundas — sagatavojies uz to laiku dot pilnu jaudu. — Ātri pamājis rīgelietim, Ričs izgāja pa atvērumu sienā.

Tagad Deins bija gatavs viņam sekot. Viņš nogaidīja, līdz Ričs bija pietiekami tālu, un devās viņam nopakaļ pa līkumotajiem gaiteņiem. Gangsteris gāja pārliecināti, kā pa labi pazīstamu ceļu. Vēl pirms viņi bija nonākuši vienā līmenī ar Muras improvizēto nelielo bāku, kuru Ričs no lejas saredzēt nevarēja, Deins jau bija atšifrējis labirinta noslēpumu. Divi pagriezieni pa labi, tad viens pa kreisi, vēl trīs pa labi, izlaist vienu eju un atkārtot visu no jauna. Ričs to visu veica četras reizes, un Deins bija pārliecināts, ka tā tas turpināsies lidz pat izejai no labirinta. To sapratis, viņš pagaidīja, līdz gangsteris attālinās par kādiem pieciem gaiteņiem, un devās uz telpu, kurā bija atstājis Muru un Ali.

Muras pūliņi nebija bijuši veltīgi — Kamils jau bija piecēlies un staigāja. Tikko Deins bija nokāpis pa primitīvajām kāpnēm, abi nepacietīgi mudināja viņu stāstīt.

—   … Lūk, tādas tās lietas, — Deins pabeidza savu ziņojumu. — Policijas kreiseris seko šim putnam pa pēdām. Kamēr viņi nav nonākuši atmosfērā, nekas nedraud. Taču, tikko mašīnas jauda atkal sasniegs maksimumu … — viņš uzsita knipi.

—   Tagad ir mūsu kārta rīkoties! — Kamils vēla vārdus pār uzpampušajām lūpām. — Mums jāizslēdz šī iekārta. Pavisam!

—   Jā, — noteica Mura, piegājis pie sienā izveidotajiem pakāpieniem. — Bet vispirms jāatved šurp Kosti…

—   Kā jūs domājat viņu nogādāt uz šejieni? Viņš taču teica, ka nevarot iet pa sienām …

—   Ja cilvēks ir spiests, viņš var paveikt visu, — atbildēja Mura. — Jūs palieciet šeit, un es atvedīšu Kosti. Bet vispirms parādiet man ce|u uz šo «sirdi»…

Deins aiz stjuarta vēlreiz uzkāpa uz sienas un aizveda viņu garām trim starptelpām uz gaiteni, kurā bija redzējis līkumojam Riču. Kad viņš paskaidroja Muram maršruta sistēmu, stjuarts pasmaidīja savu rāmo smaidu.

—   Ļoti vienkārši, vai ne? Tagad paliec pie Kamila… un nedari nekādas mu'ļķības, kamēr es atgriezīšos. Tas viss ir augstāka mērā interesanti…

Deins paklausīgi devās atpakaļ uz telpu, kurā bija palicis inženiera palīgs. Kamils sēdēja uz grīdas, atspiedies ar muguru pret sienu un pievērsis savu savainoto seju lukturīša gaismai. Deina zābakiem noklabot uz grīdas, viņš pagrieza galvu.

—   Laipni lūdzam, — viņš nočāpstināja. — Tagad pastāsti man kaut ko vairāk par šo iekārtu …

Viņš uzdeva veselu virkni jautājumu par to, ko Deins bija redzējis, un kravas uzrauga palīgs atbildot vairākas reizes sapinās. No mašīnām viņš bija redzējis visai maz, jo tās sedza pārvalki. Tāpat viņš nevarēja aprakstīt arī vadības pulti, jo tobrīd viņa uzmanību vairāk bija saistījuši cilvēki pie tās. Un atkal Deinu pārņēma nepiemērotības sajūta. īstam tirgotajam bija jātur acis vaļā, un ne uz brīdi viņš nedrīksteja atslābināt uzmanību. Tagad Deins acīmredzot bija palaidis garām vēl vienu izdevību. Un viņā atkal pamodās vecā nepatika pret inženiera palīgu.

—   No kurienes viņi ņem enerģiju? — Ali brīnījās. — Mums nav nekā tamlīdzīga — gluži nekā! Te jābūt tādām lietām, kas mums palīdzēs pavirzīties uz priekšu par daudziem gadiem… par vairākām paaudzēm …

—   Protams, tikai tad, — nedaudz skeptiski piebilda Deins, — ja tas viss nonāks mūsu rokās. Pa- gaidam mēs vēl neesam uzvarējuši.

—   Un neesam arī cietuši sakāvi, — atcirta Ali.

Šķita, ka viņi mainījušies lomām. Tagad Kamils

cēla gaisa pilis, bet Deins atvēsināja viņa sajūsmu.

—   Eh, ja šī vieta būtu manā un Štoca rīcībā kaut uz pāris stundām! Zvēru pie Melnā Cauruma, mums ir vareni paveicies, ka mēs ieguvām šo Limbo…

Ali šķita pilnīgi aizmirsis, ka stāvokļa noteicējs lielā mērā joprojām ir Ričs, ka «Karaliene» ir piekalta pie planētas un ka ienaidnieka rīcībā ir spēki, kas var padarīt šo cietoksni neieņemamu. Jo rožaināka Kamilam rādījās nākotne, jo drūmāk Deins raudzījās uz tagadni. Taču drīz vien kluss uzsauciens no augšas lika viņiem pacelt galvas.

—   Mura! — Deins pielēca kājās. Stjuartam bija veicies — uzlicis roku viņam uz pleca, uz sienas stāvēja vēl viens cilvēks.

—   Jā! — no augšas atskanēja apslāpēta balss, — jums jākāpj augšā. Atri, laika ir maz!

Pirmais kāpa Ali, pāris reizes klusi ievaidēdamies aiz sāpēm sasistajā ķermenī. Deins paņēma lukturīti, izslēdza to un sekoja biedram.

—   Tagad rīkosimies šādi, — Mura bija pilnīgi iejuties komandiera lomā, kuru pildīja visu laiku, kopš viņi bija nonākuši pazemē. — Kosti un Ali pa gaiteni dosies uz telpu, kura atrodas iekārta. Bet mēs, Torson, iesim pa sienu. Viņi gaida atgriežamies Riču. Ja viņa vietā ieradīsieties jūs, gangsteri būs pietiekami pārsteigti, lai spēlē pagūtu iesaistīties mēs. Mums jānokļūst pie sviras un jāizslēdz mašīna. Un jādara viss iespējamais, lai velnišķīgā mašīna turpmāk vairs nedarbotos. Bet tagad — uz priekšu!..

Viņi devās atpakaļ uz gaiteni, pa kuru bija gājis Ričs. Kosti gāja lēni, uzlicis roku stjuartam uz pleca, un viņa milzīgais augums manāmi drebēja. Vēlreiz sasējuši kopā jostas, viņi nolaida mehāniķi un Ali uz labirinta grīdas.

Blāzma virs iekārtas telpas bija labs orientieris, un viņi viegli sasniedza ovālo sienu. Mura deva mehāniķim zīmi, un viņš, tāpat kā to nesen bija darījis ziņnesis, skaļi iesaucās:

—   Salzar!

Pārējie trīs saspringa, gatavi rīkoties, ja saucienam būs panākumi. Deina uzmanība bija pievērsta rīge- lietim. Tas pacēla galvu, un apaļo acu skatiens ieurbās tajā vietā, kur vajadzēja atvērties slepenajai ejai.

Viņa zilganā roka pastiepās pie kaut kādas pogas pulti. Bet aiz sienas Kosti jau turēja blasteru šaušanas gatavībā un neapbruņotais Ali stāvēja viņam aiz muguras.

17. SIRDS BEIDZ PUKSTĒT

Durvis ieslīdēja sienā, Kosti ar vienu lēcienu atradās iekšā, un Mura tajā pašā brīdī iesaucās:

—  Jūs esat uz grauda! Palieciet savās vietās!

Vīrietis pie vadības pults satrūkās un ar mežonīga

pārsteiguma pārvērstu seju atskatījās uz Kosti. Bet rīgelieša zilganā roka viņa rasei raksturīgā pārcilvēciskā ātrumā šāvās pie kādas citas pogas.

Deins izšāva, taču netrāpīja viņam, bet vadības pultī. Krēslā sēdošais gangsteris izgrūda mežonīgu kliedzienu, kas skaļi atbalsojās labirintā. Rīgelietis pakrita, taču tūlīt pat metās virsū Kosti tādā ātrumā, kas nebūtu pa spēkam neviena Zemes iedzīvotāja muskuļiem.

Gigants centās izvairīties, tomēr nepaspēja, un abi, kamolā saķērušies, novēlās uz grīdas. Otrs gangsteris joprojām sēdēja krēslā, un viņa lūpas murmināja kaut ko nesakarīgu.

Ali ieslīdēja pa durvīm un sāka virzīties apkārt telpai, turēdamies pie sienas, lai nepakluptu. Viņš pagriezās pret Deinu.

—   Kur tā ir? — viņš sauca. — Sī svira? ..

—  Tieši priekšā — lūk, tā melnā ar kaut kādu ierīci rokturī! — atsaucās Deins.

Tagad cilvēks pie vadības pults pamanīja uz sienas abus pārējos «Karalienes» ļaudis. To klātbūtne nezin kāpēc lika viņam atjēgties, un viņa roka pastiepās pie ieroča, kas karājās pie jostas. Tajā pašā brīdī gaisu pāršķēla blastera lādiņš, tik tuvu, ka viņam katrā ziņā vajadzēja sajust svelmi.

—   Rokas!! Rokas augšā! Ātri! — pavēlēja Mura tādā balsī, kā to parasti .mēdza darīt Dželiko.

Gangsteris paklausīja un, sasvēries uz priekšu, atbalstījās ar izplestajiem pirkstiem pret ekrānu, kuru tik ilgi bija vērojis. Bet tad viņš pamanīja ļodzīgā gaitā tuvojošos Ali, un viņa sejā parādījās šausmu izteiksme. Kad Kamila roka satvēra sviru, gangsteris iesaucās:

—   Nevajag!

Taču Ali nepiegrieza viņam ne mazāko uzmanību un ar yisu spēku spieda sviru lejup. Gangsteris iekliedzās vēlreiz, un tad viss apklusa. Mašīnas dūkoņa, k^s pildīja sienas, un vibrācija viņu ķermeņos mitējās.

Rīgelietis izrāvās no Kosti tvēriena un atspērās, grasīdapiies pats mesties pie sviras. Bet Ali, spiezdams sviru uz leju, bija uzgulies tai ar visu sava ķermeņa svaru, metāla rokturis neizturēja un nolūza. Tagad mašīnu vairs nevarēja iedarbināt. To redzot, vīrietis pie pults, aiz dusmām vai zaudējis prātu, aizmirsa Muras draudošo blasteru un metās Kamilām virsū.

To Deins nebija gaidījis — viņš visu uzmanību bija pievērsis rīgelietim, kuru uzskatīja par bīstamāko no abiem. Taču stjuarts nopļāva šo ārprātīgo, iekams viņa saliektie pirksti paspēja sagrābt Ali pie rīkles. Gangstera spalgais kliedziens noslāpa, un viņš sabruka uz mutes zemē. Deins jutās atvieglots, ka neredz viņa pārogļojušos seju.

Rīgelietis piecēlās, viņa nekustīgās rāpuļa acis blenza Deinā un Murā, kuru blasteri tagad bija pievērsti viņam. Neveltīdams uzmanību Kosti, viņš sakārtoja apģērbu.

—   Jūs esat mūs visus nolēmuši nāvei, — viņš noteica tirgoņu žargonā neizteiksmīgi un vienmuļi, it kā izrunādams ierastu formālu frāzi.

Kosti piegāja pie viņa.

Iesaku tev pacelt rokas un nemēģināt izstrādāt kādu triku līdzīgi savam drauģelim!..

Rīgelietis paraustīja plecus.

—       Tagad pēc trikiem vairs nav nekādas vajadzības. Mēs visi esam lamatās…

Ali pieķērās pie krēsla un ieslīga tajā. Ekrāns aiz viņa bija tukšs, nedzīvs.

—   Un kas tās būtu par lamatām? — vaicāja Mura.

—       Jus nolauzāt to sviru, un tagad mašīna vairs nav vadāma, — rīgelietis vaļīgā pozā atspiedas pret sienu. Viņa zvīņainā seja bija absolūti neizteiksmīga. — Mēs nemūžam netiksim ārā no šejienes pa tumsu!

Tagad Deins pirmo reizi ievēroja pārmaiņu. Pelēcīgais mirdzums, ko izstaroja Priekšteču labirinta sienas, pamazām bālēja, līdzīgi dziestoša ugunskura oglēm.

—       Mēs esam ieslodzīti, — turpināja gūstekņa cietsirdīgā balss. — Ta kā jūs salauzāt atslēgu, neviens nespēj mūs dabūt no šejienes laukā.

Kosti iesmējās.

—        Ko tu — tēlo «čukstētāju», vai? — viņš skarbi noprasīja, pēc tam par atbildi izvilka lukturīti un ieslēdza gaismu. Taču rīgelietis uz to pat nepaskatījās.

—       Mēs nezinām visus šejienes noslēpumus, — viņš sacīja. — Pagaidiet vien, drīz jus redzēsiet, cik maz jums palīdzēs šie lukturīši.

Deins pagriezās pret stjuartu.

—       Vajadzētu iet projām… kamēr vēl no sienām nav nozudusi gaisma …

Uzrunātais piekrītoši pamāja un uzsauca rīgelie- tim:

—   Vai tu vari atvērt durvis?

Tas pakratīja galvu. Tad Kosti nekavējoties sāka rīkoties. Viņš izņēma blasteru un ņēmās izdedzināt sienā pakāpienus. Deins gandrīz vai lēkāja aiz nepacietības tikt ārā un virzīties uz izeju, viņam šķita, ka pakāpieni nekad neatdzisīs.

Beidzot viņi tomēr pārkāpa sienu un pa gaiteni devās uz izeju. Kosti atlieca rīgelieša rokas uz muguras, sasēja ar viņa jostu un vilka gūstekni sev līdzi. Viņi virzījās uz priekšu lēni, jo Ali, pat pārējiem palīdzot, nevarēja ātri paiet. Tagad jau bija gandrīz pilnīgi tumšs — ja neskaitīja vienīgi spokaino agrākā mirdzuma atblāzmu.

Mura iededza gaismu.

—   Iztiksim tikai ar vienu lukturīti. Jātaupa akumulatori tādam brīdim, kad tie būs visvairāk vajadzīgi.

Deins jutās pārsteigts. Lukturīšu enerģiju nevarēja tik ātri izlietot, tie bija paredzēti mēnešiem ilgai lietošanai. Taču gaismas aplis viņu priekšā vairs nebija spilgti dzeltens, bet gan neparasti bāls, pelēcīgs.

- Kāpēc tu neieslēdz to uz pilnu jaudu? — brīdi vēlāk jautāja Ali.

Tumsā ieķiķinājās rīgelietis.

—   Tas ir ieslēgts līdz galam, — atbildēja Mura.

Visi klusēja, bet Deins saprata, ka ne jau viņš viens

ar bažām vēro bālo gaismas apli. Un, kad tas pārvērtās tikai izplūdušā plankumā, kas apgaismoja labi ja kādu pēdu priekšā, viņš nebija neko izbrīnījies. Tikai Kosti noprasīja:

—   Kas noticis? Pagaidiet!…

Biezo tumsu pāršķēla viņa lukturīša stars. Minūtes divas gaisma bija tīra, bet tad arī sāka bālēt, it kā planētas atmosfērā kaut kas badīgi rītu enerģiju.

—  Sajā telpā jebkura enerģija tagad tiek uzsūkta, — klāstīja rīgelietis. — Iekārtas darbībā ir daudz kā tāda, ko mēs nesaprotam. Vispirms pazūd gaisma, pēc tam ari gaiss…

Lai par to pārliecinātos, Deins dziļi ievilka elpu.

Viņaprāt, vēsais gaiss bija tāds pats kā vienmēr. Pēdējais apgalvojums varēja būt vienkārši gūstekņa fantāzijas auglis. Tomēr viņi paātrināja soli.

Kādu laiku bālais lukturīša gaismas aplis |āva viņiem ievērot pagriezienu secību, kādā bija devies Ričs, lai izkļūtu no labirinta. Tagad, kad lielā mašīna bija izslēgta, visur valdīja plašs, drūms klusums, kurā savādi atbalsojās vienīgi viņu zābaku troksnis. Kosti lukturītis beidzot izdega, un Deins ieslēdza savējo. Viņi turpināja virzīties uz priekšu, pārejot no telpas telpā, no viena īsa gaiteņa citā, cenzdamies līdz pēdējam izmantot dziestošo gaismu. Taču viņiem nebija ne jausmas, cik tālu vēl ir līdz ārdurvīm.

Kad tumsa bija aprijusi arī Deina lukturīša gaismu, Mura deva jaunu pavēli:

—   Tagad visiem sadoties rokās!

Deins ar labo roku ieķērās Muras jostā un ar kreiso satvēra Ali roku pie plaukstas pamata, tādējādi izveidodams vienu ķēdes posmu. Un viņi devās tālāk. Kravas uzrauga palīgs izdzirda klusu murmināšanu — stjuarts priekš-galā skaitīja soļus, izstrādādams kaut kādu savu īpašu metodi, kā pārvietoties tumsā.

Bet tumsa bija nospiedoša, bieza, taustāma, kaut kā neizprotama pilna, kā jau tas bija raksturīgi šai planētai. Šķita, ka viņi ar pūlēm pārvietojas kaut kādā lipīgā šķidrumā, un sāka jau zust cerība sasniegt ārpasauli — drīzāk jau radās sajūta, ka viņi tiek dzīti atpakaļ, pretī pazušanai.

Deins mehāniski sekoja Muram, viņam atlika vienīgi cerēt, ka stjuarts zina, ko dara, un agri vai vēlu aizvedīs viņus pie labirinta izejas. Pats viņš smagi elsa, it kā viņi būtu skrējuši, kaut gan visi, kopš bija sadevušies rokās, gluži neviļus soļoja nesteidzīgi kā Biroja parādes laukumā.

—  Un tomēr — cik jūdzes mums vēl jānoiet? — atskanēja Kosti balss.

Par atbildi atkal nicīgi iespurcās viņu gūsteknis.

—  Vai tev, tirgoni, nav vienalga? Izejas no šejienes nav — jūs nolauzāt sviru.

Vai rīgelietis pats tam tiešām ticēja? Ja tā, tad kāpēc viņš bija tik mierīgs? Varbūt viņš piederēja pie kādas no tām fatālistiskajām rasēm, kuru uztverē nav atšķirības starp dzīvību un nāvi?

Mura pārsteigts iesvilpās, un brīdi vēlāk Deins uzgrūdās viņam virsū. Ali un abi pārējie savukārt uzgrūdās Deinam un sadrūzmējās viņam aiz muguras. Priekšā bija siena. Pēc Deina domām, tam bija tikai viens izskaidrojums — Mura kaut kur bija kļūdījies un tumsā nogriezies pa nepareizu eju. Viņi bija apmaldījušies!

—   Kur rnēs esam? — vaicāja Kosti.

—   Apmaldījušies, — sausi atteica rīgelietis ar aukstu izsmieklu balsī.

Taču Deins jau bija pielicis roku sienai, kas bija viņiem aizšķērsojusi ceļu, un viņa pirksti sataustīja tās virsmu. Tas vairs nebija gludais Priekšteču darinātais materiāls, bet raupjš akmens. Viņi bija sasnieguši dabisku klinti — alas robežu! Arī pats Mura to apstiprināja.

—   Tā ir klints — labirinta gals.

—   Bet kur ir izeja? — neatlaidās Kosti.

—   Izeja ir slēgta, jo jūs salauzāt sviru, — atteica rīgelietis. — Visas izejas kontrolē iekārta …

—   Ja jau tā, — pirmo reizi, kopš viņi bija sākuši iet, ierunājās Ali, — tad ko jūs darījāt agrāk, kad jums vajadzēja mašīnu izslēgt? Sēdējāt ieslēgti, kamēr tā netika iedarbināta no jauna?

Atbildes nebija. Tad Deins izdzirdēja tumsā kaut kādu kustību un savādu kņadu, kuru noslāpēja Kosti dobjais bass:

—       Kad mēs uzdodam jautājumus, tu, čūska, tad ir jāatbild, citādi būs slikti! Ko jūs darījāt agrāk, kad izslēdzāt mašīnu?

Atkal bija dzirdama kņada. Pēc tam aizsmakusi atbilde:

—       Mēs palikām šeit, kamēr to iedarbināja no jauna. To izslēdza tikai šad tad.

—       Kad šeit uzturējās Inspicēšanas dienesta darbinieki, tā bija izslēgta dienām ilgi, — izlaboja Deins.

—       Tad mēs tai vispār netuvojāmies, — ātri atteica rīgelietis — pārāk ātri.

—        Kādam bija jāpaliek šeit, lai ieslēgtu mašīnu, kad jūs to vēlējāties, — uzsvēra Ali. — Ja durvis būtu bijušas slēgtas, jūs netiktu ne iekšā, ne ārā…

—       Es neesmu inženieris, — rīgelietis bija zaudējis da'ļu savas bezrūpības un saīga.

—        Nē, tu esi tikai viens no Riča rokaspuišiem. Un, ja no šejienes ir izeja, tad tu to zini, — noskaldīja Kosti.

—       Kā ar jusu caurulīti? — Deins pievērsās Mu- ram, jo stjuarta ilgstošā klusēšana viņu mulsināja.

—   Es jau mēģināju, — uzrunātais atbildēja.

—       Bet tā nedarbojas, vai ne! Nu, čūska, klāj vaļā!…

Atkal bija dzirdama kņada, tad ierunājās Ali:

—       Ja tā ir klints un ja te ir īstā vieta — kā būtu, ja pamēģinātu ar blasteru?

Pārgriezt klinti! Deins uzlika roku uz maksts. Blasters varēja griezt akmeni, turklāt daudz vieglāk nekā cieto labirinta sienu materiālu. Šī ideja pārņēma savā varā arī Kosti — viņa «pārliecināšanas» metožu radītais apslāpētais troksnis mitējās.

—       Jāatrod tikai īstā vieta, — turpināja Ali. — Kur ir durvis …

—       Nu, to mēs uzzināsim no šīs čūskas, vai ne? — noņurrāja mehāniķis.

Par atbildi atskanēja kaut kāda neskaidra šņukstēšana. Kosti acīmredzot to noturēja par piekrišanas zīmi, jo brīdi vēlāk jau spraucās garām Deinam, stumdams gūstekni sev pa priekšu.

—   Nu ko, vai te? Nu, pielūko, puisīt, lai tā būtul

Deins tikko noturējās kājās, kad Kosti gandrīz me-

šus uzmeta rīgelieti viņam virsū. Viņš ar elkoni atgrūda to pie sienas un gaidīja.

—   Tas esi tu, Frenk? Paej sāņus, puis… visi paejiet sāņus!

Deinam uzgrūdās virsū vēl kāds ķermenis, un viņš kopā ar rīgelieti un Muru pakāpās atpaka|.

Sargi seju, muļķi! — iesaucās Ali. — Sāc ar minimālu jaudu, lai redzētu, kā tā lieta iet!..

Kosti iesmējās.

—   Es šito lietiņu pārzināju teicami, dēliņ, kad tu vel mācījies staigāt. Laiks tagad parādīt, uz ko spējīgs tēvocis Kosti. Nu, laimīgu startu!

Gandrīz vienlaikus ar šo bravūrīgo lozungu, kurš bija skanējis neskaitāmos bāros, kad tirgoņi bija atgriezušies mājās pēc ilgiem ceļojumiem, izšāvās apžilbinoša liesma, padarīdama viņus visus aklus.

Deins, ar roku sargādams acis, caur pirkstiem lūkojās, kā žilbinošais kūlis koncentrējas uz klints, kā akmens sakarst vispirms līdz sarkankvēlei, tad līdz baltkvēlei, izkūst un urdzošā straumītē tek uz grīdas. Dedzinošiem viļņiem vēlās virsū karstums, piespiežot visus atkāpties — visus, izņemot vienu milzīgu stāvu, kurš palika savā vietā, pavērsis ieroci pret klinti un nolaidis ķiveres sejsargu, laiku pa laikam nodrebēdams, kad no stobra izšāvās jaunas strūklas un triecās pret drūpošo sienu. Kā gan Kosti varēja izturēt šo svelmi? Tam vajadzēja iet pāri cilvēka spēkiem.

Stars joprojām neatlaidīgi grieza akmeni, kas, caurumam arvien palielinoties, plēksnēm vien bira uz visām pusēm. Izlādēšanās indīgie izgarojumi spiedās rīklē, izraisīja mokošu klepu, kairināja acis un lika tām asarot. Taču Kosti stāvēja savā vietā stabili kā robots.

—   Kari! — Ali sauciens pārgāja kliedzienā, — uzmanies … apstājies!

Atskanēja brīkšķis, no klints atdalījās liels gabals un dārdēdams nobruka uz gaiteņa grīdas. Mehāniķis pēdējā brīdī parāvās sāņus tikai tik daudz, lai viņu neķertu. Ar brīvo roku viņš uzsita pa kādu gruzdošu vietu uz biksēm. Taču otra roka nenodrebēja, tvēriens neatslāba un iznīcinošais stars turpināja urbties tieši tajā vietā, kur vajadzēja.

Liesmas atblāzmā Deins ieraudzīja rīgelieša seju. Ar savām platajam acīm viņš kā hipnotizēts blenza uz Kosti, un šajā skatienā atspoguļojās šausmas. Viņš atkāpās tālāk no priekšā pavērtajiem elles vārtiem, taču šķita, ka viņš vairāk baidās no cilvēka, kas to visu bija uzsācis, nekā no blastera.

—   Gatavs! — atskanēja ķiveres apslāpētā Kosti balss.

Viņi vēl neuzdrošinājās tuvoties kvēlojošajām durvīm, ko mehāniķis bija izgriezis. Taču viņš jau bija iebāzis ieroci makstī, tātad uzskatīja darbu par padarītu. Tagad viņš pienāca pie pārējiem, atbīdīdams sejsegu, un varēja redzēt, kā spīd viņa nosvīdusī seja. Ar cimdotajām rokām Kosti ņēmās enerģiski dauzīt pa gruzdošajam vietām jakā un biksēs, izplatīdams apdegušas ādas un auduma smārdu.

—   Kas tur ir? — vaicāja Deins.

Kosti sarauca degunu.

—   Cits gaitenis, un tajā ir tumšs kā peklē. Bet mēs vismaz varam tikt ārā no labirinta!

Kaut gan visi dega nepacietībā turpināt ceļu, vajadzēja nogaidīt, līdz varēs droši doties cauri izgrieztajām durvīm, kas joprojām izstaroja karstumu. Viņi sakārtoja ķiveres, ievīstīja Ali neaizsargāto galvu

rīgelieša jakā un bija gatavi doties uz priekšu. Bet pirms tam Kosti pēdējo reizi pievērsās gūsteknim.

—   Mēs varētu ņemt tevi līdzi, — viņš paziņoja. — Bet baidos, ka tu ceļā izcepsies, turklāt tu mums tikai traucēsi, ja tur, ārā, iznāks saķeršanās ar taviem drauģeļiem. Tāpēc mēs tevi vienkārši iesaldēsim — tā sakot, līdz pieprasījumam.

Viņš sasēja rīgelietim kājas, savilka ciešāk saites uz rokām un pavēla viņu tālāk no karstās gaiteņa sienas.

Tad, ielenkuši Ali, viņi ātri izgāja pa atvērumu gaitenī. Atkal viņus ieskāva tumsa, un visi pārliecinājās, ka arī te, tāpat kā labirintā, lukturīši ir bezspēcīgi. Taču ceļš viņu priekšā vismaz bija gluds un taisns, bez sānejām, kuras varētu vest nepareizā virzienā.

Visi palēnināja gailu, lai Ali varētu tikt līdzi, un sadevās rokās, kā bija to darījuši labirintā.

—   Tumšs kā ķešā!… — vispārējā klusumā noņurdēja Kosti. — Vai tiešām šiem Priekštečiem nebija acu?

Ali sagrīļojās, un Deins ātri aptvēra viņu ap pleciem. Viņš juta inženiera palīgu saraujamies — acīmredzot neveiklas tvēriens bija sagādājis viņam sāpes. Taču Ali neizdvesa ne skaņu.

—   Te ir izeja, mēs esam sasnieguši gaiteņa galu,— paziņoja Mura. — Tiesa, tālāk ir cits tunelis — platāks, daudz platāks…

—   Jo platāks ceļš, jo svarīgāka viela, uz kurieni tas ved, — ierunājās Deins.

—   Un tā mēs izkļūsim ārā no šejienes, — piebilda Kosti. — Man apnicis klaiņot pa šo mēslu bedri. Uz priekšu, Frenk, ved mūs!

Visi četri devās tālāk. Sekoja ass pagrieziens pa labi. Tagad viņi soļoja cits citam līdzās, un Deinam radās kaut kāda telpas izjūta, lai gan tumsa joprojām bija tikpat necaurredzama.

Pēkšņi viņi apstājas — šoreiz nebija vainīga siena, bet troksnis — priekšā atskanēja kliedziens un šāviena troksnis. Brīdi vēlāk norībēja vēl viens šāviens.

—   Gulties! — nošņāca Mura. Bet pārējie jau to darīja bez teikšanas.

Deins noslīga zemē, novilkdams Ali sev līdzi. Tagad viņš gulēja, pūlēdamies izprast, ko nozīmē mežonīgais troksnis, kura atbalsis viņš dzirdēja.

—   Kaut kāda sadursme… — starplaikā starp šāvieniem ierunājās Kosti.

—   Un tā tuvojas mums, — Deinam pie auss piebilda Ali.

Kravas uzrauga palīgs izvilka blasteru, pats nesaprazdams, ko ar to tagad darīt. Nebija taču nekādas jēgas uz labu laimi bliezt tumsā!

—  A-ā-ā-ā!

Tas nebija niknuma kliedziens — tur kliedza nāvīgi ievainots cilvēks. Un Ali bija taisnība — kauja tuvojas viņiem.

—   Atpakaļ pie sienām, — pavēlēja Mura, bet atkal par vēlu — viņi jau atkāpās.

Deins sagrāba Ali aiz formas jakas un, vilkdams viņu sev līdzi pa labi, juta audumu plīstam. Nokļuvuši pie sienas, viņi saspiedās kopā un gaidīja.

Tumsu virs viņiem pāršķēla uzliesmojums. Lai gan gaisma apžilbināja, Deins paguva saskatīt kaut kādus melnus formas tērpus. Un tad vairs tikai sarkani kvēlojošs plankums liecināja par to, kur sienā bija triecies blastera lādiņš.

—  Augstais dievs, — čukstēja Ali. — Ja viņi sāks šaut mūsu virzienā, mēs izcepsimies!

Tuvojās soļu troksnis, un Deins sastinga, sažņaudzis rokā blastera rokturi. Varbūt šaut trokšņa virzienā, lai notriektu skrējējus, pirms viņi pienāk pārāk

tuvu? Tomēr viņš nespēja piespiest sevi to darīt. Pārāk dziļi viņā bija iesakņojušās pamācības izvairīties no asinsizliešanas, līdz to nespiež darīt galēja nepieciešamība.

Pēkšņi atmirdzēja gaisma. Ta nebija pelēcīgā, spokaina blāzma, kādu reiz bija izstarojušas labirinta sienas, bet spilgts, dzeltens stars — normāls un pierasts. Un tagad viņi ieraudzīja pieplokam pie grīdas piecus stāvus — tie vairs nebēga, bet gatavojās pēdējai cīņai ar saviem vajātājiem!

18. LAIMĪGU STARTU!

—  Federācijas vārdā — padodieties! — nodārdēja kaut kur no augšas.

—   Policija! — iesaucās Ali.

«Viss kārtībā — tātad policijas kreiseris ir laimīgi nolaidies,» nodomāja Deins. Bet kuri tur, priekšā, tad īsti pārstāvēja likumu — tie, kuri gaidīja uzbrukumu, vai iie, kuri nogaidīja, lai uzbruktu?

Gaisma arvien vairāk tuvojās, līdz viens no gulošajiem izšāva tieši uz prožektoru. Tas nodzisa, atskanēja atbildes šāviens, un kāds iekliedzās.

«Visprātīgāk būtu,» nodomāja Deins, «atkāpties labirintā un nogaidīt, līdz kauja būs galā. Nebūtu gudri nokļūt starp divām ugunīm…» Taču viņam neienāca prātā pastāstīt par šo spīdošo ideju Ali. Tā vietā viņš pacēla blasteru pret tuneļa griestiem un nospieda sprūdu. Viņš nebija neko daudz kļūdījies — lai gan ierocis bija ieslēgts uz minimālo jaudu, griestos iekvēlojās gaišs plankums, un tā gaismā kļuva redzami cilvēki, kuri bija sašāvuši prožektoru. Tagad Deins saprata, ka policisti ir tie, kuriem ir prožektors. Gangsteru sejas bija nobālušas, viņi, pavēruši mutes, kā hipnotizēti blenza uz ļaunu vēstošo plankumu virs

galvas. Pēkšņi viens no viņiem metās atpakaļ, labirinta virzienā. Taču «Karalienes» ļaudīm garām viņš netika.

Gangsterim pretī no tumsas izlēca Kosti, tikko saredzams vājajā atblāzmā no griestiem. Viņš būtu bēgli notriecis zemē, taču tas neticamā ātrumā izvijās un gandrīz izbēga. Tomēr mehāniķis paspēja viņu nogrābt aiz jostas.

Deins izšāva vēlreiz, raidīdams augšup jaunu lādiņu, lai Kosti varētu redzēt cīnīties. Taču gaismā pavērās gluži cita aina. Gangsteris, augumā tikpat garš kā mehāniķis, jau bija piecēlies četrrāpus un gatavojās skriet tālāk, bet Kosti, ļengans un nekustīgs, gulēja zemē.

Pēkšņi Ali neveikli, taču cik ātri vien spēdams, metās gangsterim kājās. Tas paklupa pār viņa ķermeni un atkal nokrita. Tad Deins lika lietā blasteru trešo reizi, tēmēdams abiem pāri, lai izveidotu gangstera ceļā uguns barjeru.

— Izbeigt! — atkal nodārdēja no augšas. — Izbeigt apšaudi, citādi mēs ar liesmumetēju noslaucīsim visu tuneli!

No tumsas atbildēja kaut kas līdzīgs mežonīga zvēra rēcienam. Pie pašas ugunīgās joslas, kurai vajadzēja noslēgt tuneli, šurpu turpu svaidījās tumša ēna, kuras salīkušajā stāvā jautās kaut kas necilvēcisks.

Atkal iedegās prožektors, apgaismojot tuneli. Gaismai vistuvāk stāvēja trīs gangsteri, pacēluši rokas virs galvas. Tad stars apstājās pie Kosti. Milzis joprojām nekustējās, un pār viņa zodu sūcās asins strūkliņa. Tad gaismas kūlī nokļuva Mura, kurš steidzās pie mehāniķa, un Ali — tas, sakņupis un piespiedis rokas pie krūtīm, klepoja.

Deins, stāvēdams ar muguru pret prožektoru, joprojām bija modrs un turēja uz grauda atbaidošo slāvu, kas ar nosiekalotām lūpām un atkārušos apakšžokli lēkāja pie pašas ugunīgā apļa malas, kurš šķīra to no labirinta melnās tumsas, kur viņš būtu drošībā. Tajā tikko varēja pazīt Salzaru, šīs dieva aizmirstās karaļvalsts galvu — no kreksa lietošanas viņš bija gandrīz zaudējis prātu un vairs nelīdzinājās cilvēkam.

Tajā brīdī, kad prožektora stars apspīdēja Riču, viņš pagriezās, atņirdza zobus, nospļāvās tā virzienā, pēc tam apsviedās, pārlēca pār izkusušā akmens upi, apdedzinājās, iebrēcās aiz sāpēm un metās labirinta virzienā.

— Torson! Mura!

Deins nodrebēja. Viņam vajadzēja drāzties pakaļ Salzaram, taču viņš nespēja piespiest sevi mesties cauri ugunij, lai sekotu bēglim tumsā. Tāpēc, izdzirdīs šo skarbo saucienu, viņš izjuta neizsakāmu atvieglojumu. Viņš palūkojās pār plecu, lai redzētu, no kurienes tas nācis, bet gaisma viņu apžilbināja un viņš tikai labu laiku sāpīgi mirkšķināja, līdz sāka atšķirt melni sudrabotās policijas krāsas un pelēcīgi dzeltenos tirgoņu formas tērpus. Viņš iebāza blasteru makstī un gaidīja, lai tie pienāk tuvāk.

Dažas stundas vēlāk viņš sēdēja pie galda kādā savādā telpā. Tā bija bāztin piebāzta ar priekšmetiem, kas ar nekautru atklātību liecināja par to, kāds odžu midzenis ir Limbo, — ar priekšmetiem, kas bija salaupīti no piecdesmit — varbūt simt kuģiem un savilkti vienkop bezgaumīgā greznībā.

Deins, piebāzis muti ar īstu ēdienu, kurā_ nebija nekādu koncentrātu, pussnaudā klausījās, ka Mura īsi atskaitās par viņu darbību pēdējo triju dienu laikā. Viņš juta mokošu nogurumu un nepārvaramu vēlēšanos nolikt galvu uz galda un gulēt — tieši gulēt un neko citu. Taču viņš turpināja sēdēt un gremot delikateses, kādas nebija baudījis, kopš bija atstājis Zemi.

Iekšā un ārā staigāja cilvēki melnos formas tērpos, saņemdami pavēles no policijas kreisera komandiera, kurš sēdēja blakus kapteinim Dželiko un klausījās Muras stāstu, bieži pārtraukdams to ar jautājumiem. «Tas atgādina daudzsēriju televīzijas grāvēja beigas,» kā pa miglu nodomāja Deins. «Policija ieradusies, un viss ir atkal labi…»

—   Uz šādu odžu midzeni mums vēl nav nācies uzdurties, — ierunājās kreisera komandieris.

—  Man šķiet, — piebilda Van Raiks, — ka te atklāsies daudzu kuģu pazušanas noslēpums…

Policists nopūtās.

—   Mums būs jāpārmeklē šie kalni, varbūt vajadzēs izdarīt arī šādus tādus izrakumus — tikai tad mēs varēsim uzskatīt, ka esam izpildījuši savu pienākumu. Lai gan daudz ko mēs varam noskaidrot arī, tikai sastādot salaupīto mantu sarakstu. Jā, te nu varēs pavilkt svītru daudzām lietām, kas ievadītas Centrā. Un šī izdevība ir radusies, tikai pateicoties jums. — Viņš piecēlās un atdeva Dželiko godu. — Būšu priecīgs, kaptein, ja jūs atradīsiet laiku ierasties pie manis… — viņš palūkojās pulkstenī, — pēc trim stundām. Mums jāapspriež daži jautājumi.

Viņš izgāja. Deins iedzēra malku no kāda kausa, ko rotāja Inspicēšanas dienesta emblēma. Redzot šīs krustojošās komētas, viņš nodrebēja un atgrūda trauku. Tas pārāk spilgti atsauca atmiņā nesen redzēto. Jā, te būs daudz savādu atradumu. Un viņš jutās atvieglots, ka viņam nebūs šīs mantas jāšķiro un jāsastāda to saraksts.

—   Bet kā tad ar labirintu? — Van Raika parastais miers šķita pazudis. — Es domāju, ka ir vērts tajā ielūkoties.

Dželiko drūmi pasmējās.

—   It kā policija tagad tajā ielaistu kādu citu, izņemot savus cilvēkus un federālos ekspertus!

Izdzirdis pieminam labirintu, Deins satrūkās un pirmo reizi ierunājās.

—   Tur aizbēga Ričs. Vai viņš vēl nav notverts, ser?

—   Vēl ne, — atteica Dželiko. Šķita, ka viņu pazudušais gangsteru barvedis neko daudz neinteresē. — Kreksa gremotājs, vai ne? Tāpēc jau viņš lēkāja kā jucis, kad mes satikām jūs…

—   Jā, pašās beigās viņš zaudēja prātu, ser, — piekrita Mura. — Tomēr es ceru, ka policija par viņu nav aizmirsusi. Medīt prātā jukušu cilvēku šajā labirintā, iepriekš neveicot visnopietnākos piesardzības pasākumus, — tas nu ir darbiņš, kuru es negribētu uzņemties.

—   Nu, — kapteinis piecēlās, — no mums to ari neprasa. Tagad teikšana ir policijai, lai tad tā arī lauza galvu. Jo ātrāk mēs atstāsim šo nolādēto planētu, jo labak. Mēs esam tirgoņi, nevis policisti.

—   Hm… — Van Raiks joprojām zvilnēja krēslā, kurš bija te nokļuvis no kāda lainera kapteiņa kabīnes, — jā, tirgoņi, tur jau ir tā lieta. Mums jādomā par biznesu. — Viņa dzidri zilajās acīs nebija ne vēsts no Dželiko satraukuma. Viņš bija mierīgs, un, kā Deinam šķita, grasījās ķerties pie darba. Vai nu te bija policija vai nebija, Van Raikam ar Limbo vēl bija kārtojami savi rēķini.

Kapteinis tā arī nedeva rīkojumu doties atpakaļ uz kuģi. Tā vietā viņš bezmērķīgi klīda pa istabu, laiku pa laikam apstādamies, lai aplūkotu kādu priekšmetu, kas Salzaram savā laikā bija iepaticies. Van Raiks pavērās uz Deinu un Muru.

—   Ejiet Riča guļamistabā atpūsties, puiši, — viņš draudzīgi teica. — Man šķiet, ka viņa kojai jābūt mīkstai…

Joprojām brīnīdamies, kāpēc gan viņus nesūta atpakaļ uz «Karalieni», kur jau kopš vairākām stundām atradās ievainotie Kosti un Ali, Deins sekoja stjuartam citā Riča apartamentu telpā. Par greznību Van Raikam bija taisnība, tikai kojas vietā viņi ieraudzīja īstu platu Zemes gultu ar sildošiem palagiem un dūnu spilveniem.

Deins nometa ķiveri, masīvo jostu un zābakus un uz muguras atlaidas mīkstajā gu'ļvietā. Viņš vēl neskaidri apjauta, kā Mura nometas platās gultas otrajā malā, un tad acumirklī iegrima dzi'ļā miegā.

… Viņš atradās «Karalienes» vadības kabīnē, un viņam bija jāizdara aprēķini pārejai hipertelpā. Viņam pretī sēdēja Salzars Ričs ar bargu, nežēlīgu izteiksmi sejā, tāpat kā tai dienā uz Naksosas, kad viņi bija sastapušies pirmo reizi. Viņam, Deinam, tagad jāievada kuģis hipertelpā, un, ja viņš kļūdīsies aprēķinos, Salzars viņu sadedzinās ar blasteru. Tad viņš kritīs lejup, lejup, āra no «Karalienes» labirintā, kur tumsā viņam jau uzglūn kaut kas cits!

Deins atvēra acis un lūkojās augšup, pelēcīgajā tumsā. Ķermeni aiz aukstuma kratīja drebuļi, rokas bija ledus aukstas un mitras. Viņš centās sataustīt kaut ko stingru, reālu šajā lietu lavīnā, kuras kusa, kad viņš tām pieskārās. Sasprindzinot gribu, Deins piespieda savas rokas nekustēties, viņš neuzdrīkstējās pat palūkoties sāņus. Tepat blakus kaut kas bija, un tajā jautās nāves briesmas.

Deins piespieda sevi elpot dziļi un vienmērīgi. Mura gulēja blakus, taču Deins nespēja pagriezt galvu, lai par to pārliecinātos. Ārkārtīgi lēni, centimetru pa centimetram, viņš sāka mainīt ķermeņa stāvokli. Viņam nebija ne jausmas, ko viņš ieraudzīs, bet skaidri juta bailes — viņš gandrīz tās izgaršoja, redzēt karājamies gaisa kā tumšu mākoni.

Nu Deins jau varēja saskatīt durvis, aiz kurām bija dzirdama balsu murdoņa. Droši vien kapteinis un Van Raiks joprojām bija ārējā istabā. Jā, durvis… tagad arī daļa sienas. Redzes lokā nokļuva trīsdimensiju glezna — spilgta kādas dīvainas pasaules ainava, mirusi planēta, bez dzīvības, tomēr savā ziņā skaista… Tagad Deins jau uzdrošinājās pakustināt roku — viņš lēni stiepa to zem segām uz Muras pusi, lai biedru uzmodinātu, pārliecināts, ka tas arī mozdamies sevi neatklās.

Vienlaikus ar rokas kustību Deins lēni grieza arī galvu. Glezna … pēc tam portjera, kā likās, mirdzoša smaragda un dimantu caurausta… spilgta, pārāk spilgta, no tās sāka sāpēt acis… Un portjeru pa daļai aizsedza plati pleci…

Salzarsl

Deins pat nebija varējis iedomāties, ka viņam ir tik stipra griba — viņš pat nepakustējās. Par laimi, gangsteris neskatījās uz gultu, bet klusi kā čūska slīdēja uz durvīm.

Pēc ārējā izskata spriežot, viņš atkal bija normāls cilvēks, taču tumšajās, nekustīgajās acīs dzirkstīja vājprāts. Rokā viņš bija sažņaudzis kaut kādu dīvainu caurulīti ar neparastas formas rokturi — tas neapšaubāmi bija ierocis. Nu jau Salzars bija pagājis garām portjerai… viņa galva aizsedza gleznu. Vēl trīs pēdas, un viņš būs pie durvīm. Pēkšņi Deina roku sagrāba silts tvēriens. Viņam bija sabiedrotais!

Deins pūlējās izdomāt nākamo kustību. Viņš gulēja uz muguras, ievīstījies biezajās segās. Negaidot uzklupt Salzaram bija neiespējami. Taču nedrīkstēja arī ļaut viņam sasniegt durvis, lai viņš varētu laist darbā savu ieroci.

Tad Muras tvēriens atslāba, un Deina roka tika strauji atgrūsta. Tas bija signāls. Deins cerēja, ka ir sapratis to pareizi. Viņš saspringa un, tikko viņa gultas biedrs izgrūda necilvēcīgu kliedzienu, izvēlās pāri gultas malai uz grīdas.

Gaisu pāršķēla zibens, un gulta acumirklī ietinās liesmās. Bet Deins jau bija sagrābis grīdsegas inalu un cik spēdams rāva to uz savu pusi. Salzars nepakrita, tikai uzgrūdās ar muguru sienai un meta kravas uzrauga palīgam ar savu ieroci. Tad no muguras ap gangstera kaklu prasmīgi, nesteidzīgā tvērienā apvijās divas rokas un piespieda viņu pie Van Raika varenajām krūtīm. Kravas uzraugs turpināja žņaugt savu upuri, līdz tā augums kļuva ļengans. Deins un Mura pieceļas no grīdas, katrs savā pusē liesmojošajai gultai.

No jauna sacēlās kņada, pienāca pilna istaba policistu, Salzaru aizveda un ugunsgrēku ātri nodzēsa. Deins noslīga uz krēsla — viņš tagad izjuta riebumu pret gultām. Tagad viņš vēlējās tikai atkal nokļūt savā kojā «Karalienē» — ja vien pēc visa pārdzīvotā vel būs spējīgs gulēt.

Van Raiks nolika uz galda Riča ieroci.

—   Tas ir kaut kas jauns, — viņš sacīja. — Varbūt vēl viena Priekšteču rotaļlietiņa — vai arī vienkārši laupījums. To lai noskaidro federālie eksperti. Vismaz tagad ir skaidrs, ka ar mūsu dārgo doktoru ir cauri.

—   Pateicoties jums, ser! — Deins pelnīti uzslavēja kravas uzraugu.

Van Raiks sarauca uzacis.

—   Es taču tikai pieliku visai lietai punktu. Varēja beigties arī citādi, ja jūs nebūtu mūs brīdinājuši. Man šķiet, ka tā bija tava balss, Frenk, — viņš pievērsās stjuartam.

Mura nožāvājās, pieklājīgi aizsedzis muti ar plaukstu. Viņa formas jaka bija vaļā, un vispār viņš izskatījās mazliet nekārtīgs, taču, kā parasti, viņa sejas izteiksme nepauda nekādas emocijas.

—   Kopīgas pūles, ser, — viņš atteica. — Es nebūtu pamodies, lai iekliegtos, ja par to nebūtu parūpējies Torsons. Arī paklāju viņš izmantoja prasmīgi. Es tikai brīnos, kāpēc Salzars vispirms nesadedzināja mūs, pirms klupt virsū jums…

Deins nodrebēja. Degošo gultas drēbju smaka viņu jau tā šķebināja. Viņam vajadzēja svaigu gaisu — daudz svaiga gaisa. Un viņš vienkārši nevēlējās domāt par tādu varbūtību, par kādu tikko bija runājis Mura.

—   Tā, tas nu ir padarīts, — sacīja kapteinis Dželiko, kopā ar policijas kreisera komandieri atkal ienākdams istabā. — Riču jūs dabūjāt. Ko tad mums darīt — turpināt nīkt, kamēr jūs pārmeklēsiet kalnus, lai pārliecinātos, cik kuģu viņš sadragājis ar savu elles mašīnu?

—   Man šķiet, kaptein, ka jums te vairs nebūtu ko uzkavēties, — iesāka komandieris, taču iejaucās Van Raiks:

—   O, mēs nebūt nesteidzamies. Vēl jānoskaidro mūsu tiesības uz Limbo. Par to vēl nav bijusi runa. Mums ir Inspicēšanas dienesta atļauja, par kuru ir pienācīgi samaksāts un kura ir attiecīgi reģistrēta, turklāt to apstiprina dokuments, kas nodrošina mums visas tiesības uz šo planētu divpadsmit Zemes mēnešu laikā. Tagad tikai jāizlemj, uz cik lielu daļu šo atradumu mums ir tiesības…

—   Kuģi, kas gājuši bojā noziedzīgas darbības rezultātā … — no jauna iesāka komandieris, bet kravas uzraugs viņu atkal veikli pārtrauca:

—   Kuģu vraki taču šeit bija jau tad, ka Salzars vēl nebija šo planētu atradis. Šķiet, mašīna automātiski ieslēgusies un izslēgusies jau kopš Priekšteču laikiem. No vēstures viedokļa šajos kalnos jābūt veselai nenovērtējamu dārgumu noliktavai. Un, tā kā šim katastrofām nav nekā kopīga ar noziedzīgu darbību, es esmu pārliecināts, ka mums ir pilnīgi likumīgas tiesības uz šīm bagātībām. Mūsu cilvēki, nemaz daudz nepūlēdamies, atraduši vismaz divus kuģus, kuri gājuši bojā jau pirms Salzara ierašanās. Divus — tātad te to var būt savs simts!.. — un viņš labsirdīgi uzsmaidīja kreisera komandierim.

Kapteinis Džeiiko klausījās un, šķiet, nekur vairs nesteidzās. Viņš apsēdās blakus savam kravas uzraugam, gluži kā sagatavojies parastām tirdznieciskām sarunām.

Kreisera komandieris iesmējās.

—   Nu, mani jūs šai strīdā neievilksiet. Es varu jūsu atļauju anulēt un iesniegt protestu Ģenerālštābam — turklāt es varu arī nogādāt jūs karantīnas stacija uz Poldara, kur atrodas mūsu tuvākais postenis. Pie tam nekavējoties un, ja vajadzīgs, konvoja pavadībā. Nedomāju, ka Federācija tuvakajā laikā atdos kādam tiesības uz Limbo.

—   Ja viņi domā anulēt godīgi noslēgtu kontraktu,— piezīmēja Van Raiks, — tad viņiem par to būs jāsamaksā. Turklāt uz Poldara būs televīzijas pārstāvji… Mēs neesam policija, jūsu likums turēt mēli aiz zobiem mūs neatturēs atbildēt uz jautājumiem par mūsu dažu pēdējo dienu piedzīvojumiem. Sensacionāli jaunumi, komandieri, — leģenda, kas kļuvusi par īstenību! «Visuma sargasi» — planēta, kas pilna ar bojā gājušu kuģu dārgumiem! Romantika… — Van Raiks aizvēra acis, it kā paša runas aizgrābts. — Uz šejieni taču plūdīs tūristi no visas Galaktikas…

—  Jā, — piebalsoja kapteinis Dželiko, — un viņiem būs līdzi ekskavatori. Van, — viņš pievērsās kravas uzraugam, — tas iiešām būs kaut kas neredzēts!..

—   Gluži pareizi. Greznas viesnīcas… ekskursijas gidu pavadībā… zemes gabalu pārdošana izrakumiem … Zelta ādere — īsta zelta ādere!

—   Neviens te nenolaidīsies bez oficiālas atļaujas!— atcirta kreisera komandieris.

—   Nu, tādā gadījumā es jūs neapskaužu. Jums te būs jātur milzum daudz policistu. Un kā tas viss pievilks televīzijas puišus! — Van Raiks turpināja sapņot. — Turklāt, — viņš atvēra acis un cieši paskatījās kreisera komandierī, — nedomājiet, ka jūs varēsiet mūs ilgi turēt karantīnā. Mēs griezīsimies pie Tirdzniecības padomes — saskaņā ar hiperkodu, protams, lai jūs nevarētu mūs traucēt.

Kreisera komandieris izskatījās apvainots.

—   Vai tad mēs kaut vai ar vienu vārdu likām jums saprast, ka apiesimies ar jums kā ar noziedzniekiem?

—   Nē, protams, nē — tikai daži neskaidri mājieni. Ak, mēs dosimies karantīnā kā krietni, godīgi, likumam paklausīgi Galaktikas pilsoņi, kādi mēs arī esam. Bet kā krietni, godīgi, likumam paklausīgi pilsoņi mēs arī visu darīsim zināmu plašai sabiedrībai — ja vien nevarēsim ar jums pienācīgi vienoties.

Kreisera komandieris nekavējoties ķērās pie lietas:

—   Un ko tad jūs domājat ar «pienācīgu vienošanos»?

—  Atbilstošu kompensāciju par tirdzniecības tiesību zaudēšanu un naudas prēmiju.

—   Kādu prēmiju?

Van Raiks sāka citu pēc cita noliekt pirkstus.

—   Jūs laimīgi nolaidāties uz Limbo tikai tāpēc, ka «Karalienes» ļaudis bija izslēguši iekārtu. Mūsu ļaudis atrada arī «Rimboldu», kuru jūs jau labu laiku drudžaini meklējat. Mēs jums nodevām Salzaru glītā iesaiņojumā. Es, protams, varu šo uzskaitījumu turpināt …

Kreisera komandieris atkal iesmējās.

—   Lai dievs nedod strīdēties ar brīvo tirgoni par viņa interesēm. Es nosūtīšu jūsu pretenzijas uz

Ģenerālštābu, ja jūs apsolāt karantīnā turēt mēles aiz zobiem …

—   Nedeļu, — atbildēja Van Raiks. — Tieši septiņas Zemes dienas. Pēc tam televīzijas puiši uzzinās mūsu biogrāfijās. Tā kā pasakiet saviem priekšniekiem, lai viņi nevelk šo lietu garumā. Mēs startēsim šodien, pareizāk sakot, šovakar, un dosimies taisna ceļā uz Poldaru. Taču mēs paziņosim Tirdzniecības padomei, kur esam un cik ilgi tur būsim.

Kreisera komandieris izskatījās apbēdināts.

—  Ar priekšniecību aprunājieties paši. Jūs apsolāt doties taisni uz Poldaru?

Kapteinis Dželiko pamāja.

—   Konvojs nav vajadzīgs. Veiksmīgas medības, komandieri!

Deins un Mura sekoja saviem priekšniekiem. Kravas uzrauga palīgs bija norūpējies. Pats par sevi tas, protams, nebija nekas neparasts — nokļūt policijas karantīnas stacijā pēc lidojuma uz jaunu, nepazīstamu planētu. Ārsti un zinātnieki viņus rūpīgi izklaušinās un izpētīs, lai pārliecinātos, ka nav ievazāta kāda bīstama slimība. Taču šoreiz acīmredzot nāksies pasēdēt ilgāk. Tomēr ne kapteinis, ne Van Raiks nelikās ne mazākā mērā sarūgtināti. Gluži otrādi, viņi bija tik apmierināti, kādus Deins tos nebija redzējis kopš izsoles uz Naksosas.

—   Kas jums prātā, Van? — vaicāja Dželiko, cenzdamies pārkliegt apvidus mašīnas dārdoņu, viņiem atgriežoties uz «Karalieni».

—   Es mazliet parakņājos Salzara salaupītajās mantās. Vai jūs atceraties Trekstu Kemu, kaptein?

—  Treksts Kems… jā, viņš nodarbojas ar nomaļajām planētām…

—   Nodarbojās, — Van Raika balsī jautās skumjas.

—   Kā, vai jūs domājat, ka arī viņš kritis par upuri Salzaram?

—   Es neredzu nekādu citu izskaidrojumu tam, ka viņa personiskais borta žurnāls nokļuvis pie Salzara. Treksts atgriezās pēc izdevīga darījuma un nogāzās uz Limbo. Viņš bija piedalījies vairāksolīšanā par Sargolu, ieguvis to un visu laiku uz tā strādāja…

—   Sargols? — pārjautāja Dželiko. — Vai tā nav tā planēta, uz kuras atrasti jauna veida dārgakmeņi?

—   Jā. Un Treksta tiesības uz Sargolu ir derīgas vel pusotra gada. To mēs atgādināsim varas iestādēm. Domāju, ka tām nebūs nekas pretī nokārtot ar mums lietas — mēs atsakāmies no Limbo un par to saņemam Treksta tiesības. Ko jūs par to sakat, kaptein?

—   Tas būs viens no jūsu labākajiem darījumiem, Van. Jā, varas iestādēm vajadzētu tam piekrist. Tas viņiem ir izdevīgi, un mēs atrādīsimies pašā Galaktikas nomalē, kur nevarēsim daudz pļāpāt…

—  Vajadzētu? — Van Raiks nošūpoja galvu. — Jūs mani pienācīgi nenovērtējat, kaptein. Protams, ka izdosies! Sargols un dārgakmeņi mūs gaida!

Viņa pārliecinātais tonis radīja drošības sajūtu. Deins lūkojās uz Limbo kailajām klintīm un neredzēja tās — tik ļoti viņš centās iztēloties Sargolu. Bagāta raktuvju planēta, un «Karalienei» ir tiesības to izmantot! Varbūt Limbo galu galā būs atnesusi viņiem laimi. Pēc mēneša vai diviem tas noteikti būs skaidrs.

SATURS

Priekšvārds………………………………………… 5

1. «Saules karaliene»…………………………….. II

2.  Pašauju izpārdošana………………………… 25

3.  Sivēns maisā………………………………….. 38

4.  Nosēšanās uz Limbo………………………… 51

5.  Pirmais izlūkgājiens………………………… 64

6. Draudīgā ieleja……………………………….. 77

7.  Kuģis no izplatījuma………………………… 89

8. Miglas gūslā…………………………………. 100

9. Medības tumsā………………………………. 111

10. Vraks ……………………………………….. 122

11. Sargasu pasaule……………………………. 133

12. Ielenktais kuģis …………………………… 144

13. Uzbrukums un strupce|š…………………. 155

14.Jerikas bazūne……………………………… 166

15. Labirints ……………………………………. 177

16. Limbo sirds……………………………. .188

17. Sirds beidz pukstēt……………………….. 200

18. Laimīgu startu! ……………………………. 211

Endrū Norton Ј SARgASI KOSMOSS IIB Nr. 265

Redaktore I. A m b a i n e. Māksi, redaktors G. K r u t o j s. Tchn. redaktore 1. Stokmane. Korektore R. S m c i I c.

Nodota salikšanai 1076. g. 26. jūlijā. Parakstīta iespiešanai 1977. g. 3. martā. Tipogrāfijas papīrs Nr. 1. Papīra formāts 70X100/32. 7,00 fiz. iespiedi.; 9.10 uzsk. iespiedi.; 10,25 izdevn. I. Metiens 40 000 eks. Maksā 1 rbl. 20 kap. Izdevniecība «Zinātne» Rīgā, Turgeņeva ielā 19. Iespiesta Latvijas PSR Ministru Padomes Valsts izdevniecību, poligrāfijas un grāmatu tirdzniecības lietu komitejas Rīgas paraugtipogrāfijā Rīgā, Vienības- gatvē 11. Pasut. Nr. 1103.

[1] limbo — elles priekštelpa (angl.) — tulk. piez.

Content

E. NORTONE Sargasi kosmosā

1. «SAULES KARALIENE»

2. PASAUĻU IZPāRDOšANA

3. SIVĒNS MAISĀ

4. NOSĒŠANĀS UZ LIMBO

5. PIRMAIS IZLŪKGĀJIENS

6. DRAUDĪGĀ IELEJA

7. KUĢIS NO IZPLATĪJUMA

8. MIGLAS GŪSTĀ

9. MEDĪBAS TUMSĀ

10. VRAKS

11. SARGASU PASAULE

12. IELENKTAIS KUĢIS

13. UZBRUKUMS UN STRUPCEĻŠ

14. JERIKAS BAZŪNE

15. LABIRINTS

16. LIMBO SIRDS

17. SIRDS BEIDZ PUKSTĒT

18. LAIMĪGU STARTU!

SATURS